
DIN „ŢARA PIETRELOR“ 


In Europa, cel mai mare belşug de ploi e pe coasta mun- 
toasă a Dalmației. Scoţia şi Norvegia, cu toată negura, lor 
pe alocurea aproape veşnică, adună în răstimp de un an 
cel mult 2—4 m. de ploaie ; la Bocche di Catlaro, însă dacă 
apa ar rămâneă, pe loc, ploile ar face într'un singur an un 
lac de 5.17 m. adâncime.— Și totuşi, locuitorii costişelor dal- 
matice beau apă din cisterne, ca şi pedepsiţii locuitori ai 
pustiilor. 

Dar tristeţa acelor ținuturi! După ce ai străbătut, verdele 
şes unde Mureşul, Tisa, Dunărea, Drava, şi Sava de abia, îşi 
rostogolesc bogăţia lor de ape, nimic mai isbitor pentru 
ochi decât înnălţimile uscate ale Alpilor ilirici care despart 
acest, şes de apele albastre-verzui ale Adriaticei. Incotro în- 
torci privirile: piatră, piatră şi iarăş piatră. Dealurile, colinele, 
plaiurile, piscurile, văile şi munţii, aci gălbui, aci roşiatici 
sau vineţi — după cum e vremea — sunt una şi aceeaş 
stâncă goală, împodobită din loc în loc cu un stufiş umilit, 
ascuns între crăpăturile pietrei sau adăpostit în văioagele, 
unde se află și cevă țărână. Pământ moale, brazdă, pe 
care să o poţi tăiă, cu plugul or măcar cu sapa, e o adevă- 
rată raritate. Ogoarele cele mari le poţi petrece pe deasupra 
dintr'o singură aruncătură cu piatra, iar cele mai multe 
au abiă mărimea unui covoraş — întins şi acela cu mare 
necaz între nenumărate grămezi de piatră. 

Din -belşug nu-i decât stânca. Iar când te uiţi la neorân- 
duiala, satanică a bolovanilor împrăștiați peste tot, te cu- 
prinde o bănuială ca aceea, pe care la Kastua (aproape de 
Fiume) o auzeam din gura unui italian: când Dumnezeu 
a zidit pământul, piatra de prisos a aruncat-o toată aici. 

Nici o mirare așă dar, dacă Celţii, vechii locuitori ai acestor 
ţinuturi, le-au botezat: Carso (carst) adică «Țara Pietrelor». 


* 


Ce se alege atunci din apa unor ploi așă de bogate? 
Cine a trecut bunioară prin Cheile Dâmbovicioarei, sau a 

rătăcit pe innălţimile sterpe dela, Posada Rucărului şi dela 
Orăţii, acela va pricepe îndată, în ce stă enigma Carstului 
adriatic şi a tuturor regiunilor carstice de pe faţa pămân- 
tului. In adevăr, alăturând urechea de pereţii înnalţi ai stân- 
cilor, vei auzi adesea un susur slab, ca venit din adâncime, 
iar dacă păşeşti ascultând cu luare aminte, murmurul se 
aude ca o şoaptă tot mai lămurită și uneori ţi se întâmplă 
să dai de un mic isvor eşind deadreptul... din stâncă. 

Apă din piatră? Nu, din crăpăturile pietrei, din mii şi 
răsmii de labirintice crăpături, unele mai mari, altele aşà 
de fine, încât ochiul abiă le zăreşte. Firul de păr n'ar puteă 
să pătrundă în ele; eterul nu poate străbate nici el; apa 
însă, care e mai «capilară» şi decât firul de păr şi eterul, 
apa se furişează în tot dedalul crăpăturilor și, cu ajutorul 
acidului carbonic luat din aer, mistue calcarul şi lărgeşte 
despicăturile stâncii pătrunzând din ce în ce mai adânc. 
Aşa că picătura se adună lângă picătură, îşi face loc 
prin spărturile mai mari ale petrei şi iese la lumină, 
cine ştie unde. — Uneori isbucneşte un râu întreg dintr'o 
singură fântână. (Isvorul dela, picioarele Posadei face un 
adevărat pârâiaș; apa lui saltă în sus, cu mici fierberi 
de vulcan. Vestita fântână Vaucluse și altele și altele 
sunt născute în acelaş chip). Acesta e blestemul Carstului. 
Apa cade dar se pierde, trece ca prin ciur, fără nici un folos 
pentru vegetaţie. Acum toarnă cu găleata, iar peste câteva 
minute, şopârlele se sorese pe stânca uscată ca cremenea. 
A plouat în adevăr? Iţi vine greu să spui. E o amăgire a 
naturei ca și aceea care în pustiile calde necăjeşte pe cel 
însetat, arătându-i în fantazmagoria, undelor de aer înfierbân- 
tat lacuri răcorite de umbra palmierilor. Aci însă «<boscăria» 
naturei e reală: ploaia cade în adevăr, dar peste puţine clipe 
a pierit în adâncimile veşnic întunecate ale pământului. 

Carstul :) e prin urmare ca un burete de piatră, care 


1) Geografii numesc Carst nu numai plaiul dintre Fiume şi Laibach, 


ci tot ţinutul muntos care se întinde din şesul dela Laibach peste- 
Istria, Dalmația, Bosnia, Herzogovina, Albania și până spreGrecia. 

suge apa şi tot uscat rămâne. Trebue să sapi în mijlocie 
cam 300m., pentru ca să dai iarăşi de apă. Şi, fiindcă 
chiar atunci, ai aveă o apă văroasă, toată nădejdea local- 
nicilor e la cisterne, care culeg ploaia înainte de a o lăsă 
să se pieardă spre adâncimile muntelui. 


* 


E drept însă că nici acolo, apa ploilor nu e pierdută în 
zadar. Natura nu pierde nimic. Apele fugare ale Carstului, 
dacă nu pot lucră fățiș, ele lucrează neobosit în ascuns, 
săpând la întuneric văi bizare, aci largi, aci înguste, având 
cascadele lor, lacurile lor, şi pregătindu-şi în umbră feerii 
de forme şi culori, cum nicăeri nu pot să facă râurile din 
fata pământului. 

Astfel din calcarul sutelor şi miilor de izvoare ce picură 
mereu din bolți apele acestea tainice împodobesc peşterile 
cu colonade (stalactite, stalagmite) şi draperii de o fineţă 
mai presus de orce închipuire. E o adevărată înmărmurire, 
când ochiul omenesc le vede pentru întâiaş dată. 

Până în secolul trecut, nimeni nu îndrăsnise să se co- 
boare în aceste văi ale întunericului. Se ştiă că multe râuri 
(Reca de ex.) intră în pământ şi apoi ies iarăș; dar, pe unde 
curg, asta n'o ştiă nimeni. 

Erà şi greu de cercetat taina unor ape, ce răspundeau 
pe lumea cealaltă! Unde isvoreşte Cettina (în mijlocul Dal- 
mației) se ştiă că e chiar gura iadului ; se ştiă de asemenea 
că în peșterile vecine erau stafii, ce mâncau inima copiilor 
şi că aproape de Ragusa, într'o peşteră, eră un lac în care 
dormeă un balaur păzind trei bani fermecaţi. Şi se mai 
știau și alte multe taine dătătoare de fiori. Pas acum de 
întră în peşteră. 

Unii totuşi au intrat, iar azi intră mii, ba dau şi serbări. 
Peştera dela Adelsberg, vestită de altfel în toată lumea 
prin mărimea şi frumuseţea ei, se întinde sub pământ 
mai bine de 4 km.; te poţi rătăci în toată voia pe 
sub numeroasele sale bolți. (Una din ele, domul, înnalt 
de 22 m. ar cuprinde lesne orce biserică a țării noas- 

tre). Sprijinite pe coloane foarte groase, bolțile acestea 
par adevărate temple gotice. Venerabile clădiri, înce- 
pute din vremuri pe când omul nici nu se ivise pe fața 
pământului ! Pic, pic... apa s'a prelins picătură cu picătură 
și adăugând în fiecare 13 ani o pătură groasă ca o foaie de 
hârtie a clădit în zecimi de mii de ani stâlpi uriaşi de câte 
4 mm diametru, unii din ei. Dar nu stâlpi orcum, ci împo- 
dobiţi şi aceştia cu sculpturi neînchipuit de fine și legați de 
pereţi prin draperii cu conture tot aşă de moi ca şi undele 
_ unei ape abiă adiate de vânt. Ochiul artistului celui mai 
capriţios n'ar fi putut creà niciodată ceeace a creat la 
întuneric, pe dibuite, picătură de apa căzută în neştirea, 
peșterilor. O adevărată feerie de culori şi de forme. 

Culmea, interesului e însă în peştera din fund, pe Dealul 
Patimilor (Kalvarienberg). Spun oamenii evlavioşi, că bles- 
tematul deal al restignirei Mântuitorului a fost încremenit 
cu tot ce se afla pe dânsul. Copacii și toate vietăţile sau 
prefăcut în piatră; făcliile s'au stins şi au căzut pe jos, 
cascadele de apă au încremenit și ele, iar ca pedeapsă a 
nelegiuirei, dealul întreg a fost mutat din Palestina şi adus 
aici departe de vederea lumii, aproape de gura iadului. Şi 
așă va aşteptă până în ziua judecății de apoi. Ciudată 
privelişte şi pentru ochi, şi pentru cuget! 

La lumina flacărei, umbrele tremură, ecouri slabe se 
resfrâng în bolți ca un suspin al singurătăței; încă un 
pas şi te simţi eşit din... realitate. 


x» 
+ + 


Și totuş realitatea e mai interesantă chiar şi decât fante- 
zia. O întreagă floră şi faună a întunerecului. Mai ales fauna 
e vrednică de luare aminte. Liliecii stau ciucure atârnaţi pe 
pereţi. Vestitul Proteu (proteus ânguineus) purtat în aquarii 
ca, o raritate aci înnoată liber în apa râurilor şi lacurilor sub- 
pământene. Intunerecul miilor de ani, de când sa rătăcit 
sub pământ, l-a tăcut să-și peardă vederele. Deasemenea 
şi racii şi muşlele din peşteră au ochii mai mici, semn al 

decadenței. Dar cărăbuşii, câți şi cât de ciudați! Numai 
în peşterile Carstului sunt 68 de specii; painjenii sunt şi 
ei vre-o 20 ds soiuri; miriapozii cei cu multe picioare 
vre-o 4... şi alte, şi alte vietăţi ale umbrei! 

De toate e bine, căci aceasta e lumea lor. Vai însă de 
vietăţile luminei care târâte de apa râurilor de pe pământ 
se rătăcesc în aceste peşteri, căzând prin cascade de zeci 
de metri. Odysea acestora nicio minte n'o mai poate urmări, 
căci cele mai multe din apele Carstului se perd în adâncul 
muntelui. Unele răspund însă tocmai sub Adriatica a cărei 
apă sărată şi grea înnecă fără doar şi poate micile vietăţi 
care nădăjdueau să iasă iarăş la lumină. 

Şi nici omul nu urmează cotiturile acestor ape subte- 
rane fără primejdie. Când ploaea umflă râul dintr'odată, 
adesea strâmtorile dela o peşteră la alta, se astupă ; lacu- 
rile cresc, iar turistul trebue să caute scăpare suind cât 
mai sus, spre boltă alături cu liliecii —Sunt victime ale 
peșterilor, după cum sunt şi ale ghețarilor şi altor rari- 
tăţi primejdioase ale naturei. 

In sfârşit, dai iarăşi cu ochii de lumina soarelui (0p- 
tima lux). Şi atunci înţelegi pe deplin enigma Carstului; 
înţelegi ce se alege din apele de ploaie care să furişează 
la adâncime; cum devin sterile şi misterioase (ape din 
lumea umbrelor), lăsând ţinutul cel mai ploios al Europei 
sterp pe alocurea, ca o hamada sahariană, peste care cu 
zecile de ani nu cade o picătură de ploaie. 


* 
* * 

Dar nu e numai calcarul de vină. Măcinat de vânturi 
şi de ploile repezi, calcarul s'ar preface dela o vreme în 
pământ mărunt, prielnic vegetației. Din loc în loc se şi 
vede un fel de ţărână roşie, pare că ar fi cărămidă pisată. 
(Peninsula, dintre Fiume şi Triest se şi numeşte Istria 
rossa). Pe unde e multă, ţărâna aceasta astupă crăpătu- 
rile, ţine apa în faţa pământului şi stânca începe a se 
împodobi cu verdele erbei şi al copacilor. In mii şi răs- 

mii de ani, se adunase «terra rossa» în destul; pădurea, 
începuse a umbri costişele, aşa că tinutul căpătase pe 
vremea, lui Claudian numele de laudă: Dalmația frondosa. 

Se chemă..... 

Nechibzuinţa omului a adus în locul frunzişului, ce se 
oglindea odinioară în apele Adriaficei, pustiirea şi urâţe- 
nia stâncelor roase ca de pecingine. Ceeace n'au tăiat Ve- 
neţienii pentru flotă şi apoi Turcii, au mistuit dinţii ca- 
prelor. Și pierind pădurea, a pierit umbra, sau împuţinat 
izvoarele, puhoaele au spălat ţărâna, iar Istria «roşie» e 
pe cale de a deveni cu vremea <albă>,—un morman de 
stânci goale. 

S'ar putea iarăşi să mai fie frondosa ?—Indoiala, e foarte 
mare. Unii zic că în vre-o 13 sute de ani sar putea, che- 
mând din nou pădurile în ajutor. Alţii însă au pierdut 
orce speranţă. i 

E drept că tristeţa şi sterilitatea aceasta se întinde şi 
peste o bună parte din Alpi, din Apenini și din toate țările 
Mediteranei, vechia vatră a culturei clasice. Timpul însă 
ar puteă să le vindece pe toate. Vremea care în peșterile 
Carstului trece aşă de încet îngroşind stalactitele abiă cu 
o foiţă ca, de hârtie în scurgere de 13 ani, vremea, milos- 
tiv de lungă a mileniilor ce vin va aduce poate o nouă 
înfrumusețare a ţărmurilor Mediteranei şi de bună seamă 
şi a Carstului. Inainte ca urmașii miopului Proteus de azi 
să peardă ochii cu totul, Alpii ilirici, cine ştie, vor înverzi 
poate din nou, iar omenirea, mileniilor viitoare va aveă pe 
Carst mai multe isvoare şi mai puţine cisterne.—Dacă omul 
va fi cu minte, natura are puteri miraculoase pentru a 
vindecă chiar rănile cele mai adânci. O nouă vegetatie va 
împodobi coastele Dalmației, iar prisosul de ploaie nu va 
mai fi atunci atât de zadarnic ca azi. 

S. Mehedinţi. 
Profesor la Universitatea din Bacureşti. 


E 

DIN IMPARAŢIA MĂRILOR 


Ce pare oare mai ascuns decât fundul Mării ? Cu mijloacele 
pe care le are la îndămână ştiinţa modernă, sa început a 
i se descoperi tainele. Din vremuri îndepărtate omul brăzdează 
faţa, mărilor şi oceanelor şi, sburând pe aripele vânturilor, 
nu este mult de când a reuşit să și învingă valurile apelor, 
întrebuințând aburul. El poate să transmită într'o clipită 
voinţa lui dela un capăt la celelalt al lumei, şi sprijinin- 
du-se pe gaze ușoare se înalţă și cercetează până și împărăţia, 
păsărilor. Ela îmulţit la nesfârşit urmele gândirii; a citit 
în Ceruri legile cari stăpânesc Univarsul; a subjugat până 
și lumina, element aşå de impalpabil; şi totuşi, cât este 
de departe de cunoașterea în intregime a suprafeţei pă- 
mântului, 

Cu preţul a mari jertfe n'am dobândit decât o slabă cu- 
noştință a uscatului și mărilor cari le ţărmuresc. 

Centrul Asiei, Africei şi Australiei, ca și îngheţatele re- 
giuni ale Polilor, au fost cercetate numai de câţiva în- 
drăzneţi exploratori, adeseori victime ale curajului lor, dar 
pentru vecie pionieri vrednici ai ştiinţei şi civilizaţiunii. 
Fundul mărilor este plin de nesfârșşite bogății şi în fiecare an 
numeroase naufragii adaugă noi avuţii celor ce au fost 
luate omenirii. Câte lăzi cu aur şi neinchipuite averi de ale 
regilor Spaniei şi Portugaliei, ori a Veneţiei strălucitoare 
şi Engliterei comerciale, câte produse din toate părţile 
lumei n'au fost înghiţite de valuri, mai înainte de a-şi fi 
îndeplinit periculoasa lor călătorie ! Câteva rămășițe, asvâr- 
lite pe ţărmuri din când în când, ne aminteşte că Oceanul 
cere o nouă dijmă. Dar, câte bogății nu ne dă în schimb 
şi Oceanul! 

Cârdurile de peşti cari aleargă în toate părţile, sarea pe 
care o scoatem din ape, algele pe cari le aruncă valurile 
la țărm, mărgăritarul, sideful şi chilimbarul vânăt, ca şi 
purpura, celor vechi, nu sunt ele oare frumoase despăgubiri? 

Dar acestea nu sunt singurile isvoare de bogăţie ce ni 
le dă Oceanul. 

Cucerirea Mărei a fost în toate vremile un îmbold în- 
semnat. Totdeauna pe țărmurile apei şi prin ea s'a răs- 
pândit progresul şi civilizaţia în interiorul uscatului. Vederea 
apei întinsă şi fără sfârşit înalţă sufletul, iar greutăţile na 
vigaţiunii ascute inteligenţa. Marea nu este numai un isvor 
nesfârşit de îndestulare a nevoilor materiale, ci este și 
un educator al sentimentului moral. 

Cât n'a câştigat inteligenţa omenească exploatând marea, 
şi câtă iscusinţă n'a desfăşurat omul luptându-se cu ea! 
Câtă, îndemânare şi câtă forţă n'a, cerut rasei noastre pu- 
ternicul, periculosul şi nemăsuratul adânc al apelor şi aceasta 
sub frica amenințătoare a morţii! 

Câte lumini, experienţe şi înţelepciuni n'a trebuit să 
câştigăm înainte de a-i înălbi suprafaţa cu pânzele desfă- 
șurate şi a o străbate în toate direcţiile cu corăbiile noas- 
tre, pentru a exploră țărmii frământaţi ai uscatului, pro- 
montoriilor şi golfurile fără fund, până să ajungem a schimbă 
Atlantica întrun adevărat drum de fer! 

Este însă cevă şi mai frumos decât Marea, şi aceasta 
este chiar opera sa: Geniul ce ea a desvoltat la, aceia ce 
i-au încercat valurile, până atunci când a venit ziua, de au 
putut să o stăpânească, de a-i pune mâna în ceafă, şi de 
a-i calculă ca şi-o problemă de algebră, cercul anual al 
furtunilor supuse şi ele la o mişcare de rotaţiune — unui 
ordin — ca şi Cometele or Plantele. 


Dacă navigația este periculoasă, ce să mai zicem de lu- 
crările submarine, or de pescuit, în care omul se coboară 
el însuşi în Ocean, pentru a-şi însuşi bogăţiile păzite de 
monştrii mai înfricoșători decât cei din poveşti. 

Nu în cerul liber, deschis, întrun loc respirabil şi adap- 
tat organizaţiei noastre, ci în sânul apelor au loc aceste 
cercetări. Şi dacă chemăm ştiinţa în ajutor şi luăm cu noi 
în acest mediu neospitalier proviziune de aer necesar res- 
piraţiunei şi lumină fără de care ochii noştri nu sunt de 

cât o podoabă nefolositoare, explorările ne sunt stânji- 
nite încă de greutatea de a coborî la mari adâncimi. Când 
ne urcăm în aerul rărit al regiunilor înalte din atmosferă, 
sângele nostru ese afară din pori, cari nu pot să-l mai 
oprească ; coborîne-vom la mai multe zecimi de metri sub 
fața mărei mediul care ne înconjoară este repede aşă de 
comprimat pentru noi, că vieața nu mai este cu putință. 
In golul spaţiilor interplanetare am plesni, iar în fundul 
mărilor am fi striviţi de enorma presiune a apelor. 

Cu toate aceste greutăţi s'a putut cercetă cele mai în- 
semnate neregularități ale pământului acoperit de apă; sa 
aflat de asemenea că miriade de vietăţi micuţe lucrează 
fără preget la zidirea a noi continente. 

Sa studiat schimbările nesfârşite ale scoarței pămân- 
teşti şi cu toate că legile după care se fac sunt încă ne- 
cunoscute, ele se desfăşoară foarte încet, dar foarte regu- 
lat şi schimbarea apelor la suprafaţa, pământului este cel 
mai bun control. 

Ţinuturi altădată înfloritoare sunt azi acoperite de apă; 
păduri, oraşe, sate și livezi, câte n'au dispărut, pe când 
de altă parte în câte locuri nu se vede urma lăsată de 
locuinţa Oceanului ! 

Munţii cei mai înalţi păstrează pe coastele lor ca şi pe 
creștetul lor, rămăşiţele împietrite ale peştilor şi scoicilor ; 
prezenţa lor este dovada cea mai bună a unor grozave 
schimbări, cele mai de multeori făcute pe nesimţite. Se- 
colele devin minute, iar Spiritul nostru să pierde adân- 
cindu-se în nefolositoare socoteli asupră duratei acestor 
transformări. 

Minunăţiile fundului mărei nu se sleiesc dintr'un con- 
deiu ; o repede excursiune în locurile acoperite de apă 
seamănă mai mult ca o plimbare în interiorul unui mu- 
zeu colosal, sau într'o Expoziţiune Universală. Dacă dorim 
să îmbrăţişăm dintr'odată tot tabloul, amănuntele văzute 
prea dedeparte ne scapă, — vrem însă să „scormonim în 
toate părţile, până şi în cele mai ascunse, vom fi nevoiţi 

a ne depărtă, după ce am ridicat un colt, din perdeaua 
ce ascunde atâtea şi atâtea minuni. 


* 
* E i 

Vieaţa place lui Dumnezeu; peste tot simţim această 
mare şi nepricepută arătare a Puterniciei Sale; milioane 
de animale şi de plante împodobesc suprafaţa continente- 
lor sau se lasă să fie cu înlesnire purtate de vânturi. Dar 
nicăiri puterea sa Creatoare nu se arată cu atâta măreție 
şi strălucire ca în adâncurile întunecate ale oceanului. 
Aici se găseşte principiul întregei sale vieți. 

Biblia îl zugrăveşte pe Creator șezând d'asupra adânci- 
milor şi aruncând în apă sămânţa tuturor vietăților. In 
zilele noastre uscaturile au cu mult mai puţini locuitori 
decât apele. Suprafaţa, mărei este cu mult mai puţin 
schimbătoare decât aceea a uscatului, în schimb însă nici 
un colț de uscat nu ne poate dă o idee de bogăţia vieţei 
ce se află în apă. Formele cele mai neaşteptate, fecundi- 
tatea cea mai minunată ne umple de admiraţie la fiecare 
pas. Ici vedem un copac fixat de stâncă, dar ce copac 
extraordinar ; din rămurelele sale golaşe ies fiori cu culori 
strălucitoare; petalele tremurând împrospătează neînce- 
tat apa din jurul lor; iar micile fiinţe cari întâmplă- 
tor se ating de ele, cad prada acestor flori însufieţite. 
Vedeţi mai departe pe nisipul cel mărunt, doi ochi stră- 
lucind; o formă vie se arată, se sbate, se ridică şi se 
clatină în apă, răscolind un nour de nisip;—această formă 
este un Calcan sau o Cambulă; la cel mai mic pericol se 
retrage la fund, se aşează pe pântece şi nu se mai vede. 
Acesta, este singurul mijloc de apărare al acestor animale 
care fără această, şiretenie ar fi pradă lesnicioasă a altor 
animale. Corpul lor pe o faţă este alb iar pe cealaltă, unde 
sunt ochii, este cafenie-verde ca, şi fundul mărei. Dar şu- 
viţele ce se mișcă ca nişte şerpi la uşa unei peşteri! Se 
întorc şi se răsucesc în mii de chipuri şi înhaţă animalele 
pe care ceasul cel rău le pune la îndemâna lor; de odată 

ele se reped afară din întunecoasa lor locuință, un corp 
armat de un cioc ascuţit şi puternic le înhaţă, iar doi 
ochi mari luminează calea monstrului celui mai înspăimân- 
tător pe care imaginaţia poate să-l născocească. O formă 
gigantică înaintează repede, luptă teribilă se încinge, 
monstrul cu braţele lungi varsă un venin negru, un nor 
gros întunecă apele la mare depărtare; duşmanul orbit 


ue 
HUEHNE E 


l 


fuge, pe când Caracatifa își urmează vânătoarea într'o 
lume unde puţine animale îndrăsnesc să se apropie. Gre- 
oaiele Balene, eleganții Argonauti, Crabul cel îmbrăcat'în 
pavăză, Ariciul de mare pe care cu greu l-ai luă drept 
animal dacă n'ar aveă picioruşe mișcătoare, nenumăratele 
cârduri de peştişori cari străpung în toate părţile Ocea- 

nul ca şi păsările aerul, nesfârşitele bancuri de Meduze 
transportate de curenţii marini ca şi nourii de lăcuste 
călătoare duse pe aripile vânturilor, toţi acești oaspeţi 
dau mărei o curioasă însufieţire. 

Priviţi colea în ierburile mari şi înalte dela gura unui 
fluviu, un peşte lung care poate să aibă până la 6 metri 
dela cap la coadă. El are forma unui sul în cinci muchi, 
și stă înghemuit, tăcut şi nemișcat ; botul lui este împodobit 
de niște buze mari și slăbănoage cu fire lungi împrejur, 
ca un fel de viermi lungi cari spânzură; ce pradă frumoasă 
şi atrăgătoare pentru peştii cari trec prin vecinătate; dar 
viermişorii aceştia sunt sub stăpânirea marelui monstru ; 
micul vânător se apropie repede dar sfios pentru a-i apucă, 
dar buzele se deschid, gura, se cască şi nesocotitul vânător 
este înghiţit; și dacă de sute de ori a fost prada unei ilu- 
ziuni, de câte ori n'a găsit moartea dând goană după aceşti 
viermișori aşă, de 'moi şi așă de atrăgători. Viermele plu- 
teşte în apă, ori își sapă casa în nisipul mărunt din locuri 
depărtate de orce sgomot; se hrăneşte cu mai nimic, dar 
deseori se întovărășește cu animale mai mari în sarcina 
cărora, trăește ca și multe fiinţe după uscaturi. 

Câţiva viermi ating lungimi de zeci de metri, dar aceasta 
nu-i scuteşte de urmărirea aprigă a numeroși duşmani 
foarte lacomi. Urmăriţi în apă, sâcâiți în nisip, aceste ființe 
firave nu scap de peirea totală, decât prin extraordinara 
lor putere de îmulţire. Se pare de altfel că natura a în- 
zestrat pe cei mai mulţi din locuitorii mărei cu o fecun- 
ditate extraordinară, singurul mijloc de a înlocui împuţi- 
narea lor datorită la atâtea cauze. 

Peştii cei mari şi puternici ca şi fiinţele de pe uscat 
abiă fac 2—3 pui, dar ce ză zicem de sardele, scrumbii, 
nisetru şi atâţia alţi locuitori ai apelor? S'a socotit că dacă 
o scrumbie s'ar puteă îmulți timp de 20 de ani, fără nici 
o întrerupere, sau pierdere de icre ori de pui, progenitura, sa ar 
formă o grămadă de 10 ori mai mare decât tot pământul. 
Dar de fecunditatea insectelor ce putem zice? Nu sunt ele 

îndestulătoarele cârdurilor de scrumbii, cari mișună în mările 
temperate. 

: Cum ne depărtăm puţin de suprafaţa apei, formele stră- 
lucitoare şi plăcute se transformă în organizme mai simple 
şi mai bine adoptate la o vieaţă uniformă. 

Câtă bogăţie şi în această sărăcie relativă, ce belşug de 

vieaţă şi în adâncimile a căror pătrundere nu ne este fn- 
găduită ! Locuitorii din adâncimile mari ca şi cei din munți 
sunt şi cei mai răspândiţi; cei mai mulţi sunt cosmopo- 
liţi; alţii se mulțumesc cu regiunile mai joase despărțiți 
prin adâncimi grozave de restul lumei, ca printr'o barieră 
ce nu se poate străbate. 
. Aproape de suprafață, sub pătura sbuciumată de vânturi, 
supusă la însemnate schimbări de temperatură, ființele 
prezintă caractere foarte deosebite, după cum locuesc în 
apele fierbinți din zona caldă sau în regiunile înfrigurate 
cari înconjoară polul. 

Un curent de apă caldă desparte faune foarte deosebite. 
Gulfstreamul hrăneşte fiînţe pentru care apele vecine ar fi 
ucigătoare, oprind în acelaş timp speciile obișnuite cu ghe- 
urile Nordului. Balena este învățată cu curentul rece şi 
nu o întâlnim niciodată decât pe urma cârdurilor de scrumbii 
sau de alţi mici peştişori, din care înghite cu grămada. 

Ea înaintează în rândurile strânse ale slabilor săi dușmani, 
şi înghite în nesfârşita sa, gură legiuni de victime, pe cari le 
opreşte un moment cu fanoanele în anticamera morţii, 
pentru a le sfâşia, apoi una câte una, mulțumindu-şi astfel 
grozava sa poftă, zădărnicită de altfel de mica sa înghiţi 
toare. 

Caşaloiul şade în regiunile calde, împărţindu-şi astfel cu 
infricoşătorul Rechin împărăţia mării. 

Foca şi Narvalul lasă în seama, Delfinilor cingătoarea 
equatorială a pământului. Ele se opresc în locurile reci, 
unde vânătoarea, lor este un isvor bogat de hrană pentru 
călătorii din zonele înfrigurate. 

Infăţişarea mărilor calde şi reci, este cu totul deosebită : 

actorii sunt alţii, iar peisagiul ne prezintă cararactere cu totul 
opuse. Numeroase plante cu portul fermecător împodobese 
coastele şi văile. Precum pe uscat nu aceleaşi plante să 
răsfată pe vârfuri îndoindu-și crăcile lor mlădioase la cea 
mai mică adiere de vânt, tot așă şi cu pajistele din li- 
niştea. adâncurilor Mărilor. 

Cea mai îmbelşugată vegetaţie se păseşte în regiunile 
temperate, unde plantele formează acele păduri întinse şi cu 
mult mai tainice ca pădurile închinate altă dată zeilor: 
peştii, molușştele de toate felurile şi Crabii își găsesc acolo 
hrana îndestulată. 

Cine oare s'ar puteă lăudă că a pătruns în aceste tainice 
colţuri ale mărei ? Nu par ele oare închise pe vecie cerce- 
tării omeneşti | 

Cine oare a pătruns taina acestor nesfârşite păduri mai 
dese şi întunecoase decât cele din lumea nouă? Câtă ve- 
selie, dar şi câtă durere, câte lupte şi omoruri în aceste 
păduri de care închipuirea noastră abia îşi poate face o 
slabă idee. 

Dacă înaintăm către ecuator vegetaţia se împuţinează 
şi se schimbă. Apele prea calde nu mai priesc multor alge, 
iar dacă vegetaţia sub-marină mai păstrează încă semnul 
unei măreţe desvoltări, nu mai recunoaştem în ea delicateța 
şi eleganța ce caracterizează zona temperată. 

Algele nu se găsesc decât la o distanţă mare de Poli, din 
cauză că lor nu le prieşte frigul cel mare ale mărilor arctice ; 
pe când marinarul în drumul său către Polia lăsat 
de mult în urmă limita superioară a plantelor, animalele 
încă mai mişună; şi dacă florile îşi mai păstrează strălu- 
cirea, lor chiar sub zăpadă, care le apără de frigul prea 
tare, gheţurile polare nu au aerul de a apăra în deajuns 
plantele marine. Vieața la Pol se sfârşeşte din cauza în- 
gheţului, iar plantele sunt cele cari îl simt mai întâiu. 
Stânci, nisip sau nomol, iacă singurele accidente ale pei- 
sagiului polar. De aici au dispărut încântătoarele colţi- 

şoare unde să sbenguesc Hippocampii, frumoşii hibrizi ai 
naturei. 

Dispar şi republicile împietrite, construite cu mare pa- 
gubă de timp şi lucrători. Pe aici natura pare că şi-a is- 
tovit puterile. Fiinţele condamnate să trăiască în aceste 
triste singurătătți nu mai aparţin unui loc hotărât, ci trăiesc 
când în apă, când pe uscat. Ele sunt ca un fel de lanţ 
care leagă lumea aeriană, de cea de apă. Marea acoperită 
de gheţuri groase nu le dă hrană îndestulătoare iarna; 
ele sunt nevoite să vâneze animale terestre, pe care 
întâmplarea, le aduce în drumul lor, iar în lipsa lor ajung 
să se sfâșie unele pe altele. Vecinătatea lor este destul de 
periculoasă pentru marinarii cari sunt nevoiţi să ierneze 
în aceste sărăcăcioase ţinuturi. Cum se vede deci şi căl- 
dura mare ca şi frigul împiedică desvoltarea vieţei sub- 
marine; nu e nevoie să ne depărtăm mult de suprafaţa 
apei, pentru a trece granița acestei zone de vieaţă aşă de 
întinsă, dar în aparenţă aşă de mărginită. 

La mici adâncimi, fiece ondulaţie a suprafeței oceanice 
determină o nouă înfăţişare a tabloului, grație unor grăbite 
alternative de lumină şi umbră. Tăcerea şi întunericul nu 
mai sunt turburate decât atunci când omului îi place să 
cerceteze fundul apei, aruncând sonda, sau aşezând un 
cablu or când rămășițele unui naufragiu se scoboară în 
nemărginitul rezervoriu de unde nu mai pot fi scoase. 
Inainte de a ajunge în aceste adâncimi trecem prin locuri 
unde lumina nu mai răzbate decât cu greu, dar în raza căreia 
se adună milioane de animale străbătând-o în toate sen- 
surile. 

Cărui Soare împrumută ele lumina lor? 

Aceste animale văd şi sunt însărcinate să-şi lumineze ele 
însă-și drumul; ele sunt fosforescente 1). Să ştie azi că in- 
fusoriile nu sunt singurii fabricanți de lumină, şi că fosfores- 
cenţa Mării se mai datoreşte meduziilor, asterelor, moluştelor, 


1) Vezi Natura, An. I, No. 7. 
Natura No. 1. An. Il. 3 

nereizilor, crustaceilor şi chiar peştilor. Toate acestea produc 
lumină, o înmulţesc şi variază în toate chipurile efectul 
fenomenului, trecând lumina dela verde la roş. Sar păreă 
la un moment dat că zărim în împărăţia întunericului 
discuri strălutitoare, penajuri luminoase ori ciucuri înfiă- 
căraţi. 

Câteva din aceste fiinţe curioase seamănă de departe cu 
nişte grămezi de metal înroşite ori cu nişte limbi de foc din 
care es scântei, sau cu nişte panglici de sticlă de diferite 
culori care seamănă cu o luminaţie; meteore incandescente 
cilindrice sau globuloase care se urmăresc printre valuri 
să ridică, se scoboară, se ating, se ciocnesc, se adună, se 
despart, descriind mii şi feluri de cercuri năzuroase, stin- 
gându-se parcă, pentru a se reaprinde cu mai multă stră- 
lucire şi a se urmări neîncetat. În mările calde Peştii-stele 
strălucesc în toată puterea ; nici un fel de luminaţie nu se 
apropie de aceste străluciri submarine, iar cui i s'a întâmplat 
să asiste într'o seară de vară la jocurile sglobii și alergările 
fără sfârşit a luminoşilor licurici, a căror cârduri seamănă 
cu scânteile' dela un foc mare, închipuiască-şi că fiecare 
luminiţă, devine un globuşor de diferite forme şi de toate 
culorile care câte odată luminează suprafeţe întinse ; mai 
adauge-i acesteia, că toate colţurile întunericului au lumina 
lor proprie şi că tot ce ne pare cafeniu, închis şi uniform 
când ne uităm la, Soare, dobândeşte în adâncimile Oceanului 
culori variate şi bogate şi lumini pe cari nici povestitori 
Arabi nu le-au întrevăzut în visurile lor feerice. 

Iacă dar o slabă idee de priveliștea ce o arată Oceanul 
scufundătorului care îndrăzneşte să înfrunte pericolul fără 
seamăn al unei excursiuni în împărăţia apelor. 


După Sonrel «Le fond de la mer» Victor Anastasiu 
Profesor la liceul Lazăr. 

AL V-lea CONGRES 
AL 
ASOCIAŢIUNII ROMÂNE PENTRU INAINTAREA ŞI 
RĂSPÂNDIREA ŞTIINŢELOR 


Bucureşti, 7/20 Septemvrie—1/14 Octomvrie 1906. 


I 

Asociaţiunea Română pentra înaintarea și răspândirea ştiinţelor 
.al cărei nume arată destul de bine scopul ce urmăreşte şi care, se, 
ştie, a inaugurat pentru prima oară în România, acum 5 ani, seria 
congreselor şliinţifice, a reuşit în anul acesta să întrunească lumea 
ştiinţifică de toate specialităţile întrun Congres menit să rămână 
pentru Yiitorime, un exemplu viu și necontestat al activităţei ştiin- 
ţifice în România, după 40 de ani de domnie glorioasă al marelui 


său Rege. 
La acest congres au luat parte: membrii corpului didactic de 


toate gradele; membrii societăţilor: de Ştiinţe, Politechnice, Geogra- 
fice şi de medicină veterinară, din Bucureşti ; membrii societăţilor : 
de Științe, de Medici şi Naturalişti, Literare şi Ştiinţifice, din Iaşi; 
membrii societăţilor de gimnastică: «Centrala», «Apărătorii Patriei», 
«Inainte», din Bucureşti; «Călugărenii» din Giurgiu, etc., diferiţi spe- 
cialişti, medici, advocaţi, etc, şi în fine numeroşi reprezentanţi ai 
clerului şi ai ştiinţei teologice, care pentru prima oară au format o 
secţiune — şi încă din cele mai interesante — ale unui Congres în 


tara noaatră. 
Biuroul general al acestui Congres se compuneă din d-nii: P. 


Poni, membru al Academiei Române, preşedinte de onoare; Dr. C. 
I. Istrati, membru al Academiei Române, preşedinte; Dr. G. Mari- 
nescu, membru al Academiei Române, vice-președinte; Dr. Al. Za- 
haria, agregat la Universitatea din Bucureşti, secretar general; I. St. 
Murat, subdirectorul Institutului Meteorologic, sccretar, şi Ioan Mi- 
chăescu, casier. 
Congresul a fost împărţit în secţiunile următoare: 
A se au l-a. Matematica, Astronomia, Geografia, Geniul civil şi 
militar. 
Secţiunea II-a, Fizica şi Chimia cu aplicaţiile lor; Meteorologia; 
Mineralogia. 
Secțiunea II-a. Ştiinţele naturale. 
Secțiunea IV-a. Arhitectura, Muzica, Pictura şi Sculptura. 
Secțiunea V-a. Agricultura, Horticultura, Piscicultura, Silvicul- 
tura şi Zootecnia. 
Secțiunea VI. Medicina umană şi veterinară; Farmacia şi Igiena 

Secţiunea VII-a. Arheologia, Etnografia şi Istoria. 

Secţiuaea, VIII-a. Ştiinţele sociale. 

Secţiunea IX-a. Corpul didactic de toate gradele ; Biserica, şi cul- 
tul; Gimnastica, Educaţiunea morală, intelectuală şi fizică. 

Secţiunea X-a. Artele industriale şi meseriile. 

Congresul s'a deschis în ziua de 7 Septemvrie la ora 9 a. m., în 
Arenele Romane dela Expoziţiunea, Generală Română, printr'un te- 
deum, care a fost oficiat de P. S. S. Pimen, Episcop al Dunării de 
jos şi P.S. S. Nifon Ploeşteanu, Vicarul Sf. Mitropolii din București, 
înconjurați de un numeros cler şi asistați de corurile Societăţii co- 
rale «Carmen» sub conducerea d-lui profesor Kiriac şi acela de domni- 
şoare din Sulina, sub conducerea preotului Gheorghiu. La această so- 
lemnitate, la care erau de faţă peste 6000 de asistenţi, dintre cari 
cea mai mare parte membri ai Congresului aparţinând diferitelor 
secțiuni de mai sus, au luat cuvântul d-nii: Dr. Hurmuzescu, secre- 
tarul general al ministerului instrucţiunei publice, care a salutat 
Congresul în numele Guvernului, I. Kalinderu, preşedintele Acade- 
miei Române, care reprezentă această înaltă instituţiune şi Dr. C. 1. 
Istrati, preşedintele Congresului care, într'un frumos şi important dis- 
curs a atins marile probleme sociale şi de educaţiune arătând 
ceeace trebue să învăţăm din experienţa trecutului şi ce rămâne de 


realizat în viitor. 
In această şedinţă sa, aclamat cu deosebit entuziasm propunerea, 


d-lui dr. Istrati de a se trimite telegrame de omagii M. S. Regelui. 
Deasemenea, s'a încuviinţat trimeterea de telegrame d-lor B. P. Hăs- 
dău şi N. Grigorescu proclamaţi membri de onoare ai Asociaţiunei. 
Aceste telegrame sunt următoarele: 


Majestăţei Sale Regelui 
Castelul Peleş, Sinaia. 


Astăzi, Asociaţiunea română pentru înaintarea şi răspândirea. 
ştiinţelor, care are onoarea de a avea pe Majestatea Voastră ca 
membru protector, a deschis al cincilea Congres în Arenele Romane 
din Expoziţiunea, menită a sărbători îndelungata, şi fericita domnie 


a Majestăţei Voastre. 
Să-mi fie permis ca în numele celor patru mii colegi prezenţi la 


congres să rog respectuos pe Majestatea Voastră să binevoiască a 
primi cea mai caldă a noastră urare pentru sănătatea şi fericirea, 
Majestăţei Voastre, urându-vă o viaţă îndelungată pentru binele şi 
fericirea Patriei şi a ştiinţei române. 
Să trăiţi Majestate. 
Să trăiască Majesiatea Sa Regina. 
Să trăiască Dinastia. 
Trăiască România. 


. 


Preşedintele Congresalui 
Istrati 

B. P. Hăsdău 
Câmpina. 
Asociațiunea română pentru înaintarea şi răspândirea ştiinţelor, 
vlăstar tânăr crescut pe fertilul câmp al muncei româneşti, nu poate 
să nu se aplece în faţa bătrânului stejar, care o viaţă de oma 
lucrat şi luptat pentru neamul său. 
Astăzi, în şedinţa festivă, aţi fost numit membru de onoare al 
„Asociaţiunei. 
Praşedintela Congresului 
Istrati 
N. Grigorescu 


Câmpina. 

Prin munca şi iscusinţa voastră v'aţi făcut nemuritor, lăsând vecini- 
ce opere de artă, care vor fi dovadă pe viitor de cum este în prezent 
frumoasa Românie. 

Asociaţiunea Română pentru înaintarea, şi răspândirea ştiinţelor, 


în şedinţa sa festivă de astăzi, v'a ales membru de onoare. 
Presedintele Congresului 


Istrati 
Inainte de închiderea acestei solemnităţi s'a hotărât ca Congresul 
viitor să aibă loc la Focşani dela 15 la 20 Septemvrie 1907, pro- 
clamându-se biuroul următor: 
Preşedinte, d. dr. G. Marinescu, membru al Academiei Române; 
Vice-preşedinte, d. A. Saligny, membru al Academiei Române; 
Secretar general, d. E. Pangrati, decanul facultăţei de ştiinţe ; 


Secretar, d. G. Munteanu-Murgoci, docent la Universitatea din 
Bucureşti ; 


Casier, d. I. Michăescu. 

La 8 Septemvrie, ora 4 p.m. a avut loc, tot în Arenele Romane, 
a doua ședință plenară, în care cel mai mare maestru al cuvân- 
tării românești, d. Barbu St. Delavrancea, a vorbit; despre «Poezia 
populară, geniul popular». 

In splendida sa cuvântare, d-sa a arătat, cum poezia populară ìn- 
trupează aspiraţiunile unui popor şi transmițând generaţiunilor vii- 
toare limba naţională, constitue o puternică pârghie pentru mențţi- 
nerea şi afirmarea naționalităților. 

In aceeaşi şedinţă, după cuvântarea d-lui Delavrancea, au avut 
loc producţiunile muzicale ale corului de domnișoare dela Sulina, 
sub conducerea preotului Gheorghiu, care a executat diferite cân- 
tece naţionale româneşti, precum şi exerciţiile militare ale micilor 
dorobanţi, făcute sub supravegherea d-lui Maior Chiriţescu şi care 
au atras admiraţiunea tutulor asistenţilor prin preciziunea şi uşu- 
rinţa cu care ele au fost executate. 

In ziua de 1/14 Octomvrie, a avut loc, tot în Arenele Romane, la 
ora 10 a. m. şedinţa de închidere a Congresului la care au vorbit d-nii: 

dr. Istrati, făcând un rezumat al tuturor desbaterilor şi lucrărilor 
celor x secțiuni ale Congresului şi exprimându-și osebita sa satis- 
facțiune pentru deplina reuşită a Congresului; C. Disescu care într'o 
călduroasă cuvântare a arătat importanța Congresului de ştiinţe 
sociale pentru deslegarea problemelor, cari au de scop ameliorarea 
vieței săteanului. In urmă, după ce d. dr. Şaabner-Tuduri a dat citire, 
în calitate de raportor al comisiunei financiare, raportului de gestiune 
pe anul trecut, se alege comisiunea financiară din d-nii: dr. M- 
Georgescu, G. G. Longinescu şi inginer M. Roco. 

In cele ce urmează ne propunem a face, cât se poate pe scurt, o 
dare de seamă asupra lucrărilor fiecărei secţiuni în ordinea ţinerii lor. 


SECȚIUNEA IX-a 
Corpul didactic de toate gradele. 


Această secţiune, care a fost cea mai populată, având peste 30C0- 
de aderenţi, şi-a ţinut şedinţele, între 8 şi 12 Septemvrie, în sala 
Teatrului Naţional, la Universitate şi în amfiteatrul liceului Lazăr. 
Lucrările sale au fost împărţite în 3 grupe: grupa învățământului 
universitar şi secundar; grupa învăţământului primar urban; şi 
grupa învăţământului primar rural. 

In şedinţele plenare s'au ţinut cuvântări foarte înălțătoare şi 
instructive de către d-nii |. Kalinderu, dr. Hurmuzescu, D. A. Teo- 
doru, etc., iar în diferitele şedinţe pe grupe s'au discutat chestiuni 
relative la învăţământ. 


Biserica şi Cultul. 


Această secţiune, la care au luat parte 75 de membri, se anun- 
ţase 31 comunicări, dintre cari s'au ţinut 18. 

Lugrările au început la Universitate în ziua de 13 Septemvrie, 
ora 9a. m., şi au continuat în patru şedinţe, proclamându-se din 
prima şedinţă biuroul următor : 

Preşedinte, P. S. S. Părintele Episcop Atanasie Mironescu al 
Râmnicului şi noul Severin ; 

Vice-preşedinte, P. C. S. Părintele Econom Constantin Nazarie, 
profesor universitar ; 

Secretar, C. S. Păr. lerodiacon V. Puiu, dela Episcopia de Roman. 

După câteva cuvinte rostite de către Preşedinte, prin care salută 
prima, întrunire a membrilor clerului şi reprezentanţii științei teo- 
logice într'un congres, 

P. 8. S. Episcopul Pimen al Dunării de jos arată în cuvântarea 
de deschidere însemnătatea, acestei secţiuni şi stabileşte raportul ce 
trebue să fie între dânsa şi celelalte secţiuni al Congresului Aso- 

ciațiunei pentru înaintarea şi răspândirea, ştiinţelor. Demonstră pro- 
gresul ce se realizează în domeniul religios şi teologic, adică în do- 
meniul teologiei teoretice şi a răsunetului ei în vieaţa creştină. Dis- 
tinsul prelat arată strânsa legătură dintre biblie şi ştiinţă şi insistă 
asupra impulsului dat cercetărilor ştiinţifice de către spiritul sfânt 
al bunei credinţe. Tratează pe larg importantul rol al profesorilor 
de Religie în chestiunea instrucţiunei. 

Chestiunile generale tratate în această secţiune sunt: 

Chestiunea repaosului Duminical ; 

Activitatea extrapastorală a preotului ; 

Cauzele crizei religioase a tineretului de azi; 

Despre morala creştină ; 

Coborârea sentimentului religios ; 

Apologia monahismului ; 

Istoricul şi activitatea bisericei româneşti. , 

Vorbitu-s'a în cel dintâiu congres al sfintei noastre Biserici, bă- 
trâna mamă și puternica ocrotitoare a neamului Românesc, de către 
sfinţiţii săi slujitori şi cei mai de seamă ai noștri teologi, de filo- 
zofia înaltă a creştinizmului, de roadele lui mântuitoare pentru un 
popor, de trecutul scump al tăinuitelor monastiri, de bogăţiile serise 
lăsate din bătrâni, de nevoile sufleteşti şi trupeşti ale poporului 
nostru de astăzi, de lucrul liniştit şi netrâmbiţat al clerului şi de 
mijloacele ce încă trebuiesc puse la îndemâna lui, ca să poată aduce 
şi la noi un folos văzut pentru credinţă şi pentru neam. 

In această secţiune s'au făcut următoarele propuneri : 

1]. Profesorul de Religie, care conform Legei trebuie să fie preot, 
să aibă drept la acelaş salariu ca toţi ceilalţi profesori de ştiinţe, 
tără însă a mai ocupă şi poziţia de preot-paroch sau ajutător la 
orice biserică, fie chiar particulară. Asupra chestiunei dacă profesorul 
de Religiune să fie sau nu paroch, majoritatea clericilor prezenţi au 
opiniat să aibă şi bisericele lor. 

IL. Să se îmulţească orele de religiune în gimnazii şi cea, dân- 
du-se religiei două ore pe săptămână de fiecare clasă şi prevăzân- 
du-se religia şi în clasa VIl-a şi a VI-a. Să se introducă religia în 
şcoalele comerciale, profesionale, de meserii, de agricullură şi militare: 

III. Casa, Bisericilor să facă monopolul lumânărilor de ceară sau 
să prefere societăţile clericale, care fabrică lumânări de ceară curată 
şi să deà drept şi preoţilor de a închiria pangare. 


Gimnastica. Educaţiunea morală, intelectuală şi fizică. 


Această, secţiune a fost organizată în urma, invitaţiunei comite- 
tului general al Asociaţiunei de către Societatea centrală română 
. de arme, gimnastică, dare la semn şi nataţiune din Bucureşti. In 

special merită mulțumiri d-nii general P. V. Năsturel, preşedintele 
numitei societăți şi lt.-colonel Teodor Petrescu, secretar, cari pătrunşi 
de rolul important pe care îl pot aveă societățile de gimnastică în 
educațiunea tineretului, s'au folosit de acest prilegiu pentru a grupă 
la un loc toate societățile de gimnastică din țară în vederea formărei 
unei federațiuni, ale cărei baze s'au pus în şedinţele preliminare ținute 
la sediul Societății centrale în zilele de 10, 11 şi 12 Septemvrie a, c. 

Au luat parte la lucrările acestei secțiuni 6 societăți de gimnas- 
tică din Bucureşti, reprezentate prin preşedinţii lor d-nii: N. Velescu, 
N. Bădescu, general Al. Hiotu, Dem. Ionescu, C. Pavelescu, Mitrani 
2 din laşi reprezentate prin d-nii Teodoreanu şi Berescu ; 1 din Giur- 
giu reprezentată prin d. N. Droc Barcian; 1 din Ploeşti reprezentată 
prin d. colonel Papazoglu; 1 din T.-Severin reprezentată prin d. I. 
Giurescu; 1 din Anadolchioi (Constanţa) reprezentată prin d. Gh. 
Dim. Teodorescu; 2 din Craiova reprezentate prin d-nii G. Nicolae 
şi Teodor Georgescu; 1 din Galaţi reprezentată prin d. Zaharia; 1 
din Brăila reprezentată prin d. R. S. Corbu; 1 din R.-Sărat repre- 
zentată prin d. Dumitrescu şi 1 din Botoşani reprezentată prin d. 
Bucovineanu. 

In ziua de 14 Septemvrie a avut loc la Universitate întrunirea 
tuturor reprezentanţilor acestor societăţi, precum şi a numeroşi pro- 
fesori şi profesoare de gimnastică, proclamându-se biuroul secţiunei : 

Președinte, general P. V. Năsturel ; 
N. Droc Barcian; 
Vice-preşedinţi ! V. Teodoreanu ; 

D-na M. Pavelescu ; 
{ D. N. Ionescu. 

In această şedinţă s'a aprobat memoriul redactat în şedinţele 
preliminarii şi sau votat diferitele rezoluțiuni formulate într'însul, 
care concretizează rezultatele discuțiunilor ce au avut loc în acele 
şedinţe. In acelaş timp s'au votat statutele federațiunei cari în 18 
articole fixează scopul său, condițiunile de admisibilitate ale mem- 
brilor, veniturile şi modul de administrațiune al ei. 

Punctele generale atinse în memoriul ce amintim sunt urmă- 
toarele : 

I. Indrumarea ce este a se dă învățământului şi predării gimnas- 
ticei în coli şi societăţi; mijloacele cele mai practice pentru des- 
voltarea gustului gimnasticei şi dărei la semn cu arma; şi 

II. Rolul pe care îl poate îndeplini instrucţiunea militară în şcoli 
față de rolul gimnasticei şi instrucţiunea acesteia. 


IL. St. Murat. 


Suhdirectoru! Institutului meteorologic. 
e 


Secretari 

ASUPRA ŞTIINŢELOR MATEMATICE 


I. 


Definiţiunea matematicilor. 


In clasificarea, obiectelor de învăţământ, cei vechi pu- 
neau în aceeaşi grupă cu aritmetica, şi geometria, şi as- 
tronomia, și muzica şi optica. 

Ce cuvânt oare făcea, pe aceştia, să pună la o laltă mu- 
zica, cu geometria ? 

Răspunsul nu pare aşșă de greu dacă se dă puţină aten- 
iune obiectului ştiinţelor matematice. 

In adevăr, matematicele se deosebesc de celelalte ştiinţe 
prin faptul că în ele se observă ori ordinea, ori măsura. 
Aceste calităţi odată întrunite puţin ne priveşte locul sau 
natura, obiectelor ce le are. Asemenea, calități însă le gă- 
sim tot atât de bine în sunete, după cum le găsim în 
numere, în figuri, în astre, etc. 

Acesta, a fost, de sigur, cuvântul pentru care muzica a 
fost pusă de cei vechi la o laltă cu geometria şi aritmetica. 

Caracteristica matematicilor se alipeşte la două idei: 
ideea ordinii, ce mijloceşte pe acelea de situajţiune, de con- 
figuraţiune, de formă și de combinaţiune, şi ideea de mă- 
rimi, ce cuprinde pe acelea de cantitate, de proporţiune 
şi de măsură. 

Până acum cea mai generală definiţiune dată matema- 
ticilor este cea următoare : 

« Matematica este ştiinţa mărimii». Se pune însă numai 
decât întrebarea: ă cărui fel de mărimi ? 

A oricărei mărimi în general? Nu! 

Dacă ar fi aşă, tot ce există ar fi obiectul matemati- 
cilor, întru cât, cel puţin, ne mulţumim cu definiţiunea ce 
de obiceiu se dă mărimii, anume: « Tot ce este în stare să 
crească sau să se micşoreze». 

Această, definiţiune dată matematicilor s'ar aplică la tot. 
In adevăr, un lucru poate fi mai mult sau mai puţin fo- 
lositor, o plăcere mai mult sau mai puțin vie, o acţiune 

mai mult sau mai puţin bună, un om mai mult sau mai 
puţin spiritual, etc. 

Pentru ca o mărime să formeze obiectul matematicilor 
i se mai cere o condiţiune necesară și anume: Să fie o 
mărime cc se poale măsura. 

A măsură o mărime, după cum se ştie, va să zică a o 
compară cu o alta luată ca unitate de măsură. A măsură 
_0 şosea, de exemplu, va să zică a compară lungimea ei 
cu aceea a unităţii de lungime numită metru şi a vedeă 
de câte ori lungimea metrului se cuprinde în lungimea 
şoseloi, Această operaţienu se poate aplică însă când este 
vorba, de două talente. Nimeni n'ar putcă să ne spună de 
câte ori talentul lui Moltke s'ar putea cuprinde în geniul lui 
Napoleon, sau talentul lui Newton în acela al lui Leibnitz. 

Aşă dar dintre mărimi numai acelea ce se pot măsură 
formează obiectul matematicilor. 

De aici putem scoate următoarea, definițiune : 

Matemalica este ştiinţa mărimilor, ce se pot măsură. 

Să cercetăm puţin această definiţiune, mai mult sau mai 
puţin apropiată de adevăr. 

A măsură ceva este o operațiune mecanică; lucrarea ce 
facem este obiectul unei arte şi nicidecum obiectul unei 
științe. Inginerul măsoară sprijinit pe mijloacele ce geo- 
metria i le-a pus la îndemână; măsurarea este dar obi- 
ectul indirect al ştiinţii. In cele mai multe cazuri, măsu- 
rarea unei mărimi cu alta luată ca unitate nu este cu 
putinţă ; aşă, măsurarea unei lungimi cu una din părţile 
ei presupune, că se poate aveă acea parte din lungime, 
că linia poate fi străbătută în toată lungimea ei, că ea 
ar fi potrivit aşezată, etc. In cazul când aceste condițiuni 
nu sunt îndeplinite cum s'ar puteă exercită măsura? 

Aici intervine matematica. Ea, prin mijloacele de care 
se slujeşte, transformă mărimile, ce nu se pot măsură 
deadreptul în mărimi ce se pol măsură deadreptul. 

Pentru a săvârşi o astfel de transformare, sunt de nevoe un 
şir de operaţiuni, o serie de reducţiuni, toate întemeiate pe 

adevăruri evidente. Această transformare sau reducere de 
mărimi unele într'altele alcătueşte şżiinta matematicilor. 

Exemplu. Un corp se mişcă cu o iuțeală oarecare v, şi în- 
trun timp t face drumul l. Aici avem 2 mărimi: timpul şi 
spaţiul. Matematica ne dă relaţiunea ce există între aceste 
2 mărimi şi această relațiune sau legătură tradusă printr'o 
formulă ne permile de a reduce mărimea, ce nu se poale 
măsura deadreptul într'alta, ce poate fi măsurată deadreplul. 

Pe lângă acest caracter, matematica mai are un altul 
cu totul special; este acela de a demonstră totul numai 
şi numai prin pur raţionament, fără de a aveă nevoia de 
a face apel la experienţe. Rezultatele ei însă sunt în stare 
să fie confirmate prin experienţe. Prin aceasta, matema- 
tica întruneşte cele două caractere : 

Caracterul ştiinţelor raţionale şi caracterul ştiinţelor 
pozitive. Ea, după cum zice Teine: «Prepară gropile pe care 
mai târziu, fizicienii le vor umple prin experienţele lor». 

Din definiţiuni precise şi axiome sigure, matematica de- 
duce adevărurile evidente atâta: timp cât raţionamentul 
se ţine în calea adevărată a logicii ; pentru acest singur 
cuvânt ştiinţa măsurii mărimilor poartă gloriosul titlu de 
ştiinţă exactă. 

«Matematica mai puţin ca orcare alta este supusă ero- 
rilor», zice Bourdeau. <Concepţiunea are lacunele sale, in- 
ducţiunea, nesiguranţele sale, observaţiunea neexactităţile 
sale, experienţa, rătăcirile sale, singură deducţiunea nu 
înşală niciodată când ea urmează legea raţionamentului». 

Deducerile din demonstraţii raţionale sunt absolut per- 
tecte, pe când cele din observaţii sunt indefinit perfectibile. 

«Adevărurile geometrice sunt, după cum zice D'Alem- 
bert, asymtotele adevărurilor fizice». 

Nu putem însă zice că matematica nu lasă nimic de 
dorit, căci şi în ea sunt încă multe chestiuni de limpezit. 

Obiectele geometrii aşă cum ea le înţelege n'au nicio 
realitate şi nu pot niciodată există. O linie fără lărgime 
sau grosime, o suprafaţă fără adâncime, un punct fără 


www.dacoromanica.ro 


28 NATURA 


nicio dimensiune, un cerc perfect, o sferă perfectă nu sunt 
decât simple închipuiri. 

Bazaţi pe aceste irealităţi inamicii geometrii au tras în- 
cheerea, că matematica nu se ocupă decât de obiecte chi- 
merice şi imposibile. Nu ţin însă seama, că matematica, 
ca ştiinţă perfectă ce este, nu poate aveă ca obiecte de- 
cât lucruri perfecte ; aceste obiecte sunt asymtotele repre- 
zentantelor lor reale după cum matematica este asymtota, 
altor ştiinţe. 

Pentru mtematică este de ajuns că ideea de aceste figuri 
sau forme să fie clară şi evidentă pentru a servi de bază 
căutărilor. 

Se mai zice de unii cu privire la problemele teoretice, ce 
de altfel formează partea cea mai grea a matematicilor, că 
acestea sunt nişte jocuri de spirite, ce absorb timpul, care 
ar puteă fi întrebuințat altfel mai bine. 

Afirmaţie greşită. 

Matematica, prin problemele şi teoremele sale pur teoretice, 
formează arborele realităţii din care pleacă nenumăratele 
ramuri binefăcătoare omenirii cu aplicaţiuni la aproape 
toate cerinţele de utilitate publică, iar acele probleme şi 
teoreme servesc de nutriment spre susținerea acestui arbore, 
ce constitue nu o ştiinţă ci ştiinţa unică, despre a cărui 
importanţă voiu vorbă într'unul din articolele ulterioare. 

C. S. Popescu 


Profesor de matematice la liceul din Ploeşti 


EXPOZIŢIUNEA GENERALA ROMÂNA 


HI. 
Din zile mari. 
Expoziţiunea a izbutit. Toată lumea e mulţumită. Fără 
greş se poate spune că trăim în zile mari. 
S'a arătat în Natura, în numărul trecut, că Expoziţiu- 
nea, este, fără îndoială, cea mai bună școală pentru inimă 
şi minte. Asupra, acestui lucru vrem să stăruim şi astăzi. 

Învățăturile ce le tragem din ea sunt multe şi de tot 
felul. Văzul, cel mai puternic sprijin al înţelegerei cu 
mintea, are în pavilioane un câmp nesfârşit de cercetat, 
Săptămâni întregi îi trebue cuiva ca să-şi perindeze pe 
dinaintea ochilor tot lucruri româneşti, însemnate şi de 
preţ. Intrun loc se văd progresele artei inginerești în care 
stăm, la sigur, alături cu apusul. Intr'altul, bogăţia agri- 
colă a ţării noastre umple un pavilion întreg aşezat cu 
mare gust. In Palatul artelor, fizica, chimia, medicina şi 
celelalte ştiinţi arată că am egit de mult din rândul celor 
slabi. Cercetările ştiinţifice, care stau în legătură cu bo- 
gatele colecţii din această secţiune, pun pe autorii lor ală- 
turea de învățații din ţările cele mari. Privească-le cu 
deamănuntul acei care văd negru şi-şi vor dă seama lesne 
de câtă ştiinţă, pricepere şi muncă au avut nevoe cutare 
borcănaşe cu corpuri chimici noi, cutare aparate, cutare 
tăituri în trupuri omeneşti. Şi tot aşă, în pavilionul in- 
dustriei, se găsesc produse care dovedesc îmbunătăţiri 
trainice pe această cale. Petrolul, minele, pădurile, pescă- 
riile, industria casnică, şcoalele şi altele aduc şi ele un 
material bogat de învățături. Statisticele, graficele de tot 
felul şi publicaţiunile de recapitulare ne dau socoteală de 
cum am stat în cutare şi cutare privinţă cu atâţia ani în 
urmă şi de cum stăm astăzi. Numai avându-le adunate în 
mănunchiu într'o expoziţiune generală le poate cuprinde 
cineva, deodată, şi-şi poate dă seama de ce are în ţara lui. 
Un mers firesc se vede din toate şi un viitor sânătos şi 


mare se zăreşte ca urmare a timpurilor de faţă. 


E 
k 


* 

Şi inima, cât de fericită se simte ea în expoziţiune. 
In «Pavilionul Regal» ea bate cu mândrie simțindu-se în 
paza Coroanei de oțel. In vecinătatea Plevnei simte că a 
zvâcnit cândva cu multă vitejie. ln «Trecutul nostru» e 
mândră de timpurile ce le-a trăit. In «Arenele romane» e 
în culmea fericirii. Românii de peste hotare, veniți cu 
miile în haine de sărbătoare, au trăit cu noi zile de ne- 

uitat. Cântecele de vitejie şi de dragoste de neam au um- 
plut întreg văzduhul. Fiori de măreție au trecut prin cei 
de faţă şi săpături adânci au rămas în sufletele tuturor. 
Zile mari, zile mari ce nu se uită, datorim astfel expo- 
ziţiunei. «Povestea neamului» a scăldat în lacrimi de bu- 
curie inima şi ochii oricărui Român. Ea trece pe dinainte 
în chipuri și icoane momentele mari din istoria neamului. 
Ea zgudue, prin ceeace trezeşte în sufletele noastre, o pre- 
supusă amorţeală şi ne aţâță astfel la fapte şi mai mari 
ce sunt de făcut mâine. Copiii din Osoiu şi micii dorobanţi 


sunt, desigur, vestitorii unor vremuri şi mai mari. 


* 
* * 


«Asociaţiunea română pentru înaintarea şi răspândirea, 
ştiinţelor» a mai adăugat şi ea un mănunchiu de raze lu- 
minoase la splendoarea expoziţiei. In numeroasele ei sec- 
țiuni s'a vorbit cu pricepere şi gând bun de starea, noastră 
de azi şi sa pus temelia unei munci rodnice în bine cu 
privire la cea de mâine. 

In «Congresul corpului didactic de toate gradele» s'a 
dezbătut cestiuni de cea mai mare importanţă şi sa do- 
vedit astfel că înseamnă cu drept cuvânt «un prag de 
trecere dela o lume la alta>. Sa arătat astfel rolul în- 
semnat al școlei şi menirea mare a prolesorilor, a acestor 
oameni «care după regi sunt cei mai însemnați factori în 
conducerea unui neam». Nu sau ascuns nici lipsurile, 
după cum nu sau trecut cu vederea nici nedreptăţile de 
tot. felul încercate de profesori. S'a studiat metoadele, pro- 
gramele analitice, disciplina, recrutarea directorilor şi in- 
spectorilor, starea materială a profesorilor faţă cu munca 
şi meritele lor, şi atâtea şi atâtea cestiuni privitoare la 
instrucţie şi educaţie. Şi mai presus de toate s'a lovit în 
politica, de şcoală în numele căreia, ca în a lui Dumnezeu 
altădată, se făptuesc atâtea rele. 

«Biserica, şi Cultul» au făcut o eşire din starea de amor- 
tire în care pare că se află şi au dat semne că înțeleg 
menirea, lor în aceste vremuri de prefacere în bine. 

Medicina, farmacia şi higiena au la activul lor un număr 
mare de studii teoretice şi practice de multă însemnătate. 

In secţiunile ştiinţelor fizice şi naturale sau cetit comu- 
nicări de mare preţ care înseamnă hotărât un pas înainte 
făcut de Români, în ştiinţele experimentale. 

Băncile populare şi ştiinţele sociale s'au interesat; în 
deosebi de cel mai însemnat factor al neamului românesc, 
—poporul dela ţară —, atât de des uitat şi mult nedreptăţit. 


* 
* * 


Socotită din toate privințele Expoziţiunea generală ro- 
mână este cea mai mare izbândă dela războiu încoace. 
Foloasele ei nu se preţuesc cu aur. Nimeni nu ne poate 
spune cam cât ar face, în zeci de milioane, urmările ei 
mari. Ea înseamnă, pentru mâine, bani daţi cu împrumut 
cu dobândă la dobândă. 

Organizatorul ei, omul energic, luminat şi patriot, domnul 
doctor Istrati, a izbutit în totul întru preaslăvirea unui 
neam întreg, a unui Rege Mare, Viteaz și Inţelept. 

G. G. Longinescu. 


Ri 


NOTIŢE 


Lapte omogenizat. — După nume, greu şi-ar putea închipui ci 
titorui ce înseamnă acest fel de lapte. Aibă însă puţină răbdare şi 
bunăvoință şi va vedea lesne că e vorba de o prefacere a laptelui 
obişnuit, care nu se poate păstră multă vreme, într'un lapte cu în- 
sușşiri foarte însemnate. Se ştie, că laptele care stă mai multă vreme 
liniştit se acoperă cu o pătură de zmântână formată din bobiţele 
de unt care se află în el. Prin baterea zmântânei se rup bobiţele şi 
se scoate untul din ele. Industria de azi a găsit mijlocul să scoată 
untul deadreptul din lapte şi în timp foarte scurt învârtind laptele 
în maşini numite centrifuge. Asemenea maşini slujesc astăzi în 
laboratoare şi la căutarea cantităţei de unt din lapte, cu alte cu- 
vinte ia analizarea laptelui. 

Cititorul nu şi-ar fi închipuit, că în unele cazuri e nevoe tocmai 
de o operaţie pe dos de cea arătată mai sus. Dacă industria cere 
să se scoată cât mai repede untul din lapte, unele întrebuinţări cer 
tocmai contrarul, să se facă aşa cevă încât laptele să nu se mai 
prindă, cum zic gospodinele. În adevăr, laptele menit să fie păstrat 
în sticle se pasteurisează, adică se încălzeşte ca să se ucidă fer- 
mențţii din el. Laptele pasteurizat nu se mai acreşte. El are însă 

marele cusur că se prind efoarte repede, ridicându-se deasupra lui 
cocoloşi de zmântână. Se obişnueşte, când voim să ne servim de 
acest lapte, să încălzim puțin sticla ca să se topească din nou un- 
tul în lapte. Nu mai căpătăm însă laptele gustos natural, ci un bu- 
lion cu ochiuri de grăsime. Neajunsul acesta se observă mai cu 
seamă pe vapoare, unde cafeaua cu lapte, dupe spusa celor pățiți, 
nu e de loc gustoasă ca cea cu lapte proaspăt. lată prin urmare 
că e nevoe să facem laptele să nu se mai prindă. Tot centrifuga 
face slujbă asta. Și iată cum. Se trece laptele, răcit bine şi împins 
cu putere, prin anumite ţevi, cu fel de fel de piedici înnăuntru lor. 
Laptele se dă, cum am zice, cu capu de pereţi, bobiţele se sparg 
şi se fac aşă de mici încât în urmă nu se mai pot urcă în sus şi 
laptele nu se mai prinde. Mijlocul e simplu şi n'avea decât un cu- 
sur, că a aşteptat prea mult ca să-i vie cuivă în minte. Dacă lap- 
tele chinuit asttel mai este şi pasteurizat atunci se păstrează până 
ce ţi se urăşte. El e foarte gustos întotdeauna. Ar mai aveă chiar o 
însuşire şi mai bună. Bobiţele de unt fiind foarte mici se pot mis- 
tui foarte lesne. Laptele acesta, a şi fost recomandat ca lapte minu- 
nat pentru copii mici. Cu asta n'am isprăvit însă. Maşina de care 
vorbim e în stare să facă şi lapte falş, ca să zicem așă. După ce se 
scoate untul prin centrifugă rămâne zerul, după cum se ştie. Zerul 
acesta, slujea drept hrană la vite; acestea însă, ca şi cum ar bănui 
şmecheria omului, nu-l cam mănâncă cu gust, fiindcă nu-i gras. 
Astăzi se amestecă acest zer cu grăsimi mai eftine de cât untul — 
bunăoară cu resturi curate de margarină — şi se introduce în mașină ; 
prin învârtirea şi chinuirea de care am pomenit, grăsimea se ames- 
tecă bine de tot cu zerul şi se capătă un lapte pe care animalele 
îl iau drept delicatese. In acest chip se cresc viţeii şi purceii pe do- 
île prinţului Ludwig de Bavaria ; şi le merge, se zice, minunat 
de bine. 

Acesta este laptele omogenizat (homogenisirte Milch;. 

«După un articol foarte însemnat al d-lui profesor Dr. Otto N 
Witt, Prometheus, No. 874). 

* i * 
` Puterea unui cărăbus. — Faţă cu mărimea lor insectele au 

adesea, o putere uimitoare. Nature, din Londra, aduce o nouă dovadă. 
Un cărăbuş de 12 mm. lungime, care se târa pe o masă, fù acoperit 
cu capacul unei cutiuţe de cositor; el a mişcat-o fără multă trudă. 
In urmă s'a pus şi cutia peste capac; n'a ţinut mult şi cărăbuşul 
a ridicat-o făcându-şi loc să iasă. Aceasta-i experienţa. Iată şi soco- 
telile. Cărăbuşul cântărea, 0 gr. 032, iar capacul cu cutia lui 114 gr. 
Presupunând că greutatea, ridicată a fost numai jumătate din aceia, 
a cutiei, ceea ce e foarte aproape de adevăr, ajungem la încheerea, 
că spre a-şi căpătă libertatea cărăbuşul a ridicat 57 grame. Aceasta, 
înseamnă o greutate de 1.800 ori mai mare ca aceia a lui însuşi. 

Un om care ar fi tot aşă de voinic ca şi cărăbuşul şi ar avea 
75 kgr., ar trebui să ridice 135.000 kgr. Iată cum un cărăbuş e mai 
tare de cât Pons campionul lumei. 


SI 

Tip. GUTENBERG, Joseph Gâbl, Bucuresci. 

Toamna e spre sfârşit şi iarna e la uşă. Afară plouă şi 
din când în când printre picături, sboară câte un fulg de ` 


zăpadă. 
Dumineca, aceasta, din cauza vremei rele, profesorul Pe- 


trescu, care face lecţiuni de Știinţi Naturale aşă de ascul- 
tate la Universitate, stă în camera sa de lucru, înconjurat 
de cei trei băieți, toţi liceani de frunte: Radu în clasa 7-a, 
Şerban într'a 5-a şi Ionel în a 2-a, 

Ia priveşte tată ce-i afară, zice Şerban; Dumineca asta 
nu mai putem face excursiunile noastre obişnuite, să strân- 
gem pietre, să prindem gândaci şi să culegem plante de pe 
câmp şi apoi să ne povesteşti lucruri minunate despre ele. 

Prof. Petrescu.— Da, da, excursiunile noastre le amânăm 
până la primăvară; dar aici în casă nu putem noi face 
Ştiinţi Naturale? Im închipuesc că veţi putea găsi şi în 
casă animale, plante şi minerale din al căror studiu să 
scoatem învățăminte folositoare. 

Şerban. — Mi-e teamă tată, că lucrurile de pe aici n'au să 
fie așă de atrăgătoare ca cele de pe câmp şi dealuri, pe 
care le-am studiat astă vară. Despre câini şi pisici am în- 
vățat la şcoală destul, iar plantele pe care le avem noi 
în casă, nu mi se par interesante, nici măcar nu înflo- 
resc. Cât despre minerale, acelea se găsesc numai în munți. 

Radu.— Te înşeli, Şerbane ; mineral însemnează piatră și 
pietre se găsesc pretutindeni. Numai, nu ştiu dacă se gă- 
sesc pietre în casă, afară de pietrele preţioase dela biju- 
teriile mamei. 

Prof. P. — Şi acelea sunt minerale. Dar mă miră că tu 
Radule, ai o aşă ideie despre minerale. E neapărat nevoe 
ca un mineral să fie solid ? 


Radu.— Eu aşà cred, altfel mineral şi piatră n'ar mai fi 
tot una. 
Prof. P. — Nici nu e tot una. Cu ajutorul lui Ionel vom 


ajunge la ideia exactă de mineral. la să ne spună Ionel 

care sunt cele trei mari grupuri în care se împart corpu- 
rile din natură. 

Ionel. — Regnul animal, regnul vegetal şi regnul mineral. 

Prof. P.— Foarte bine. Dar Șerban are să ne spună acum 
prin ce se deosibesc animalele şi plantele de minerale. 

Şerban.— Foarte simplu': animalele şi plantele au vieață, 
pe când mineralele sunt corpuri fără vieață. 

Prof. P— Acum aveţi de sigur o idee lămurită de ce este 
un mineral şi nu veţi stă un moment la îndoială în ce ca- 
tegorie trebue să aşezaţi, de pildă, apa. 

Radu.— Natural, dacă se înțeleg lucrurile aşă, apa este 
un mineral, căci nu e ființă vieţuitoare ; totuşi mi se pare 
ciudat să spun că o picătură de ploaie este un mineral. 

Prof. P—De ce nu e ciudat să numeşti mineral o pică- 
tură de mercur (argint viu)? Poate ţi se pare curios să 
zici apei mineral fiindcă e mai totdeauna lichidă, dar mer- 
curul ți-arată că şi alte minerale sunt de obiceiu lichide. 
Şi apoi apa poate să fie şi solidă. Dacă la noi temperatura, 
ar fi necontenit sub punctul zero al termometrului ca în 
regiunile polare, atunci forma obicinuită a apei ar fi solidă, 
şi am vorbi de mineralul «ghiață» cum vorbim de ori şi 
ce alt mineral. Mai mult încă, am aveă pe aici munţi de 
ghiaţă, adică de apă, solizi ca şi munţii de piatră. 

Şerban..— Vrei să spui că se formează ghiețari, ca aceea 
care în Norvegia şi Groenlanda, acoper ţinuturi întinse şi 
de care se găsesc şi în Alpi. Dar spune-ne tată, cum ajung 
acei ghiețari aşă de departe? 

Prof. P.— Dacă pui zăpadă într'o piuliţă şi o baţi bine cu 
pisălogul, ştii tu ce se întâmplă cu zăpada? 

Şerban. — Se face mai tare, mai densă. 

Prof. P.— E adevărat, dar nu e numai atât. Când vă jucaţi 
voi cu sania şi alunecaţi prin acelaşi loc de mai multe 
ori, aţi băgat de seamă cum se face zăpada acolo? 

Şerban. — Da, se face netedă şi lucioasă ca ghiaţa. 

Prof. P—Ei bine, pe unde a trecut sania, zăpada, s'a, făcut 
chiar ghiaţă, încât se poate spune că prin apăsare sau 

prin frecare zăpada se face ghiață. Şi acum vă puteţi ex- 
plicà ușor formarea ghieţarilor. În ţările de nord și pe munţii 
înalţi, temperatura e așă de coborită că în loc de ploae 
cade totdeauna zăpadă. Zăpada, se îngrămădește pe coastele 
munţilor în cantităţi aşă de mari încât straturile de jos 
sufăr din partea, celor de sus o apăsare enormă. Mai e încă 
cevă; când e soare, zăpada dela suprafaţă se topeşte şi 
apa se înfiltrează spre staturile de dedesupt şi le ajută să 
se prefacă în ghiaţă,. In fine, închipuiţi-văzacea grămadă 
colosală de zăpadă pe o coastă orcât de puţin de înclinată, 
şi ţineţi socoteală că acea grămadă se măreşte din ce în 
ce mai mult, atunci înţelegeţi bine că la un moment ză- 
pada, începe să lunece din cauza greutăţii sale. Din frecarea, 
zăpezii în timpul acestei lunecări, zăpada se preschimbă 
în ghiaţă. Am desluşit cu chipul acesta, de o dată şi for- 
marea, ghieţarilor şi rătăcirea, lor. Căci, ghieţarii care se 
formează necontenit pe coastele munţilor înalţi rătăcesc 
în cursul vremii din ce în ce mai departe, până ajung la 
limita lor inferioară. 

Şerban. — Toate le-am înţeles, dar unde e limita, inferioară” 
a ghieţarilor ? Eu cred că dacă ghiețarii se coboară, ar trebui 
să acopere în cele din urmă ţinuturile din vale. 

Prof. P. — Nu e pretutindeni așă cum crezi. Aţi auzit 
vreodată de limita zăpezii ? 

Radu. — E linia care mărginește la un munte regiunea în 
care zăpada poate stă și în timpul verii, căci acolo, pe acele 
înălţimi, nu e căldură îndestulătoare s'o topească, 

Prof. P.— Acelaş lucru e și cu ghieţarii. Când s'a coborit 
ghieţarul prea jos, unde în timpul verii e mai cald ca pe 
vârfurile munţilor, capătul ghieţarului începe să se topească; 
cu chipul acesta ghieţarul nu trece de o oarecare margine, 
care se numeşte limita lui inferioară. 

Şerban. — Şi e departe această margine, tată ? 

Prof. P— Asta depinde de regiune. In zonele călduroase se 
găsesc rar ghieţari mai jos de 4—5000 m.; în Alpi e unul— 
Grindelwald — care se coboară în vale până la 1000m. In 

fine în Groenlanda ghieţarii ajung până în mare şi formează 
acolo munţii plutitori de ghiaţă, aşå de periculoşi pentru 
vapoarele care călătoresc pe Oceanul Atlantic. Știe Radu 
să spună de ce acei ghieţari colosali pot să plutească pe apă ? 

Radu.— De oarece apa când înghiaţă îşi măreşte volumul, 
încât ghieţarul în Ocean pierde din greutatea lui tocmai 
greutatea unui volum de apă cât a ghieţoiuiui de mare, 
adică o greutate mai mare ca a ghieţoiului şi din cauza 
asta el se ridică în sus. 

Prof. P. — Această însușire a ghieții de a fi, cum se zice 
de obiceiu, mai uşoară ca apa, este de cea mai mare im- 
portanță pentru oameni şi animale. 

Radu. — Am priceput tot ce ne-ai spus, am înţeles şi cu- 
prinsul precis al expresiei nelămurite că ghiaţa e mai uşoară 
ca apa, adică un volum de ghiaţă e mai uşor ca acelaş 
volum de apă; dar nu bănuesc ce însemnătate aşă de mare 
poate aveă pentru omenire această proprietate a apei. 

Prof. P. — In loc să vă explic eu această însemnătate, am 
să vă citesc o pagină dintr'o carte care tratează despre 
Căldură şi scrisă cu o măestrie rară de un profesor englez, 
Tyndall. Deşi cartea nu e în curent cu lucrurile mai noui 
descoperite în ştiinţă, căci Tyndall a trăit pe la mijlocul 
secolulu trecut, însă stilul cărţii, felul de povestire al ex- 
perienţelor, pe care par'că le-ai vedeă înaintea ochilor, mă 
fac să ţi-o recomand ţie, Radule, s'o citeşti în vacanţa 
Crăciunului. lată acum pagina de care vorbeam : 

«Abiă e necesar să mă opresc la însemnătatea acestei 
însuşiri a apei în economia naturei. Să ne închipuim un 
lac expus unui cer senin de iarnă: apa dela suprafaţă se 
răceşte şi se contractă, ea devine astfel mai grea şi cade 
la fund, iar locul său e ocupat de apa mai uşoară care nu 
e la suprafaţă. După câtva timp, şi această apă se răceşte 
şi cade şi ea la fund. Se formează cu chipul acesta o cir- 
culaţie continuă : apa rece, mai densă, se coboară, şi apa 
caldă dela fund mai uşoară, se ridică. Dacă această circula- 
ție s'ar petrece şi după ce s'a format prima pieliţă de ghiaţă 

la suprafaţă, ghiaţa ar cădea la fund şi altă apă ar veni să 
înghieţe la suprafaţă, şi această operaţie nu s'ar opri decât 
în momentul când apa întreagă din lac ar fi înghieţată». 

«Moartea tutulor vietăţilor din lac ar fi urmarea neapă- 
rată a acestei solidificări totale; însă, în momentul când 
pericolul devine ameninţător, natura se opreşte din mersul 
ei obişnuit, sileşte apa să se dilate prin răcire, şi această 
apă rece pluteşte ca o spumă peste apa mai caldă care 
se află sub ea. Solidificarea vine în urmă, dar ghieaţa, mult 
mai uşoară ca apa de dedesupt, formează o coaje protec- 
toare pentru vieţuitoarele pe care le acopere». 

«Astel de fapte stârnesc în noi emoţiune; însă, legă- 
turile dintre vieaţă şi condiţiunile neapărat trebuitoare exis- 
tenţei sale, adică adaptarea generală în natură a miljoa- 
celor pentru scopul urmărit, tormează preocuparea de că- 
petenie a filosofului. Când e vorba de fenomene naturale 
trebue să supraveghiem de aproape sentimentele noastre : 
ele ne-ar duce adesea, fără să ne dăm seama, dincolo de 
marginile faptului observat. De pildă, am auzit pe mulţi invo- 
când această însușire a apei ca o probă definitivă că natura 
urmărește totdeauna un scop. Pentru ce, îmi spunea cinevă 
apa singură s'ar bucură de o însușire aşă, de minunată, dacă 
nu spre a apără natura contra ei însăşi (păstrând vieaţa, peş- 
tilor 2), Adevărul adevărat e că nu numai apa are această pro- 
prietate. Iată am aici o sticlă (carafă) de fier, crăpată dela 
gură până la fund; o sfărâm cu un ciocan, și vedeţi că 
eră plină cu un metal. Acest metal e bismutul. L'am tur- 
nat în sticlă pe când erà topit şi am astupat sticla de fier 
cu un dop cu şurup. Metalul s'a răcit, și când s'a solidi- 
ficat s'a dilatat, apoi puterea de expansiune a fost îndes- 
tulătoare ca să spargă sticla. In cazul de faţă nu eră peşte 
de apărat şi cu toate astea bismutul topit s'a dilatat prin 
răcire ca şi apa. Să-mi fie iertat să spun că fizicianul n'are 
să se preocupe de scopul fenomenelor, adică de cauzele 
finale; misiunea lui e să cerceteze ce este natura, iar nu 
pentru ce este ea. Asta nu împiedică ca omul de ştiinţă 

să se simţă transportat de admiraţie în fața misterelor 
care-l înconjură de toate părțile şi pentru care studiile sale 
nu vor puteă nici odată să-i dea ultimul cuvânt». 

Radu şi Şerban. — Admirabil ! 

lonel.— Eu n'am priceput tot, dar aşi yrea să ştiu, tată, 
ce este apa? 

Prof. P. — Şi asta e o chestie cam grea pentru tine; 
Radu însă ar puteă foarte bine să-ţi răspundă. 

Radu. — Apa e un corp compus din două feluri de ga- 
zuri, hidrogen şi oxigen. Apa, se poate descompune în aceste 
două gazuri şi din ele se poate face apă. 

Prof. P. — Ai înţeles, Ionel? Acum pot să-ţi mai spun 
că una din părţile compunătoare ale apei, oxigenul, se gă- 
seşte şi în aer şi este partea cea mai însemnată pentru 
respiraţia omului şi a animalelor. 

Şerban. — Nu a tutulor animalelor, tată. Peştii nu trăesc 
în aer, deci nu pot respiră decât apă. 

Prof. P. — Cum adică, crezi că peştii respiră altceva 
decât oamenii ? . 

Șerban.— Da, căci dacă scoatem peştii din apă în aer, mor. 

Prof. P. — Ai dreptate, însă asta deprinde de altceva. In 
realitate peştii au nevoe de oxigen ca şi noi. 

Radu. — Şi, slavă Domnului, au de unde luă: apa fiind 
compusă din hidrogen şi oxigen, peştii au oxigenul la gură. 

Prof. P. — lată acum şi Radu a început rătăcească. Nu 
ştii, Radule, că oxigenul apei e aşă de strâns unit cu hi- 
drogenul, încât nu se poate desface decât cu mijloace vio- 
lente, de pildă, cu ajutorul unei descărcări electrice. 

Radu. — De unde ià peştele atunci oxigenul ? 

Prof. P.— Lucrul e simplu. Apa are însușirea de a di- 
zolvă aerul şi peştele respiră acest aer din apă. 

Șerban. — Dar atunci ar trebui să se vadă în apă beşi- 
cuţe de aer. 

Prof. P. —De ce? Zahărul topit sau dizolvat în apă se 
mai vede? tot aşă şi aerul. 

Şerban.— Da; dar zahărul e un corp solid, pe când aerul 
e un gaz. - 

Prof. P.— Intr'o sticlă de apă gazoasă nu se vede acidul 
carbonic dizolvat în apă. Numai dacă se destupă sticla se 
ridică beşicuțe de gaz. E un mijloc să se vadă şi în apă 
beşicuţe de aer. Dacă luaţi un pahar cu apă rece şi-l aşe- 
zaţi într'un loc cald, veţi vedeă pe pereţii paharului beşi- 
cuţe de aer pe care căldura l-a scos din apă. 

Şerban.— In adevăr, am observat de multe ori acest lucru 
şi nu-mi dam seama de el. Dar cum se dizolvă aerul în apă? 

Prof. P.— Prin apăsare. Pătura, de aer carene înfăşoară şi 
în care trăim, are o greutate destul de însemnată. Ea exer- 
„cită prin urmare o apăsare enormă pe suprafața mărilor 
şi oceanelor şi din această cauză o parte din aer pătrunde 
şi se dizolvă în apă. Tot prin apăsare şi cu ajutorul unor 
aparate speciale se dizolvă şi acidul carbonic în apă spre 
a se face apa gazoasă. Apa dizolvă apoi cu uşurinţă o mul- 
țime de alte corpuri, ca zahărul, sarea, ete. După stratu- 
rile prin care atrecut, spre a ajunge la izvor, apa coprinde 
o mulţime de minerale. 

Şerban. — Asta, însemnează că nu există apă curată. 

Prof. P.— E aproape adevărat ce spui tu Șerbane, însă 
există un mijloc simplu să depărtăm din apă toate sub- 
stanțele streine. 

Ionel. — Prin filtrare, tată ? 

Prof. P. — Nu, dragă Ionel. Prin filtrare se înlătură numai 
corpurile care plutesc în apă, ca nisipul fin, plantele micros- 
copice, etc. Mineralele dizolvate trec odată cu apa prin 
filtru. De aceea filtrul dă apă limpede dar nu apă curată. 
Radu ne poate spune cum se poate căpătă apă curată. 

Radu.— Prin destilare. Am învăţat la şcoală cum se face 
această destilare, dar n'am putea-o noi face acasă? Aşi 
vreă să văd această operaţie. 

Prof. P. —0O poţi vedea în fiecare zi la bucătărie. N'ai 
luat niciodată capacul de pe o oală în care fierbe apă? 

Radu. — Ba da, şi am observat că pe fundul capacului 
sunt o mulţime de picături de apă, de sigur aceea e apa 
destilată, 

Prof. P.— Şi nu te înşeli. Din apa fiartă sau ridicat 
aburi, care nu mai cuprindeau substanţe streine'ca apa din 
oală ; acei aburi venind în atingere cu capacul s'au con- 
densat în, picături de apă destilată. De altfel Natura face 
această operaţie de destilare pe o scară mai întinsă decât 
ar puteă s'o facă toate fabricile din lume. 

Şerban. — Cum şi unde face natura, această destilare ? 

Prof. P. — Dragă Șerbane, pentru destilare e nevoe mai 
întâi de apă. Ce crezi are natura apă la îndemână? 

Șerban. — Lacurile, râurile și mările sunt pline de apă. 

Prof. P.— Bine. Mai e apoi nevoie de căldură. 

Șerban. — Această căldură o dă soarele, dar nu e de ajuns 
ca să fiarbă apa. 

Prof. P. — Nici nu e nevoie. Când servitoarea spală scân- 
durile, din ce cauză după câtva timp scândurile sunt uscate ? 
Șerban. — Fiindcă apa de pe scânduri se evaporează. 

Prof. P. — Prin urmare apa se evaporează şi la o tem- 
peratură mai joasă, încât căldura, soarelui e îndestulătoare 
să evaporeze multă apă din mare. 

Radu. — Acum înţeleg. Aburii formaţi deasupra mării 
sunt duşi de vânt şi curenţii aerului deasupra, ţărilor din 
vecinătate. Acolo aerul e mai rece ca pe pământ şi aburii 
se condensează, aburii se prefac în picături foarte mici 
de apă destilată. 

Prof. P. — Ceeace numim noi nouri sunt tocmai aburii 
condensaţi, altfel aburul nu se vede. Picăturile mititele 
din nouri se unesc apoi în picături mai mari care, din 
cauza greutăţii lor, cad pe pământ sub formă de ploaie. 
lată cum se face în Natură destilarea apei. 

Ionel. -— Şi eu am priceput, tată. Insă dacă apa se evapo- 
rează necontenit din mare, marea ar trebui să sece. 

Prof. P. — Aşă crezi tu, Ionel? Dar apa ploii ce se face? 

Ionel. — Intră în pământ. 

Prof. P.— Şi rămâne acolo? 

Ionel. — Nu, iese mai departe în izvoare. 

Prof. P.—Și apa din izvoare ce se face? 

Ionel. — Se duce în râuri. Şi acum înțeleg tot. Râurile 
își varsă apa în mare, aşă încât numai poate secà, 

Prof. P.— Bravo, Ionel. Ai înţeles unul din fenomenele 
cele mai simple şi cele mai frumoase: Circulaţia apei în 
Natură. Astăzi ne oprim aici şi Duminica viitoare, gândi- 
ţi-vă ce animale, ce plante sau minerale am mai puteă noi 
studiă în casă, 


(După Kraepelin : Naturstudien im Hause) 
31 Octomvrie 1906. 


G. Ţiţeica. 
ZI 


JOCURILE DE NOROC 


Chestiunea jocurilor de noroc sa discutat la noi anul 
acesta foarte mult, mai ales în urma votării unei legi 
pentru înființarea unei lotării sub controlul Statului şi a 
introducerii de diferite jocuri de această natură prin sta- 
iunile balneare şi la Expoziţie. 

Sunt sigur că cititorii acestei reviste îşi vor pune numai 
decât, întrebarea : Ei bine! o fi pe acolo, s'o fi discutat în 
ziare politice, morale şi sociale, dar ce caută aci în « Natura», 
o revistă ştiinţifică, această chestiune? Ce are a face in- 
tâmplarea sau norocul cu știința, cu calculul? Poţi de 
exemplu să pui numai odată 20 bani la «Surpriza Ame- 
ricană» dela Expoziţie şi să iei 8 lei, iar altă dată poți 
jucă zile întregi dearândul fără să iei nimic! Ce ştiinţă ar 
puteă, să ne calculeze rezultatele acestea ? La ce ne folo- 
seşte dar să ne ocupăm cu ele din punct de vedere ştiinţific? 

Folosul pe care l’a dat ştiinţa, şi anume matematica, în 
această direcţiune este foarte mare ; este atât de mare în 
cât iată ce spuneă celebrul matematician şi fizician Arago 
în 1854: «Una din cele mai onorabile cuceriri ale mate- 
maticilor asupra prejudecăților lacome ale unor adminis- . 
traţiuni de oraşe a fost in zilele noastre desfiinţarea radicală 
a caselor de joc». Iată apoi una din concluziunile la care 
ajunge matematicianul Laurent după o analiză matematică : 

amatematica şi cu morala sunt dar perfect de acord pentru 
a reprobă jocurile de noroc». 

Cum au putut matematicile să ajungă la aceste frumoase 
rezultate morale şi sociale ? 

Ele au dovedit că jocurile de noroc nu sunt decâto 
speculă a ignoranței oamenilor despre efectele unor cauze 
pe care ei nu le cunosc; că norocul este rare ori imparțial, 
ci ţine mai mult cu aceia, care îi cunosc misterele; că ideia 
ce au jucătorii de a se îmbogăţi fără să muncească este: 
irealizabilă dacă ei sunt cinstiţi, adică dacă ei nu caută 
să profite de inferioritatea financiară, naivitatea, pasiunile 
sau neșştiinţa colegilor lor. Matematicele au arătat că rare 
ori se găsesc jocuri de noroc drepte sau echitabile pentru 
toţi participanţii, şi că chiar dacă unele au fost drepte la 
un moment dat, devin nedrepte când unul din ei pierde, 
căci se demonstrează că efectul unui joc echitabil este, ca 
după un timp mai mult sau mai puțin îndelungat, fiecare 
jucător să plece dela joc aproape cu sumele cu care au venit 
acolo, adică când totul se reduce numai la pierdere de timp 
şi de energie, la consumarea fizică şi morală a jucătorului ! 

Se ştie că ştiinţa a arătat că nu se poate construi nici 
o maşină care să creeze energie sau mişcare perpetuă şi că 
orce maşină nu dă înapoi decât; o parte din energia care 
a absorbit-o spre a se pune în mișcare, căci o bună parte 
este lyată de frecările ce se desvoltă într'însa. Ei bine! tot 
aşă, matematicele au arătat că nu există joc de noro ccare 
să creeze avuţie sau venit perpetuu şi că toate dau înapoi 
numai o parte din avuţia ce se pune la dânsul, restul fiind 
absorbit de bancherii sau antreprenorii care ţin jocul! Cu 
ajutorul lor se pot descoperi ceice induc publicul în eroare 
trâmbițând pentru jocuri avantagii pe cari ele nu le au 
în realitate ; cu ajutorul lor se pot; demască aceia cari îşi 
rezervă avantagii mai mari decât acelea cari par la prima 
vedere ! Concluzia la care conduce teoria matematecă a 
norocului este că orcine joacă cu unul mai bogat ca el se rui- 
nează şi că orcîne joacă continuu termină prin a se ruină 

Iată dar la ce se expun ceice se dedau la jocurile de 
noroc! Influența lor morală şi socială este apoi dezastruoasă: 
s'au văzut mume lăsându-și copiii bolnavi pentru a se duce 
să joace cărți în familie ; sau văzut comercianți sau func- 
ționari care îşi neglijeară afacerile sau funcțiunile lor 
dormind sau dormitând ziua, din cauza nopților întregi 
perdute la joc ; s'au văzut persoane, altă dată cu totul ono- 
rabile, delapidând fonduri particulare sau publice pentru a 
le duce la, cărți! Şi toate acestea se întâlnesc mai des 
acolo unde patima jocului e mai răspândită, unde sunt 
mai multe case de joc! Patima aceasta apoi nu cruță pe 
nimeni, orcât de cult ar fi: profesori, magistrați, ingineri, 
etc., cad victime ale ei! De aceea, când cuivă i se prezintă 
ocazia să joace, sau i se cere să-și încerce norocul, trebue 
să fugă, să fugă cât mai departe; dacă nu poate plecă de 
acolo, să-şi astupe ochii ca să nu vază! Altfel pasiunea 
învinge rațiunea! Şi ca, să se vază până unde poate duce 
dânsa, voi povesti următoarea întâmplare : 

Un unchiu aveă ca singur moştenitor un nepot, care nu 
făceă altcevă decât să joace cărți, astfel încât eră pe cale 
să piarză toată averea ce o aveă dela tatăl său. Unchiul 
său, care ţineă să-l lase moştenitor pe toată averea sa, erà 
foarte amărât şi se plângeă la toţi că nu ştie ce să facă 
ca să întoarcă, pe nepotul său de pe calea care eră să-l 
ducă la ruină. Povestind acest lucru în o zi şi unui om 
de știință, care cunoştea efectele jocurilor de noroc, acesta 
îi dădă următorul sfat. Caută şi d-ta de învaţă să joci, 
du-te la cluburile unde se duce şi el şi joacă într'una cu 
dânsul. Cum averea d-tale este cu mult mai mare ca a 
lui, îl vei ruină cu siguranţă, după un scurt timp. Lasă-l 
atunci să trăiască în mizerie câtăvă vreme până va vedea 
unde l-a dus jocul de cărţi, chiamă-l apoi şi dări înapoi 
ce i-ai luat, căci atunci va fi cu totul vindecat de patima, 
jocului. Unchiul a urmat aceste sfaturi şi a reuşit întocmai. 
Ce se întâmplă însă! Unchiul, care până atunci nu jucase 
de loc, a început să prindă gustul de cărți de pe când 

jucase cu nepotul său, sa pasionat de ele şi a continuat 
să joace înainte până ce şi-a perdut toată averea ; astfel 
încât la urmă a trebuit să-l ià nepotul său să-l întreţie şi 
să-l consoleze până la moarte, cumpărând şi dându-i să 
citească cărţi în care se trată despre disprețul avuţiilor şi 
viitoarea, fericire a celor săraci pe lumea, cealaltă! Unchiul 
aplicase bine prima parte a sfatului, însă nu a mai putut 
raţionă să o aplice şi pe a doua, care nu e decât tot prima, 
numai că bogatul este aci publicul. El a jucat cu publicul, 
care e evident mai bogat ca orcine, şi de aci ruina sa! 
Ce să ne facem dacă nu vom jucă? întreabă unii bogaţi 
care «nu sunt făcuţi pentru a lucră, nu au ocupațiuni 
care să-i împiedice de a se dislră» după cum spuneă o 
damă de familie mare ca răspuns la o rezoluţiune contra 
jocurilor de noroc luată la Sorbonna în Iunie 1697. «Arun- 
cafi banii pe fereastră» le-a răspuns un matematician. S'a 
constatat în adevăr că la fiecare 3 secunde se poate aruncă 
din un coş o piesă de un ban, ceeace ar face 20 bani pe 
minut, 12 lei pe oră. Dacă, operaţiunea aceasta, se face în 
toate zilele de lucru (cam anume 300 pe an) și în fiecare 
zi ea se face continuu 4 ore dimineaţa și 4 ore după masă, 
ajunge la, 28.800 lei, sau rotund 30.000 lei care s'ar aruncă 
pe an. Aşă dar, un bogat care dispune de venituri cu 
mult mai mari ca 30.000 lei anual, şi-ar putea găsi ocupa- 
țiune în acest mod, făcând şi o operă de binefacere, căci 
acei bani i-ar adună cei cărora le trebue. Suma aceasta este 
apoi un maximum, căci nu o poate atinge decât cu multă 
trudă, muncind câte 8 ore pe zi şi neabsentând niciodată! 
Câte milioane însă nu se pierd la jocurile de noroc! Și 
care este rezultatul acelor pierderi? Ruina financiară, 
morală şi fizică, și uneori, ca apoteoză a lor; sinuciderea! 
Iată dar că e mai bine să se arunce banii pe fereastră 
decât să se joace la cărţi, sau la jocuri de noroc! Câte 
alte lucruri mari şi frumoase nu s'ar puteă apoi să se facă 
cu aeei bani! Iată de exemplu ce ne spune matematicianul 
Lacroix: «Cât pentru bogaţi ei pot întrebuinţă mai avan- 

tagios capitalurile lor făcând ameliorări agricole, perfec- 
ționând, artele şi desvoltând comerţul. In aceste feluri de 
jocuri, în care putem spune că bancheru este Natura, 
pentru că puterea ei reproductivă creiază fonduri, ponla- 
torii înţelepţi şi luminaţi îşi măresc avuţia procurând so- 
cietăţii răspândirea bunului traiu». 

— Nu este aci locul să demonstrez concluziunile calcu- 
lului matematic pe care le-am arătat mai sus; teorema, 
lui Pernouilli numai, care are o continuă aplicaţie în ase- 
menea chestiuni, ar cere o desvoltare de cel puţin 10 pa- 
gini? Voiu arătă numai concluziunile la care sa ajuns 
în urma studiului unor jocuri. 

Printre cele mai vechi jocuri ce le menţionează istoria 
sunt zarurile, adică cuburile având pe cele șase feţe 1, 2, 
3, 4, 5, 6 puncte. Mitologia spune că a fost inventat de 
Palamede în timpul asediului Troiei; pare însă că ele nu 
sunt decât o modificare a arşicelor care erau cunoscute 
din timpurile cele mai vechi. Jocurile şi şarlataniile cu 
zaruri sunt nenumărate ; prin bâlciurile noastre ele se văd 
destul de des şi de dese. Cine nu a văzut mese cu mușamale 
vopsite misterios, încărcate cu fel de fel do obiecte puse în 
chipul unor numere ? Cu un pahar, jucătorul, care pune o 
anume miză, aruncă trei zaruri pe mușama, face suma punc- 
telor ce sunt deasupra lor şi i se dă obiectul din dreptul 
numărului corespunzător, dacă cel ce joacă cunoaşte nu- 
merele. Țăranilor noştri, care nu cunosc acest lucru, le dă 
antreprenorul jocului ce crede el mai nemerit! Vezi acolo 
lumea mirându-se că obiectele mari, scumpe, ca de exemplu 
vase mari, ceasoarnice de masă (fără mecanism) etc.pu es 
mai de loc. les numai lucruri de nimica ca muzicuţe 
oglinzi trei de un gologan, acadele etc. Pentru cine cunoaşte 
misterele norocului această minune nu există de loc; există 
alta, şi anume că autorităţile le permit să exploateze pe 
țărani, în schimbul unor taxe pe care le scot însutit și în- 
miit! La acest joc culculul arată că în mijlociu la 216 
aruncături de zaruri numerile 3 și 18 ies numai câte odată; 

4 şi 17 de câte 3 ori; 5 şi 16 de câte 6 ori; 6 şi 15 de 
câte zece ori; 7 şi 14 de câte 15 ori; 8 şi 13 de câte 21 
ori; 9 şi 12 de câte 25 ori; 10 şi 11 de câte 27 ori. Dacă 
se pun obiecte de valoare mică la numerele ce ies des şi 
câteva mai scumpe la numerele 3 și 18, şi dacă acestea, se re- 
petă de mai multe ori pe mușama, încât să pară încărcată 
cu ceasoarnice etc., se ajunge la efectul dorit! La un aseme- 
nea joc, la Târgul Moșilor dela Bucureşti, am calculat, după 
valoarea, obiectelor şi norocul de a eși fiecare, că antrepre- 
norul nu dădeă ţăranilor decât 8°/ọ din sumele ce le jucau! 

«Surpriza americană» dela Expoziţie, constă din un disc 
circular împărţit în 100 sectoare colorate şi anume: 2 
albastre, 4 albe, 4 cenușii, 6 galbene, 14 verzi. 35 roşii şi 
35 negre răspândite în mod neregulat. Cinci jucători pun 
câte 20 bani pe una din culori afară de cenuşiu. Cu o 
manivelă se dă discului o rotaţiune repede în faţa unui 
arătător. Când discul se opreşte, culoarea din dreptul ară- 
tătorului indică pe cel ce a câştigat, iar maşina varsă 
dintr'însa suma câştigată și anume 8 lei pentru albastru, 
3 pentru alb, 2 pentru galben, 2 pentru verde şi 40 bani 
-pentru roșu sau negru. Pentru cenușiu nu se dă nimic 
Acestea erau condiţiile jocului în ziua de 23 August a. c 
când am examinat su acea surprisă. Dela prima vedere 
se pare că antreprenorul este foarte modest, căci numai 
cele 4 culori cenuşii rămân pentru el, adică el ià 40%, din 
sumele jucate. In realitate nu este aşă, căci el reţine şi din 
câştigurile teoretice ce ar trebui să deă jucătorilor şi anume 
20'/, la albastru, 40%, la alb şi galben, 30%, la verde, roșu 
și pegru. În mijlociu, ţinând seamă şi de culorile cenușii, 
el opreşte peste 310/, din sumele ce se introduc la ma- 
şină. Şi aceasta în ipoteză că maşina este imparţială şi că 
nu se iau mijloace care să mai ridice procentul precedent ! 
Astfel, dacă cei ce işi caută norocul sunt numeroşi, antre- 
prenorul ar puteă angajă un om cu 2—3 lei ziua aşà ca 
să pue necontenit pe albastru, căci atunci câștigurile mari 
de 8 lei îi rămân tot lui. Procentele atunci se ridică la 45%, ; 

așă că dacă se joacă pe zi la o maşinä-de 20 lei opera- 
ţiunea, aceasta rentează ! 

Iată mistere ale norocului! iată surprize! 

Cu loteriile, lucrurile nu merg mai bine. Laurent vorbind 
de vechea, loterie franceză zice: «Loteria regală, stabilită 
sub.. ., eră un joc public la care cinevă se duceă să-şi piardă 
banii în condiţiile următoare». In adevăr la acel joc erau 
5 combinaţiuni zise extrait, ambe, terne, quaterne care după 
calcul ar fi trebuit să dea dreptul la câştiguri respective 
de 18, 400, 11.748 şi 511.038 ori miza; pe când Statul nu 
dedeă decât respectiv de 15, 270, 5.500 şi de 70.000 ori! 
Mai mult încă, istoria povesteşte că ultima combinaţiune 
a3şit nu mai o singură dată, însă fericitului care a câştigat 
această sumă i sa întâmplat o mare nenorocire: guvernul 
ca să nu-i plătească marele câştig la care aveă dreptul a 
făcut cea făcut şi l'a trimes în închisoare la Bastilia ! In 
Rusia, o loterie analoagă, a adus Statului numai în 1804 
1.500.000 mărci venit net, din speculaţiunea, norocului ! Îşi 
poate închipui acum oricine ce trebue să fie la cele ce nu sunt 
sub controlul Statului ! Și jucătorii se vaită că nu au noroc! 
a Nu-i norocl» le spune Frederic Passy «dacă afifi drepţi 
cu voi înşivă ar trebui să sirigaţi : nu e prevedere, nu e 
economie, nu e cumpăltare, nu e ordine, nu e înţelepciune». 

Din toate cele spuse până aci reese că rolul jucătorului 
de meserie este dea păcăli sau a fi păcălit, de a înşelă sau 
a fi înşelat, de a fură sau a fi furat! «Etre dupe ou coquin, 
tel est donc létat du joueur de profession» spune Laurent ; 
ale banquier west qu'un fripon avoué et le ponte une dupe 
dont on est convenu de ne pas se moquer» spune Buffon 
în aritmetica sa politică ! 

Acelora cărora le convin situațiunile de mai sus, nu au 
decât să continue a frecuentă jocurile de noroc! Cei înțe- 
lepți şi luminaţi vor jucà însă, după sfaturile lui Lacroix 
la loteria Naturei, căreia revista în care am publicat aceste 
„ânduri îi servă la noi de cea mai frumoasă reclamă. 


I. Ionescu. 
Inginer, Profesor la Şcoala de Poduri şi Şosele. 


o ci 

AL V-lea CONGRES 
ASOCIAŢIUNII ROMÂNE PENTRU INAINTAREA ȘI 
RĂSPÂNDIREA ŞTIINŢELOR !) 

Bucureşti, 7/20 Septemvrie—l1/14 Octomvrie 1906. 
(Urmare) 


SECȚIUNEA IV-a 
Arhitectura, Muzica, Pictura gi Sculptura. 


Această secţiune, care trebuia să se constituească la 16 Septem- 
vrie nu s'a putut întruni din cauza unui număr insuficient de ade- 
renţi. Dela 25 la 27 Septemvrie ` însă, a avut loc secţiunea artelor 
industriale şi meseriilor, despre care vom vorbi mai la urmă. 


SECȚIUNEA VII-a 
Arheologia, Etnografia gi Istoria. 


La 17 Septemvrie urmă să înceapă lucrările acestei secţiuni, care 
nu s'a putut întrun! din cauza lipsei unui număr suficient de 
membri aderenţi. 

SECŢIUNEA I-a 


Matematicele, Astronomia, Geografia, Geniul civil 

şi militar. 

Lucrările acestei secţiuni au început în ziua de 18 Septemvrie 
au avut loc 1n total 3 şedinţe dintre cari 2 la Universitate şi 1 în 
pavilionul Ministerului de Răsboiu din Expoziţia Generală Română. 
Au luat parte 63 de membri aderenţi înscrişi cu 20 de comunicări, 
dintre cari s'au ținut 10. Biuroul secţiunei ales prin aclamaţiuni se 
compunea din : 

Preşedinte, d. profesor E. A. Pangrati, decanul Facultăţii de ştiinţe 
din București ; 

Vice-preşedinte, d. general Brătianu, directorul superior al insti- 
tutului geografic al armatei ; 

Secretar, d. P. Iliescu, inginer. 

Cuvântarea de deschidere a lucrărilor secţiunei a fost pronunţată 
de către d. Pangrati, care a tratat despre ştiinţa practică şi teoretică, 

S'au făcut comunicări de către d-nii general Brătianu, inginer 


1) Vezi «Natura» Anul II No. 1. 

Iliescu, inginer Hoisescu, profesor Miron Nicolescu, It.-colonel Scarlat 
„Panaitescu, inginer Roco, inginer Sclia, etc. 


S'au tratat: 
7 chestiuni de Geniu civil și militar; 
2 > » Geografie; 
1 > „> Matematică. 


- 


SECȚIUNEA VI-a 

Medicina umană şi veterinară, Farmacia şi Igiena. 

Inscrişi 122 membri; comunicări anunţate 40; comunicări făcute 29. 

Lucrările acestei secţiuni au început în ziua de 19 Septemvrie. 
ora 9 a. m. la Universitate. Au avut loc în total 3 gedinţe. 

S'a proclamat biuroul: 

Preşedinte, d. dr. Gavril Socor, profesor universitar, Iaşi ; 

| , _. f d. G. Ionescu, fost inspector veterinar ; 
Vice-preşedinţi | d. dr. M. Georgescu, agregat la facult. de medicină; 
Ă d. S. Piepteanu, medic veterinar ; 

Secretari | d. dr. C. Parhon, docent la Universitate. 

Sau ţinut cuvântări de către d-nii profesor dr. G. Marinescu, 
profesor dr. Socor, dr. V. Negrescu, dr. M. Georgescu, dr. Parhon, 
profesor Oceanu, dr. Vasiliu, dr. Takeanu, dr. Goldstein, profesor 
Poenaru, etc. 

Chestiunile generale tratate sunt următoarele : 

Despre pelagră ; 

Despre tuberculoza în comunele rurale ; 

Tuberculoza la vite ; 

Conjunctivita granuloasă în armată. 


In rezumat : 

21 comunicări relative la medicina umană ; 

5 > > > > veterinară; şi 
3 > > » farmacie. 


SECŢIUNEA II-a 

Fizica şi Chimia cu aplicaţiile lor; Meteorologia, 
Mineralogia. 

Inscrişi 39 de membri; comunicări anunțate 26; comunicări 


făcute 18. 
Prima ședință s'a deschis în ziua de 20 Septemvrie, ora 9 a. m. 


printrun discurs al d-lui dr. C. Istrati, preşedintele general al Con- 
gresului, care a salutat această secțiune cu o deosebită dragoste 
arătând că Societăței de Fizică se datoreşte atât înjghebarea acestei 
asociațiuni, cât şi aproape toate lucrurile cari au fost duse la bun 
sfârşit în ultimii ani, dintre cari şi Expozițiunea dela 1903, promo- 
toarea Expoziţiunei de acum. D-sa încheind urează spor în lucrările 
acestei secțiuni şi propune biuroul care se proclamă, prin aclamaţiuni 


Natura No. 2, An. IL 4 

Preşedinte, d. dr. D. Hurmuzescu, prof. la Universitatea din Iaşi; 

Vice-preşedinte, d. dr. A. Şaabner-Tuduri, profesor ; 

Secretar, d. dr. E. Severin, profesor, Iaşi ; 

In această secţiune s'au făcut comunicări de către d-nii Hurmu- 
zescu, M. Riegler, Severin, Șaabner-Tuduri,' G. Longinescu, G. Mun- 
teanu-Murgoci, A. Ostrogovici, I. Murat, etc. In rezumat: 

9 relative la Chimie ; 

5 > > Fizică; 

2 > » Meteorologie; şi 
2 > » Mineralogie. 

Această secțiune a ţinut 3 şedinţe la Universitate. După cea din 
urmă şedinţă congresiştii au fost învitați de către d. Hurmuzescu 
spre a vizită aparatele de Fizică construite în atelierul Universităței 
dela Iaşi, aparate expuse impreună cu produsele celor 2 universi- 
tăți în palatul artelor dela Expozițiune. 


SECȚIUNEA III-a 
Ştiinţele Naturale. 


Iuscrişi 13 membri; comunicări anunţate ,7 ; comunicări făcute 6, 
Această secţiune a ţinut o singură şedinţă ‘în ziua de 21 Sep- 
temvrie, ora 3 p. m. la Universitate. 
S'a proclamat următorul biurou : 
Preşedinte, d. I. Atanasiu, profesor universitar ; 
Vice-preşedinte, S. Radian, profesor ; şi 
Secretar, Constantin Chiriţescu, profesor. 
"Im această şedinţă au vorbit d-nii: Atanasiu, Popovici-Băznoşeanu, 
Zottu şi Procopianu, tratând chestiuni de fiziologie, de biologie şi 
de botanică. 


SECȚIUNEA V-a 
Agricultura, Horticultura, Piscicultura, Silvicultura 
şi Zootechnia. 
Inscrişi 16 membri; comu nicări anunţate 9; comunicări făcute 4. 
Biuroul secţiunei: 
Preşedinte, d. N. St. Cezianu, agronom ; 
Vive-preşedinte, d. Drăgescu, inspector veterinar ; 
Secretar, d. M. Roco, inginer. 
S'au făcut de către d-nii Macovey, Cezianu, Papazolu şi Roco 
următoarele comunicări : 
1 de silvicultură; 
1 de agricultură ; 
1 de agricultură şi zootechnie şi 
1 de piscicultură. 

SECȚIUNEA VIII-a 
Ştiinţele sociale. 


Inscrişi la această secțiune aproape 200 membri; comunicări 
fäcute 36. 

Lucrările acestei secțiuni, care a fost organizată prin îngrijirea 
d-lui secretar G. D. Scraba. a început în ziua de 24 Septemvrie la 
Ateneu și a continuat în cele 3 zile următoare în sălile Universității. 

In prima ședință s'au pronunțat discursuri de către d-nii: I. Ka- 
linderu, N. Xenopol, Dr. Obreja şi C. G. Disescu, care a fost pro- 
clamat președinte. 

Lucrările secțiunii au fost împărțite în următoarele 3 grupe: 

a) Economia socială; b/ Chestiuni sociale: c) Chestiuni ,-sociale 
medicale. : 

S'a discutat chestiunea țărănească din diferite puncte de vedere, 
prezentându-se 8 rapoarte şi 2 comunicări. 

Au vorbit în diferitele ședințe d-nii: V. M. Cogălniceanu, V. Roş- 
culeţ, Caminscki, L. Colescu, dr. Lupu, dr. Proca, Drăgănescu, Scraba 
Speranţia, Comşa, dr. Obreja, D. Negulescu, Dichter, etc. 

S'a mai discutat şi admis întemeerea unei societăţi de ştiinţe so- 
ciale, la care au aderat în scris un număr de aproape 200 persoane. 


SECŢIUNEA X-a 
Artele industriale şi meseriile. 


Inscrişi 227 membri; comunicări anunţate 24, comunicări făcute 22, 

Această secţiune, care a fost organizată de către d. arhitect Bur- 
cuş'şi a început lucrările sale în ziua de 25 Septemvrie, ora 9 a. m. 
la Universitate. 

Şedinţele, în număr de 3, au fost prezidate de către d-nii I. 
Kalinderu şi D. Hurmuzescu. S'au ţinut conferințe şi comunicări 
de către d-nii Kalinderu, Alimănişteanu, Marin Alexandrescu, Burcuş, 
Sterian, Panaitescu, etc. 

Chestiunile generale discutate au fost: 

Învăţământul ucenicilor şi lucrătorilor din ateliere şi fabrici ; 

Scopul şcoalelor de meserii şi organizarea lor; 

Despre mijloacele ce ar putea contribui să înlesnească intrarea 
absolvenţilor şcoalelor de meserii, atât în industria mică cât şi în 
industria mare. 

Asupra acestor chestiuni s'au luat mai multe rezoluţiuni impotante, 


I. St. Murat. 


AA 

ASUPRA ŞTIINŢELOR MATEMATICE )) 


HI. 


Clasificarea şi Importanța matematicelor. 


Am spus într'un articol precedent 1), că matematica prin 
problemele şi teoremele sale pur teoretice constitue arbo- 
rele realității din care pleacă nenumăratele ramuri bine- 
făcătoare omenirii cu aplicațiuni la aproape toate cerin- 
țele de utilitate publică. 

Imi propun, în articolul de față, de a analizà mai dea- 
proape aceste diferite ramuri, punând fn relief obiectul 
celor mai principale. 

Printre noțiunile, ce le câştigăm cu ajutorul ochilor dela 
corpurile în mijlocul cărora trăim, acele de pluralitate, de 
întindere, şi de mişcare, formează punctul de plecare al 
matematicilor. Noţiunea de pluralitate considerată singură 
duce la noţiunea de număr, de care se ocupă o ramură a 
matematicilor numită: Aritmetică. Noţiunea de întindere 
atrage după sine pe aceea, de formă şi de mărime de care 
se ocupă o altă ramură a matematicilor numită: Geome- 
trie; în fine, noţiunea. de mişcare formează obiectul unei 
alte ramuri a matematicilor numită: Mecanică. 

Aritmetica şi cu Geometria formează grupa matemati- 
cilor pure; la acestea, se adaogă Algebra, născută din ge 
neralizarea Aritmeticii, care domină cele două ramuri prin 
faptul tratării lucrurilor, în modul cel mai general. Alge- 
bra, cu partea ei culminantă, Analiza (calcul infinitesimal) 
este cea mai generală dintre matematici, căci ea studiează 
nu cutare sau cutare cantitate, ci Cantitatea, pe când 
Geometria nu studiază decât un fel de cantităţi, întinderi. 

Algebra este deodată şi o artă şi o ştiinţă. Este o ştiinţă 
pentrucă se compune dintr'o totalitate de adevăruri; este 


1) Vezi „Natura“ No. 1, anul II. 

o artă pentrucă ne dă o mulţime de reguli fără greş pen- 
tru rezolvirea unui mare număr de greutăţi. 

Condus de această generalitate a Algebrii, Descartes, acel 
observator extraordinar, a făcut din geometrie un capitol 
al Algebrii, creând Geometria analilică. 

Toate aceste ramuri ale matematicelor pure sunt unite 
între ele prin legături foarte numeroase, susținându-se unele 
pe altele ca un tot nedespărţit. 

Mecanica cu astronomia formează un alt grup, Grupul 
matematicilor mixte. In fine, al treilea grup este acela al 
malematicilor aplicate cu ramurile lui foarte variate. 

Matematicile pure ocupându-se mai mult de rapoarte 
abstracte par cu totul nefolositoare, cel puţin atât timp 
cât nu es din lumea intelectuală. «Ele însă sunt, după cum 
zice Duruy, cheia de aur, ce deschid toate ştiinţele». Nu 
acelaşi lucru este cu matematicile aplicate; acestea eşite 
fiind din necesităţile noastre de toate zilele, nutrite şi cres- 
cute de matematicile pure vin din nou în serviciul nostru 
şi prin regulile lor simple şi exacte ne arată căile adevă- 
rate şi sigure, ce trebue să urmăm în diferitele ocupaţiuni. 

Pentru a ne dă seama, de diferitele direcţiuni, ee îmbră- 
țișează matematicile aplicate, n'avem decât să dăm o mai 
mare atenţie diferitelor operaţiuni, ce preocupă continuu 
omenirea şi vom vedea cu prisosință că această ramură 
a ştiinţelor matematice este adevărata |cârmă ce dirige 
tot, este centrul de gravitate în jurul căruia, se învârte tot. 

In adevăr, ce constitue oare vieața unei naţiuni sau 
chiar a omenirii întregi dacă nu: industria, comerţul şi 
agricultura ? Ei bine, tocmai la acestea se aplică matema- 
tica! Cine ne-ar fi învăţat regulile sau principiile de a 
construi dela cele mai simple maşini, ca cele de cusut, de 
calcul, de scris... până la cele ce ridică enormele cuirasate 
și sfredelesc munţii uriași, dacă mar fi fost mecanica cu 
partea ei aplicată ? 

Nu oare tot ei datorim toată civilizaţia noastră mate- 
rială ? Podurile, şoselele, drumurile de fer, canalurile, con- 

struirea de monumente ar fi existat ele fără «Construcţia 
civilă şi militară». 

Cine oare ţintește mai mult decât matematica, la inde- 
pendenţa lucrătorului din arsenal, învăţându-l să raţioneze 
asupra măsurilor sale, asupra crochiurilor sale, tinzând a-l 
eliberă de sub tutela regulilor empirice şi a patronilor? 

Geometria cu Trigonometria practică nu sunt ele oare, 
care ne procură regulile pentru ridicarea planurilor, nive- 
larea, terenurilor, facerea cadastrelor, împărţirea pământu- 
rilor ? Nu tot ele ne învaţă diferitele feluri de măsuri ? 

Nu tot Matematica, printr'o ramură a ei numită St. fi- 
nanciare, ne familiarizează cu regulile de interese simple, 
compuse, anuităţi ; cu chestiunile de bancă, stabilimentele 
de credit, asigurările pe lucruri, pe vieaţă, cu chestiunea 
rentelor, cu .repartizarea impozitelor, cu facerea budge- 
telor, etc., etc.? 

Nu tot o ramură a acestei ştiinţe numită fizica mate- 
matică ne procură regulile şi formulele, verificate de altfel 
de experienţă, prin care ne dăm seama de o'mulţime de 
cauze ca: electricitatea, căldura, lumina, elasticitatea, a- 
custica, etc. ? 

Aflaţi într'un vapor în mijlocul oceanului, cum am fi 
ajuns a cunoaşte momentul şi locul în care ne aflăm, dacă 
n'ar fi fost matematica ? 

Dar nu numai atât, matematica ţinteşte a se amestecă, 
în domenii cu totul streine în aparenţă. Aşă Cournot şi 
Walras au căutat a stabili legi matematice în statistică, 
şi economie politică, unde datele sunt mai mult sau mai 
puţin schimbătoare ; de altfel se zice cu oarecare dreptate 
că «moneda este numitorul comun al tuturor valorilor». 

Prin probabilitate, un alt capitol al matematicilor, ma- 
tematica transformă bunul simţ în calcul şi face să se 
vadă cu exactitate ceeace spiritele drepte presimt prin- 
trun fel de instinct. 

Mai mult decât atât, matematica se amestecă chiar şi 
în distracţiile sociale ca lotării, jocuri, etc. 

Ei bine, când o asemenea știință şi-a vârât ramurile 
până în cele mai amănunțite ocupaţiuni omenești, cu ten- 
dinţa, de a le transformă pe toate în raționale, sigure și 
precise nu putem să nu admirăm celebrele prevederi ale 
lui Leibnitz şi Platon: «Geometrie se va găsi pretutin- 
deni, iar numerile vor guvernă lumea». 

Dar nu numai din punctul de vedere al aplicaţiunilor 
ei nenumărate, matematica îşi are importanţa ei netăgă- 
duită, căci există oameni şi încă mulţi, care nau trebu- 
inţă o singură dată în vieaţa lor de geometrie sau algebră. 

Ei bine, pentru aceștia, nu demonstrațiile sau calculile în 
ele însuși, formează partea, ce-i interesează sau le este de fo- 
los, ci admirabila înlănţuire a demonstrațiilor, exercitarea, 
spiritului, raționamentul logic, claritatea, vederilor, etc. 

Toate operaţiunile, demonstraţiunile sau teoriile, ce ele 
ne învaţă, pot fi uitate, dreptatea însă, claritatea, felul 
de a judecă, acestea ne rămân veşnic întipărite şi ca o 
flacără continuă ne serveşte de conducător în toate ocu- 
pațiunile şi cercetările noastre. Nici o concepţie omenească, 
zice Leonard de Vinci, ware dreptul de a se zice dreaptă 
şi rațională, dacă nu trece prin demonstrația matematică». 

Nu merg mai departe tratând despre importanţa mate- 
maticilor, cadrul unei reviste nepermiţându-mi de a trată 
o chestiune atât de vastă; terminăm reproducând următorul 
dialog între dascălul lumii vechi Socrat, şi filozoful Glaucon, 
fratele lui Platon, cu privire tot la importanţa matema- 
ticilor : 

Socnar. — Să facem o lege pentru acei ce sunt destinaţi 
la noi să ocupe primele locuri, ocupându-se cu studiul cal- 
culului, studiindu-l nu în mod superficial, ci în așă fel, 
ca prin mijlocul inteligenței să ajungă să cunoască esenţa 
numerilor; şi aceasta nu pentru a utilizà această ştiinţă 
ca negustorii la cumpărături şi vânzări, ci pentru a ușură 
spiritului calea, ce trebue să-l conducă din sfera, lucrurilor 
pieritoare în aceea a contemplaţiunii adevărului și a exis 
tenței. 

(LAucoN. — Foarte bine. 

Socaar. — Dacă cei ce se ocupă de această ştiinţă vor 
fi întrebaţi: De ce numere vorbiţi? Unde sunt acele uni- 
tăți ce voi presupuneți perfect egale între ele fără a fi 
compuse din părţi? Scumpe Glano, ce crezi tu că vor 
răspunde sei ? 

GLaucon. — Cred că vor răspunde, că vorbesc de acele 
numere, ce nu intră în domeniul realităţii, şi deci cari nu 
pot fi văzute decât cu ochii minţii. 

Socnar. — Tu vezi, scumpe amice, că nu putem să ne 
lipsim de această ştiinţă, ce obligă spiritul ca din în- 
chipuiri perfecte şi prin reprezentări poate imperfecte, 
să deducă adevărul. 

GLaucon. — Sigur, este tot ce poate fi mai minunat pen- 
tru acest scop. 

Socaar.— Ai observat tu, că acei ce sunt născuţi calcula- 
tori, au myltă ușurință aproape pentru toate ştiinţele, şi că 
chiar acei greoi, dacă au fost exersați în această directie, 
încep a câştigă ușurință pentru înţelegere şi pătrundere ? 

GLatcon. — Da, aşă este. 

Socaar. — De altfel îţi este uşor a le cercetă, că sunt 
puţine ştiinţe, care să coaste atât de mult, pentru a fi 
învățate în mod temeinic ca aceasta. 

GLaucon. — Intr'adevăr. 

Socaar. — Deci din toate punctele de vedere nu trebue 
s'o nesocotim, ci trebue să începem numaidecât, deocamdată 
însă cu acei ce sunt născuţi cu asemenea dispozitii. 

GLaucon. — Consimt.. 

După cum se vede, importanța, matematicilor a, fost re- 
cunoscută de cei vechi, pentru căutarea adevărului; cei 
după ei au trăit şi trăiesc, poate fără să-şi dea seama de 
ea. Cei viitori o vor utilizà între altele şi la unitate de 
măsură a, gradului de proprietate al popoarelor, căci după 
cum zice Napoleon: «Înaintarea și perfecţionarea matema- 
ticilor sunt legate de prosperitatea statelor». 

C. S. Popescu 


Profesor de matematici la liceul din Ploeşti. 

PEŞTI CALATORI 


Din observarea Naturei, omul din toate vremile a tras o 
mulțime de fnväțăminte folositoare. In special privirea 
Mărei şi & vieţuitoarelor ei, i-a ascuțit inteligența. Nau- 
tilul şi Argonauta sunt dintre animalele marine cele mai 
vechi cunoştinţe ale omului şi dela, ele a învăţat naviga- 
ţia. Argonauta care locuește azi în Mediterana în locu- 
rile cele mai adăpostite ca: Archipelagul, Adriatica, strâm- 
toarea, de Mesina, altădată eră cu siguranţă cu mult mai 
răspândită. Pe vreme bună şi senină, când marea este 
limpede şi potolită se zăreşte plutind o scoică elegantă şi 
frumoasă — este Argonauta care înoată uşor tăind apa cu 
ajutorul unui tub locomotor, şi pe când vântul se umflă 
în nişte pieliţe subţiri şi întinse de culoare argintie, cu bra- 
tele sale vâslează alunecând repede pe luciul apei. 

Privind această sglobie dar graţioasă scoică cu pieliţe 
străvezii şi strălucitoare ca nişte pânze, înţelegem ușor de 
ce Aristot şi Pliniu considerau Nautilul ca pe una din mi- 
nunile Mării, reprezentându-l cu toate atributele naviga- 
țiunei.—Argonauta o întâlnim în foarte multe mări calde, 
şi nu este un animal pribeag în adevăratul înţeles al cu- 
vântului ; la cea mai uşoară hulă, la apropierea celui mai 
mic pericol, ea îşi strânge braţele, îşi încarcă scoica cu 
apă şi se lasă repede la fund căutând liniştea în adâncul 
mării; şi se scufundă cu atâta îndemânare încât este im- 
posibil a o surprinde. 

Forma corpului peştilor a atras atenţia omului, care a 
şi copiat-o în carena corăbiilor; neînchipuita mlădiere a 
Delfinului care călătoreşte în cârduri numeroase jucându-se 
în jurul corăbiilor; ivirea uneori de cete mari de peşti, 
apariţia şi reapariţia lor în alte locuri ca şi migraţiunile 
anuale ale păsărilor, toate acestea sunt observaţiuni cari 
au dat omului de bănuit că peştii ca şi păsările întreprind 
călătorii lungi şi unii chiar în mod periodic. Cei vechi cu- 

noşteau foarte puțini peşti călători. Atenţia învățaților 
moderni n’a fost îndreptată asupra lor, decât din ziua de 
când intreprinderile de pescărit ale națiunilor occidentale, 
în apele din Terra Nova, coastele Norvegiei, Englitera şi 
Bretania, au luat un avânt considerabil, dând cu chipul 
acesta un bun prilej pentru a studiă împrejurările câte 
odată foarte curioase în care se fac aceste călătorii, 
. * 
* * 

Lacherda cunoscută în Marea Mediterană încă din ve- 
chime, trăeşte în cârduri triunghiulare aşezate aşà încât 
cu unul din vârfuri să poată cu ușurință despica apa; 
Marea Baltică, Coastele Guinei, împrejurimile Antilelor, 
apele Braziliei, Chili şi China adăpostesc numeroase câr- 
duri de acest fel de peşte, care-și depune totdeauna icrele 
în ape calde. Cele din Europa petrec iarna în Marea Me- 
diterană în care 'şi lasă şi icrele la adâncimi de 30—40 m. 
ocolind cu multă îngrijire fundurile mai ridicate. In luna, 
Mai în cete mari părăsesc Orientul îndreptându-se spre 
Coastele Siciliei, Italia meridională, iar toamna se ridică 
în marea Tyreniană. 

Delfinii, păstrăvii, nisetrul ca şi morunul fac călătorii 
foarte lungi, în caravane mici, dând uitării pentru câtva timp 
apele sărate unde au de furcă cu o mulţime de dușmani: 

Cei mai interesanţi călători din lumea de sub apă locu- 
esc în părţile reci ale regiunei temperate—ei sunt cei mai 
isteţi şi încercaţi drumeţi— şi străbat câte odată distanţe 
foarte mari. 

Printre aceştia sunt şi cetele de Scrumbii dela care 
omul trage multe foloase; cele mai multe trăiesc în Ma- 
rea Nordului — şi cea mai mare parte din timp cârdurile 
şed sub gheţurile polare unde sunt mai ferite de dușmani. 
Când le vine vremea ouatului ele fug din adâncime și se 
îndreptează către locuri mai adăpostite, sub stânci, ori 
maluri rupte, acolo unde curenţii marini sunt mai domoli. 
Scrumbia nu călătoreşte la noroc, ci îşi alege coastele către 
care are să se îndrepteze ; şi după cum unei armate nu-i 


www.dacoromanica.ro 


PEȘTI CĂLĂTORI 59 


convin toate trecătorile, pe când micile detaşamente se 
strecoară cu înlesnire, tot aşă şi cârdurile de scrumbii nu 
merg fără socoteală pe toate drumurile. Ele având nevoe 
de hrană pe drum, îşi croesc calea prin locuri unde mi- 
şună, insectele marine. 

După ce au vizitat o coastă, se mai întorc şi la anul 
şi deodată fără vreun motiv vădit dispar pentru câtva 
timp şi chiar pentru totdeauna. Desigur că ivirea Licuri- 
nilor numai cevă mai mari ca ele, dar foarte duşmănoşi, 
unită cu împuţinarea hranei, determină dispariţia lor 
dintr'o regiune oarecare. 

Imprejurul unui cârd de scrumbii, foarte slăbănoage de 
altfel, roesc mii de dușmani, dar mai ales morua, lacherda 
şi rechinul, care luptă din răsputeri la stârpirea acestui 
neam de peșştişori, a căror îmulţire ar fi grozav de mare 
de nu s'ar mai perde din ele din când în când. 

Scrumbiile îşi alegeau în vremuri Coastele Norvegiei ca 
loc de odihnă, ceeace făcea ca mii de vase de pescari să 
se îndrepteze spre locurile acestea; cam pe la 1600 şi-au 
schimbat locul în Marea Baltică ceeace a făcut ca oraşele 
ţărmurene să devie foarte înfloritoare. 

De obiceiu cârdurile de scrumbii sunt foarte dese şi nu- 
meroase şi în călătoria, lor gonesc tot felul de peşti, care 
fiind înghesuiți dela spate înaintează fără a ţine seamă de 
orice piedică le-ar eşi în cale —această împrejurare este 
cunoscută şi folosită de pescari. 

In acest, scop ei lasă în apă niște plăşi mari verticale 
cu două capete din care unul este tras în jos de nişte 
plumbi, iar celălalt este susţinut de nişte plutitori la su- 
prafaţă, ochiurile plăşii sunt aşă făcute încât peştele poate 
introduce capul, dar corpul nu-i trece şi când caută să se 
retragă se agaţă de ochiuri cu capacele urechilor. 

Aşezarea plăşilor se face de regulă noaptea, când se 
prind mai uşor și în mai mare număr. 

La hotarul apelor reci cu curenţii calzi se mai întâl- 
nesc şi alţi vagabonzi marini. 

Pe coastele Terrei Nove se găsesc numeroşi vermuşori 
care hrănesc cete mari de Morua. Năvălirile acestora care 
se, repetă în fiecare an—sunt ţinute în loc de Gulfstream, 
îmbucătăţite pe drum de pescari și ce mai rămâne se re- 
trag în mările polare pentru a se întări din nou. 

Fecunditatea, moruei este extraordinar de mare, celebrul 
micrograt Leuwenhoeck a numărat icrele dela un singur 
ndivid şi a găsit 9 milioane; cu o îmulţire așă de repede 
este foarte uşor de a pune la loc dintr'o singură ouare: 
pierderea unui cârd întreg. 

Rechinul şi alți monștrii marini distrug milioane, iar 
omul care este poate cel mai grozav dușman, face o ade- 
vărată măcelărire. 

Cât de mult nu ar fi câştigat neamul acestor peşti dacă, 
omul n'ar fi cunoscut Lumea nouă; cât de liniștiți nu erau 
pe vremea, când Iacob şi Sebastian Cabot încă nu înfrun- 
taseră gheţurile Canadei şi a Terrei Nove. 

Pescuitul Moruei este cu mult mai periculos şi mai ane- 
voios chiar decât al scrumbiei. 

Ele se prind cu cârligele de care se agaţă foarte uşor; 
aşezarea lor însă e anevoioasă şi când ne gândim la oste- 
neala ce trebue să îndure un pescar meșter care prinde 
zilnic cam 400 peşti în greutate dela 8—10 kg. şi din 
care unii ating 1 m. 50 circumferința, 2 m. lungime şi 
39 kg. greutate—înțelegem de ce acest peşte este aşă de 
căutat şi scump, noroc însă că îmbarcaţiunile sunt nume: 
roase şi fiecare vas aduce în Europa cam 30000 de bucăţi. 

Dar câţi alți peşti nu străbat în toate sensurile nemăr- 
ginita întindere a mărilor, plimbându-şi caravanele d'alun- 
gul coastelor sau afundându-se în adâncurile liniștite unde 
și siguranţa zilei de mâne este mai mare. 

Trecerea unor asemenea, puhoae de viețuitoare deşteaptă 
atenţia, Rechinilor, calcanilor şi tuturor fiarelor de mare. 

Peştii mici călătoresc în cete pentru a se apără mai 
bine de duşmani, totuşi pe când mijlocul cârdului este 
bine păzit, marginile sunt decimate; dar deşi peştii nu 

călătoresc la întâmplare, felul pământului şi bogăţia locu- 
lui în hrană, îi îndrumează de regulă. 

De multe ori omul pentru a scoate o pradă prețioasă 
nu se mulţumeşte a aruncă plasa și a aşteptă în linişte 
câtva, timp pentru a o ridica, înţesată de vietăţi, ci este 
nevoit a se afunda, la adâncimi mari, şi cu pericolul vie- 
tei scoate bureţii şi mărgeanul, mărgăritarul și trepangul. 

Descrierea, acestor pescuiri îndrăzneţe va fi făcută altădată, 

Victor Anastasiu. 


We 

Cam peste zece milioane de ani, dacă planeta, noastră 
n'o fi moartă din pricina, vreunui accident, ea se va stinge 
de bătrâneţe, atmosfera care întreţine vieața sa pierzând 
elementul principal al acestei vieți—vaporii de apă—; iar 
frigul reducând suprafața întreagă a globului la clima, 
glacială şi omorâtoare a înălțimilor. 

Multă vreme apoi, în douăzeci, în treizeci de milioane 
de ani sau mai mult—dar în mai puţin de o sută de mi- 
lioane de ani—soarele va fi stins. Toate acestea, vor „trece 
„ca O zi. 

Dacă pământul ar conservă destul de mult elementele 
sale de vitalitate, ca Jupiter de exemplu, el n'ar muri decât 
prin stingerea, soarelui însuşi. Soarele se va stinge. Toate 
stelele se vor stinge. Universul deci muri-va şi el în între- 
gime? Nu ne gândim la aceasta. Pentru ce? Pentrucă 
Universul nu e o cantitate finită. 

Este imposibil a concepe o limită a întinderii Univer- 
sului. Noi avem înaintea, noastră întrun spaţiu fără sfârşit 
isvorul nesecat al transformării energiei potenţiale în miş- 
care şi de aci în căldură şi în alte forţe şi nu un simplu 
mecanism finit mergând ca un ceasornic şi oprindu-se 
pentru totdeauna. 

Viitorul Universului este trecutul său. Dacă Universul 

trebue să aibe într'o zi un sfârşit, ar fi multă vreme până 
să sosească acesta şi noi nu ne vom ocupă cu studiarea 
acestei probleme. Asta pentrucă concepţiunile noastre sunt 
finite şi noi vedem la lucruri un început şi un sfârșit. Noi 
nu concepem ca o serie absolut fără sfârșit de transformări, 
să poată să existe, sau în viitor sau în trecut, nici ca serii 
la fel fără sfârșit de combinări materiale să poată să trans- 
forme planete în sori, sori în sisteme de sori, acestea în 
căi lactee (drumul robilor), în Universul stelar, etc., etc. 
Spectacolul actual al cerului ne arată totuș infinitul. Noi 
nu prea înţelegem infinitatea spaţiului şi a timpului şi cu 
toate astea înţelegem şi mai puţin o limită oarecare a 
spaţiului şi a timpului, căci gândirea noastră sare în lă- 
turi dela această limită şi continuă să vadă. Se poate 
merge totdeauna în o direcţie oarecare a spaţiului, fără a-i 
găsi sfârşitul şi îndată ce ni se afirmă că la un moment 
dat al duratei, timpul va încetă să existe, noi n'o credem 
şi nu voim să confundăm timpul în el însuş, cu măsurile 
omeneşti pe care le putem face asupra lui. 

Noi trăim în infinit fără să ne îndoim despre asta. Mâna, 
care ţine acest condeiu este compusă din elemente eterne 
şi nedestructibile şi atomii care o constitue existau dejă 
în nebuloasa solară din care planeta noastră a ieşit şi de 
aci înainte prin secole ei vor există totdeauna. Piepturile 
voastre respiră, creierii voştri gândesc cu materialuri şi 
forţe care lucrează de milioane de ani şi care vor lucră 
fără încetare. Și după moarte toate substanţele care au 
format corpul vor constitui alte fiinţe. Putrezirea e prelu- 
diul unei reînoiri şi a formării de fiinţe noi. Analogia, 
ne face să credem că tot așă este şi în sistemul lumii. 
Nimic nu poate fi distrus. 

Ceeace subsistă, invariabil în cantitate, însă totdeauna 
schimbându-şi forma, sub aparențele sensibile pe care Uni- 
versul ni le prezintă, este o putere nemăsurată pe care 
noi suntem obligaţi a o recunoaşte ca fără limită în spaţiu 
şi fără început nici sfârşit în timp. Iată pentru ce vor fi 

totdeauna, sori şi luni, care nu vor fi nici sorii noştri, 
nici lunele noastre actuale, care vor fi altele, însă totdea- 
una se vor succedă în nesfârşita eternitate. 

In virtutea acestei legi transcedente multă vreme după 
moartea pământului, a planetelor gigantice, a astrului cen- 
tral însuşi, pe când bătrânul nostru soare negru va pluti 
în imensitatea fără margini ducând cu el lumile răposate, 
unde omenirile terestre sau planetare se vor fi răsboit altă 
dată în luptele neînsemnate ale vieţii zilnice, noi putem 
prezice că un alt soare stins, venind asemenea din adân- 
cimile infinitului, îl va întâlni şi îl va, opri... 

Atunci în noaptea imensă a spaţiului, aceste două ghiulele 
formidabile vor creă deodată prin această ciocnire înspăi- 
mântătoare un foc ceresc minunat, o imensă nebuloasă 
gazoasă care va oscilă la început ca o flacără nebună şi 
apoi îşi va luă sborul către ceruri necunoscute. Temperatura 
sa va fi de mai multe milioane de grade. Tot ce altădată 
va, fi fost pe aici pământ, apă, minerale, plante, oameni ; 
tot ceeace va fi fost carne, priviri, inimi palpitând de iubire, 
frumuseți seducătoare, creieri gânditori, mâini ţinând spada, 
învingători sau învinși, călăi sau victime, atomi şi suflete 
inferioare nedegajate din materie, totul va deveni foc. Şi 
tot aşă lumile lui Marte, Venus, Jupiter, Saturn şi fraţii 
lor. Aceasta, va fi reînoirea naturii visibile; pe când sufle- 
tele superioare care vor fi cucerit nemurirea vor continuă, 
să trăiască fără sfârşit în ierarhiile Universului sufletesc 
invizibil. 

Inspăimântătoarea ciocnire între cei doi sori stingi va, 
Greă deci o imensă nebuloasă de gaze, care va absorbi toate 
lumile vechi transformate în vapori, şi care va începe să 
se învârtească în jurul ei însăș. 

Şi în zonele condensate ale acestei nebuloase primordiăle 
noui globuri vor începe să nască ca altădată la aurora 
pământului. 

Va fi aci un reînceput al lumii, o genesă pe care viitorii 
Moise sau viitorii Laplace o vor povesti. 

Creaţiunea se va continuă, nouă, diversă, nici pămân- 
tească, nici martiană, nici saturniană, nici solară, alta: 
supraomenească, nesecată. Vor fi alte lumi, cari vor trăi 
în noua lumină, după cum noi trăim astăzi în lumina noastră. 

Și aceste Universuri vor trece la rândul lor, dar totdea- 
una spațiul infinit va rămâne populat de lumi şi de stele, 


suflete şi sori. 
După Flammarion, Excursions le ciel, 


M. R. Tudoran 


Elev al Şcoalei de poduri şi gosele. 


RE 
NOTIŢE 


Hidrolitul este un corp care udat cu apă produce hidrogen. 
El este, cu numele chimic, o hidrură de calciu, ṣi a fost găsit de 
Georges Jaubert. Iată cum îl fabrică acest chimist. El încălzeşte, cu 
un curent electric, metalul calciu întrun curent de hidrogen. In 
câtevă ceasuri un chilogram de calciu înghite un metru cub de hbi- 
drogen. Un chilogram de hidrolit costă 10 lei. El e menit să joace 
un rol mare la umflarea baloanelor. Intrebuinţând hidrolit avem şi 
un mijloc lesnicios de a transportă hidrogenul în balon şi un mij- 
loc de a înlocui sacii de nisip ce servesc drept balast. In adevăr, 
după ce sa scos hidrogenul prin udare cu apă resturile pot fi arun- 
cato. In modul acesta la puterea de ridicare a hidrogenului se adaogă 
şi uşurarea produsă prin aruncarea resturilor; în totul se câştigă, 
pe chilogram, 1.200 gr. față cu nisipul. (Prometheus, No. 881). 


Æ 
* * 

Dacii şi balonul. — Se ştie, că pe columna lui Traian steagul 
Dacilor e un draco. 

Acesta eră, un burduf de piele cu o gură de argint ca de balaur gi 
legat de o prăjină. Când bătea vântul prin gura căscată burduful 
se umilă şi se zbătea în aer mai mult sau mai puţin ciudat Draco 
sa păstrat multă vreme în armata romană şi a fost împrumutat şi 
de alte popoare. 

Ei bine, acest draco ar fi fost transformat în adevărat balon, pe 
vremea Evului Mediu, în chipul următor: 

In gura balaurului se punea puţin foc. Se înțelege lesne, că aerul 
ce umpleă burduful să încălzea, se făceă mai uşor şi ridică, pe draco 
în sus. In Codex germanicus de la 1504 se află chiar un desen cu 
un balaur de acesta zburând în aer şi legat cu o frânghie ca să nu 
fugă, se vede, prea departe. (Prometheus, No. 878). 


II 

EXPOZIŢIUNEA GENERALA ROMÂNA 


Discursul d-lui dr. C. I, ISTRATI, rostit la primirea oficială 
a „Lupoaicei“ legendare. 


Ilustre reprezentant al Romei, 


Acum 1800 ani, sângele străbunilor noştri curgeă în 
abundență pe întinsele plaiuri ale Daciei. 

Triumful lui Traian a fost complect; Roma în delir a 
organizat serbări ne mai văzute încă; Dacia fu cucerită. 

In urmă, timpurile schimbându-se, Roma, eterna Romă, 
păli încetul cu încetul, până ce aproape perdù totul din 
străvechea-i glorie. 

In Dacia, părăsiţi, uitaţi, eram şi noi, descendenţii oţe- 
liţilor legionari, la marginea prăpăstiei, aproape de peire. 

Barbarii «ante-portas» la Roma, ajunseseră acolo, după 
ce pustiise cu totul Dacia. Loviau în frații noştri, după 
ce ne călcaseră în picioarele cailor lor. 

Roma se ridică din cenușa sa, şi azi e aniversarea de 
36 ani, de când e redată Italiei, latinităţii, omenirii. 

Ea e fericită şi prosperă: Fericire şi prosperitate pe 
vecie-i. urăm din inimă, noi fiii ei dela Dunăre. 

De 18 secole, acum pentru prima dată Roma mumă ne 
trimite un însărcinat al său. 

Să vă mai spunem fericirea şi bucuria, noastră ! 

Să vă mai arătăm cât inimile noastre sunt de atinse, 
prin această duioasă şi caldă atenţiune ! 

Desfăcute, strivite, chinuite, fiecare cu durerile, cu gri- 
jele şi cu necazurile ei, bietele surori Italia şi România, 
aproape nu se mai ştiau, nu se mai vedeau, nu se mai 
cunoşteau, şi se uitase chiar, că acelaşi sânge nobil curgea 
în vinele lor. 

Dacă Italia şi Roma au suferit, şi abiă dela 1859 şi 
1870 au ajuns la starea de azi, ce să mai zicem noi! 


Natura No. 8. An. I. 5 

Dacă ne mirăm de cevă, şi acest fapt e demn de admi- 
rația lumei întregi, e că am putut să rezistăm. 

Ce dovadă mai mare a vânjosiei şi vitejiei neamului; 
ce probă mai evidentă de răbdare şi stăruinţă, de energie 
şi voinţă, decât aceea de a fi călăuzit barca un timp aşă 
de îndelungat şi în aşă de grele împrejurări! 

E că în noi am păstrat cu sfinţenie virtuțile străbune, 
că suntem mândri de originea, noastră şi încrezători în 
viitorul nostru. . 

Nu e om pe pământ mai mândru ca săteanul din Dacia 
când răspunde la întrebare, zicând: «Sunt Român». 

Este aproape un secol, de când Asaki se află la 1809 în 
Roma şi de când începă să se redeștepte tot mai mult la, 
noi ideea, originei noastre, 

Şi noi am avut pe 1859, dar abiă în 1877 am putut 
rupe lanţurile de fer ale sclaviei? şi numai în 1881, am 
făcut din tunurile dușmane coroana de oţel! 

Şi azi suntem fericiţi, că în aceste Arene, în care slă- 
vim gloria străbună, în care Românii din toată Dacia au 
cântat cântecul de sărbătoare al neamului, să strângem 
mâna trimisului Romei, al cetăţii mume, aşă de scumpă 
neamului nostru. 

Ascultă, ilustre Reprezentant, vorbirea mea, uită-te în 
jurul tău, vezi fapta , noastră pe această întinsă câmpie, 
şi du-te și spune Romei eterne cum ne-ai aflat după 18 
veacuri și arată-i că şi Românii ca şi Roma noastră, sunt 
«eterni» ! 

Spune-i, că numele de Roman e sfânt şi e numele nostru, 
că ai găsit pe Traian în numele de botez al flăcăilor, că 
păstrăm cu sfinţenie memoria lui, că tot ce e mare pe pă- 
mântul nostru e Traian. Spune-i că l-am ridicat spre Dam- 
nezeu, l-am pus în troianul stelelor din Calea lui Traian, 
la care cântă ciobanii noştri şi la care cată cu nesaţiu, 
în extazul lor, frumoasele noastre copile, şi cari ne-a arătat 
adesea drumul, prin codrii întunecaţi, pentru a zdrobi pe 
năvălitori ! 

Du-te şi spune, că dacă multe puhoiuri de barbari au 
trecut la început ps trupurile noastre şi au ajuns până în 
inima Italiei şi la zidurile Romei, când eream nevrâstnici 
şi abiă în formaţiune, îndată însă ce am ajuns la adoles- 
cență am adus, fără ca să ştiţi încă, la rândul nostru, ser- 
vicii Romei, făcând din pepturile noastre un zid năvălirii 
turceşti şi zdrobind pe Baiazet Ilderim, cel ce se lăudă 
„că-şi va legă calul în biserica dela Sf. Petru. 

Ştim iubirea, ce o avem în stratul cult al frumoasei Italii ; 
ştim că ea e iubire isvorită din cel mai pur sentiment 
de rasă; ştim că nici o umbră nu a fost pe frunţile iubi- 
telor surori de când sau ridicat la libertate şi progres, 
fiecare prin munca-i sfântă, şi iată de ce «Lupoaica» legen- 
dară este cea mai mare dovadă, din câte ne puteţi dă, de 
frăție şi stimă, şi ca fraţi cu toată inima vă mulţumim 
cu recunoştinţă. 

Du mulțumirea, noaștră aleasă sindacului Romei, Ilus- 
trului Domn Cruciani Alibrandi, care a bine meritat, prin 
fapta sa dela latinitate. 

Arată Romei neţărmuita noastră iubire şi în forul Roman 
şi în fața Columnei lui Traian, întorcându-te, pleacă pentru 
noi fruntea, şi inima ta să bată pentru neamul nostru 
din Dacia, căci acesta, cu gândul, cu sufletul, cu inima, 
va fi lângă D-ta. 

Arată Italiei și Poporului frate, urarea noastră de feri- 
<ire şi prosperitate, dorind a-i vedeă, ca și în trecut, tot 
fruntaşi, în mersul omenirii. 

Transmite tutulor urarea noastră respectuoasă pentru 
-demna și patriotica Casă Domnitoare, şi cu toţii să strigăm : 


Trăiască M. S. Victor Emanuel, Regele Italiei şi Ilustra 
Sa, Dinastie ; A 
Trăiască Italia şi Poporul Italian ; 


Trăiască Sindacul şi Consiliul Comunal al Romei, precum 
şi Reprezentantul lor D-l Conte di San Martino, aci prezent. 

Trăiască Roma 

Trăiască ! Trăiască ! 

PROFESORUL ED. SUESS 


Cu prilejul serbării de împlinire a 75 ani de vieaţă 


Foarte mulţi, poate, dintre numeroșii cetitori ai acestei 
reviste vor auzi pentru întâia oară de numele Ed. Suess, 
deşi în ţările germanice el e pus alăturea de Mommsen şi 
Virchow. Vina cade în mare parte pe seama faptului că 
Suess e un geolog, iar la noi cultura ştiinţifică a prins 
încă aşă de puţine rădăcini, încât chiar conducătorii apu- 
seni ai multor doctrine sunt necunoscuţi. Dacă Suess ar 
fi numai un mare geolog, şi încă poate s'ar găsi ne la locul 
lor, într'o revistă generală, aceste rânduri, luate mai mult 
ca un omagiu de recunoştinţă din partea unui fost elev 
al ilustrului profesor dela Universitatea din Viena. Suess 
însă e din acei învăţaţi, a căror vieaţă poate servi de pildă 
atât generațiunilor tinere din ţara lor, cât mai ales din 
acele ţări, cari au o evoluţie de scurtă durată. El e un 
adevănal om, întreg format, a cărui paşi nu au făcut cărări 
numai prin șesuri uşor de umblat, ci şi pe dealuri şi munți 
greu de urcat, dar cari răsplătesc prin orizonturile largi 
şi înviorătoare. Activitatea lui nu sa mărginit numai în. 
sfera îngustă a unui scormonitor de pământ şi învietor 
de corpuri moarte, ci s'a desfăşurat şi pe câmpul mai com- 
plicat al luptelor omeneşti. 

Ca geolog, Suess e un «Bahnbrecher». Dela Cuvier şi 
Lyell, istoricul ştiinţei geologice nu are a se opri mai fn- 
delung în loc decât la activitatea distinsului profesor vienez, 
care prin monumentala lucrare: Faja pământului (Das 
Antliiz der Erde), a înlăturat o parte din vălul ce aco- 
pereà tainele formării planetei noastre. Nu ştii ce să admiri 
mai mult în această lucrare: puterea de asimilare a obser- 
vărilor îngrămădite aproape de un veac, munca desfăşurată, 
spre a le studià şi a le cerne sau ingeniositatea interpre- 
tării faptelor, ridicând geologia din regiunea de sbor a 

porumbelului la înălţimea vulturului, făcând accesibilă, 
printr'un stil căruia nu i se poate refuză uneori epitetul 
de poetic, priceperea rezultatelor finale, nu numai specia- 
liştilor ci şi tuturor acelora cari doresc să aibă o cultură 
generală. Poezie şi geologie ! iată două vorbe cari în starea, 
noastră de cultură ar aduce zimbetul pe buze, dar cari 
în realitate nu se esclud; dovadă Goelhe poetul-geolog şi 
Suess geologul-poet. «La Suess ca şi altă dată la Kepler, 
zice Marcel Bertrand, membru al Academiei din Paris, 
poetul e alăturea cu savantul; precum Kepler ascultă 
armonia, sferelor cereşti, Suess ascultă armonia faptelor 
trecutului ; înaintea orizonturilor ce i se deschideau larg, 
el a cunoscut acele momente, când privirea, devenită mai 
pătrunzătoare, trece înaintea, judecății, prinzând şi creind 
alte adevăruri nuoi, pe lângă acele căpătate». Prin lucrarea, 
sa, Suess a dat vieatță pământului, aplicându-i şi lui, ca şi 
tuturor corpurilor din univers, legea generală a evoluţiunii, 
«toate fenomenele geologice explicându-se şi legându-se 
între ele prin relaţiuni de continuitate, de cauză la efect, 
ceeace nu fu la el aşă de limpede prins» )). 

După cum am spus, Suess nu e numai un mare geolog, 
generalul care dirijă mişcarea, trupelor, ci e la rândul lui 
un luptător, luând parte la conducerea intereselor ţărei 
sale. Aproape 20 ani, neîntrerupt, a fost reprezentantul în 
parlament al unei dispărţiri din Viena. 

Nu eră chestiune mai însemnată de politică generală, în 
care Suess să nu-şi spuie cuvântul şi să nu fie ascultat 
cu multă atenţiune, ceeace nu eră uşor, după cum nu e 
nici azi în camera austriacă, un vulcan veşnic în cloco- 
tire. Cuvântările lui aveau greutatea omului cu vederi 
limpezi şi sănătoase, căci nu vorbea nici condus de ură 
ori de patimă, ci pătruns de un liberalism, pe care numai 
educaţia ştiinţifică poate să-l deă unui individ superior 


1) Dr. Launay. La science géologique, Paris, 1905. 

se ridică deasupra micimilor şi nu atingeă decât liniile 
mari, diriguitoare. Şi câtă modestie în manifestaţiunile 
sale de orice natură; câtă frică de reclamă şi câtă aver- 
siune de titluri pompoase şi tinichele strălucitoare avea, 
dovedeşte în faptul că el nu e încă Hofrath. 

Pe când alţii —mai ales la noi!— ar fi neglijat cu săp- 
tămânile cursurile universitare cu prilejul ţinerei vreunui 
discurs important, el, cu regularitatea inerentă oamenilor 
de valoare, se prezinta auditorilor săi chiar în ziua când 
aveă să ducă vre-o luptă de idei în parlament. Şi eră tot 
așă de scumpă captivarea pentru ştiinţă a celor câţiva 
elevi ce-l urmăreau, ca şi îndeplinirea datoriei faţă de cei 
mulţi, ce-l alegeau spre apărarea, intereselor ţărei. Atunci 
când antiseraitismul lui Lueger—apucături medievale prin 
înteţirea, urei între oameni, după cum din nenorocire în- 
cepe a se arătă și la noi—-cuprinse mesele inconștiente 
ale poporului, Suess nu a vroit să se scoboare în luptele 
de stradă spre a-şi apără locul, ci s'a retras fără sgomot, 
fără pretenţiunile pe care serviciile aduse statului le-ar ft 
întărit, redându-se complect profesoratului şi studiilor sale, 
la care ţineă mai mult. După o activitate de 88 semestre 
(44. de ani) la Universitatea din Viena, s'a retras şi din 
profesorat la 1901. Ultima lui prelegere, oglindește firea. 
aleasă a persoanei. Omul care a tăiat drumuri noui în 
ştiinţa sa, care a alungat ceața ce întuneca încă pealogia+ 
la încheierea, activităţei sale de o jumătate de veac, în- 
naintea unui auditor format din generaţiuni de elevi, «dela 
iluștrii şi încărunţiţii membri ai Academiei de ştiinţe şi 
până la tinerii cu ochii mai ageri», nu a pomenit aproape 
nici o vorbă despre sine. Ultimele lui cuvinte au fost un 
îndemn la muncă pentru ştiinţă, pilde de purtare pentru 
o lume întreagă. «Când am devenit profesor nu am încetat; 
de a studià; acum când încetez de a fi profesor, aşi vrea, 
să nu încetez și de a studià atâta vreme cât voi putea 
vedeă, voi puteă auzi şi voi puteă apucă cu mânele. Cu 
această dorinţă nu mă despart de ştiinţă, ci mă întorn 

la locul meu de mai înainte» Şi s'a ţinut de vorbă! De 
atunci a scos volumul al III-lea, din lucrarea sa, iar acum, 
bătrânul profesor neîndoit încă de povara celor 75 ani, 
lucrează cu puterea vânjoasă a unui bărbat în floarea 
vârstei la isprăvirea monumentalei sale lucrări, precum şi 
la conducerea afacerilor Academiei de ştiinţe, al -cărei 
preşedinte este de aproape un deceniu. 

Fericite sunt ţările care au asemenea oameni. 

Iaşi. 

Dr. I. Simionescu 


Profesor la Universitata 


te 


ANIMALE CARI NU'ŞI PLATESC CHIRIA !) 


«Gustul filonichia n'are». 


In adevăr, ar fi greu să găsim, într'un miliard şi jumătate 
de locuitori după suprafața pământului, un sentiment comun 
tuturora. Totuș cercetând cu oarecare bunăvoință, cred că 
s'ar găsi unul destul de gencral şi care să simte în mod 
dureros cel puţin de două ori pe an,— grija chiriei. Cine 
n'a văzut oameni destui de bogaţi şi cheltuitori, făcându-se 
foc când proprietarul le cere chiria ; pentru săraci însă este 
şi mai dureros; şi grija termenului uneori poate duce până 
la, sinucidere. 

Toate acestea sunt destul de cunoscute, prea cunoscute 
chiar— şi de chiriaş ca şi de proprietar. Ceeace însă este 
mai neştiut, este că acelaş sentiment se observă la animale 
cari şi din acest punct de vedere pot fi socotite ca fraţii 
noștri mai mici. Ele nu plătesc chiria în bani, ci în muncă, 
ceeace cam tot atâta face, ba poate chiar mai mult, când 
ne gândim la ţăranul român ; când însă împrejurările le sunt 
prielnice se leapădă de ea pe cât pot; şi pentru a ajunge 


1) Din H. Coupin, «La vie curieuse des bêtes». 

la acest sfârşit întrebuinţează mii de şiretlicuri, a căror 
varietate se potriveşte de minune cu iscusința platni- 
cilor răi. 

Printre păsărele, foarte harnice din firea lor, se găsesc 
„totuşi numeroşi hoţi de locuinţă. 

Drepneaua, (Cypselus apus), este o păsărică care deși are 
înfăţişarea, şi apucăturile rândunicei, nu seamănă de loc la 
hărnicie cu vestitoarea primăverii. Ea nu numai că nu-şi 
zideşte singură cuibul, dar se face stăpână pe cuiburile 
sturzilor sau vrăbiilor. Răsboinică, violentă, zăpăcită şi ci- 
călitoare, ea necăjeşte într'una pe adevărații proprietari 
cari își fac cuibul, încât, aceștia plictisiţi îl părăsesc. Şi 
dacă păsărica cloceşte, ele o supără aşă de tare, încât acea- 
sta, preferă — şi Dumnezeu ştie cu câtă supărare — să-şi 
părăsească ouăle decât să sufere tărbăceala acestui fel de 
rândunică. 

Când munca nu-i reușește să mulţumeşte şi cu crăpăturile 
zidurilor, clopotniţelor, bisericilor sau altor edificii — unde 
găseşte casă pe gratis; o mobilează însă cu firicele de pae 
pe care tot le fură din sbor dela alte pasări, cari se gătesc 
să şi le ducă la cuiburile lor. Orcât de hoaţă ar fi această 
păsărică, ea are o scuză: picioarele sale sunt aşă făcute, 
încât îi este foarte greu de a merge pe pământ şi a-şi culege 
singură materialurile de construcţie. 

Vînturelul (Falco vespertinus), un fel de răpitoare, n'are 
însă dreptul la circumstanţe ușşurătoare. Tare şi puternic, 
cum este făcut, i-ar fi uşor să-și zidească singur casa — 
dar nu să hotărăşte să muncească decât atunci când nu 
poate face altfel. De regulă atacă ghionoaiele care nu le dă 
locul decât după o luptă crâncenă şi când bine înţeles sunt 
învinse, ceeace se întâmplă mai totdeaunea din cauză că 
Vînturelul are un cioc puternic și ascuţit, care-l ajută la 
luptă foarte mult. 

Alunarul (Nucifraga caryocatactes), se face stăpân pe 
cuiburile veveriţelor — mai înainte ca acestea. să-şi fi scos 
pui. — El le fasonează bine lăţindu-le şi are și grijă de a nu-i 


www.dacoromanica.ro 


ANIMALE CARI NU'ȘI PLĂTESC CHIRIA 73 


strică căptuşala moale, făcută din mușchi şi licheni și care 
eră destinată puişorilor de veveriţă. 

Şi vrăbiile au fostdeseori acuzate că să fac stăpâne pe 
cuiburile de rândunică. 

Cel mai şiret însă dintre toate este Vulpea; ea, care are 
nevoie de o locuinţă spațioasă, a și găsit mijlocul nu tocmai 
comun — de a-şi procură una —fără măcar ca să-și deslege 
baierile pungei. 

Se pune pe căutat până ce găseşte o ascunzătoare de 
viezure şi de grabă își lasă la ușă carta, sa de vizită sub 
forma, unor murdării puturoase, pe care le-a păstrat înadins 
pentru această năzbâtie. Viezurile, care este de o curăţenie 
exemplară, când vine acasă şi găseşte urma musafirului, 
nu se mai osteneşte să-și curețe locuinţa, ci o părăseşte ; 
atunci vulpea mai puţin delicată se face stăpână. Afacerea, 
este minunată, căci cuibul viezurelui este făcut cu mult 
meșteșug. Camera, principală este foarte încăpătoare şi foarte 
curată, iar dela dânsa pleacă numeroase săli (galerii) dela 
7 la 10 metri de lungime cari înlesnesc primenirea, aerului 
şi în caz de pericol, fuga. 

Unele păsări mai puţin şmechere, în dorinţa, lor — legitimă 
de altfel — de a nu plăti chirie — întrebuinţează mijloace 
mai cinstite, mulţumindu-se ca să repare cuiburile părăsite 
ale altor animale. 

Așă Acvila regală stăpâneşte câte un cuib de cioară, pe 
care-l mai căptuşeşte cu cârpe sau hârtii, pentru care arată 
o deosebită dragoste. Tot aşă fac şi unele insecte şi mai 
ales «Albina zidar» care caută în fiecare an cuiburi zidite 
de predecesori şi le repară. Locuinţele acestea făcute dea- 
gata, şi câte odată mari cât capu, sunt cu adevărat noroc 
pentru ele, când ne gândim mai ales la drumurile pe cari 
ar trebui să le facă aceste albine zidari, pentru ca să aducă, 
bucăţică cu bucăţică lutul trebuitor pentru construcţia 
cuibului. 

Multe animale se mulţumesc cu o locuinţă în scobituri 
naturale ca şi indivizii fără căpătâiu, cari dorm pe drumuri 

sau pe străzi mai des vara. Numărul lor este destul de 
mare; printre aceştia avem liliacul care se adăposteşte în 
clopotnițe sau peşteri ; şopârlele cari se mulțumesc cu cră- 
pături ; crabii cari părăduesc sub pietre şi nenumărate in- 
secte cari trăiesc sub scoarța copacilor. 

Dorinţa de a se scuti de orce muncă normală la unele, 
este întâmplătoare la altele; aşă este de exemplu Pupăza, 
care dacă întâlneşte vreo scorbură de copac se aşează în 
ea; dacă nu, îşi face un cuib în formă de cupă. Bufnița 
face şi ea la fel. Tot aşșă şi cu un fel de Bondar violet 
(zylocop) care se vede foarte des prin grădini; el îşi lasă, 
ouăle într'un orificiu făcut de el într'un copac; dar de multeori 
pentru a nu-și mai dă de osteneală se foloseşte de orificiile 
din prăjinile de gimnastică ori din stâlpii de telegraf. 

Un alt mijloc dea nu plăti chiria este şi acela când şezi 
la alţii, ceeace de altfel se întâlneşte foarte des la animale 
şi mai ales la, cele marine. TA țărmurile nisipoase ale mărit 
se târăşte a lene: 

Holoturia, un fel de castravete mişcător, în care un 
peştișor «Pierasfer» a găsit mijlocul de a se adăposti; şi 
iacă cum : el așteaptă momentul când holoturia are partea 
posterioară deschisă, şi într'o clipită pătrunde înăuntru ei ; 
aici el găseşte loc destul și mai ales şi hrană ; din când 
în când își vâră nasul la fereastră ca să vadă cum mai 
este pe afară; ca să mai schimbe iese şi-şi mai caută în 
vecinătate şi altă hrană; când i sa urit vine din nou la 
gazdă — care nu are de loc aerul să fie nemulțumită. 

Dar Saurelul! încă un pehlivan care locueşte pe gratis 
într'o casă mai curată ca cristalul. Peștele acesta se aşează. 
în interiorul Meduzelor, locuinţe plutitoare pe care le ur- 
mează înnot şi în care intră la cel mai mic pericol; el 
profită cu chipul acesta și de mijloacele de apărare ale 
meduzelor, cari cu toată moliciunea lor sunt îngrozitoare ; 
mai profită şi pe lângă fărămăturile de hrană și de o locuinţă, 
din cele mai luxoase, bine luminată, aerată şi destul de 

încăpătoare pentru a adăposti chiar mai mulți peştişori, 
atât bărbaţi cât și femei. 

Dar Crabul cel mic care trăeşte în midiile vii, credeți 
că nu duce o vieaţă destul de bună. Un alt Crab care sea- 
mănă cu păianjenii de mare a găsit o casă şi mai bună. 
El îşi rupe după stânci un burete şi-l pune în spinare unde-l 
ienţine cu două din picioarele sale; buretele crescând în- 
conjoară crabul, foimându-i o căsuță căldicică şi moale, pe 
care o transportă pretutindeni şi din care nu-i iese afară. 
decât labele şi antenele. 

Cu acesta se aseamănă şi Pagurul (Bernard l'Ermite) care 
locueşte în scoica unui gasteropod mort, pe care o plimbă 
pretutindeni, dar în care se şi ascunde la cel mai mic: 
pericol. 

Pentru a sfârşi, mai cităm animale cari au născocit mij- 
locul puţin obișnuit, de a pune pe alţii să le facă casa. 
gratuit. 

Așă sunt nişte furnici — Amazoane — de o lenevie gro- 
zavă şi așă de rău organizate, încât le-ar fi imposibil să-și 
construiască singure furnicarele. Când cuiburile lor nu sunt- 
destul de încăpătoare, declară răsboiu altor furnicare ve- 
cine — aparținând unor furnici gălbui—; acestea se luptă 
cu bărbăţie, dar sfârșesc prin a fi învinse şi părăsesc locul. 
Amazoanele pătrund în cuib, iau nimfele prizoniere şi le duc- 
la ele. — Peste câtevă zile nimfele transformându-se devin 
furnici gălbui adulte, cari fiind la un loc cu Amazoanele 
se cred urmaşii lor şi încep a lucră punând cu chipul acesta- 
munca lor la dispoziția furnicarului, în care ele nu sunt 
decât niște prizoniere. Ele măresc furnicarul sau chiar con- 
struesc altul din nou, făcând asttel bucuria lenevoșilor pro- 
prietari care-şi pierd timpul încălzindu-se la soare. 

Şi iacă cu ce meşteşuguri reușesc şi soia lei 8 d ca să nu-şi 
plătească chiria, 


Victor Anastasiu. 


Zr 

KEPLER 


Devotament şi entusiasm 


Terminând « Harmonices Mundi», acea, operă neperitoare 
în care în mod matematic se stabilise legile mișcării uni- 
versului, celebrul Kepler, întemeietorul astronomiei moderne, 
încheie monumentala-i lucrare cu cuvintele următoare : 

«Inainte de a părăsi această masă, la care mi-am făcut 
“toate descoperirile, nu-mi mai rămâne decât a-mi ridică 
ochii și mintea către Cer, şi cu cel mai mare devotament 
să îndrept umila mea rugăciune Autorului tuturor lu- . 
minilor. 

O Tu, care ai răspândit în tot universul luminile su- 
' lime, ridică dorințele noastre până la divina lumină 
a milei Tale, 'pentruca într'o zi să fim transportaţi în 
dumina eternă a gloriei Tale. Iţi mulţumesc, Stăpâne 
Creator, de toată bucuria ce am încercat, admirând şi 
«contemplând operile mâinilor Tale. Iată, am terminat 
această carte, în cari sunt cuprinse fructele lucrărilor mele, 
la compunerea căreia am pus toată inteligența cu care 
Tu m'ai înzestrat. Am vestit înaintea lumii întregi mă- 
zimea, operilor Tale şi i-am explicat, atât cât spiritul meu 
mi-a permis de a înţelege, întinsul infinit. Am făcut toate 
sforțările pentru a mă ridică la adevărul cel curat pe 
«calea, filozofiei, şi dacă vreodată voi fi zis cevă nedemn 
-de tine «Doamne», eu, disprețuit viermişor, zămislit şi 
nutrit numai în păcate, fă-mi cunoscut pentru a mă căi, 
a mă curăți, a mă îndreptă! 

Nu m-am lăsat oare ademenit de frumuseţa minunată a 
-operilor Tale ? Nu mi-am propus oare propriul meu renume 
printre oameni, ridicând acest monument, care trebue să 
fie închinat numai glorii Tale ? 

Ah! dacă este aşă primeşte-mă în bunătatea şi mila Ta 
și arată-mi graţia, ca opera ce am terminat, să fie în 
veci nevrednică de a face rău, dar pururea să slujească 
la gloria Ta şi la mântuirea sufletelor. . .. .....- 

De opt ani am văzut prima rază de soare, de trei ani am 
văzut ziua, în fine, de foarte puţin timp am văzut soarele- 
în cea mai admirabilă contemplaţiune. Dacă mă vei ertă, 
doamne, mă vei bucură, dacă-mi vei face vre-o mustrare 
o voi îndură; sorţul a fost tras. Scriu cartea mea; ea va 
fi citită de cei din prezent sau va fi pentru posteritate; 
paţin mă priveşte; ea va aşteptă pe cititorii săi. Dumne- 
zeu oare, n'a aşteptat el șease mii de ani un contempla- 
tor al operilor sale? . ........ 

Inţelepciunea, Ta, Doamne, este tot aşă de infinită ca şa 
gloria şi puterea Ta. 

Ceruri, cântaţi laudele sale! Soare, lună şi planete glo- 
rificaţi-l în graiul vostru ! Şi tu, suflete al meu, laudă pe 
Creatorul tău! Căci prin el şi în el există totul; puţi- 
nul, ce ştim, şi multul, ce nu cunoaştem întriînsul este 
închis. Lui deci : laudă, cinste şi glorie vecinică !» 


C. S. Popescu 
At- Sa 

Lumea în care trăieşte Elena Keller!) ni sar păreă ciu- 
dată de tot dacă am fi mutaţi în ea. Nici un sunet nu œ 
însufiețeşte. Nici freamătul pădurii, nici murmurul de ape, 
nici armoniile lui Wagner, nici puterea magică a cuvân- 
tului rostit, nu sunt în stare să aibe vreun răsunet în su- 
fletul Elenei Keller. Ziua şi noaptea, vara şi iarna sunt- 
pentru dânsa, de opotrivă. Strălucirea verii, înmugurirea- 


1) Hellen Keller, este o Americană care, şi surdă, şi mulă, şi 
oarbă totodată, a isbutit să înveţe să citească, să vorbească, să urmeze 
cursuri universitare şi să-şi treacă examenele cuvenite cu un stră- 
lucit succes. In Voința Naţională dela 14 Octomvrie şi dela 19 No- 
emvrie, 1906, în foiletonul Hellen Keller, o minune a voinţii, am 
tradus o bună parte din biografia acestei nefericite, după traducerea. 
germană Die Geschichte meines Lebens. 

primăverii, culorile toamnei ti sunt vestite numai prin schim- 
bări neînsemnate în căldura pielei. Toate locurile de pe pă- 
mânt sunt pentru ea la fel, pustiile ca și băile de mare. 
Bogdat şi Valea Yosemite se deosibesc între ele numai 
prin mirosul lor. In afară de știrile ce i le dau cei de prin 
‘prejur ea ştie prea puţin despre lume şi numai prea puţin 
mai poate să înveţe. E 
a * - * 

Noi, cu ochi care văd şi urechi care aud, plângem de 
milă pe această fată nefericită şi nu ne gândim deloc că 
suntem într'un fel cu toţii nişte Elene Keller şi că lumea 
noastră este o lume a Elenei Keller. In adevăr, să pre- 
supunem că un vrăjitor ne-ar puteă deschide ochii, aşă, 
încât să vedem sau valurile mititeluţe de lumină, care 
ne dau icoana fermecătoare a priveliştilor de câmp, or a 
zorilor de dimineaţă, sau valurile de sunet care ne aduc i 
trilurile ciocârliei. Să ne închipuim, deasemenea, că am 
puteă privi, în vârtejurile de aer, miriadele de părticele 
-care aleargă nebune cu o iuţeală de peste o jumătate de 
kilometru pe secundă, sau că am puteă, vedeă într'o bucă- 
țică de zahăr, or un firicel de sare, dansul nebun al ato- 
melor lui Sir Roger de Cowerley, în care perechile se în- 
vârtesc ca întrun salon de bal. Să presupunem, iarăş, că 
am puteă urmări, cum merg prin nervii noştri, cârceii de 
durere sau plăcerea bucuriei, or că am puteă vedeă liniile 
magnetice cari produc electricitate într'un dinamo. Să zi- 
cem, însfârşit, că ni s'ar deschide ochii pentru toate culorile 
spectrului, dincolo de roşul cel mai întunecat sau de vio- 
letul cel mai şters. Nu ni sar păreă, oare, o lume ca 
această tot aşà de vrăjită cum i s'ar părea Elenei Keller 
lumea noastră cea văzută atunci, când ochii ei orbi ar fi 
simţitori pentru lumina zilei ? 

Noi datorim ochilor noştri cele mai multe din cunoștințele 
privitoare la lucrurile ce ne înconjoară. Dacă n'ar fi ei, 
şterse de tot ar fi icoanele ce ni le facem despre lucruri 
şi fenomene. Ei sunt minunaţi faţă cu celelalţe simţuri. Ei 

măsoară şi compară orce punct mititeluţ, orce dungă cât 
de fină, orce licărire cât de slabă a stelelor așă de depărtate 
de noi cu sute şi mii de milioane de' kilometri. 

Şi totuş, dincolo de tot ce ochiul poate să vază, dincolo 
de ce urechea poate să audă, dincolo de ce mâna poate să 
pipăe, dincolo de lumea gustului, mirosului sau a orşicărui 
alt simţ născut în noi, dincolo de toate mai e o lume care 
nu se vede, care nu se aude şi care nu se pipăe. Marginile 


ei vrem să le cercetăm acum. 
O licărire ca, de fulger, dacă putem zice astfel, din acea- 


stă lume nevăzută a ajuns până la noi odată cu descoperirea 
razelor Röntgen. Sunt zece ani de atunci, de când am fn- 
văţat pentru întâia oară să privim în corpul nostru, să 
ne vedem oasele şi să ne dăm seama că sunt străvezii de 
tot chiar şi cărţile groase ale filozofilor. Şi totuş, mai sunt 
şi alte raze, numite tot X, despre care nu ştim nici ce sunt 
ele şi nici la ce slujesc. 

Se crede, că între lumina lui Röntgen şi lumina obiş- 
nuită mai e o prăpastie, şi anume dincolo de undele de 
lumină cele mai scurte din cele cunoscute. Fizicianii de 
azi explică lumina prin valuri ultramicroscopice, care mişcă 
eterul ce se află în tot locul. Ceeace numim noi coloare e 
numai o deosebire între lungimile acestor valuri. Valurile 
pentru colorile roşii şi portocalii fac parte dintre cele mai 
lungi şi nu intră mai mult de 1200 într'un milimetru, cele 
albastre şi violete sunt pe jumătate aşă de lungi şi intră 
2500 într'un milimetru. Intre acestea sunt cuprinse culorile 
galbene, verzi şi celelalte. 

Cea dintâiu dintre descoperirile renumite ale lui Newton 
a fost aceea că lumina albă e compusă din toate celelalte 
colori şi că o rază dela soare poate fi desfăcută, cu aju- 
torul unei prizme, în colorile ei alcătuitoare. Un vas de 
sticlă, cu trei feţe, umplut cu apă sau orce alt licid poate să 
facă acelaş lucru și tot aşă şi picăturile de apă când sunt 
luminate de soare. Spectrul unei prizme este un curcubeu 
artificial. Numele dat de Newton şi păstrat până azi vine 
dela vorba engleză Spectre care însamnă fantomă, vedenie. 

“Lăcomia omului de a şti cât mai mult a aflat îndată că 
dincolo de marginile spectrului ce se vede se mai petrec 
lucruri ciudate. Dacă ţinem, de pildă, un termometru din- 
colo de capătul roșu al acestui curcubeu artificial, în aşă 
numitul infraroșu, atunci termometru arată căldură, ba 
chiar mai multă decât în locurile care se văd. Căldura de 
nesuferit a unei lupe ţinute la soare este o urmare a acestor 
raze, şi nu o urmare a luminei obicinuite. In acest chip 
este cu putinţă să dăm la o parte și razele intraroşii cu aju- 
torul unei prizme, să le adunăm în urmă numai pe ele în- 
trun punct cu o lentilă convergentă şi să căpătăm astfel 
aproape toată căldura, ca, şi cum am fi adunat toată lumina. 

Dacă ochii noştri ar fi și pentru aceste raze nevăzute 
tot aşă de simţitori cum sunt pentru cele de Inmină obi- 
cinuită atunci am puteă, fireşte, să vedem tot aşă de bine 
căldura, cum vedem lumina. Ne putem de altfel închipui 
un soiu de oameni cu ochi de aceştia simţitori la căldură. 
Ziua acestora, li s'ar părea şi lor tot aşă de luminoasă ca 
şi nouă, de oare ce în lumina Soarelui se găsesc şi raze 
de lumină şi raze de căldura. Aceşti oameni ar mai putea 
în schimb să stea şi să citească într'o cameră întunecată, 
dar cu o sobă caldă, cameră care ni sar părea nouă nea- 
gră ca zmoala. Ferestrele lor ar puteă prea bine să fie în- 
chise cu foi subţiri de piatră, care pentru noi sunt cu totul 
opace. Telescoapele lor, cu care s'ar uită la soare şi la 
stele, ar puteă iarăşi să aibă lentilele de piatră. Lumea lor, 
în scurt, ar fi o lume dincolo de simţurile noastre. 

La fel se petrece şi cu celalt capăt al spectrului, cu 
partea lui ultravioletă. Când Daguerre şi alţii au găsit că 
lumina, are o anumită acţiune chimică asupra unor săruri, 
şi cu deosebire asupra celor de argint, s'a deschis o cale 
nouă, pentru cercetarea ultravioletului. N'a ţinut mult până 
s'a aflat că şi aici sunt forţe nevăzute. O mare parte din 
undele de lumină care au acţiune asupra plăcei fotografice, 
sunt fără acţiune asupra ochiului omenesc. Cu ajutorul unei 
prizme şi a unei foi de carton e cu putinţă astăzi să oprim: 

tot ce se vede din lumina soarelui și totuş, să fotografiem 
ca de obiceiu. Aceasta este o urmare a razelor numite 
actinice sau chimice care sunt în stare, în mâinile chimiş- 
tilor, să producă un şir întreg de schimbări de tot felul. 
Dacă ar fi fost aflate cu două sau trei veacuri mai înainte 
s'ar fi crezut găsită piatra filozofală. Intr'adevăr, aceste 
raze pot să prefacă fosforul ordinar în fosfor roşu, pot să 
producă exploziuni grozave şi pot să facă bune conducă- 
toare de electricitate corpurile care nu sunt astfel. Razele 
ultraviolete par să mai aibă şi-o putere de tămăduire ; sub 
acţiunea lor cancerul poate fi oprit şi tot aşă s'ar întâmplă 
cu multe boli de piele. In natură, de asemenea, se pare că 
ele joacă un rol de mare însemnătate. 

Aceste raze ultraviolete pot chiar să pătrundă prin unele 
substanţe, prin care cele de lumină nu pot să străbată. 
Un soiu de oameni, cu ochii potriviţi pentru ele, ar putea 
prea bine să trăiască în locuri care pentru noi ar fi negre 
ca cerneala. Intr'un fel lumea lor ar fi, iarăș, cu totul alta 
de cum este a noastră. 

Şi-ar putea, totuş, închipui cinevă că lumea aceasta chiar 
de există nu e însă cine ştie cât de întinsă. Pentru a ne 
dă seama bine de mărimea ei să facem o scară, din care 
să se vadă cam cât de mare anume e partea cuvenită 
simţurilor noastre. 

Lungimea, valurilor sau undelor de lumină se măsoară 
de învăţaţi cu milionimi de milimetru. Această mărime se 
numește milimicron şi se înseamnă, pentru prescurtare, cu 
literile greceşti pyp. Un milimicron e faţă de un milimetru 
ceeace e un milimetru faţă de un kilometru. Valurile de 
lumină cele mai lungi, în roşu, au 810 pu, iar cele mai 
scurte, violete, au 380 pp, adică aproape pe jumătate ca 
cele dintâiu. Până azi nu avem putinţa să trecem prea 
mult în ultraviolet; de s'ar putea așă cevă, atunci am a- 
junge foarte aproape de structura materiei. Cunoaştem totuş 
raze nevăzute care sunt pe sfert cât; valurile cele mai scurte 
şi care au 100 nu. Dincolo de această margine, în regiunea 

nestudiată încă a ultravioletului, au loc poate razele Röntgen 
şi alte raze care ar fi prin urmare ultra-ultra-violete. 
Departe de tot de marginile materiei par să fie părti- 
cele din care sunt alcătuiți atomii cei grozavi de mari faţă 
cu ele şi care atomi alcătuesc materia din lume. Asemenea, 
părticelele sunt asvârlite de or şi ce corp cald sau elec- 
trizat, de soare, bună oară, sau de lumina electrică. Ele 
au fost studiate cu deamănuntul de Sir William Crookes 
şi, de curând, de J. J. Thomson 1) din Cambrige. Ele bombar- 
dează tot ce întâlnesc în calea lor cu iuțeala grozavă de 
peste a sută de kilometri pe secundă. In aceste izbiri ele 
produc în eter schimbări felurite, ca bună oară raze X, 
Bombardând anumite corpuri chimice ele produc acea fluores- 
cenţă ciudată, care are însuşirea, să treacă prin unele corpuri 
opace. Până azi însă nu s'a găsit nici un mijloc ca să se 
măsoare şi lungimele de undă a acestui nou fel de lumină, 
La celalt capăt al spectrului măsurarea, poate să meargă 
mult de tot în afară, Cel mai lung val de lumină are 810 up, 
iar cel mai lung val de căldură 70000 pu. Avem astfel da- 


su:  î 


d 

tele ce sunt de nevoe la alcătuirea unei scări. Această 
scară ne dă o ideie de întinderea acelor raze pe care se 
sprijină cunoaşterea lucrurilor din afară. Partea, ce se vede 
din spectru e numai locuşorul lăsat neumbrit a; restul tot 
e cea ce nu se vede şi despre care luăm cunoştinţă numai 
cu aparate. Numai prin ferestruia mică a primim noi aşă, 
dar o slabă licărire dela, lumea reală. Ca să ne putem fo- 
losi de şirul întreg de valuri eterice ne-ar trebui să avem 
un simţ de temperatură tot aşă de bun ca şi acela al 
văzului şi tot odată şi ochi care să fie tot aşă de simţitori 
ca şi placa, fotografică. 


1) Premiu Nobel. 


wwW.dacoromanica.ro 


LUMEA DINCOLO DE SIMȚURILE NOASTRE 83 


De o camdată n'avem niciuna. nici alta. O asemănare 
ne poate fi de mult folos. Ochiul liber poate să numere în- 
tr'o noapte senină, pe cerul întreg, vreo două sau patru 
mii de stele; după climă şi individ se schimbă foarte mult, 
de altfel, şi numărul acesta. Prin întrebuinţarea, telescoa- 
pelor celor mai bune, numărul stelelor văzute se urcă 
până la sute de mii. Cu ajutorul plăcei fotografice e vorba 
să se alcătuiască astăzi o hartă cerească internaţională în 
care să intre douăzeci, până la treizeci de milioane de stele. 
Aşă de mare e deosebirea între ochiu şi placa fotografică! 
O parte din aceste douăzeci de milioane de stele vor fi 
însemnate cu ajutorul razelor ultraviolete, pentru care 
ochiul e cu totul nesimţitor. 

De altă parte e greu să aflăm diterinţi mici de tempe- 
ratură numai cu termometrul obişnuit. Pentru cercetarea 
razelor de căldură nevăzute, a fost nevoe să se construiască 
un instrument special de un milion de ori mai simţitor. 
Cel mai bun din toate e bolomalrul profesorului S. P. Lan- 
gley. Acest instrument este în stare să arate o schimbare 
de temperatură, de un milion de ori mai mică decât un 
grad centigrad. El poate să arate căldura unei lumânări 
aprinse la o depărtare de doi kilometri. 

Dela raza de căldură cu valul lung de 70000 up, până la 
valul cel ma iscurt de 100 pu, în ultraviolet, avem aşă dar 
un şir neîntrerupt de valuri de eter. Acest şir coprinde 
toate razele aflate între cele trimise de o vergea de fier, 
abia încălzită, până la razele orbitoare de lumină pe care 
le trimite un corp incandescent. 

Ceeace numim noi căldură şi lumină sunt, aşă dar, im- 
presiuni individuale sau subiective, care pot fi produse în 
acelaș mediu şi care se deosibesc numai prin iuţeală de 
mişcare în acest mediu. 

(După traducerea germană Dus Weltbild der modernen Natur- 
wissenschaft, a ranumitului popypularizator american Carl Snyder). 


G. G. Longinescu. 

REINTOARCEREA COMETEI LUI HALLEY 


De mult n'au mai văzut cetitorii noștri o «stea cu coadă» ; 
mulţi din cei mai tineri nici nau văzut de loc, decât 
doară prin cărţile de astronomie. Comete telescopice sunt 
destule, în tot anul, dar nu se văd decât cu telescopul şi 
nu ne dau priveliștea măreaţă a cometelor celor mari ce 
se văd cu ochiul liber. O astfel de cometă e cea a lui 
Halley, numită așă după astronomul care a descoperit, 
că cometa e periodică, cea ce însamnă, că se reintoarce 
la un anumit interval de timp, că adică descrie o cale în- 
chisă în jurul soarelui. Această cometă se reîntoarce, 
sau cea ce e tot una, se învârte în jurul soarelui cam în 
76 ani. 

Mai pe urmă s'a văzut în anul 7835, iar întâia dată a 
fost observată (cu siguranţă) în anul 1456, când a băgat 
mare groază în creştinătate; papa Calixt chiar a poruncit 
rugăciuni pentru mântuirea creştinătăţii de Turci şi de 
cometă (căci se ştie, că la a. 1451 căzuse Constantinopolul 
în mânile Turcilor). Oamenii neştiutori au văzut şi văd şi 
azi în comete prevestitoarele unor catastrofe mari, răsboae, 
foamete, ciumă etc. ; lucruri de cari bietele comete nu sunt; 
cătuş de puţin vinovate, fiind unele din cele mai nestri- 
căcioase corpuri; pe când celelalte planete, altmintrelea, 
ne luate în samă de publicul mare, perturbă şi modifică 
în mod simţitor calea pământului nostru, cometele cele 
mai prodigioase chiar nu sunt în stare să-i cauzeze per- 
turbaţiuni, massa lor fiind aproape de nesocotit. O cioc- 
nire ar fi în tot cazul fatală, dar probabilitatea ciocnirei 
cu o cometă, ce strătae calea pământului, aproape nu 
există, fiind cam 1/2200-000-000- 

Distanţa, cea mai mică a cometai lui Halley dela soare 
e cam jumătate din distanţa pământului dela soare, iar 
distanţa cea mai mare e de 35 ori mai mare decât această 

depărtare. Reîntoarcerea ei se așteaptă cu mare încordare 
din partea astronomilor, calcularea căii unor asemenea, 
corpuri fiind unul din triumfurile astronomiei. 

Cometa trece adecă în calea sa printre celelalte planete 
cari prin puterea, ce au de a atrage corpurile (gravitați- 
unea) îi schimbă calea, aşă că cometa poate să vină cu 
un an, doi mai de vreme sau mai târziu ca altă dată. 
Astronomii sau pus de mult pe lucru şi i-au şi calculat 
calea, care de astă dată va fi cu un an şi jumătate mai 
scurtă, decât mai nainte. E calculată chiar şi ziua, când 
va ajunge distanța cea mai mică dela soare şi se așteaptă 
cu mare interes să se vadă cât de aproape a fost calculul 
de adevăr, pentrucă e mare lucru să se nimerească chiar 
şi ziua. Distanţa cea mai mică o va ajunge după calculul 
lui Pontscoulant pe la jumătatea lunei lui Mai 1910, dar 
de văzut se va vedeă şi mai înainte de această dată. 

Cine va trăi pe atunci nu'i va părea rău că a aşteptat-o, 
iar cine n'are răbdare să aștepte până atunci şi va părăsi 
mai de vreme planeta noastră cu credinţa lui Flammarion, 
poate să iasă înaintea cometei şi să o vadă mai înainte 
decât cei rămaşi pe planetă. In loc de bilet de recoman- 
daţie însă să-și însemne datele : ascensiunea dreaptă 1000, 
declinaţiunea + 9, dar numai plecând mai curând căci 
plecând mai târziu acest bilet nu mai e valabil, ci trebue 
înoit. Nu'] pot asigura însă, că sufletul o va vedeă' dar 
ochiul sufletesc al astronomului îi urmează cu siguranță 
calea, chiar și azi, când ochiul fizic înarmat cu cele mai 
puternice telescoape nu o poate întrezări. 


Bistriţa, (din Ardeal) 
I. Corbu. 

PEŞTII 
(St. Vasile cel Mare `) 


După ce ne-a vorbit în cele dintâi șase omilii ale operei 
sale intitulate Hexameron (care cuprinde nouă omilii) despre 
creaţiunea cerului şi a pământului, a luminei, firmamentului, 
despre ape, despre vegetaţiunea pământului şi despre creați- 
unea celor două corpuri cerești, sf. Vasile cel Mare ajunge, 
în sfârşit, la creaţiunea peştilor. Părintele Bisericii descrie 
astfel peştii şi obiceiurile lor: 

Cum se face că fiecare speţă de peşti, mulţumită cu re- 
giunea care i-a fost hotărită, nu trece niciodată peste ho- 
tarele sale pentru a veni în mările străine? Nici un geo- 
metru nu le-a împărţit locuinţele lor, nu le-a închis între 
ziduri, nu le-a stabilit hotare: dela ea însăşi fiecare speţă 
s'a fixat în spaţiurile mării cari îi conveneau. Un golf 
hrănește unii peşti, celalalt nutrește alţii; aceia care se 
găsesc în mare număr aci, lipsesc aiurea. Nu există nici 
un munte care să înalțe între ei vârfurile sale ascuţite şi 
nici un fluviu care să le tue trecerea: este o lege a naturei 
care, după nevoile fiecărei speţe, le împarte locuințele în 
mod egal și cu dreptate. Cetaceele cunosc locuința pe care 
le-a dat-o lor natura; ele ocupă regiunea mării depărtate 
de ţinuturile locuite, aceea care n'are de loc insule, şi care 
nu vede înălțându-se în fața ei nici un continent; această 
regiune n'a fost niciodată străbătută de năvi, pentrucă 
nici dorinţa de ao cunoaște şi nici alte trebuinţe n'a în- 
demnat pe marinari să-o înfrunte. Cetaceele cari o locuesc, 


1) Sf. Vasile cel Mare s'a născutiîn Cezarea Capadociei, la anul 
329 d. Chr. Studiile şi le-a făcut în Constantinopol şi în Atena. Intor- 
cându-se în patria sa a fost numit profesor de retorică. Jar în anul 
371 d. Chr. a fost ales episcop al Cezariei. A murit în anul 379. 
Opera sa Hexameron, (în care este explicată opera celor şase zile) 
prin puritatea doctrinei şi prin frumuseţea stilului, poate fi socotită, 
ca una dintre cele mai frumoase opere ale literaturii Bisericeşti. 

asemenea prin mărimea lor celor mai înalți munți, ') după, 
cum măturisesc cei ce le-au văzut, nu trec niciodată peste 
hotarele lor spre a veni să pustiească insulele şi oraşele 
maritime. Astfel fiecare speţă, ca şi cum dânsa ar fi în- 
cartirată prin oraşe, orăşele, are ca locuinţă regiunea mării 
cari i-au fost destinate. 

Există însă şi peşti călători, cari, ca şi cum o hotărire 
comună i-ar transporta în regiuni străine, la un semnal dat 
încep cu toţii să pornească. In adevăr, când vine vremea, 
ouatului, siliţi de legea obişnuită a naturei, ei pribegesc 
din golf în golf şi se îndreptează către Marea-Septentirio- 
nală. Şi, în timpul suirii lor, ai puteă vedea, cum, întocmai 
ca un torent, toţi aceşti peşti trec prin Propontida către 
Pontul-Euxin. Cine îi pune în mișcare? Ce poruncă dom- 
nească, sau ce ordonanțe afișate în locurile publice le arată 
ziua plecării? Cine le serveşte de conducător ? Tu vezi cum 
ordinul divin îmbrăţişează totul şi se întinde până şi peste 
cele mai mici creaturi... 

Ascultă peştii; lor le lipseşte numai cuvântul ca să-ţi 
zică: «Noi facem această lungă călătorie, ca să vecinicim 
speța noastră». Ei nu au un graiu particular, dar legea 
naturei, mult întipărită în ei, le arată ceeace trebue să 
facă. «Aidem, zic ei, către Marea-Septentrională. Apa această, 
fără îndoială, este mai dulce de cât restul mării : căci soa- 
rele se opreşte puţin aici şi razele sale nu atrag dintr'însa 
întreaga parte de băut». Şi peştilor mării le place apa dulce : 
de acea adeseori intră în fluviuri şi merg în susul lor de- 
părtându-se de mare. Acesta e şi motivul pentru care lor 
le este mai drag Pontul-Euxin de cât celelalte golfuri, ca 
unul care este mai prielnic naşterii şi hrănirii puişorilor, 
Iar după ce şi-au atins scopul întreaga națiune reintră în 
locuinţele sale. 

Şi care este cauza acestei reîntoarceri? Să ascultăm 


1) Mărimea cetaceelor, fireşte, împresionase mult imaginaţiunea 
celor vechi. 

aceste ființe mute: <Marea-Septentrională, zic ele, este 
deschisă şi este expusă vânturilor furtunoase având de tot 
puţine țţărmuri şi "locuri de retragere. Şi vânturile lesne o 
turbură de sus până jos şi amestecă cu furioasele-i valuri 
nisipul fundului ei. Mai mult încă, ea este friguroasă iarna, 
pentrucă multe fluviuri mari o umplu din nou cu apele lor. 

Astfel ei se bucură de această mare, vara, cât timp ea 
îşi păstrează apa căldicică; şi, când vine apoi iarna, ei se 
grăbesc să sv reîntoarcă la afunzimile, unde căldura se 
păstrează, şi la locurile expuse la soare; ei fug de vântu- 
rile vijelioase alei Ursei 2) pentru a reintra în golfurile 
mai puţin turburate, ca într'un port. 2) 

Am văzut aceste fapte şi am admirat înţelepcinnea lui 
Dnmnezeu în toate lucrurile. 

I. Valaori. 


E 


TELEGRAFUL FĂRA SÂRMA 3) 


II. 


Intrebuinţările practice ale telegrafului fără sârmă au 
făcut, până azi, progrese mai mari decât am fi crezut. În 
timpul de față sunt trei societăți mari cari au făcut 217 
instalaţiuni pe uscat. Acestea sunt: Telefunken (germană), 
Societatea Marconi (italiană-engleză) și Compania De Forest 
(franceză). Socielatea germană are la activul său 107 sta- 
ţiuni, şi anume 96 în Germania şi 1 în Africa germană, 
8 în Suedia şi Norvegia, 7 în Rusia, 6 în Danemarca, 4 în 
Olanda, 2 în coloniile olandeze, 2 în Austro-Ungaria, 1 în 


1) Numele a doua constelaţiuni cari sunt aproape de polul boreal: 
carul mare şi carul mic. 

2) Cf şi Aristotel, Histor. anim. VIII, 12. 13. 

3) A se vedea şi Anul I. p. 52. 

Portugalia, 2 în Spania, 1 în Asia-Mică, 4 în China, 2 în 
Siam, 2 în Tonkin, 2 în Cuba, 1 în Brazilia, 2 în Mexic, 
2 în Peru, 2 în Ecuator, 1 în Uraguai şi 3 în Argentina. 
Societatea Marconi a instalat 69 de staţiuni, dintre care 
2 în Germania, 25 în Anglia, 2 în Gibraltar, 1 în Malta, 
16 în Italia, 5 în Statele-Unite, 8 în Canada, 3 în Egipt şi 
câte una în Bulgaria, Olanda, Muntenegru, China, Chili 
Costarica şi Angola. Societatea De Forest a făcut 41 sta- 
ţiuni, dintre care 34 în Statele-Unite, 2 în Anglia şi 5 în 
Franţa, care în această privinţă stă cu totul în urma celor- 
lalte state mari. In afară de aceste trei societăți mari mai 
sunt şi altele mai mititele care au făcut de asemenea un 
număr mic de staţiuni. 

Mai numeroase însă decât staţiunile pe uscat sunt acelea 
făcute pe corăbii de tot felul şi mai cu seamă pe cele 
comerciale şi de războiu. Nu va trece mult, se vede de 
pe acum, şi va veni vremea când nu va fi corabie mai 
mare care să nu deie sau să nu primească semne cu tele- 
graful fără sârmă. 

In legătură cu această întindere se pune din ce în ce 
mai des întrebarea dacă acest sistem nu va înlocui cât 
mai curând sistemul vechiu cu sârme și mai cu seamă pe 
acel al cablurilor pe sub mare. Eftinătatea telegrafului fără, 
sârmă este, în adevăr, un cuvânt care trage greu în cum- 
pănă în această privinţă. Se pare, totuşi, că aşă cevă va 
avea loc destul de târziu din cauza unor neajunsuri pe 
care le mai are încă telegraful fără sârmă. In primul rând 
trebuesc amintite următoarele două. Intâi ştirile nu pot fi 
păstrate secrete, orcâte încercări au fost făcute până acum 
şi al doilea, funcţionarea telegrafului nu e totdeauna si- 
gură, fiind prea adesea întreruptă de unele fenomene me- 
teorologice. Orcum, şi fără acest monopol, telegraful fără 
sârmă e menit să aducă servicii multe în navigaţie, în 
războiu şi în ţările puţin locuite. 


(Prometheus, după Alti della Associazione electrotecnica Italiana 
28 Noemvrie 1906). 

Stațiunea uriaşă dela Nauen. In legătură cu datele sta- 
tistice de mai sus, credem nimerit să arătăm pe scurt şi 
instalaţiunile cele mai nouă dela Nauen. Cine călătoreşte 
pe linia Berlin-Hamburg trece, la 30 km. în apus de Berlin, 
prin dreptul unui orăşel, şi vede un turn svelt înălțân- 
du-se din verdele închis al unei păduri de molizi întocmai 
ca un modern ac al Cleopatrei. Iar cel ce se coboară la 
această staţie, şi o ià pe jos de-alungul şoselei, zăreşte de 
la 4 km. un turn de 100 metri, construit în fer, şi pe care 
se întinde în aer o pânză ciudată de fer. Turnul are baza 
de triunghiu cu latura de 4 m. şi e făcut din drugi legaţi 
între ei prin şine întortochiate ca la podurile de drum de 
fer. Piciorul turnului e îngustat și se sprijină pe o ghiulea 
mare de oțel care se mișcă în temelia lui specială. Acest 
turn, care formează în acelaş timp o parte din conductorul 
aerian, trebuiă să fie izolat de pământ, pentru ca electri- 
citatea să nu se scurgă în acesta din urmă. Temelia e din 
cauza, aceasta făcută din plăci de mica aşezate pe blocuri 
de marmoră şi toate împreună se sprijină pe un fund de 
beton aşà de rezistent ca să poată ţine greutatea colosală 
a turnului. 

Din cauză că turnul se sprijină pe ghiuleaua de oţel, el 
n'ar puteă stă drept; pentru aceasta el e legat din trei 
părţi, dela 75 m. înălţime, cu trei proptele care se leagă 
la celalt capăt cu stâlpi de piatră aşezaţi la 200 m. de- 
parte de turn. Se înţelege că e de ajuns ca o proptea de 
aceasta să se rupă pentru ca turnul să se prăvălească,. In 
Rusia, spune autorul acestei descrieri, ar trebui o straă 
anumită la fiecare stâlp. În turn se poate urcă lesne pe 
niște scări până la 96 m. înălţime, unde se află o podo- 
leală, de pe care se desfăşoară o privelişte minunată şi de 
uade se poate inspectă bine de tot pânza de sârme. Această, 
plasă e tăcută din șase segmente împletite cu mult me- 
şteşug şi are în totul înfăţişarea unei umbrele uriaşe. Tur- 
nul e în legătura cu această umbrelă şi primeşte prin 
urmare şi el oscilaţiunile electrice pe care umbrela le tri- 

mite în toate părțile văzduhului. Sub pământ se mai află. 
îngropată, la 25 cm., o altă pânză care închide o suprataţă 
de 126.000 m. p, adică îndoit de mare ca aceia a um- 
brelei. Intre turn şi pământ se află clădirea cu mașinării. 
Instalaţia electrică e de o mărime uriaşă pentru acest 
scop ; ea are 360 butelii de Leyda mari de tot cu o capa- 
citate activă de 400 cm., adică de !/, microfarad, ceeace 
face o capacitate numai de 1400 ori mai mică decât a 
pământului întreg. Electricitatea e produsă de o mașină 
cu aburi de 35 cai putere. Curentul alternativ produs în 
dinamo este trecut în urmă printr'o serie de transforma- 
tori. Intensitatea curentului în momentul cârd sare scân- 
teia e de o jumătate milion de amperi. Zgomotul produs 
de scântei se aseamănă cu al descărcărei unui tun de 6 
cm. dar cu mult mai repetat. El poate fi auzit dela o 
depărtare foarte mare şi cel ce cunoaşte semnele telegra- 
fului Morse poate ascultà depeşa cu multă înlesnire. Lu- 
mina ultravioletă aşă de multă în lumina scânteiei, e tot 
așă de supărătoare pentru ochi ca şi zgomotul scânteilor 
pentru ureche. Alte instalaţiuni, pe care nu le putem arătă, 
aici, fac cu putinţă o întrebuințare lesnicioasă a descăr- 
cărilor acestea. 

Această staţiune a putut trimite telegrame, în Septem- 
vrie trecut, vaporului Brema până la 2500 km., adică până 
la jumătate din întinderea oceanului. Această depărtare va 
fi întrecută cu mult într'un timp foarte apropiat întrodu- 
cându-se oarecari schimbări cu totul simple. Nauen poate 
telegrafiă foarte lesne şi cu Si. Petersburg, la o distantă 
de 1300 km. Trebue să observăm că pe uscat distanţa nu 
poate fi tot aşă de mare ca pe mare, din cauza piedicilor 
de tot felul întâlnite de razele electrice ce pleacă dela 
umbrela de pânză metalică. In adevăr, copacii, coşurile de 
case şi turnurile absorb o bună parte din razele electrice 
care le ating. Comunicaţia cu Rigi (Elveţia, 800 km.) a 
arătat că nici Alpii nu sunt, la drept vorbind, o piedică 
ce nu poate fi înlăturată. 

In scurt, această stațiune uriaşă umple de mirare pe 
orişicine, atât pe ţăranul care trecând noaptea pe lângă ea 
vede vârfurile sârmelor licărind şi aude tunetele scânteilor 
bubuind, cât şi pe omul învăţat care își dă sema de înain- 
tarea ştiinţei şi patinţei omeneşti. 

(După un articol mai lung al inginerului Olto Nairz, Prometheus 
14 Noemvrie 1906). ă 

* * 

Un nou sistem de telegraf fără sârmă a fost găsit, de 
curând, de V. Poulsen, inventatorul telegrafonului. Acest 
aparat face cu putință acordarea trimițătorului cu primi- 
torul, aşă încât numai o singură stațiune — acea îndrept — 
poate să primească telegrama trimeasă. Experiențele fä- 
cute între Copenhaga şi staţiunea Esbjerg, în Iutlanda, la 
o depărtare de 38 mile, au reuşit perfect. Inventatorul 
crede că va puteă trimite cu multă înlesnire telegrame şi 
peste Atlantic cu aparatul său. 

Trimiţătorul la acest telegraf e o lampă cu arc voltaic 
în felul lămpilor cântătoare Duddel. Schimbările introduse 
de Poulsen nu sunt încă descrise cu deamănuntul până 
acum. 


(Revue generale des sciences, 15 Noemvrie 190»). 
G. G. Longinescu. 
ta ai 


NOTIŢE 


Cestiunea locului social al sţiinţei. — Doui învăţaţi celebri, 
Lippmann, în Franţa şi Ray-Lankester, în Anglia, se plâng că ştiinţa, 
din cauza rutinei tradiționale, nu poate să aibă rolul social prepon- 
derent în aceste două ţări. D. Ad. Kemna, într'un raport prezidenţial 
la Societatea, zoologică, arată, precum urmează, că acelaş lucru se 
întâmplă şi în Belgia. 

«Cum e oare cu putinţă o asemenea stare de lucruri, într'un timp 
în care ştiinţa a pătruns aşă de adânc în vieaţa noastră individuală, 
şi în civilizaţia noastră generală? Personalul politic şi administrativ 
e compus, aproape în toate ţările, în cea mai mare parte din doc- 

tori în drept. Ei au învăţat latineşte, grecește, pandectele, pe Cicero 
și alte lucruri învechite. Ei au fost crescuţi ca și cum ar fi fost 
vorba să se fălească în Forum ca pe vremea când oamenii ieșeau 
îmbrăcaţi numai cu cearşaful din pat. Ei au urmat de obiceiu un 
curs de filosofie amestecată cu scolastică şi teologie. Au fost făcuți 
oamenii antici sau din evul mediu. Cum vroiţi atunci ca ei să pre- 
țuiască ştiinţa modernă în adevărata ei valoare? Pentru cea mai 
mare parte din public numai literatura și artele frumoase sunt la, 
nivelul înţelegerii ei rudimentare. Acei care se ocupă cu ştiinţa, 
sunt în minoritate și pe lângă aceasta sunt și împrăștiați şi izolați. 
Cum voiţi atunci să lucreze asupra opiniunii generale, dacă nu duş- 
mană, dar măcar nepăsătoare, fiindcă nu-i luminată, dacă nu-și vor 
uni puterile lor, adunându-se împreună». (Revue Scientifique, 17 No- 
embrie 1906). E 
* x 

Instalaţiunile electrice şi sănătatea omului. — Personalul 
uzinelor electrice dela Niagara suferă, după cum s'a constatat, de 
tot felul de neajunsuri ale organelor digestive; lipsă de poftă de 
mâncare, greutate la stomac după masă şi alte indispoziții. Expli- 
carea acestui nou fel de îmbolnăvire, deşi foarte ciudată, e foarte 
simplă. Cauza lor este ozonul care se formează sub acţiunea curen- 
ţilor de tensiune mare ce străbat aparatele şi instalaţiunile. Aerul 
atmosferic şi vaporii din apă se transformă în acid azotic, care pă- 
trunde în urmă în stomac împreună cu saliva. Orcine a lucrat cu 
curenţi electrici de tensiune mare, a putut observă gustul acru pe 
care l simte în gură. 

Ozonul de altfel produce el singur, când e respirat în cantitate 
mai mare, neajunsuri în organele de respiraţie, ca tusă, dureri în 
gât, bronșită, etc. — Singurul mijloc de a scăpă pe lucrători de aceste 
boli, e de a-i izolă cu totul de aceste instalaţiuni sau de a aerisi 
bine camerile în care se află. — (Revue Scientifique, 1 Decembre 1906) 


* 
* * 


Băi radioactive. — Se ştie, că radiul, a fost găsit în Pechblenda 
dela Jovchimsthal din Boemia. In urma cercetărilor făcute sa do- 
vedit că şi apa unor izvoare din această localitate, e radioactivă 
într'un grad foarte mare. Ştiindu-se că apa dela Gastein care au o 
radioactivitate de 4,000 volţi, e foarte bună contra reumatismului 
şi gutei, s'a încercat, dacă nu cumva au această acţiune și apele 
dela Joachimsthal cu o radioactivitate de 12,000 volţi. Dovedindu-se 
că ele sunt de mult folos în aceste boli, s'a hotărît a se deschide o 
staţiune balneară în această localitate. (Revue de chimie industrielle, 
15 Noembrie 1906). 


* 

Cantitatea de cerneală întrebuințată anual în Paris, în cele 387 
şcoli primare de băeți, cu 160.000 elevi, e de 70.000 litri, Ținând 
seama că furnitura a fost plătită cu 8.000 lei urmează că un litru 
costă cam 0,115 lei. (Rev. d. Ch.). 

* * * 

Lipitoarea (Hirudo ofiioinalis) e în stare, după cum se știe, 
să trăiască multă vreme fără hrană după ce a supt odată bine. 

Profesorul Nurbel a făcut cercetări exacte în această privinţă. El 
a prezentat; la 15 Februarie 1905, la o societate de științe, două 
lipitori care supseseră la 3 Septembre 1993 şi care erau încă sătule 
şi nu mai aveau poftă de supt. Apa în care fuseseră ţinute a fost 
schimbată numai la trei luni odată. — (Prometheus, 21 Nosmbrie 1905) 


Ed 
x * 


Bursele celor doi Curie fandata de Andrei Carnegie la 
Universitatea din Paris. — Cunoscutul miliardar şi protector al 
ştiinţei, A. Carnegie din New-York, a pus la dispoziţia universităţei 
din Paris un fond din venitul căruia, de 12,500 lei, să se ajute învă- 
taţii care se ocupă cu cercetări de Fizică generală în laboratorul în- 
fiinţat la Sorbonna pentru P. Curie. Donatorul a vrut să lege şi nu- 
mele D-nei Curie de acela al soţului său şi a hotărît ca aceste ajutoare 
să poarte titlul de «Bursele celor doi Curis»; — La Nature, 15 De- 
cemvrie 1906). 

ata 

Intrebuinţare oiuăată a inscotelor contra parasiţilor. — 
Revista engleză Nature pomeneşte de următorul mod de apărare a 
plantelor contra paraziţilor. Plantaţiunile de trestie de zahar din 
insulele Sandwich fură atinse în 1900 de un hemipter cunoscut sub 
numele ştiinţific de Perckinsiella saccharicida. Pagubile suferite a- 
junseră repede cifra de câteva milioane de dolari şi ruina totală a 
acestei industrii păreă foarte apropriată. Expediţiuni anumite organi- 
zute în America de Nord şi Australia în 1903, 1904 şi 1905 găsiră în 
cele din urmă leacul dorit în nişte mici himenoptere (Anagrus, Pa- 
ranagrus). Acestea din urmă se hrănesc cu ouăle de Perkinsiella 
şi au o putere de reproducere aşă de mare încât se speră să stâr- 
pească foarte curând pe duşmani trestiei de zahar. Experiențele de 
până acum par să fie foarte încurăjatoare. 


* 

Maşinele vapoarelor transatlantioe au ajuns azi la puteri 
de necrezut. Următoarea comparaţie ne va face să înţelegem lesne 
această putere uriaşă. O locomotivă, pentru trenuri grele de marfă. 
are patru perechi de roţi şi cântăreşte 85 tone. Ea poate duce 60 
vagoane de 18 tone cu iuţeala de 43,5 Km. pe oră; — un tren întreg 
cântărește prin urmare 1080 tone. — Vaporul transatlantic Kaiser 
Wilhelm II, încărcat, trage 26,590 tone adică tocmai cât 24 trenuri 
de marfă. Fiecare locomotivă având nevoe de 800 cai vapori, pentru 
vapor ar fi de ajuns de 24 ori atâția cai vapori, adică 19200. In 
realitate el are nevoa da 46.000 pentru iuţeala de 43,5 Km. Raportul 
se schimbă în cazul când iuţeala ar fi jumătate, adică 22,5 Km. 
Locomotivele ar cere '7.000 cai pe când vaporul se mulţumeşte nu- 
mai cu 6,100. Aceasta ne arată, prin urmare, cu câtă greutate se 
poate căpătă o iuţeală mai mare în mersul vapoarelor. — Pentru a 
înţelege ce înseamnă o putere de 46,000 cai vapori, să ne aducem 
aminte că un cal vapor e o putere care poate ridică 75 kg. într'o 
secundă la înălțimea de un metru. În cazul nostru puterea voporu- 
lui poate ridică la înălţime de un metru într'o secundă 3,450,000 kg 
Aceasta înseamnă că în o oră ar ridică aceeaşi greutate (care e 
tocmai aceea a unui vapor lung de 80 m. complect încărcat) la înăl. 
ţimea considerabilă de 3,600 metri, adică pe vârful unui munte 
înalt de tot. — (La Nature, 15 Decembrie 1906). 


«fa 


Generaţia spontunee. Plantele minerale ale d-lui Stephan 
Leduc.: — Invăţaţilor le-a fost în totdeauna drag să creadă că fiinţele 
vii se trag din materia moartă. Această credinţă a lor nu a putut, 
din nefericire, să fie dovedită experimental. De câte ori credeă vreun 
învăţat că a pus mâna pe secret, de atâtea ori se vedeă în urmă că 
eră o greşală, mică, dar însemnată, în socoteli. Pasteur, cu deosebire, 
a combătut generaţia spontanee şi a arătat cam de ce fel erau gre- 
şelile făcute în experienţă. El a stabilit legea, la care se închină toţi 
învățații astăzi, omne vivum e vivo, orce fiinţă se trage dintr'o ființă. 

Helmholtz şi-a dat chiar cu părerea că prima sămânță nici n'a 
putut luă naştere pe pământ. cică a fost adusă din alte planete 
printr'un meteorit. Faptul că aerul licid nu omoară microbii, pare a 
dovedi că frigul spaţiului interplanetar n'a fost o piedică pentru 
ajungerea acestei seminţe până la noi. A 

Dacă punem însă altfel întrebarea, atunci se schimbă lucrurile 
Dacă ne întrebăm poate materia anorganică să capete proprietăţile 
caracteristice ale materiei vii, atunci nu mai e vorba de a face chiar 
fiinţi, ci numai de a apucă pe calea, care printr'o evoluţie anumită, 

duce la facerea fiinţilor. Ar fi vorba atunci să se caute nişte fiinţi 
cu mult mai inferioare celor mai inferioare cunoscute azi. In timpul 
din urmă J. Butler Burke a şi crezut, după cum s'a arătat în Natura, 
că a găsit aceste forme mijlocii între materia moartă şi cea vie în 
Radiobii studiaţi de el. Am arătat la timp că şi aceste experienţe 
au fost combătute de alţi învăţaţi şi cu deosebire de Sir William 
Ramsay dela Londra. 

Domnul Stephan leduc, profesor de fizică la Nantes, a făcut nişte 
experienţe care arată că se pot dă materiei minerale proprietăţile 
materiei vii. El se slujeşte de nişte grăunţe făcute din două părţi 
zahar şi o parte sulfat de cupru. Aceste seminţe le introduce el în 
o apă specială, care are între altele şi ferocianură de potasiu. După 
două minute începe încolțirea, şi în urmă se ridică în sus un trun- 
chişor, iar în jos se întind nişte firişoare de rădăcină Când tulpina 
a ajuns pe suprafaţa apei, atunci se lăţeşte luând forma frunzelor 
dela plantele de apă. O sămânță poate să deă 15 sau 20 ramuri cu 
o lungime fiecare de 25 —30 centimetri. Forma acestor plante e foarte 
schimbătoare ; uneori e simplă, alteori foarte compusă; uneori au 
frunze, alteori au ghimpi şi câte odată sunt la vârf ca nişte ciuperci 
Sə înţelege dela sine, că nu poate fi vorba câtuşi de puţin de vieaţă 
în aceste plante Lucrul ciudat e că se petrec în ele fenomene care 
aduc foarte mult cu acelea ce au loc în fiinţi. Aşă de pildă hrănirea 
lor se face întocmai ca la fiinţi prin întususcepţiune şi o circulare 
în organismul lor. Tot aşă ele sunt simţitoare, la otrăvuri, au boli— 
un fel de scleroză, şi mor de bătrâneţe. Vieaţa, lor, ce e drept, e scurtă 
de tot, o zi şi jumătate sau cel mult două zile Intocmai ca şi unele 
plante inferioare ele au şi-o vieaţă latentă ; dacă sunt uscate cât sunt 
tinere, nu mai cresc; cum sunt însă puse în apă cum îşi revin în 
firo şi încep a creşte. Şi tot aşă, după cum crâmpeie de plante pot 
să deă vlăstare şi aceste plante artificiale se pot întregi din frântu- 
rile lor, Un lucru însă nu fac, nu se procreiază. Aceasta-i e un cusur, 
şi încă unul mare. Vieaţa nu e cevă trecător; ea e continuă, fără, 
întrerupere, din generaţie în generaţie. Numai atunci generația spon- 
tanee va fi dovedită când fiinţele artificiale vor dà naştere la urmaşi. 
Altmintrelea toate experienţele nu dovedesc mai mult decât ceeace 
se ştie, că vieaţa e un întreg de fenomene şi chimice şi fizice. Pentru 
aceasta biologia are destule probe. Până se vor face acele experiențe 
rămâne în ființă legea lai Pasteur „orce fiinţă se trage din ființe“. 


(Dr. Ernst Teichmann). 


oR 


mann 


norma 


Iip. GUTENBERG, Joseph obl, Bucuresti. 

«Martul dela graapă nu aa mai intoarea ?» 


Cine nu ştie că iarna, oricând este lipsă de hrană, prin 
ținuturile noastre, unele animale cad într'un fel de toro- 
peală, un fel de vieaţă latentă vecină cu moartea şi care 
se chiamă hibernaţiune, sau somnul de iarnă. Prin ţinu- 
turile calde, pe vreme de secetă, unele animale trec într'o 
stare de letargie numită estivațiune, sau somn de vară. 

Aşă, Protopterul, un fel de peşte foarte curios din apele 
Senegalului, are obiceiul ca în anotimpul secetos să se 
îngroape în nomol până la o adâncime de o jumătate de 
metru, învelindu-se într'o coajă cleioasă, mai subţirică și 
mai permeabilă într'o parte, de unde și pleacă un canal 
care face legătura cu exteriorul. Protopterul şade înghe- 
suit în acest loc aproape 9 luni, după care se deşteaptă 
şi-şi reia vieaţa sa acvatică. 

Melcul, în timpul verei face tot aşă; ariciul de Mada- 
gascar |tanrec], Echidneul, Şerpii mari şi alte animale 
cari trăesc în ţările calde, din cauza foametei sunt con- 
strînse să cadă în letargie. 

Iernaticul se observă la Pârş (Myoxus glis2), la Mar- 
motă (Arctomys marmota), la Hărciog sau Grivan (Cricetus 
frumentarius), la Poponete (Căţelu pământului), la Ariciu 
Liliac, Saumon şi numeroase insecte din grupul Furnicilor. 
Acestea când dă frigul adorm şi nu se mai deşteaptă decât 
după ce începe să se încălzească. Sunt animale care deşi 
din obiceiu nu sunt iernatice cad în letargie în mod acci- 
dental ; aceasta s'a observat la rîndunele şi drepnea când 


1) După: Dr. F. Regnault. La létargie chez Phomme et chez les 
animaux. Le Naturaliste No. 473, 1906. 
H. Coupin. Les bizarreries des races humaines. 
E. Gautier. Il n'y a que les morts qui ne reviennent pas. 
Le Journal 3, 12, 906. 
2) Un fel de rozător ca veverița. 

dintr'o cauză oarecare nu pot emigră la apropierea, iernei ; 
se citează deasemenea că nişte oi pierdute şi îngropate 
sub zăpadă au fost scoase vii după 37 de zile (Prof. Dewar). 

Toate acestea sunt lucruri bine cunoscute, mai ales de 
naturalisti; cevă însă și mai minunat este somnul de 
iarnă la om. In cazuri de foamete ţăranii ruși din părțile 
meridionale își petrec iarna culcaţi şi dormind câte 4—5 
luni ; cu chipul acesta, ţinuturi întregi sunt îngropate într'o 
tăcere mormântală ; ei nu-şi întrerup somnul decât pentru 
a-şi satisface necesităţi stricte şi urgente, recăzând apoi 
din nou în somn şi linişte. 

Starea aceasta nu este în realitate decât o îndrumare 
spre letargie. Starea de letargie nu este complectă nici la 
animale, căci se constată şi la ele diferite grade de inten- 
sitate. Aşă, marmota, în timpul somnului se trezeşte de 
câtevă, ori pentru a-şi satisface nevoi inexorabile, dar dacă i 
se face o fistulă vesicală, nu se mai trezeşte. In timpul letar- 
giei câtevă animale fac şi mişcări automatice, aşă pârşul 
adormit într'un copac, se coboară mişcând inconştient labă 
după labă şi odată ajuns pe pământ îşi continuă somnul. 

Sunt unele animale, ca şi ursul şi veverița, a căror 
iernatic nu este decât o amorţeală. 

Omul poate şi el să cadă într'o letargie!) tot aşă de 
adâncă ca, şi animalele. 

Pentru fakirul indian aceasta este o deosebită onoare 
şi numai favoriţii zeilor reuşesc, iar ca să treacă ca atare 
în ochii compatrioţilor, el se supune la suferințe grozave. 
Pentru aceasta, își răreşte mesele, mânăncă mai puţin, ia 
haşiş și alte câtevă burueni, al căror secret îl păstrează 
cu multă sfințenie ; își răreşte inspiraţia şi când socotește 
că a sosit momentul, își astupă nările şi urechile cu ceară, 
îşi tae aţa, limbei pe care şi-o îndeasă în fundul gurei şi 


1) A nu se confundă cu Nona,sau boala somnului care se observă 
la negrii din Africa şi care se întinde cu ușurință graţie unei muşte 
tse-tse, şi despre al cărei leac se vorbeşte că ar fi fost găsit de către 
marele Koch. 

luând o atitudine specială, prescrisă de cărţile sfinte, îşi 
privesc îndelung vârful nasului, așteptând să se hipnoti- 
zeze. La început el aude sunetele, are vedenii şi în scurt 
timp dobândeşte o fisionomie care exprimă fericirea. Incetul 
cu înceful somnul vine, corpul se răceşte, inima încetează 
de a mai bate şi sufletul trece într'o altă lume. În starea 
aceasta fakirul poate fi îngropat — având grija de a-i se 
lăsă capul afară — ori îngropându-se capul să i se lase 
trupul liber, ba chiar poate fi închis într'un cavou unde 
şade ca un mort mai multe luni — însă la epoca hotărită 
dinainte el înviază. Numeroşi învăţaţi, călători şi ofiţeri 1) au 
verificat în diferite rînduri aceste fapte curat extraordinare. 


* 
* * 


1) Iacă un fapt mărturisit de mai mulţi ofițeri englezi, între cari 
generalul Ventura şi căpitanul Wade, şi care s'a desfăşurat în fața 
regelui indian Radjet-Singh şi a mai multor mii de spectatori. Un 
djorghi (fakir) celebru s'a legat să steà închis zece luni într'un mor- 
mânt zidit înadins pentru el. La ziua fixată, cavoul eră gata şi nu 
mai rămâneă decât să-şi primească mosafirul ; fakirul îşi astupă nă- 
rile şi urechile cu ceară, îşi înfundă limba în gâtlej, astupându-l cu 
totul, a fost apoi pus într'un sac bine cusut şi pecetluit chiar de 
Radjahul iînsăş, în faţa Englezilor. Sacul a fost introdus într'o ladă 
de lemn bine zăvorită şi aşezată în cavoul construit; pe deasupra 
s'a mai pus câteva tone de pământ în care s'a şi semănat orz, iar 
de jur împrejur s'a aşezat paznici, cari să observe şi ziua şi noaptea. 
Radjahul, sceptic din firea lui, a dat ordin în două rânduri, înainte 
de termenul fixat, ca să se deschidă cavoul; fakirul eră la locul lui, 
ţapăn şi rece. In sfârşit, zece luni după îngropare şi tot îu prezenţa 
generalului Ventura şi a o mulţime de spectatori, mormântul a fost 
definitiv deschis. Fakirul nu se mișcase, aproape tot corpul îi eră 
rece, afară de vârful capului; {nici pulsul, nici inima nu-i mai bă- 
teau. După două ore de îngrijiri: fricţiuni, dușuri de apă caldă, 
fakirul, încet-încet, își recăpătă vieaţa, Acest iapt este într'adevăr 
nemai auzit şi cu toate astea foarte adevărat. 

Acum câţiva ani se puteă vedea la Aquarium din Londra și mai 
apoi la Expozijiunea Milenară din Budapesta (și eră vorba să se 
producă şi la Expoziţia noastră jubilară), trei fakiri ce se închideau 
unul după altul într'un cosciug de sticlă ermetic închis şi cari stă- 
teau acolo atât timp, cât fixau învățații însărcinaţi cu conducerea 
acestor experienţe. 

Altădată aceste lucruri păreau de necrezut, astăzi însă 
studiile de fiziologie comparată le explică foarte bine. 
Letargia istericilor nu se deosibeşte de loc de aceia a 
fakirilor. Este cunoscut cazul femeiei din Thenelles (Aisne. 
St. Quentin, Franţa) care a trăit mai mulţi ani cufundată 
întrun somn adânc, în care timp, deşi ea nu luă cu 
nimic parte la evenimentele exterioare, eră hrănită de cei 
ce o îngrijau; din acest somn letargic nu sa deşteptat 
decât pentru a muri imediat. 

De va fi vorba de letargia oamenilor, ori de a anima- 
lelor, simptomele sunt aceleaşi: circulațiunea slăbeşte, pul- 
sațiunile să răresc, sângele fuge din vasele dela periferie, 
îngrămădindu-se la inimă şi în vasele toracice cele mari ; 
respiraţia se încetinește aşă în cât abiă se mai simte; 
schimburile chimice sunt foarte restrânse, consumarea, oxi- 
genului este de 34 de ori mai mică ca în stare normală; 
raportul dintre O şi CO2 normală 1,3 cade la 0.5, deci o 
mărire de CO?, temperatura periferică a corpului scade şi 
ea, pielea se răceşte şi îngheaţă. La marmotă s'a observat 
o scădere dela 37.6 la 4.6, ba chiar până la 10.6. 

Revenirea, la temperatura normală este foarte repede la 
trezire; o marmotă trece în zece minute dela, 14° la 390. 

Studiul letargiei are o mare importanţă pentru doctor, 
mai ales că starea aceasta seamănă aşă de mult cu moar- 
tea încât uneori cineva se poate înşelă. In adevăr, există 
povestiri autentice de letargici îngropaţi în chipul acesta 
de vii. De aici nevoia de a căuta un mijloc practic care 
să înlesnească recunoaşterea morţii reale. Doctorul Icard 
din Marsilia a găsit două mijloace foarte bune: 10 Se in- 
jectează sub piele o soluţiune de fluoresceină şi dacă 
moartea este numai aparentă, circulaţiunea, făcându-se, se 
observă curând că albul ochiului se colorează în galben. 

20 reactiunea sulfidrică şi mai practică de cât cea din- 
tâiu. In adevăr, descompoziţiunea cadaverică începe ime- 
diat ce vieaţa s'a stins, şi unul din fenomenele prin care 
se arată chiar dela început, este producerea, de gaze sul- 

furoase, mai ales şi mai abundent în plămâni, de unde es 
afară prin orificiile nasale. Aceste gaze sulfuroase având pro- 
prietatea de a înegri acetatul neutru de plumb, n'avem de 
cât să introducem în nările pretinsului cadavru o bucată 
de hârtie muiată anterior în apă de plumb și fără grijă 
de vreo greşală se poate vedeă dacă este moarte reală 
sau un simplu caz de letargie. 

Concluzia logică şi asigurătoare a acestor reacţiuni este 
că de aici înainte nu rnai trebuaşte să se îngroape cinevă 
de cât după ce sa făcut încercarea aceasta, uşor de prac- 
ticat ori şi unde, fără să fie nevoe de vreo pregătire spe- 
cială şi chiar în lipsa doctorului. 

Se pare chiar că n'ar strica dacă la fiecare primărie ar 
fi o provizie de hârtie reactiv pe care ar fi scris dinainte 
cu cerneală de acetat de plumb (în caractere invisibile) 
cuvinte ca «Adio», «sa sfârşit cu mine», cărora însăși 
moartea s'ar însărcina să pue iscălitura definitivă. 

Studiul letargiei ne explică şi pretinsele învieri. Isteri- 
cul, căzut în această stare poate păstră, o semi conştienţă 
aşă că aude tot ce să petrece împrejur, el asistă cu chipul 
acesta la pregătirile înmormântării sale, fără ca să se poată 
împotrivi. O persoană meșşteră, un medic experimentat în 
arta hipnotismului poate printr'un singur ordin să'1 deştepte. 

Astfel Charcot 1) puteă prin ordin verbal să facă să 
treacă o isterică în diferite stări hipnotice: catalepsie, som- 
nambulism, letargie şi în urmă să o deștepte. Această 
minune s'a repetat de mai multe ori și exemplele nu sunt 
rare în istorie. Se citeşte în Apuleius?) că un doctor 


1) J. M. Charcot, doctor, născut la Paris în 1825, mort la 1893, foarte 
cunoscut prin studiile sale celebre asupra anatomopatologiei, siste- 
mului nervos şi studiul clinic al nevrozelor, El a fost şeful şcoalei de 
la Salpetriere. Lucrările sale au fost traduse aproape în toate lim- 
bile. Prin fisionomia şi statura sa impozantă, aveă un ascendent 
extraordinar asupra bolnavilor, 

2) Apuleius L., naturalist. latin, a trăit în sec. al IV-lea din Era 
creştină. 

(Asclepiade) zărind într'un cortegiu funebru faţa mortului 
descoperită, începu să strige că omul ce se conduce la 
groapă nu este mort şi oprind conducătorii îl înviă. 

Diogen Laërt :) spune că Empedocle 2) a înviat o femee 
moartă de sufocație uterină. 

Tot aşă şi cu legenda învierei femeiei lui Admet (Alceste) 
de către Hercule, care poate îşi are origina într'o istorie ade- 
vărată, Alceste se oferi Divinităţii pentru a scăpa pe băr- 
batul său și când 'şi vede visul implinit, de bucurie cade 
în letargie; nimic deci extraordinar când un personaj ca 
Hercule caută să profite de trezirea femeei, pentru ca să 
facă să se creadă că el a înviat-o. Celebrului filosof neo- 
pytagorician Apolonius din Tyana (Capadocia) care a trăit 
la începutul Erei creştine i se atribue o mulţime de mi- 
nuni. Între altele se povestește că o tînără fată logodită 
moare în preziua nunţei; şi pe când logodnicul cu inima 
strînsă de durere plânge şi împreună cu el întreagă Romă, 
căci fata era dintr'o familie consulară, Apolonius, care eră 
martor la acest doliu strigă: puneţi patul jos, şi mă în- 
sărcinez eu să fac să înceteze lacrămile voastre! El în- 
trebă care este numele fetei şi pe când toată asistenţa 
credeă că are să ţie un discurs funebru, cum de altfel se 
obişnuește şi astăzi, pentru a stoarce mai multe lacrămi, 
Apolonius atinge cu degetele sale moarta, pronunţă câteva 
cuvinte şi deodată fata se deşteaptă, scoate un țipăt şi în 
mirarea asistenței porneşte la casa părintească. 

Părinţii drept mulţumire fac cadou lui Apolonius 150.000 
de drahme, pe care le-a dat și el ca zestre tinerei înviate, 


1) Filosof şi istoric grec din prima jumătate a secolului al IIl-iea 
din Era creştină. 

2) Empedocle, filosof grec, născut în Sicilia către anul 450 a. C., 
însemnat prin varietatea cunoştinţelor sale: medicină, muzică şi 
poezie. Se zice despre el că sa aruncat în interiorul Craterului Et- 
nei, din cauză că nu a putut găsi cauza erupţielor vulcanice. In 
scrierile sale ss găseşt» sămânţa idei transformiste şi selecţiunei; 
el admitea migraţiunea, sufletului, iar naşterea primei fiinţe o atri- 
bue hazardului. 

Se naşte acum întrebarea: găsit-a el vre-o scânteie de 
vieaţă care să fi scăpat celor ce au îngrijit-o? Căci se zice 
că în ziua aceia ploua şi că faţa fetei scoteă un fel de 
abur ; eră deci o letargie uşoară din care a fost redeştep- 
tată de Apolonius? lacă o problemă greu de deslegat mai 
ales că s'a petrecut cu atâta amar de vreme în urmă. 

Cu acestea comparând fenomemul hibernaţiunei normal 
la unele animale, ori fapte accidentale şi patologice la om, 
se poate vedeă de ce importanţă este studiul ştiinţelor 


naturale pentru psihiatru. 
Victor Anastasiu. 


E 


PROF. P. de HEEN 
dela Universitatea din Liege. 


INIMA PAMÂNTULUI 


Seara se terminase ca de obiceiu. Prietenii, pe cari 
apropierea nopţii îi reuneă în fiecare zi în jurul mesei 
din tradiționala noastră cârciumă, se adunaseră cu toţii. 

Cea mai mare parte a profesiunilor libere fiind repre- 
zentate în acest, mic cerc, vorba nu mai conteneă de loc; 
după felul cetirei, unul sau altul povestea vre-o descope- 
rire ştiinţifică, observarea unui «frumos caz» de boală, 
remarcarea vre-unei chineziri a legii, o noutate interesantă. 
Și cum noi ne întâlneam seara, — spiritul având nevoe de 
odihnă, — oarecari glume nevinovate veneau la timp să ne 
mai înveselească. 

Dispus şi puţin visător, cu ultima ţigară pe buze, pornii 
pe-îndelete spre locuinţă, pe uliţile potolite ale oraşului — 
privind în faţa mea astrul nopţii — cufundat în reminis- 
cențe involuntare despre Musset, care îl asemuia unui punct 
pe î, şi despre Flammarion, acest poet al întinderilor mis- 
terioase, şi al sideralelor nemărginite, cărora închipuirea 
lui le dă o viaţă atât de puternică, şi care sunt pentru 
totdeauna neaccesibile unei cercetări complete. 

Eră una din acele seri dela începutul primăverei, a cărei 
neașteptată căldură ne moleșeşte. Nici o adiere, frunzele 
de un verde plăcut erau înlemnite, iar eu deschisei fereastra 
odăii mele pentru a adormi în mirosul proaspăt al tinerilor 
vlăstare. Nici o mişcare, nici un sgomot nu turbură pacea 
acestei mahalale depărtate şi adormii fără să trec prin acea 
stare de semi-inconştienţă, care precede de obiceiu somnul. 

Erà atât de plăcut, când pe nesimţite pierdui ideea de 
realitate şi când aripele visului mă purtară în ţinuturile 
albastre. Cât timp dură această călătorie? Nu știu, dar 
nu mă mirai puţin când mă găsii, nu mult după asta, 
într'o sală încăpătoare, strălucit luminată de lămpi elec- 
trice de un sistem nou, sau cel puţin de unul cu totul 
necunoscut. 

Această sală semănă unei pieţe a vre-unui Palace Hotel, 
înpodobită cu o eleganță rară, şi pe care n'o pot asemuii 
nici unui loc cunoscut. Aerul eră aci plăcut, şi frumoase 
plante tropicale se înbrăţoşau în largile lor vase. 

Cu toate astea, din prima clipă, fui ameţit de un slab 
miros amoniacal, care se potriveă foarte puţin acestui 
belşug. Şi sunt parfumuri mai plăcute. Pe când cătam să 
aflu pricina acestei nepotriviri, un domn tânăr, bine legat, 
se îndreptă spre mine cu respect, păstrând totuşi o ţinută 
plină de demnitate. 

Desigur eră şi el tot oaspete, nu gazda. i 

Imbrăcămintea lui mă isbi. Nu semănă de loc cu hainele 
pe care le cunoşteam. Să fi fost ele oare fructul vre-unei 
noi concepţiuni artistice? In orice caz, această înbrăcă- 
minte n'aveă nimic comun cu eleganța ,— deseori nebu- 
nească a secolilor trecuţi, — nici cu totala lipsă de gust 
care se vede în găteala contemporanilor noştri. Asociaţiu- 
nile de idei, — după experienţele lui Wundt, — nu ţiu mai 
mult de o zecime dintr'o secundă. Şi nici nu-mi trebui 
mai mult pentru a trece cu gândul dela perucile lui Lu- 
dovic al XIV-lea la anno domini 1904, şi pentru a mă 
întrebă în ce vremuri mă aflam. Şi socoteala mea mă 

conduse la neaşteptata dată — trebuindu-mi, fără îndoială 
pentru aceasta o altă zecime dintr'o secundă necesară 
a primi o impresie vizuală — ce o cetii pe calendarul 
atârnat de perete: 

25 Iulie 2502 

Rămăsei cu gura căscată, dând vreme, astfel, musafi- 
rului meu să se apropie de mine. După ce mă salută 
curtenitor : 

— Domnul, fără îndoială, a sosit cu ultimul sub-marin? 
Şi cum eu nu răspundeam nimic, urmă: 

— Intr'adevăr, sunt foarte bucuros a vă primi, căci în 
aceste locuri neospitaliere, vizitele sunt rare, şi noi suntem 
în deosebi recunoscători celor ce se ostenesc să vie să 
ne vadă. 

Locuri neospitaliere ? Nici nu-mi trecuse aşă cevă prin 
gând. O sală strălucit luminată, unde eră un aer plăcut, 
unde palmierii cei arborescenţi înpodobeau cu frunzele 
cele verzi vârful coajei lor de o culoare închisă, un loc 
în fine unde cinevă eră primit cu atâta politeţă — cu 
toate că eră stranie — nu-mi păreă deloc neospitalier ! 

Dar un gest al musafirului meu, îmi arătă un uimitor 
peisagiu — care se vedeă prin geamul unei mari ferestre. 

O câmpie întinsă, acoperită de un aşternut neregulat de 
ghiaţă şi zăpadă, o lumină nehotărită lumină tot întinsul 
cerului, dându-i coloraţii ciudate. 

ȘI, ca şi cum ar răspunde unei întrebări făcute în ascuns, 
tânărul om răspunse foarte amabil: 

— Priviţi termometrul de-afară, arată cincizeci şi două 
de grade frig; astăzi ! 

Şi de bună seamă pentru a urmă convorbirea, la care 
tot el răspundea: 

Din fericire, inima noastră e puţin mai caldă ca Inima 
Pământului. 

Dar iacă, acum îi prânzul, urmă musafirul meu, e vre- 
mea să mâncăm, şi sper că vei mâncă cu noi. Mica noastră 
colonie e plăcută, căci toţi inginerii cari o alcătuesc au 

adus cu ei şi femeile lor. Aceste doamne — după cum veţi 
vedeă — sunt încântătoare. Și mai mult, ca să ne bucurăm 
puţin de tovărăşia lor, am pus atâta grijă să facem falau- 
sterul nostru cât mai plăcut şi chiar elegant. De sigur că 
sunteţi de aceiaşi părere, că rar e să găsești asemenea, lo- 
cuințe întrun climat aşă de aspru ca al nostru. 

Zicând acestea, mă duse într'o sală de mâncare alătu- 
rată, unde erau doamne şi domni. După prezentările obiş- 
nuite, ne aşezarăm la o masă plină de toate bunătătile. 
Eu aveam vecină o tânără femeie încântătoare, care-mi 
spuse încă odată — după cum îmi spusese şi preşedintele 
mesei — am aflat în urmă, că acesta eră inginerul şef, 
câtu-s de fericiți membri coloniei de a primi străini în mij- 
locul lor, în Inima Pământului. > 

Şi această expresiune erà întrebuințată atât de des, că mă 
temui să nu mă arăt prea naiv, cerând o explicaţiune; cu 
greu chiar mă hotărîi să mă adresez plăcutei mele vecine: 

— Cu adevărat, interiorul acestei clădiri e fermecător, 
dar în ciuda parfumului florilor ce cultivați, un miros spe- 
cial, un slab miros amoniacal, — care de altfel nu-i ne- 
plăcut — pare că stăpâneşte atmosfera c'o perzistență pu- 
țin obișnuită. 

La aceste cuvinte, tânăra, femee isbucni întrun hohot 
de râs, zicându-mi : 

— Imi închipui Domnule, că atunci când v'aţi hotărît 
să vizitaţi Inima Pămânlului, trebuiă să vă fi aşteptat să 
respiraţi cât de puţin mirosul sângelui său. 

Mărturisesc, că neştiinţa mea mă încurcă din ce în ce; 
aşă că schimbai vorba, întrebând care eră numărul vizi- 
tatorilor care îi primeau de obiceiu. Mă informai de ase- 
menea, tot dela vecina mea, dacă cunoşteă exact longitu- 
dinea şi latitudinea acestui loc. 

Adăogând adjectivul «exact», scăpai bănuelilor unei ciu- 
date ignoranţe, care începuse dejà să plutească asupra mea. 

— Locul unde ne găsim, îmi zise ea, se găseşte la 3015" 
latitudine sudică şi la 15' longitudine. 

Toate aceste declaraţiuni neînţelese, începură a-mi aprinde 
creerul în mod neobișnuit. Aşă, vrând cu orce preț să lu- 
minez misterul, declarai, spre uimirea generală a auditor 
rilor mei, că găsindu-mă în plină iarnă şi la o aşă mică di- 
stanță de polul Sud, îmi păreă că-i cu neputinţă ca o 
corabie să aducă vreun folos; mai întâiu pentrucă polul 
Sud e înconjurat de uscat nu de apă, şi chiar dacă această, 
presupunere ar fi greşită, nici o corabie nu va putea să 
străbată ghiaţa, chiar în toiul verei. 

— E o glumă, pe care o găsesc de prost gust, a pune 
pe călători, în timpul drumului, în stare de hypnosă, şi 
mai ales a-i lăsă în această stare. 

Şi făci un uşor semn inginerului care m'a primit. Acesta, 
mă învită în modul cel mai politicos să visitez instalaţiu- 
nile Inimei Pământului. 

Speranța de a mă vedeă în fine luminat de acest ciudat 
mister, mă uşură de o mare greutate. 

—- Vom merge mai întâiu, zise inginerul, să ne îmbrăcăm 
cu hainele trebuincioase, pentru a puteă rezistă tempera- 
turii atât de scăzute de afară. 

Astfel echipați, ne grăbirăm să plecăm. 

O auroră polară lumină strălucitor câmpia de ghiaţă. La 
dreapta se ridică un şir de locuinţe cu înfăţişare ce grăiă 
a belşug, luminate cu lămpi electrice; în faţa noastră se 
întindeă, o fășie de apă deaproape două hectare. Nişte stâlpi 
ce se mişcau neîncetat, împiedecau apa să îngheţe. 

— lacă ușa pe unde vom intră mai întâiu, îmi zise in- 
ginerul ; e foarte bine ca acest golf strâmt și adânc dă voe 
marilor sub-marine să vină până la noi. Şi printr'un efect 
al felului de a fi al visului, îmi păreă că în adevăr lucru- 
rile sau petrecut așă cum ziceă el. 

— Avem noroc, îmi zise el, că ne putem folosi de această 
auroră polară; ea vă va îngădui — după ce vom ocoli 
această clădire — să observați aproape toată Jnima På- 


mântului. (Sfârşitul în numărul viitor). 
Ploeşti. Traducere de Const. I. Anestin 

Printre diferitele plante cultivate în ţară grâul şi po- 
rumbul ocupă locul de frunte. 

Pe când însă cultura porumbului a rămas aproape sta- 
ționară, sau a crescut prea puţin, cultura grâului a crescut 
în schimb din an în an. Cercetând datele statistice, vedem 
că această cultură s'a ridicat până azi dela 1.497.100 hec- 
tare, cât eră în 1892, la 2.022.000 hectare, egalând cul- 
tura porumbului. Am ajuns deci astăzi ca din întreaga 
suprafaţă cultivată cu cereale (5.037.387 hectare, cât eră, 
în 1905) 40%/, să fie cultivată numai cu grâu. 

Se explică uşor de ce cultura porumbului s'a menţinut 
ani de zile aproape la aceiaşi suprafaţă. Cu toţii ştim, că 
porumbul este baza alimentaţiunei ţăranului nostru; cul- 
tura acestei plante a fost ţărmuită prin urmare mai ales 
la trebuinţele lui. 

Cauzele creşterii culturii grâului par a fi următoarele : 

1. Marii proprietari şi arendaşii noştri au găsit că se 
realizează câştiguri mai bune pe grâu, decât pe porumb; 
că, cultura lui este mai puţin costisitoare decât a porum- 
bului şi în fine, fiindcă sa dovedit, că grâul rezistă, la 
secetă cu mult mai bine decât oricare altă plantă. 

2. Treptat, cu scăderea creşterii vitelor în ţară toate 
islazurile şi locurile de pășune au fost arate şi cultivate 
cu grâu în vederea unei rentabilităţi cât mai mari. Această, 
goană după câştig a ajuns astăzi la extrem, căci, în lă- 
comia lor, nu s'au mărginit numai la desfiinţarea imaşu- 
rilor destinate vitelor proprietăreşti, dar le-au micşorat şi 
pe cele destinate vitelor ţărăneşti. 

Dacă facem o comparaţie între cele 20 state din Europa 
şi între România în ce priveşte cultura grâului, găsim că, 
privită după producţiunea totală, ea ocupă locul al 8-lea 
printre aceste țări; în raport cu suprafaţa totală a fiecărei 

țări însă, ea ocupă locul al 2-lea, adică imediat după 
Franţa. 

Din cauza scurtelor primăveri, şi a marilor călduri, cari 
uneori încep de pe la Mai, nu se cultivă în ţară, decât 
grâu de toamnă. Grâu de primăvară se cultivă numai 
ici-colo în judeţele de munte, mai mult pentru trebuinţele 
casei, iar pe suprafeţe cevă mai mari în Dobrogea, dar 
şi aci a început a fi abandonat şi înlocuit cu grâu de 
toamnă. 

O clasificare botanică, exactă, a grânelor noastre nu 
există până acum 1). Se ştie numai că grânele noastre de 
toamnă fac parte din Trilicum sativum L şi că afară de 
acesta se cultivă şi Triticum durum (Arnăut.], dar nu se 
ştie câte varietăți din aceste grâne se găsesc în ţară, si 
cari anume. Toate grânele cultivate în ţară sunt grâne 
cu mustăţi; grâne tunse, adecă fără mustăţi, sunt foarte 
rari şi sunt de regulă aduse din alte părți. 

Luându-ne după numirile obicinuite în ţară, găsim că: 

In Moldova, se cultivă mai ales grâu aşă zis «moldovi- 
nesc> şi de Banat. Pe malul Prutului se găsesc ici-colo şi 
culturi de grâne ruseşti Ulca şi Ghirca, iar în nordul Mol- 
dovei s'a introdus de câţiva ani aşă zisul grâu uriaş, despre 
care însă nu se ştie nici de ce sa adus în ţară, nici de 
unde s'a adus. Tot în județele Moldovei întâlnim și numiri 
ca Gusari, Cârnău, pană albă, pană roşie, etc. 

In Dobrogea, găsim pe lângă Arnăut şi numiri ca: 
Ghiuzlue, Coluz, Tuzluc etc. 

In Muntenia, se cultivă grâu cu spicul alb şi grâu cu 
epicul roşu. Cel dintâi se mai numeşte şi grâu alb, indigen, 
bălan, bătrân, bălan-bătrân, băllăţel, românesc şi țărănesc. 

In afară de coloare, deosebirea între aceste două feluri 
de grâne este: că grâul bălan este mai precoce şi se scu- 
tură mai uşor decât, grâul roşu. 


1) La staţiunea, agronomică se fac cercetări în această direcţiune 
si sperăm că în curând se va umplea şi acest gol. 

Dealtfel în cultură rar se găsesc curate aceste două feluri 
de grâu, ci sunt amestecate unul cu altul în fel de fel de 
proporţii, căci pentru cultivator tot grâu e şi unul şi altul, 
ba unii cred chiar că este mai avantagios să se cultive 
grânele amestecate, fiindcă ar da producţiune mai mare 
la hectar. Din această cauză şi produsul obţinut diferă, ca 
aspect foarte mult nu numai dela o comună la alta, ci 
chiar dela vecin, la vecin. 

Cu toate acestea, cel mai lăţit în cultură este grâul 
bălan, care poate fi considerat, cu drept cuvânt, ca 
cea mai bună varietate pentru comerciul internaţional. 
Este greu, de coloare roşie-închisă, şi foarte glutenos, pe 
când grâul roşu, cu toate că este mai bobonat, are coloarea 
galbenă-deschisă, e mai puţin bogat în gluten şi mai uşor. 

Regiunile în cari se cultivă mai mult grâu sunt «şesul 
Dunării» (judeţele: Mehedinţi, Dolj, Romanați. Olt, Te- 
leorman, Vlașca şi Ilfov), și câmpia Bărăganului (judeţele 
Ialomiţa, Brăila, Buzău şi R.-Sărat). In aceste două regiuni 
nu se cultivă mai puţin de 1.205.877 hectare, adică aproape 
650|, din totalul suprafeţelor cultivate cu grâu, şi prin 
urmare li se poate dă, cu drept cuvânt, numirea de «grd- 
narul țării». În comparaţie cu aceste regiuni, Moldova 
cultivă puţin grâu. Ca să-şi poată face cineva idee, amin- 
tesc numai, că cele 4 judeţe ale Bărăganului cultivă cu 
aproape 100.000 hectare mai mult grâu, cât toate judeţele 
Moldovei la un loc. 

Dacă, în ce priveşte cultura, lucrurile stau aşă, în ce 
priveşte calitatea ele stau invers. Cele mai bune şi mai 
frumoase grâne se găsesc în Moldova. Este aci şi o climă 
mai favorabilă culturii grâului, dar incontestabil şi o în- 
grijire mai bună și o cultură mai raţională a grâului. In 
Muntenia, cele mai bune grâne se găsesc în regiunea Bă- 
răganului, apropiindu-se de calitatea grânelor moldoveneşti 
şi uneori, mai ales cele din R.-Sărat, fiind superioare multor 
grâne moldoveneşti. In Muntenia este însă un mare păcat 
şi anume că proprietarii samănă grânele târziu prin po- 


www.dacoromanica.ro 


CULTURA GRÂULUI IN ROMÂNIA 111 


rumbişti, din care cauză de multe ori ies grânele slăbute. 
Nu e mai puţin adevărat că se găsesc şi multe gospodă- 
rii, care exploatează şi cultivă în mod raţional, şi unde 
se poate observă ameliorări simţitoare în calitatea produ- 
selor şi în cantitate. Faţă de stările de acum douăzeci de 
ani, nu mai departe, este mare deosebire. Sunt vesel a, 
constată, în privința. preparării solului şi a culturii plan- 
telor în general, serioase îndrumări spre progres şi cred 
că nu va trece mult şi vom aveă fericirea ca şi aci în 
Muntenia să găsim grâne tot aşă de bune ca şi cele din 
Moldova, iar grâne slabe să nu se mai poată vedea, decât 
numai în colecţiunile din muzee. 

Cu îmbunătăţirea, culturilor s'a îmbunătăţit nu numai 
calitatea, produsului, dar s'a sporit şi producţiunea la hec- 
tar. Datele statistice ne arată, că producțiunea medie la 
hectar care mai înainte abiă eră de 14 hl. la hectar, a 
crescut în ultimii 5 ani la 17 hl, iar anul trecut a ajuns 
chiar aproape 20 hl. — Ce va să zică aceasta pentru 
bogăția ţării ori cine poate să'şi închipuiască, mai ales 
când ne gândim că numai o diferenţă în plus de 1 hl. la 
hectar reprezintă un câştig de aproape 20.000.000 lei. 

Din producţiunea totală de grâu aproximativ 10-15.000.000 
hl. sunt consumate în ţară, 4.000.000 hl. se întrebuinţează ca 
sămânță, iar restul să exportează în diferite ţări europene. 
Făină de grâu se exportează relativ puțină ; sperăm însă 
că prin inaugurarea liniei maritime Constanţa-Alexandria, 
se vor deschide noi debuşeuri făinurilor noastre şi că va luă 
și la noi avânt industria morăritului. 

Toate grânele, destinate exportului, sunt trimise fie pe 
apă, fie pe uscat în cele 3 porturi Brăila, Galaţi şi Con- 
slanja unde comercianții de cereale le amestecă pentru a 
forma tipuri de grâne şi a le expedia în străinătate. La 
aceste amestecuri ei nu țin socoteală, de cât de greutatea 
hectolitrică, de cantitatea corpurilor străine ; uneori şi de 
culoare şi dacă este mălurat, sau nu. 

Cele mai multe grâne sunt trimise la Anvers şi Rotter- 
dam şi de aci în Germania la Manheim şi în Elveţia. 
Parte merg în Kalia şi Austro-Ungaria, iar parte în An- 
glia şi uneori şi în Franţa. 

Cele mai slabe grâne sunt reţinute şi consumate în Bel- 
gia şi Olanda de oarece acolo se cere o pâne foart eftină. 
Grânele cele mai bune sunt căutate de Anglia şi Elveţia, 
pe când Italia şi Germania se mulţumesc cu grâne bune 
adică cu grâne mai grele de 76 kgr. hectolitru. 

Pe pieţele străine, grânele româneşti, graţie bunelor ca- 
lităţi pe cari le posedă, sunt numărate printre cele mai 
bune grâne din lume. Cele mai vestite grâne sunt: grânele 
ruseşti, Azima, Ulca şi Ghirca, pentru cari se plăteşte de 
la 100—200 de lei la vagon mai mult decât pe oricare alt 
fel de grâu; urmează apoi grânele argentine, pe cari să 
plăteşte 50 — 100 lei mai mult, la vagon şi grânele româ- 
nești, care sunt egale cu ale Americei de Nord, care are 
renumitele grâne Kansas, Manitoba şi California. 

Nu trebue uitat însă, că în morărit nu se întrebuințează 
nici cdată numai un singur fel de grâu, ci se fac ames- 
tecuri din grânele lor indigene şi din toate grânele amin- 
tite în diferite proporţiuni, cari diferă dela localitate la 
localitate, după cerinţele consumatorilor. 

Valoarea grâului exportat de noi este foarte mare și 
depinde de an; aşă anul trecut, şi credem că şi anul acesta, 
acea valoare se ridică la respectabila sumă de 1/, miliard 
lei. Această, cifră ne urată destui de clar cât de impor- 
tantă este cultura grâului, şi cât trebue să muncim cu 
toţii pentru îmbunătăţirea calităților lui şi pentru sporirea, 
producțiunei. 


Ion Enescu. 
Chimiat Ja Staţiunea agronomică. 


Da 

GOETHE 


Din «Fragmente asupra Naturei» (1781/82 !). 


Natura! De ea suntem înconjurați și încătușaţi, cu ne- 
putinţă e ca să scăpăm de ea, cu neputinţă să pătrundem 
mai în adâncul ei. Fără voia noastră, fără să ne preves- 
tească, ea ne prinde în vârtejul focului, ce-l continuă cu 
noi, până când, osteniţi, cădem din braţele ei. 

— Veşnic creiază forme noi; ceestenu a mai fost; ce a 
fost nu se mai întoarce, toate-s vechi şi noi sunt toate. 

— Trăim în mijlocul ei dar îi suntem străini. Deşi vor- 
beşte într'una cu noi, totuşi nu ne dă pe față nimic din 
tainele ei. Necontenit avem a face cu dânsa, fără să avem 
vreo putere asupra-i. 

— Se pare că ea a croit totul pentru individualitate şi 
nici nu-i pasă de indivizi. Clădeşte mereu, distruge mereu, 
fără să poată cineva răsbate în atelierele ei. 

— Ea se manifestă numai prin copii; dar mama, unde 
este oare? Maeastră fără samăn, trece dela materia cea 
mai simplă la cele mai mari contraste; fără aparenţă de 
străduinţă ajunge la desăvârşit, la cea mai amănunţită, 
preciziune. Fiecare operă a ei precede o însușire proprie, 
fiecare din fenomenele ei sunt originale şi totuştoate-s la fel. 

— Ea joacă o piesă; de o vede singură nu ştim; ea 
o joacă însă pentru noi, care stăm la o parte. 

— Intrînsa e o veşnică vieaţă, zămislire şi mişcare, dar 
nu face un pas înainte. Se schimbă veşnic şi nu e o clipă 
liniştită. Nu ştie ce e aceea a se opri, iar de stat în loc 
are groază. Ea e hotărită. Pasul său e măsurat, nu dă greş 
niciodată şi legile sale sunt nestrămutate. 

— Toţi oamenii fac parte din ea şi ea din toţi. Cu or- 
cine se poartă prieteneşte şi se bucură, cu cât te apropii 
mai mult de ea, 


1) După ediţia Jubilară. 1906, Vol. 39. 

— Ea ţine la iluziuni; cine încearcă să le distrugă în 
el însuşi sau în alţii, pe acela îl pedepseşte ca cel mai 
straşnic despot, 

— Copii săi sunt fără număr. Nici cu unul nu e zgâr- 
cită ; are însă favoriţi cu care e foarte darnică şi multe 
le sacrifică. Cel deosebit e sub ocrotirea, ei. 

— Ea zămislește făpturile din nimic şi nu le spune nici 
de unde vin, nici încotro se duc. Ele trebue mereu să se 
miște. Drumul îl cunoaşte ea. 

— Are puţine mijloace, dar niciodată tocite, e veşnic în 
acţiune, veşnic felurite. 

— Jocul ei e mereu nou, pentrucă dă la, iveală într'una 
privitori noi. Cea mai frumoasă a ei descoperire e vieaţa 
iar moartea e măestria prin care capătă multe vieţi. 

— Ea dă voie oricărui nebun să o critice, unii să treacă 
prosteşte peste ea fără să prindă nimic ; totul o multă- 
meşte şi în toate găseşte socoteală. 

— Oricine urmează legilor ei, chiar când ar vrea să li 
se împotrivească ; îi vine în ajutor chiar când vrea să-i 
ţie piept. 

— Tot ce săvârşeşte e spre bine, căci nimene nu se 
poate lipsi de faptele ei. Ea întârzie spre a fi dorită, se 
grăbeşte spre a nu cădea silă. 

— Ea nu are nici glas nici vorbe, dar creiază limbi şi 
inimi, prin care vorbeşte şi simțeşte. 

— Cununa ei e dragostea; numai prin aceasta te poţi 
apropiă de dânsa. Ea desbină fiinţele şi vrea totul să cu- 
prindă ; ea desparte totul spre a împreună totul. Pentru 
ea, câtevă sorbituri din cupa dragostei face cât o vieaţă 
plină de nevoi. 

— Ea e totul. Se răsplăteşte şi se pedepseşte pe sine, 
se bucură şi se necăjeşte singură. Ea e aspră şi blândă, 
drăgălaşșă și groaznică, fără putere şi atotputernică. Totul 
e într'însa totdeauna; nu cunoaşte nici trecut nici viitor ; 
pentru ea prezentul e veşnic. Ea e îngăduitoare. O slăvesc 
cu tot ce a creat. Ea e înţeleaptă şi liniştită. Nu i se 

poate scoate cu deasila nici o lămurire, nici un dar, pe 
care nu-l dă de bună voe. Ea e şireată, dar pentru scopuri 
bune; mai bine e să nu bagi în samă vicleşugul ei. Ea e 
întreagă și totuşi mereu neisprăvită,. 

— Piecăreia i se arată sub o înfăţişare nouă, Ea se 
ascunde sub mii de numiri, dar e veşnic aceeaşi. 

— Ea m'a adus pe lume, ea mă va scoate. Mă încred 
ei. Poate să facă ce va vreà cu mine. Ea nu-şi va uri 
făptura ei. Eu nu am spus nimic despre dânsa. Nu; tot 
ce e drept ori neadevărat, ea singură a spus. Şi vina şi 


meritul sunt numai ale ei. 
Traducere de Dr. I. S. 


Ri 


TELEGRAMA FARA SÂRMA 
DE PE PLANETA MARTE 


Cetim în Buletinul societăţii franceze de astronomie, că 
la o staţiune de telegraf fără sârmă de pe una din insu- 
lele britanice a sosit o telegramă, care nu sa putut des- 
cifră în nici una din limbile cunoscute pe pământ. Unii 
dau cu socoteala, că telegrama ar fi venit de pe planeta 
Marte. Deşi esplicarea aceasta e foarte neverosimilă, în tot 
cazul e interesantă. Cu ajutorul telegrafiei fără sârmă s'ar 
putea, transmite depeşi de pe o planetă pe alta. O depeşă 
venită cine ştie de pe ce lume, şi cine ştie pentru ce lume 
menită, în trecerea sa poate fi prinsă şi de aparatele 
noastre, 

O doamnă cu numele Guzman a şi pus un premiu de 
100,000 franci (avis inventatorilor!) pentru cine va des- 
coperi un mijloc de a comunică cu vrun astru (răcit de- 
sigur, căci pe sori nu se poate desvoltă vieața organică), 
excepționând pe Marte, cu care a crezut comunicarea mult 
mai ușoară, decât ca să fie învrednicită de premiul de 
100.000 franci. 


www.dacoromanica.ro 


116 NATURA 


Ca să poţi însă comunică cu un astru, trebue mai întâiu 
de toate să ai cu cine. Planetele externe Jupiter, Saturn, 
Uran şi Neptun nu pot fl locuite, neavând încă o coajă 
solidă statornică ca Pământul nostru. Pe Venus şi Mercur 
sunt condiţiunile de vieaţă cu totul diferite de ale noastre, 
iar vieaţa organică, oricât de adaptabilă la mediu ar fi, 
are totuş anumite limiie, cari sunt încă şi mai strâmte 
pentru posibilitatea desvoltării unei civilizaţii fără de care 
n'am aveă cu cine ne înțelege. Planeta Marte e singura în 
sistemul planetar, pe care condiţiunile de vieaţă sunt aşă. 
de asemănătoare cu ale noastre, dar aceasta e esclusă dela 
premiu, iar până se va găsi un mijloc de comunicare cu 
planetele încă nevăzute a stelelor aşă numite fixe a mai 
va. Chiar dacă odată va veni şi vremea acestei minuni, 
nu va. ridică nimeni premiul, căci nici vor există bani pe 
atunci, nici învățații credem că nu vor fi avizaţi la dânşii— 
azi încă pium desiderium. 

Altmintrelea numai cu ajutorul telegrafiei fără sârmă, 
nu vom puteă ajunge la o înţelegere cu ființele de pe alte 
planete. Numai din puncte și linii nu vom puteà descifră 
mai mult, decât că sunt şi acolo fiinţe cu o cultură cel 
puţin cât a noastră. Pentru ca să se poată spune cu sigu- 
ranţă, că o telegramă fără sârmă e venită de pe cutare 
planetă, trebue să fie înregistrată deodată la toate staţiu- 
nile de telegraf fără sârmă de pe pământ, sau cel puţin 
de pe jumătatea pământului de către planeta, de unde 
vine depeşa (fiindcă trecând prin pământ slăbesc razele)- 
Europa însă trebue să fie în tot cazul pe partea aceea, 
căa nu le va fi greu locuitorilor de pe Marte sau altă 
planetă a gâci după configuraţia uscatului, că centrul cul- . 
tural pentru pământ nu poate fi altul, decât acea bucată 
sfâșiată de toate părţile de mare, pe care noi o numim 
Europa. 

Un fizician a propus să se construiască un reficotor 
puternic, cu care să se proecteze lumină de diferite colori 
asupra lui Marte. Cu ajutorul lui s'ar putea comunică cu 

deosebite colori figuri punctate dela cele mai simple până 
la cele mai complicate. In figura de "alături punctele ar 
e * e însemnă lumina de o coloare, iar steluţele lumina 
* e x de altă coloare, cari ne dau o figură geometrică, 
e x o cea a pătratului. Cu modul acesta sar putea 
comunică, desemne întregi. 

Nu e esclus ca știința să descopere moduri nouă de co- 
municare atât de simple încât să ne cuprindă mila uitân- 
du-ne la turnul ciudat dela Nauen şi ascultându-i supă- 
rătoru-i bombardament. Poate că pe alte lumi sau şi 
descoperit ; cine ştie de câtă vreme raze nevăzute aducând 
depeşe din lumi necunoscute, trec prin noi şi prin pământ 
fără să ne putem da seamă de ele şi fără să fim în stare 
a le prinde şi înțelege. Mai ştii, poate că universul întreg 
e în legătură, un fel de «uniune telegrafică internaţională», 
sau mai bine zis cuniversală», în care suntem aşteptaţi 
să intrăm şi noi, pe când noi abiă am ajuns să avem 
pentru planeta noastră o «uniune postală internaţională». 

Bistriţa (Ardealului) I. Corbu. 


RI 


LUMEA DINCOLO DE SIMŢURILE NOASTRE 


IL. 


Am atins oare cu aceasta marginele Naturii, ori putem 
să mergem şi mai departe încă? Pentru a răspunde la 
această întrebare să ne ocupăm mai de aproape cu Căl- 
dura, Se ştie, că temperatura se măsoară cu termometrul. 
Scara centigradă e întrebuințată azi de lumea întreagă, 
«afară doar de cele două ţări retrograde, Anglia şi Statele 
Unite ale Americei de Nord». Deasupra lui 0°, când se to- 
peşte ghiaţa, temperatura. poate să crească din ce în ce, 
ajungând 700° în flacăra de gaz, 25000 în lumina oxyhi- 
drică, 35000 în cuptorul electric şi 60000 în Soare. Dede- 
subtul lui 0° temperatura poate să scadă până la — 2730, 


www.dacoromanica.ro 


118 NATURA 


adică până la zero absolut, Dela căldura cea mai mare până. 
la, frigul cel mai cumplit sunt aşă dar în totul 6300". Lumea. 
noastră îşi petrece veacul cam între 7° şi 700. Cât e de 

mare, sau mai bine zis, cât e de mică această regiune se 
vede desluşit din figura alăturată. Avem aface şi aici tot 
cu o ferestruică îngustă, ca şi în cazul razelor de lumină 
din numărul trecut. 

Căldura joacă însă în Univers un rol aşă de mare, în cât 
nu numai vieața, ci şi toate fenomenle naturale sunt ur- 
mări ale căldurei. Căldura hotărăște punctul la care are 
loc o schimbare chimică. Căldura, și numai căldura, pre- 
face ghinda în stejar și oul fără de vieaţă în puişor; în 
primăvară ea e care preface ca prin farmec pământul cel 
mort în verdele cel viu; ea înfurie aerul cel liniştit în 
vânt şi vijelie şi tot ea suge apa de pe lacuri şi o dă din 
nou pământului. Numai lipsa de căldură face ca arborii să 
se îngălbinească în Noemvrie şi să moară în Decemvrie. 
Aceste schimbări, ca și anotimpurile, sunt opera ei. 

De am putea trăi în frigul cel groaznic sau în căldura 
cea cumplită, cu totul prefăcută ni s'ar păreà lumea noastră 
cea, obicinuită. In împărăția gerurilor celor mai mari reac- 
țiunile chimice s'ar opri cu totul, Dinamita nu ar mai face 
explozie prin nici o lovitură, acidul sulfuric, de nu cumva 
ar fi cu totul ghiaţă, ar fi blând ca apa şi ne-am puteă 
spălă şi mânele cu el. Inainte cu mult de a ne fi scoborit 
aşă de jos am întâlni licide care, ca aerul licid, ar fierbe 
în clocote în tingiri de ghiaţă; mercurul nostru cel neas- 
tâmpărat, ar fi aşă de tare încât am face ciocane din el; 
corpuri de tot soiul ar fi aşă de elastice încât glontele 
din puşcă sau bila de biliard ar sări ca nişte mingi de 
gumă când sar izbi de vreun zid. 

Intr'o conferinţă ţinută la Royal Institution din Londra, 
profesorul Dewar a făcut icoana pământului, dacă acesta, 
ar fi răcit până la — 2000 (ceeace fără îndoială se va în- 
tâmplă cu timpul). Am aveă atunci oceane tari de ghiaţă, 
deasupra cărora sar condensă în ocean de aer licid atmos- 
fera noastră, acoperind întreg pământul cu un strat de 10 m. 
înălțime. Fără sfârşit ar fi atunci iarna la un ger ca acesta 
de trei ori mai mare decât, gerul dela poli. 

Intro lume ca aceasta materia ar luă proprietăţi ciudate 
de tot. Multe substanţe, de pildă, ar deveni fosforescente, 
sau mai bine zis luminiscente, şi ar scânteiă noaptea cu 
fel de fel de culori, după ce ar fi fost luminate ele singure 

de cu ziuă. Laptele, care fireşte ar fi solid, ar trimite raze 
albăstrui, ouăle s'ar păreă luminoase, iar albuşul de ou, 
pregătit anume, ar dă atâta lumină încât am ceti un jurnal 
la ea. Atunci n'am mai întrebuinţă nici lămpi, de oarece 
pereţii şi tavanul ar fi spoiţi cu substanţe luminiscente, 
care ne-ar lumină întocmai ca şi ziua. Nu mai puţin ciu- 
date ni sar păreă chiar nopţile. Atmosfera ar fi alcătuită 
în mare parte din hidrogen și alte gaze uşoare, argon, cripton, 
neon, heliu, a căror urme în aerul ce rcspirăm au fost gă- 
site numai de scurtă vreme. De am puteă păşi într'o at- 
mosferă ca aceasta am întâlni în ea o rezistenţă foarte 
mică. De oarece, apoi, aurora boreală stă în strânsă legă- 
tură cu cantităţile mari de hidrogen care se găsesc în pă- 
turile de jos ale atmosferii nu e de mirarc ca în ţara aceasta 
a gerului cumplit cerul să strălucească înti”'una în lumina 
acestui fenomen fermecător. La un frig ca acesta ne-ar fi 
cu neputinţă să fotografiem, deoarece la temperatura ae- 
rului licid lumina pierde 800%, din ac unea ei chimică. 
Puterile coeziunii sar face așă de maii încât mai toate 
corpurile ar fi așă de tari ca cuarțul ori diamantul. Tena- 
citatea, lor ar fi şi ea mărită; o sârmă subţire, care la tem- 
peratura obicinuită abiă poate să ţie câteva grame, ar fi 
în stare să ţie fără să se rupă câteva chilograme, iar una 
care ar ţine chilograme ar puteă să fie încărcată chiar şi 
cu o tonă şi tot nu sar rupe. Din oxigenul din aer, pre- 
făcut și el în ghiaţă, am puteă să facem magneţi; am puteă 
solidifică heliul, am căpătă substanţe așă de transparente 
cum nu sa mai fi văzut încă. 

Dacă ne îndreptăm acum din regiunea gerului grozav 
către aceea, a căldurei cumplite, ajungem într'o lume tot 
aşă de ciudată, dar în care toate sunt resturnate cu josul 
în sus. După experienţa noastră de toate zilele, nu ni se 
pare cevă mai sigur decât faptul, că nn corp care e în- 
călzit tare trebue să ardă, adică să se combine cu oxigenul. 
Cu toate acestea, la temperatura arcului electric, cărbunele 
nu vreă nici măcar el să mai ardă. Se face roşu-alb, se 

preface în vapori ce nu se văd, cu oxigenul însă nu vreă 
să se combine. Chiar bioxidul de carbon, care se formează 
la arderea cărbunelui, şi care se produce şi în corpul no- 
stru, de unde e dat afară prin plămâni, chiar el se des- 
compune, din cauză că atomii din el se desfac la căldura 
acelui foc, respingându-se în loc să se atragă. Hidrogenul 
şi oxigenul se combină se ştie la temperatura obicinuită, 
cu ajutorul unei scântei electrice. La 35000 stau unul lângă 
altul, şi nu se combină câtuş de putin. La această tem- 
peratură apa de pe pământ ar formă în jurul lui o pătură 
groasă de mii de kilometri. În această atmosferă s'ar pre- 
face, fireşte, în fum orce urmă de fiinţă. Obiectele de fier, 
podurile, vapoarele, casele, s'ar topi ca ceara. Observatorii 
de pe altă planetă ar vedeă ivindu-se o nouă stea, care li 
sar păreă de două ori mai mare de cum ar vedeă-o acum. 

.... In scurt, dacă am aveă ochi simţitori ca spectroscopul 
lumea, colorilor s'ar îmbogăţi cu sute de nuanţe. Dacă ochii 
noştri ar aveă iarăşi tăria unui microscop, ne-am îngrozi 
de neamurile nenumărate din aerul pe care îl tragem în 
piept, din apa pe care o bem, din mâncările pe care le 
gustăm. Dacă pipăitul nostru ar fi aşă de fin ca unele mi- 
crometre, atunci cea mai lustruită bilă de bileard, ba chiar 
şi täişul unui briciu, ni sar păreă pline de dinţi ca şi o 
secure necioplită din epoca de piatră. Dacă, în sfârşit, ure- 
chea noastră ar fi simţitoare pentru toate sunetele pro- 
duse de o sirenă, am simți atunci o lume nouă de armonii; 
și de ar fi simţitoare ca microfonul, atunci și liniştea, cea 
mai adâncă a nopții ni sar păreă zgomotul şi huruiala de 
pe Broadway. 

Intinderea de necrezut a cunoştinţelor omenești, dela Ga- 
lilei şi Newton încoace, împărăţia mare a științei de astăzi 
se reazimă tocmai pe cercetarea lumii aceștia care este 
aşezată dincolo de simțurile noastre, născute în noi dela, 
începutul începutului. 

G. G. Longinescu. 


E 

PITTSBURG 

Văzusem fabricele din Creusot, Saint-Chamond, Rive-de- 
Gier; văzusem uzinele Krup. Văzusem Dusseldorf. Ştiam 
de mai înainte că voiu găsi aici Oraşul ferului, fantastic 
şi peste măsură de mare. 

Nu m'am înşelat. Asămuite cu iadul înspăimântător ce-l 
văzui aici Dusseldorf, Essen, Creusot, Rive-de-Gier, Saint- 
Chamont sunt numai nişte locuri de ţară liniștite şi par- 
fumate, locuri pacinice şi răcoroase în care fumează în 
aerul albastru câtevă pipe lungi şi lenevoase. Puteti să le 
adunaţi pe toate la un loc, şi să mai puneţi pe deasupra 
şi pe Manchester cel groaznic, şi tot nu veţi isbuti să 
produceţi impresia strivitoare pe care am simţit-o când, 
într'o dimineaţă cenuşie de iarnă, mă urcai în rîndul al 
douzeci şi unulea al celei mai înalte case din oraş— 
Frick Building — şi privii înaintea mea. 

Inchipuiască-şi cinevă un oraș de 350.000 locuitori, întins 
de tot şi în care toate casele, toate monumentele, toate 
catedralele, toate turnurile, obeliscurile, coloanele varsă 
în spre cer fumuri de toate colorile; o pădure în care 
copacii sunt ţăvi cu zmocuri mişcătoare de vată cenusie, 
galbenă, roşie, blondă, albastră şi neagră; un ţinut care 
se întinde până nu se mai vede sub două ceruri, unul 
liniştit şi îndepărtat şi care abiă se zăreşte prin ceata 
deasă, celalt aproape de tot, vecinic în mişcare şi necon- 
tenit mărit de nourii de cenuşă şi de praf încăreaţi cu 
oxizi care merg să se întâlnească şi să se amestece în 
înălțimile aerului întunecat. 

Din acest al douăzeci şi unulea rînd ochiul se afundă în 
prăpastia uriașă din care natura a făcut centrul ideal al 
industriei şi al comerţului. Oraşul este prins între două 
riuri largi, Alleghany şi Monongahela, care impreunându-și 

aici, sub ochii noştri, apele lor galbene formează Ohio, -- 
acest fluviu uriaş care se va perde şi el, 1200 km. mai 
departe, în Mississipi ! 

O duzină de poduri trec pe deasupra acestor fluvii; 
treisprezece drumuri de fer urcă povârnișul colinelor care 
încadrează oraşul. 

E iarnă, pe munţi, şi departe pe câmp, zăpada acoperă 
totul cu un alb ce nu se potrivește de loc cu atmosfera, 
de fum şi de cenuşă care o învălue. Pe apă, între malu- 
rile albe, luntre uriașe, adânci cât niște puțuri, şi pline 
ochiu cu cărbuni, umblă mereu trase de steamere cu aburi. 
Un sgomot groaznic în care se amestecă clopotele tram- 
waelor şi scârţiitul jalnic al prăjinilor ce le dă curentul, 
sunete metalice. gemete de coşuri, gâfâitul locomotivelor, 
uruitul vagoanelor pe şini, scrâșnituri de macarale, un 
tărăboi de ferării aruncate clae peste grămada, şuerături 
de tot felul se înalţă în aer, la început distinse, pe urmă, 
când urechea se mai deprinde, amestecându-se într'un urlet 
de mare mâniată, 

... Capitalul industrial din Pittsburg e socotit la 10 
miliarde lei. Pittsburg își datorește starea înfloritoare așe- 
zărei lui în centrul unei regiuni priincioase şi bogățiilor 
de neînchipuit de sub pământul său. 

Patrusprezece linii de drum de fer ajung până la el; 
370 trenuri 'pleacă şi sosesc în fiecare zi. Anul trecut 
(1903) a trimis 20 milioane de tone de cărbuni pe şine și 
5 milioane de tone pe apă. Dacă adăugăm la aceste 25 
milioane și transporturile produselor fabricate, precum şi 
petrolul, ajungem la un total de 75 milioane de tore de 
trafic pe fiecare an, sau la valoarea unui transit a celor 
patru mai mari porturi franceze. 

S'a încărcat în Pittsburg, întrun an, 2,289,000 vagoane 
de mărfuri, fără a mai socoti miile de luntre şi steamere 
care s'au coborit pe Ohio şi Mississipi până la Noul Orlcan. 

Aceasta în ce privește mişcarea. 

Bogăţiile naturale sunt în câmpurile nesfârşite cu căr- 

buni de piatră, care es până la suprafața pământului, în 
minereurile de fer şi în petrol. 

Valoarea exportului de cărbuni, care erà de 55 milioane 
de lei în 1895 s'a urcat la 110 milioane în 1901! Şi pe 
fiecare an producția creşte pe aceiaşi măsură. 

Sa socotit că subpământul va dă această producție încă 
şaptesute de ani de acum înainte. 

Petrolul e în cantitate peste măsură de mare: pe fiecare 
an se trimit 40 milioane de butoae cu trenul sau pe apă. 

Industria ferului atinge proporţii ameţitoare. Se ştie că 
aici e centrul trustului de oţel. 

Trei cifre ne vor dă o idee de însemnătatea industiiei 
ferului aici: 1) 33 de cuptoare înalte lucrează tot anul în 
Pittsburg ; 2) Producţia întreagă de minereu de fer în Sta- 
tele Unite este socotită la 20 milioane de tone pe fiecare 
an Un sfert, adică 4 milioane de tone, este înghiţit de 
cuptoarele înalte din Pittsburg și împrejurimi ; 3) Producţia, 
pe an de fer brut este în Statele Unite de 7 milioane de 
tone; jumătate, adică trei miliarde de kilograme, e pro- 
dusă în Pittsburg; a treia parte din şinele de oţel fabri- 
cate în Statele Unite şi a treia parte din oţelul turnat în 
drugi es din Pittsburg ! 

Se socotesc 24.000 cuptoare pentru cok, care produc 12 
milioane de tone pe fiecare an şi cu care se încarcă 
600.000 vagoane ! 

Cantități uriaşe de gaz natural se găsesc iarăși în Pitts- 
burg. El nu e așă de curat ca să slujească la luminat; 
are însă o putere mare de încălzit casele particulare şi 
uzinele. E adus — chiar dela 15) km. depărtare — prin 
canalizări anumite. Pe fiecare zi se consumă din acest 
gaz un milion de metri cubi; se vinde cu zece bani 
metrul cub. 

Iată bogăţiile naturale ale Pittsburgului: cele trei râuri 
ale lui, cărbunii săi, varul care e adus din munţii Alle- 
ghany, cu un cuvânt materie primă şi mijloace eftine de 
transport. Cu ajutorul lor şi mai cu seamă cu un maşi- 

nism care a atins marginele perfecțiunei Pittsburg poate 
să fabrice oțeluri care înfruntă concurența străină, şi 
care au putinţa, cu toate drepturile care le lovesc la 
intrarea lor în Franța, să concureze produsele franceze. 
Englezii au şi fost bătuţi de verii lor de peste ocean. Sin- 
gură Germania se apără bine în contra Americei. Ea iz- 
buteşte chiar să vândă în America şinele şi maşinele ei. 
Aceasta, se datoreşte bogăției în combustibil și eftinătăţei 


muncei germane. 
(După Jules Huret, De New-York à la Nouvelle Orléans). 


G. G. Longinescu. 
-Re 


NOTIŢE 


Temperatura Lunei. — D-l F. W. Very, în urma unui studiu 
amănunţit cu privire la temperatura satelitului nostru, a ajuns la 
următoarea încheere. Se pare, că cea mai mare parte din Lună su- 
feră schimbări grozave de temperatură ziua și noaptea. Pe la mijlocul 
zilei, când soarele s'a ridicat la oarecare înălţime pe cerul Lunei, 
suprafaţa ei are o temperatură mai caldă decât apa care clocoteşte. 
O idee slabă de cum e luna pe la amiază în aceste locuri ne pot dà 
numai puţine locuri de pe suprafaţa pământului, în deşerturile cele 
mai groaznice unde oamenii şi animalele mor și unde nisipurile ard 
pielea de calde ce sunt. Numai în regiunile polare Luna pare să aibă 
o teimperetură mai de suferit. In timpul noplii lucrurile sunt tocmai 
pe dos, temperatura find puţin tnai ridicată de — 2009! Dacă pe 
suprafața Lunei ar mai fi şi o atmosferă ca a noastră atunci căldura 
ei la amiază ar fi cu mult mai mare. Cine ştie dacă atmosfera nu 
lipseşte din lună, tocmai pentru acest cuvânt, ca să nu omoare de 
căldură fiinţele speciale care ar putea trăi! (Revue scientifique, 20 
Decemvrie 1906). 


* 
* * 


Câinele, pisica şi bolile molipsitoare. — E cunoscut de toată 
lumea faptul, că aceste animale, la care omul ţine uneori așă de 
mult, sunt câteodată foarte primejdioase pentru sănătatea lui. In 
afară de turbare, de tenia şi de alte boale, pe care leau câinii şi 
pisicile, aceste animale pot să dea omului care le alintă şi boli îm- 
prumutate tot dela oameni. De cele mai multe ori părul lor iea 
produsele patologice dela o persoană bolnavă şi le dă unui om să 

nătos, care uneori întrebuinţează toate mijloacele de apărare arătate 
de ştiinţă, 

Experienţe exacte au dovedit acest lucru. Sămănându-se pe părul 
câinilor şi pisicilor culturi în bulion de diverse microorganisme şi 
tăindu-se din când în când câteva smocuri de acest păr, sa găsit 
bacilul tific chiar după 17 zile, bacilul lui Löffler chiar după 24 zile 
şi bacilul cărbunelui chiar după 2 luni, toţi păstrându-şi virulenţa 
în grad foarte mare. 

Când un copil, sau o persoană adultă, după o boală mai grea sau 
mai uşoară, intră în convalescenţă cere, de multe ori, să se joace 
cu câinele sau cu pisica favorită. Aceştia nu aşteaptă să fie rugaţi. 
Căldura patului, aşternutul moale, desmerdările de tot felul, mân- 
carea din belşug sunt atâtea cuvinte care îi fac să stea cu plăcere 
pe lângă un bolnav. Desmerdaţi şi răsdesmerdati, uneori chiar săru- 
taţi de bolnav, câinii şi pisicile adună pe părul lor, dacă „nu şi pe 
buze şi pe nas, scamele de scarlalină, cojile de variolă, bacilii lui 
Löffler, lui Eberth, lui Koch şi-i duc moştenire persoanelor de care 
se vor apropriă în urmă. O fetiţă bolnăvindu-se de scarlatină a 
fost ținută izolată cu cea mai mure băgare de seamă. Toate măsurile 
au fost luate, ca să nu vie în atingere cu o soră a ei mai mică. Cu 
toate acestea, după scurtă, vreme, s'a îmbolnăvit şi ea. Toţi din casă 
erau 'gata să declare falimentul medicinei. Lesne s'a dovedit însă 
că o pisică, foarte frumoasă de altfel, eră cauza îmbolnăvirii. 

Pericol cu mult mai mare decât în casele particulare par să fie 
câinii, şi mai cu seamă pisicile, în spitale, case de sănătate, infir- 
merii, etc. Aproape nu e sală de spital care să nu aibă măcar o 
pisică, dacă nu chiar mai multe. Și lumea le ţine, pe deoparte, ca 
să prindă şoareci, pe care nu-i prinde, şi pe de alta, că nu costă 
parale, bolnavii singuri întreţinându-le din mâncarea lor. Ei bine, 
aceste pisici trec dela un pat la altul, dintr'o cameră în alta. Dis- 
tracţiile fiind rare în spitale, bolnavii şi convalescenţii caută care 
mai de care să le desmierde mai mult. Şi aşă se face că ele trec din 
mânile, unui scarlatinos în acelea a unui disinteric, de pe plapoma 
unui tific pe perna unui tuberculos. lar urmarea e... ivirea pe ne- 
gândite a atâtor boale sau măcar a atâtor complicaţiuni. Dacă cineva 
vrea cu orice preţ, să alinte un câine sau o pisică, apoi trebue nu- 
mai decât să se spele cu săpun ; leacul e simplu, numai trebue luat 
la vreme. (După un articol cu mult mai mare a d-lui dr. Remlinger, 
Revue scientifique, 29 Decemvrie 1906). 


* 
* æ 


Din Cosmografia sălbaticilor. — Negritoşii din Malacca cred 
că pământul creşte mereu şi cu siguranță că ar ajunge şi soarele 
dacă n'ar fi ros de un bătrân însărcinat cu păstrarea unui statu-quo. 

Cerul este după ei spânzurat printr'un inel d'asupra capului nostru. 
Câte-va fapte astronomice reale sunt întrupate în legendele lor. 
Iacă o legendă culeasă de Marche: 

«Soarele este o femeie cu o mână legată pe care bărbatul său o 
târăşte după el. Luna este şi ea o femeie numită Kouneid măritată 
după Mogand-Butan a cărei meserie este să facă laţuri cu care să 
prindă oameni, iar stelele sunt copiii ei. 

Soarele aveă şi el copii şi stând de vorbă cu luna îi zise: — Cu 
siguranţă că nu este posibil ca oamenii să rabde atâta lumină şi 
căldură, — Adevărat zice luna, dar ce să facem ? — Iaca ce să facem 
zice soarele: Să ne mâncăm copiii şi rămaşi apoi singuri să lumi- 
năm şi să încălzim oamenii. — Bine zice luna, să ne așezăm pe 
lucru. 

Soarele cinstit şi-a mâncat toată familia, luna însă mai şireată 
şi-a ascuns copiii, — şi pe când soarele nu mai aveă nici un copil, 
luna dete drumul din ascunzătoare la ai săi. Soarele văzându-se 
păcălit, s'a necăjit foarte tare şi s'a pus pe goană după lună şi puiii 
ei, şi de atunci o goneșşte într'una ; câteodată se pare că soarele este 
gata să pue mâna pe ea (explicarea eclipselor), dar luna scapă re- 
pede şi apoi nu mai dă drumul la copii decât noaptea când soarele 
dușmănos este departe. 

(Dm H. Coupin: Biza:reries des races humaines). V.A. 


* 
* * 


Luminatul ou gaz, pe care îl cerem azi şi pentru străzile cele mai 
mărginaşe ale Bucureştiului, a fost combătut la început cu multă 
înverşunare. Revista Prometheus, reproduce următorul articol pu- 
blicat în Kölnische Zeitung, din 28 Martie 1863. «Luminatul stră- 
zilor cu gaz trebueşte condamnat pentru următoarele cuvinte: 1. 
Din motive teologice. Introducerea, lui înseamnă fo atingere adusă 
în ordinea dumnezeiască, care a făcut întunericul pentru noapte. 
2. Din motive „juridice, fiindcă este nedrept să se pună 'biruri, 
pentru introducerea lui, şi pe acei. cari n'au nici cel mai mic in- 
teres, [de nu au cumva chiar interese opuse. 3. Din motive higie- 
nice, de oarece mirosul de gaz e vătămător, iar plimbatul în aerul 
rece de noapte poate să înlesnească răcirea oamenilor. 4. Din mo- 
tive morale, de oarece frica de întuneric păzeşte pe mulţi de a 
păcătui, iar beţia şi desfrâul vor creşte, când strazile vor fi luminate, 
5. Din motive poliţieneşti, de oarece lumina [sperie pe cai şi dă 
curaj hoţilor. 6. Din motive de economie naţională, de oarece 
pentru materialul trebuincios vor eși din ţară sume mari de bani. 
7. Din motive naţionale de oarece prin aceste gquasi-luminaţii 
din fiecare sară se slăbeşte efectul luminaţiilor de sărbători cari au 
menirea să trezească şi să ridice sentimentul naţional». Cu toată 

tăria, (!) acestor argumente, care ne fac să zâmbim astăzi, luminatul cu 
gaz a învins şi a ajuns ceeace se ştie. Asemenea lupte, trebue să spu- 
nem, nu s'au dus din nefericire numai în contra luminatului cu gaz- 
Şi trenul, şi tunelurile. şi telegraful, şi electricitatea, şi câte şi mai 
câte alte înbunătăţiri, toate au fost la început combătute cu argu- 
mente care ne fac să râdem azi, sau să plângem de mila pe oameni, 
uneori cu adevărat superiori, care le-au formulat. In contra trenului 
sa adus învinuirea că va călcă vacile, ce se vor află pe şine. In 
contra tunelurilor s'a spus că vor produce reumatisme, etc. 

Judecând însă după graba cu care perfecţionările sunt primite 
astăzi putem spune că în această privinţă omenirea a făcut cu ade- 
vărat progrese simţitoare. 


Din psichologia găinii. In vreme ce se caută azi a se dovedi că 
şi plantele dau dovezi de pricepere, un învăţat a crezut de cuviinţă să, 
adune probe că la găină nici vorbă poate fi de o pricepere mai mare, 
ba nici chiar de un instinct mai puternic. Cea mai ciudată dinte 
apucăturile găinii e, în adevăr, clocitul în cuibare goale. Când cade 
cloşcă ea cloceşte pur şi simplu şi nu se sinchiseşte de loc dacă în 
cuibar sunt sau nu ouă, altele stau adesea lângă ea și clocesc îm- 
preună, de sigur fără nici un rost. De multe ori lasă cuibarul cu ouă 
pentru un altul gol, dar care are mai multe pae şi e mai uşor de 
ajuns la el. Când e să crească puii ea aleargă cât poate prin curte 
şi nu se uită de loc dacă puii se ţin deea sau nu. Altă probă că nu 
gândeşte de loc e că deşi puii sunt pe lângă ea, ea cîrcîe cât se poata 
de tare, dând de veste astfel şi altor găini că a găsit ceva bun, pentru 
care pe urmă trebue să se bată ca să nu rămâe păgubaşă. Multe 
găini se sue pe garduri, pe ziduni, pe magazii şi nu-și dă de loc seama 
că, puii nu o pot urmă. Câte odată le dă puilor grăunțe mari și ea 
singură mănâncă pe cele mai mici, care ar fi mai potrivite pentru 
puişori. Ricîitul pământului de multeori e fără rost şi le strică în loc 
să le folosească. Când dă de o crăpătură într'un gard care e prea 
mică încearcă mereu să treacă prin ea, cu toate că vede că nu 
se poate. Când dă de vieun capăt de ţigară aprins fiecare găină trebue 
să-l încerce cu ciocul ca să vadă că nu e de mâncat. Când troaca 
lor e plină cu mâncare care ar ajunge pentru toate ele nu mănâncă 
în linişte ci se repede care mai de care, ca nu cnmvă să nu-i ajungă. 
Dar codcodocitul după ouat, ce rost are ? (Prometheus, 19 Decemyrio 
1906). 


Ri 


nann 


Tip. GUTENBERG Joseph Göbl, str. Dómnei, 20. 


~- 

O ESCURSIUNE LA SUPRAFAŢA LUNEI 


Când privim Luna cu ochii liberi, vedem la suprafaţa 
ei regiuni întinse mai întunecoase, petele Lunei. Aceste pete 
— din cari imaginaţia poporului a făcut vedenii care mai 
de cari bizare — au fost numite mări, la o vreme când 
mijloacele de observaţie nu permiteau studiul de aproape 
al solului lunar. Astăzi însă când observaţiile arată că nu 
există la suprafața Lunei nici cel puţin urmă de o atmos- 
feră apreciabilă, şi prin urmare nici apă, numirea, de mări 
dată petelor ei numai e de loc potrivită. 

Ceeace numim mări, sunt niște șesuri întinse, mai mult 
ori mai puţin adânci, însă sub nivelul general al Lunei și 
ocupând aproape jumătate din suprafaţa vizibilă a ei; iar 
de jur împrejurul lor o lunetă cât de modestă ne arată 
lungi şiruri de ridicături, munţii Lunei, şi ici colo vârfuri 
ascuţite cari luminate de razele soarelui ne apar ca ade- 
vărate văpăi. Se văd apoi văi circulare, unele abiă vizibile, 
altele având diametrul până la 250 km., înconjurate de 
asemenea de câte un zid muntos, care se ridică în formă 
de terase şi atinge înălţimi de mai bine de 5000 m, — 
munţii Leibniiz de pe Lună au peste 8000 m. — înălţimi 
enorme, când ne gândim că Luna, e de 50 de ori mai mică 
ca pământul. 

Acestor văi s'a dat numele de cratere, iarăşi nepotrivit, 
fiindcă formarea lor nu e de loc de natură vulcanică, ci 
e la fel cu aceea a mărilor. 

Intwadevăr, fundul văilor şi mărilor de pe lună e de tot 
neted şi numai rareori se observă la lumina soarelui, în- 
tocmai ca o insulă de stâncă, câte un pisc ascutit, ori şi 
mai multe ; însă când sunt mai numeroase, o observaţie 
mai atentă ne asigură că ele au făcut o dată parte dintr'un 
lanţ comun și se înşirue astăzi întocmai precum sunt în- 
şirate insulele Mariane ori Aleutine la suprafata Pacificului. 


Natura No. 5 An. II. 9 

Aceasta, e dovadă, că atât mările cât şi văile s'au produs 
printr'un fel de scufundare din distanţă în distanţă a so- 
lvlui Lunei, din cauza contractiei prin răcire a scoarței 
globului ei; şi e firesc ca, aceste scufundări de sol să se 
fi produs în forme circulare şi pe întinderi variate, iar 
conturul, rămas astfel d'asupra nivelului fundului, să for- 
meze lanţul de munte înconjurător; mai mult, prin aceste 
crăpături circulare a trebuit să inunde un lichid interior 
şi care în urmă sa solidificat. 

In afară însă de pretinsele cratere, se văd pe Lună şi 
cratere adevărate, adică deschizături în formă de pâlnie 
ridicându-se la înălțimi potrivite d'asupra solului, iar de 
jur împrejur d'alungul conului se vede lava, scursă în şiroae 
răsleţe până departe de poalele vulcanului. 

Insfârşit, ceeace mai atrage privirea, când observăm su- 
prafatță Luni într'o lunetă, sunt un fel de brazde lungi şi 
foarte înguste, strălucitoare când e luna plină, întunecoase 
la, alte faze ale ei; măsurate în lunetă, cu mijloacele de 
cari se dispune şi cu cari sa, măsurat şi munţii din Lună, 
se constată, că au uncle până la 100 km. în lungime, pe 
când lărgimea lor nu trece peste 2 'km. 

Luna, am spus dejă, nu ne revelează nici urmă de at- 
mosferă, nici un nour nu sa văzut vr'o dată la suprafaţa, 
ei, nici o schimbare nu se observă în legătură cu ano- 
timpurile ; şi cu toate astea, nu mijloacele de observaţie 
ne lipsesc. Cu mijloacele de observaţie de cari astronomii 
dispun astăzi, se observă pe Marte cum la poli se topesc 
zăpezile la apropierea anotimpului de vară şi cum din 
contra, ele cresc în întindere cu apropierea iernei pe planetă; 
se observă de asemenea, atmosfera, lui Jupiter şi se urmă- 
reşte chiar schimbările formei nourilor ei. 

Şi cu toate astea, sunt aşà de departe de noi aceste 
două astre! Un tren străbătând spaţiul cu 60 km. pe oră 
şi fără oprire ar pune mai bine de 200 de ani ca să ajungă 
dela, pământ la, Martie şi vr'o 1165 de ani până la Jupiter 
şi numai 9 luni până la Lună! 

De asemenea, nu pare a mai exista pe Lună nici urmă 
de vr'o activitate vulcanică; se citează, ce e drept, dis- 
pariţia în 1866 a craterului Linné, cu un diametru de 
7 km., însă e singura, observaţie de acest fel. E deci foarte 
multă probabilitate că Luna e un corp stins, pe care de 
mult nu se mai manifestă nici un fel de vieaţă, nici chiar 
anecanică. 

Şi cu toate astea, e atât de interesantă priveliștea ce 
ne desfășură la suprafaţa Lunei o lunetă chiar mijlocie ca 
putere măritoare ! 

Mai ales devine captivantă observaţia Lunei, când ajunge 
cinevă să recunoască cât de puţin locurile, să ştie să stră- 
bată acele șesuri line și nemărginite, sau să se strecoare 
printre numeroasele trecători ale munţilor ei, fără riscul 
de a se rătăci; altfel, oboseala ce l'ar coprinde i-ar răpi 
din farmecul în care se găsește. 

Şi ceeace contribue încă la frumuseţea acestei privelişti, 
sunt: de o parte vârfurile înalte şi ascuţite, cari par în 
facări când sunt luminate de razele soarelui, de alta, um- 
brele, cari ne arată pe şesuri conturul şirurilor de munţi 
şi cari, variind în întindere cu înclinarea razelor ce vin 
dcla soare, schimbă neîncetat configuraţia solului lunar. 

Incepând cu marea Crizelor, cea dintâiu care apare la 
vr'o trei zile după ieşirea Lunei din conjuncţie, observa. 
torul, care şi-a propus să facă o escursie la suprafaţa ei 
cu ajutorul unei lunete de 16 cm. de ex. ca obiectiv — 
după ce priveşte un moment craterul Picard, întâlnește 
în cale-i, îndreptându-se spre răsărit, zidul de munte în- 
conjurător al acestei mări. 

Fără întârziere va găsi însă o trecătoare, care pleacă 
dela mare în pantă suişă spre sud-est şi pe care îşi poate 
îndreptă pașii în escursia lui spre mijlocul Lunei. 

Și pe când se află încă în trecătoare îi apare înainte, la 
capălul ei, un fel de stea luminoasă; e craterul vulcanic 
Proclus, iar razele ce se văd, nu sunt decât şiroaele de 
lavă puternic luminate acum de soare. 

La ieşirea din munţi se va găsi pe un platou foarte ac- 
cidentat, semănat cu crateri de deosebite mărimi, printre 
cari cel d'întâiu întâlnit, în cale după Proclus e Macrobiu 
al cărui fund e foarte adânc şi din care apare un pise 
luminos. De pe platou, la nord de marea Crizelor vede pe 
Cleomede, vale întinsă şi numai în parte luminată de soare, 
străbătut de patru insule vulcanice; apoi, spre miazăzi: 
marea, Fecundilăţei şi mai departe încă zăreşte marea Nec- 
tarului, mărginită spre apus cu munţii Pirinei şi închisă. 
spre miazăzi şi la răsărit, pe rând, cu craterul enorm Fra- 
castor şi cu munții Altai, terminaţi la un capăt, la capătul 
sud, cu Piccoiomini, iar la cel nord cu lanţul craterilor 
Catharina, Chiril şi Teofil, crateri foarte înalţi, căci Ca- 
tharina are 5010 m., iar Teofil 5560 m. 

In fine, la sud-estul platoului se întinde marea Liniştei 
iar spre nord şi nord-est, Lacul Visurilor şi marea Seni- 
nătăţei. 

Dar să continuăm călătoria începută şi străbătând platoul. 
să ne îndrumăm spre nord-est; după ce observatorul va fi 
trecut pe rând munţii Tauru și Lacul Visurilor, începo a 
zări la orizont, spre răsărit, lanţul cel mai lung de munţi ce 
se observă pe lună, anume: munţii Alpii, Caucaz, Apeninii 
şi Carpaţii, cari formează un lanț de peste 2.000 km. de 
lungime, şi în mersul lui spre răsărit trece pe lângă Posi- 
doniu vast circ lunar cu terase foarte pronunţate în interior 
de jur împrejur, mai departe lasă pe Eudoxiu la stânga și 
pe Aristotel la dreapta şi continuându-și calea ajunge în 
frumoasa vale a Alpilor. 

De când începe această vale şi în tot lungul călătoriei 
ce o va face apoi în marea Ploilor—unde se termină valea, 
Alpilor—îndreptându-se spre miază-zi mai întâiu şi apoi 
din nou spre răsărit, pe poalele Caucasului, Apeninilor şi 
Carpaţilor priveliștea e din cele mai frumoase ce se poate 
închipui. 

Valea Alpilor se intinde printre masivii muntoşi pe o- 
lungime de aproape 200 km. ; si ceea-ce uimeșşte privirea, 

e uniformitatea lărgimei ei pe toată această întindere. Ni- 
căiri într'adevăr, pe pământ nu se vede o vale aşă de lungă 
şi cu marginile riguros în linie dreaptă. 

Existenţa de forme rectilinii pe lună şi pe întinderi atât, 
de mari, presupune că forţa, care le-a produs n'a întâlnit 
nici o pedică în drumul ei; însă, asemenea forţe n'au putut 
fi de cât curenţii atmosferici şi marini, de unde rezultă, 
că luna a fost neapărat o dată în stare fluidă. 

Acum observatorul traversează Alpii şi privirea lui e 
captivată de odată de vârfurile înalte cari se perindează 
luminate de soare; e peisagiul — poate şi mai măreț — ce 
priveste călătorul prin Alpii Elveţiei când numai vârfurile 
mai sunt luminate de ultimile raze ale soarelui ce apune; 
şi de sigur aceasta e şi singura asemănare între cei doui 
munţi cari poartă acelaş nume. 

Intrat în Marea Ploilor observatorul lasă spre nord crate- 
rul Platon, vale circulară şi vastă al cărui fund e absolut 
neted și după ce privirea lui e un moment atrasă de două, 
vârfuri foarte apropiate cari lucesc la răsărit, adevărate 
torţe aprinse — craterul Pico — e neapărat atras de lanţul 
Caucazului şi Apeninilor; pe cari îi are acum spre apus. 

Acest peisagiu lunar e admirabil! E poate, ceea-ce întâl- 
neşte ochiul astronomului mai frumos în peregrinaţiile lui 
cerești. 

Şi la farmecul ce-i procură această privelişte, se adaogă 
şi interesul ştiinţific ce se prezintă aici, căci mai mult ca 
criunde îşi poate dă seama de relieful solului, prin jocul 
razelor de lumină pe piscurile acestor munţi şi prin con- 
turul mereu în schimbare al umbrelor, aşternute pe întin- 
deri enorme peste şesul adânc şi neted al mării Ploilor. 

Tot aci vin să contribue la frumuseţea şi interesul peisa- 
giului, craterii Aristil, Autolicus şi Timocharis, iar între ei, 
cel mai mare dintre toţi Archimede. In fine, la capătul de 
răsărit al Apeninilor, Eratostene, cu un înalt pisc în mijloc 
şi mai departe, da sud de Carpaţi, întrun șes întins care 
face parte din vastul Ocean al Tempestelor, se vede 

Copernic, crater enorm, cu un diametru de 90 de ki- 
lometri. 

Aici, mai ales, se vede forma de terase pe partea din- 
năuntru a muntelui înconjurător, iar pe partea din afară, 
şiroaele de lavă, cari se pierd departe în șesul Tempestelor. 

Şi dacă observatorul s'ar îndreptă acum spre sud, ar 
vedeă la stânga un lanţ de 3 mari crateri caracteristici, 
iar dela ei numărul lor merge mereu crescând spre pol. 
In acest din urmă drum, cel mai remarcabil crater ce în- 
tâlneşte e Tycho, vast ca şi Copernic, caracterizat prin 
cantitatea enormă de lavă ce a trebuit să se fi scurs odată 
prin pâlnia lui centrală. Această lavă luminează aşă de 
puternic la luna plină, că se distinge și cu ochii liberi ca. 
o aureolă luminoasă pe discul Dunei. Mai spre sud, cu cât 
se va apropia de pol, craterii sunt atât de numeroşi, în 
cât cei mai mulţi sau întins unii peste alţii şi s'a produs 
un chaos; nimic pe pământ nu poate da o idee, de aspectul 
ce prezintă toată zona din prejurul polului sudic al Lunei. 


* 
* * 


Aici se opreşte această escursie lunară care cere 10—12 
seri de observații. Intr'adevăr, Luna se apropie de fasa ei 
plină în care, razele solare căzând normal, nu mai sunt 
umbre, nu mai e relief. Ea s'ar puteă continuă după 2—3 
zile dela luna plină de astă-dată dimineaţa, chiar și după 
răsăritul soarelui, şi sar mai vedeă câţiva crateri nout 
de oarecare însemnătate, Kepler mai ales, şi atâta tot. Ne 
va rămânea, pentru totdeauna, necunoscută cealaltă emisferă 
a Lunei, căci ea astfel își face învârtirea, în jurul pământu- 
lui, în cât ne întoarce în totdeauna aceeași faţă. 


N. Coculescu 
Profesor de Astronomie la Universitatea 
din Bucureşti 

Secolului din care am eşit acum câţiva anii s'a zis de 
unii secolul iufelii. Acest nume se poate aplică însă cu 
drept cuvânt secolului actual, căci în el totul se îndreptează 
în vederea, măririi iuţelelor cunoscute şi a creării de noi 
iuţeli. Nu e zi în care să nu se zică mai iute, mai repede, 
imediat, instantaneu. De unde mai înainte noţiunea de iuţeală 
eră strâns legată de ideia mișcării, azi a pătruns în toate 
manifestările activităţii omeneşti ; de unde ea eră de dome- 
niul exclusiv al mecanicei, azi a pătruns în toate ştiinţele. 

Dacă altă dată puneai întrebarea: «ce este iufeala ?» îţi 
răspundea imediat: «spațiul percurs în unitatea de timp» 
azi însă nu mai ştie ce să răspundă. Orice poate fi raportat, 
la timpul în care se produce, are o iuţeală, şi cum totul 
se petrece în timp, totul are o iuţeală. Mai mult încă, 
pentru acelaş lucru s'au imaginat fel de fel de iuțeli. Dola 
iuțeala de venire a unui om dela, un loc la altul, până la 
iuțeala de parvenire dela o stare la alta pe care nu o merită, 
avem o varietate nesfârşită de iuţeli aplicabile omului ! 

Oricine poate să-şi deă uşor seama ce este iuţeală, căci 
ea, măsoară repeziciunea ori încetineala cu care se face o 
mişcare. Asistăm, de exemplu, la o alergare de cai. Vedem 
că toţi pleacă de odată şi că unii ajung mai curând iar 
alţii mai târziu la un anumit semn. Se zice atunci că acei 
cai au iuţeli diferite, şi anume se ià ca măsură a acelor 
iuţeli raportul între drumurile străbătute de fiecare şi timpul 
întrebuințat pentru a'l străbate. Tot în acest mod găsim 
iuţelile cu care se mişcă oamenii, trăsurile, trenurile, automo- 
bilele ; iuţelile cu care sboară pasările sau înoată peştii; 
iuţeala corpurilor cereşti, etc. 

Afară de acest fel de iuţeli mai avem și altele. Un feno- 
men se observă acum aici, şi peste câtva timpiîn alt loc.. 
Raportul distanţei între acele două locuri, către intervalul 
de timp ce a trecut spre a observă fenomenul la ele se zice 

iuteală de propagare a acelui fenomen. Avem astfel iuţeala, 
luminei, sunetului, electricității, etc. Un corp își măreşte 
volumul cu timpul. Să menţinem un punct al lui fix; 
atunci celelalte puncte par că se mişcă în raport cu dânsul. 
Iuţeala cu care se face mișcarea unui punct este tuteala de 
creştere în direcţiunea ce uneşte punctul fix cu punctul 
mobil. Astfel avem iuţeala de creştere a copacilor, a oame- 
nilor în sus Sau în lături; şi apoi figurat, iuțeala de cre- 
ștere a populațiunii, a avuţii unei naţiuni, etc. In fine mai 
putem raporta la timp nu numai distanţa, ci şi alte mă- 
rimi ca greutatea, munca, numărul unor lucruri, etc. Se 
obține astfel o varietate foarte mare de iuțeli. 

Pentru a se lămuri cele spuse până aci să luăm câteva 
exemple. 

Un călător pleacă din Bucureşti cu trenul de 7 dimineaţa 
spre a se duce la Iaşi, unde va ajunge seara la 9. Trenul 
se mișcă între staţiuni şi stă pe la ele, la unele mai puţin, 
la altele mai mult. Distanţele percurse se pot citi pe stâlpii 
hectometrici sau kilometrici ai linii ; timpul se poate citi 
pe un ceasornic. Cum găsim iuțeala trenului? Lucrul nu 
e uşor, căci depinde de călător. Dacă acesta e un inginer, 
el s'ar uită pe linie să vază o porțiune dreaptă, unde trenul 
nu urcă, nici nu coboară, şi ar observă, de exemplu, că 
fiecare hectometru este străbătut în 6 secunde, adică 1 km. 
pe minut sau 60 km. pe oră. El ar spune atunci că îuțeala 
adevărată a trenului pe porţiunea examinată este de 60 
km. pe oră. Dacă călătorul nostru e un controlor de me- 
canici, el s'ar uită pe linie or de câteori i se pare că trenul 
merge prea repede, şi ar constată, de exemplu, că cel mai 
scurt timp în care sa percurs o sută oarecare de metri 
este de 4!/, secunde. El ar spune atunci că iuțeala maximă 
a trenului a fost de 80 km. pe oră, care nu trebue să 
întreacă pe cea de care e capabilă maşina sau linia pe 
care circulă trenul. Dacă călătorul nostru ar merge numai 
între două staţii, pentru el avem o altă iuțeală. El observă 
de exemplu că trenul pleacă din Tutova la 4,35 și ajunge 

la Bârlad la 4,53, parcurgând astfel 15 km. în 18 minute. 
Pe el nu-l interesează iuţeala adevărată pe o anumită por- 
ţiune, nici iuţeala maximă pe care a avut-o; nu se preocupă 
că trenul merge mai încet la eşirea din staţie, la intrarea în 
staţia următoare, la urcușuri, sau mai repede la scoborâşuri. 
El ştie numai că 15 km. s'au făcut în 18 minute şi spune 
că trenul are între acele staţii o îuțeală medie de 50 km- 
pe oră. Dacă călătorul nostru e un comerciant, el face 
socoteala, altfel. Pe el nu-l interesează nici una din iuţelele 
de mai sus; el nu vreă să ştie că locomotiva trebue să 
ià apă la unele staţii, că personalul obosit al trenului trebue 
schimbat la altele, că trenul trebue să deservească şi 
stațiile intermediare. Pe el îl preocupă numai afacerile sale, 
îl preocupă ajungerea la Iaşi. De aceia el îşi face socoteala 
că pentru a percurge cei 407,5 km. dintre Bucureşti şi 
Iaşi, trebue să stea, 14 ore în tren, şi atunci împarte 407,5 
cu 14 şi obţine numărul 28,9 căruia i se zice iufeala comer- 
cială a trenului considerat între Bucureşti şi laşi. Iată 
dar un caz, când pentru acelaş lucru,—mersul trenului, — 
avem mai multe feluri de iuţeală. 

Fiindcă fuse aci vorba de trenuri, putem adăogă că în 
secolul trecut se ajunsese să se întreacă în unele locuri 
iuțeala de 100 km. pe oră, pe când în secolul actual, la 11 
Noemvrie 1903, un vagon electric de 93 tone greutate, a 
mers pe linia Marienfeld-Zossen cu 210 km. pe oră! Cu 
un asemenea tren se speră să se lege Berlinul cu Hamburgul. 
Cu o asemenea iuțeală, comercială însă, cineva ar putea 
vedea, oraşele Bucureşti şi Iaşi de câte 6 ori pe zi; pămân- 
tul s'ar puteă vedea în o săptămână! 

Sporirea iuţelii trenurilor a adus cu sine şi ideia de iu- 
țeală de construcţiune. Inainte, valoarea antreprenorilor şi 
constructorilor se măsură prin durata, soliditatea şi carac- 
terul monumental al lucrărilor ce executau; astăzi li se 
cere să spuie care e iuţeala lor de construcţiune. Un pod 
de 762 metri de exemplu s'a executat în 14 zile, adică cu 
iuţeala de 2,26 metri pe zi. Alt antreprenor a executat un 

pod de 280 metri în 67 ore, adică cu iuteala de 4,20 m. 
pe oră! Primul tunel mai important, anume cel dela Mun- 
tele Cenis s'a executat cu iuţeala de 1,60 metri pe zi; la 
tunelul Simplon, terminat anul trecut, s'a atins iuțeala de 
5,90 m. pe zi! La New-York un constructor a executat 
o clădire de 15 caturi cu iuţeala de 0,6 caturi pe zi! In- 
nainte lucrările mari se studiau serios din timp şi se exe- 
cutau pe îndelete ; azi se cere, de exemplu, ca o linie ferată 
să fie votată, studiată, executată şi inaugurată în acelaş an, 
în aceaş campanie! Uu primar care reușește să obție un 
credit pentru o lucrare de îmbunătăţire a stării orașului său, 
nu mai cruţă nimic pentru ca meritul acelei lucrări să nu 
revină succesorului său ! 

Tendinţa, de a măsura totul prin iuţeală o găsim azi pre- 
tutindeni. Iată câteva exemple. 

O persoană se duce la o întrunire publică. Peste câteva 
zile îl întâlneşte un prieten şi îl întreabă care a fost ora- 
torul cel mai teribil, cine a venit cu ideile cele mai solide, 
cine a impresionat mai mult auditorul. Dânsul îi răspunde 
că nu s'a dus pentru idei, pentru impresiune. A însemnat 
numai cât timp a vorbit fiecare, şi apoi le-a citit discur- 
surile în jurnale. A constatat cu modul acesta că autorul 
X a fost cel mai teribil, că i-a învins pe toţi, căci, închi- 
pueşte-ţi, a vorbit cu iuțeala de 425 silabe pe minut! 

Un geolog intră în o peşteră. Credeţi că el admiră fru- 
museţea ei naturală, sau că se preocupă de mărimea, forma, 
sau compoziţiunea stalactitelor dintrinsa? Nici de cum! 
El caută o iuţeală. Pleacă de acolo, mai revine din când în 
când, studiază peştera un an şi mai bine și ajunge la urmă 
de demonstrează că vârful stalactitelor se apropie de cen- 
trul pământului cu iuţealade 0,0000000016 metri pe secundă! 
Calculează apoi că un om dacă ar merge cu această iuţeală, 
toată viaţa lui, ziua şi noaptea, abiă ar parcurge 5 metri 
chiar dacă ar trăi 100 anil 

Un fisiolog se uită la o persoană. El nu vede numai ce 
vedem noi. El se uită de exemplu la vârful degetelor acelei 

persoane şi vede cum unghiile îi cresc cu iuţeala de 0,000000001 
metri pe secundă ! 

Mai înainte valoarea oamenilor celebri se numără prin 
valoarea operilor de artă, literare, ştiinţifice, naţionale, 
etc. ce ei făceau, azi ea se măsoară prin îufeala de îmbo- 
gățire, prin iuțeala de parvenire. Descoperitorul razelor X 
nu provoacă admiraţiunea. universală pe care o provoacă 
miliardarii americani ! 

Gândul chiar şi-a sporit iuţeala. Cum că şi gândul are 
o iuţeală o ştim cu toţii. De câte ori ca şcolari nu am văzut 
camarazi scoşi la examene şi rugând pe profesor să le deă 
voie să se gândească puţin, iar aceştia le răspundeau: 
«gândeşte-te mai repede!» Gândul străbate azi spaţii de ne- 
crezut de mari în timpuri extrem de scurte. Călătorul nostru 
de mai adinioari, vede, de exemplu, că trenul a întâvziat 
un minut între două stațiuni. Gândul lui nu se duce la 
mecanicul de pe locomotivă, care poate din distracţie, din 
preocupare pentru giija casei, sau pentru unele nenorociri 
în familie, a uitat să deschiză cevă mai mult regulatorul 
şpre a nu pierde un minut. Călătorul nu se gândeşte că 
sub el numai, din cauza ploaei ce a căzut, s'a micşorat 
puţin aderenţa roatelor pe şini. Nu, nici de cum! Gândul 
lui are iuțeală mult mai mare! El merge repede, se opreşte 
puţin pe la incapacitatea inginerilor, mașinilor, sau liniilor; 
trece numai decât la negligența Direcţiunii Generale a căi- 
lor ferate, pleacă imediat la nepăsarea Ministerului de 
Lucrări Publice şi se opreşte mai totdeauna la păcatele 
țării în care trăește, exclamând: «țară păcăloasă!» Şi dacă 
ar luă cinevă socoteala acelor oameni fără de păcate, ar 
vedeă că nu minute, nu ore, nu zile sau luni, ci ani în- 
tregi i-au pierdut şi fi pierd în neactivitate sau desfrâuri ! 
Minutul pe care l'a pierdut trenul 'i aduce o mare pagubă; 
Va făcut să piarză ocazia de a pontă odată la jocul de 
cărţi la care se ducea! 

Din cele spuse până aci, cred că sa putut vedeă tendința, 
actuală de a se îmbrăcă totul în haina iuţelii; se vede o 

goană după iuțeli şi după sporirea lor. E acum o che- 
stiune ce se pune: va duce această tendinţă la o lumină 
în diferitele chestiuni ce preocupă mintea omului ? Eu unul 
nu cred, căci lumina fuge şi mai repede! Ea, face 300000000 
metri pe secundă, iuţeală considerabilă, ne întrecută de 
nici o alta cunoscută până azi, iuţeală de 150 ori mai 
mare cu a celei mai repede comete cunoscute, de 5:/, mi- 
lioane de ori mai mare ca a trenului electric rapid de 
care am vorbit mai sus! Şi dacă lumina nu o putem a- 
junge, la ce folos atâta iuţeală ? De cât să trecem repede şi 
deci superficial pe lângă multe lucruri şi fapte, mai bine 
să mergem încet, să ne oprim puţin pe loc unde e nevoie 
pentru a cercetă şi studià serios. Să căutăm să aplicăm 
maxima lui Gauss: Pauca sed matura. 


I. Ionescu 
Inginer şi Profesor la Şcoala de Poduri şi Şosele. 


PALMIERII 


«Mulţi mănâncă curmale, dar câţi ştiu că 
acestea sunt fructele unui palmier ?» 


Palmierii sunt plante lemnoase cu portul maiestos, cu 
frunzele agățate în vârful unei tulpine înalte şi neramifi- 
cate şi cu inflorescențe /regim/ cari pot conţine până la 
200.000 de flori. Se cunosce azi peste 1100 de specii, apar- 
ţinând la 132 de genuri, cari cresc mai toate în zona toridă, 
şi regiunile calde ale zonei temperate, cam între 44° lat, 
N şi 39 lat. S. Aceste plante au nevoe de o perioadă de 
vegetaţie continuă, care nu se întâlneşte decât în clima- 
tele umede ale tropicelor; mişună mai ales în locurile 
unde nu sunt erni reci nici secete îndelungate. Din această, 
cauză Palmierii sunt mai numeroşi în America equatorială, 
decât în Asia și Australia și comparativ foarte rari în 
Africa. Unii trăesc în societăţi formând păduri întinse (Ce- 
rozylon din munţii Anzi), iar alţii răzleţiţi, fie prin Sava- 
nele inundate, fie prin munţii înalţi (3000 m.). 

Zonele de distribuţie a feluriţilor Palmieri sunt foarte 
restrânse, căci din cele 132 de genuri cari compun această. 
însemnată familie, abiă 9 au o arie mai întinsă; limita. 
geografică a speciilor este încă şi mai restrânsă, şi aceasta. 
se datorește de sigur, greutății enorme a fructelor '), ale 
căror seminţe au o putere de germinaţiune foarte slabă. 

Cele mai comune specii în toate regiunile sunt: 

Cocotierul2) /Cocos nucifera) în America, Africa, și 
Oceania ; 

Palmierul de vin 2) (Borassus flabelliformis) în Africa, 
Asia şi Oceania; 

Curmalul +) (Phoenix dactylifera) în Asia şi Africa, ; 

Palmierul de uleiu (Elæis guineensis) în Africa și America. 

Importanţa economică a Palmierilor este nespus de mare, 
fie în industrie, fie în economia domestică, fie chiar în 
medicină. Tulpina unora ne dă lemn de construcţie şi fibre 
textile; frunzele întregi servesc la acoperitul caselor, iar 
tăiate în fäşii subţiri le putem împleti şi face pălării, pân- 
zeturi, covoare, coșuri, preșuri, etc. Măduva câtorva ne 
procură feculă (Sagu), iar seva altora zahar, apă, vin şi ra- 
chiul de palmier (arrack). 

Cleiul aromatic (aSang-dragon») ce se întrebuinţează la 
fabricarea lacului (verniurilor), se scoate dela Calamus draco. 
Din frunzele şi tulpina palmierilor de ceră 8) prin răzuire şi 


1) Lodoicea din Ins. Maldive are nişte fructe care ajung la 40 cm 
diametru, şi care abiă se coc în zece ani. 

2) Din fructele de Cocotier se scoate un uleiu fluid, incolor şi 
limpede numit «unt de Cocos» care se întrebuinţează la luminat şi 
la fabricarea, săpunurilor ; indigenii îşi freacă corpul cu acest unt în 
fiecare zi, pentru a, se apără de pişcăturile ţânţarilor, 

3) Borasul ne dă făină, lemn, fibre textile, iar din seva zaharată 
prin fermentaţiune se obţine vinul de palmier. 

4) Curmalul este copacul oazelor Africane, fără de care cu sigu- 
ranţă că Sahara, nu ar putea fi locuită. In Europa sudică el se cul- 
tivă ca plantă ornamentală, fructele sale nu pot să se coacă nici- 
odată, iar frunzele cunoscute sub numele de «palme» servesc în 
cultul Catolicilor (Dumineca palmelor) şi ale Mozaicilor (la Paşte). 

3) Copernicia şi Cerozylon. 

tăeturi, obţinem ceara din care se fac lumânările în Bra- 
zilia. Fructele unora (Elis) ne dă un uleiu gălbui şi mi- 
rositor numit «uleiu de palmier» care se întrebuințează 
în unele părţi din Africa în loc de untdelemn, iar în Eu- 
ropa la fabricarea săpunurilor. Din tulpinele subţiri de 
Robang se fac mobile și bastoane, iar din fibrele ce învă- 
lesc baza tulpinei altora, se scot firele ce servesc la, fabri- 
carea feştilelor şi căptuşirea, bărcilor. Albumenul cornos 
de Phytelephas ne dă «Coroso» sau fildeşul vegetal, din 
cari se fac nasturi, mânere de cuțite, tabachere etc.; mu- 
gurii mai multora sunt buni de mâncat, şi au un gust 
foarte delicat; din fructele unui fel de Areguier, tăiate în 
bucățele, presărate cu var şi înfăşurate în frunze de piper, 
se fac un fel de pastile « Betel» or «Sirih» pe cari Indienii 
le mestecă în gură toată ziua și obiceiul pământului cere 
ca tabacherea orcărui Malaez bine crescut, să fie plină cu 
astfel de pastile, ce trebuesc a fi oferite prietenului cu 
care s'ar întâlni și fără de care ar lipsi celei mai elemen- 
tare reguli de politeță. Din fructele arse ale altui fel de Are- 
quier Malgaşii scot sare, iar din cenuşa rămasă fabrică o 
pastă de dinţi foarte apreciată. Prin măreţia portului lor, as- 
pectul elegant şi ornamental, unii palmieri înfrumuseţează 
parcurile, grădinile, serele şi chiar apartamentele. 

Pentru a învederă și mai bine multiplele întrebuinţări 
ale acestor vegetale, iacă o povestire 1) care deși este închi- 
puită, exprimă în chip foarte isteţ valoarea Cocotierilor. 

+ 
* * 

Sub cerul arzător şi uscat din ținuturile calde ale Americei, 
unde umbra şi răcoreala sunt foarte rari şi unde locuințile 
omeneşti sunt foarte depărtate un îndrăsneţ călător se 
aventurează. 

Nădușit şi sdrobit de osteneala unei lungi călătorii, prin 
locurile sălbatice, sărmanul călător zărește în sfârşit o co- 
libă în mijlocul unor copaci drepţi ca lumânările, înalţi 


1) Povestire datorită lui Boniface-Guizot (din H. Coupin, «Les 
plantes originales», pag. 253). 

şi încoronați de un buchet de frunze mari, dintre cari unele 
se înalță semeţ către cer, iar altele spânzurând le dă o 
înfăţişare pe cât de plăcută pe atât de elegantă. In fața 
acestei aparițiuni el îşi adună toate puterile şi înaintând 
iacă-l sosit sub acoperământul dorit. Gazda îi dete la în- 
ceput o băutură cam acrişoară care îl răcor! şi împuternici ; 
după ce mosatirul se odihni puţin, Indianul (gazda) îl poftì 
la, masa lui să cineze împreună, îi turnă un vin cu gust 
foarte plăcut şi mai pe la sfârşitul mesei îi mai dădu şi 
nişte zaharicale foarte delicate şi un rachiu foarte tare. 

Călătorul foarte mirat întreabă pe Indian de unde îşi 
procură atâtea bunătăţi în locurile acestea, aşă de sărăcă- 
cioase şi sălbatice ? «Cocolierii mei», zise gazda, arătând 
spre copacii din jurul colibei. Apa ce ţi-am dat când ai 
venit la mine este scoasă din fructul crud, care îmi dă câte 
odată dela 3—4 litri. Miezul acesta aşă de gustos este fructul 
copt; laptele pe care negreşit că îl vei găsi nespus de bun 
este scos din miezul necopt al fructului. 

Frunzele acestea, aşă de delicate, sunt din vârful unui 
cocotier, dar pe care însă nu le putem aveă deseori, căci 
dacă tăiem copacul moare repede. Vinul de care ai fost aşă, 
de mulţumit, mi-l scot tot din copacul acesta ; nam decât 
să fac câteva tăieturi în tulpinile tinere și cu flori şi se 
scurge un suc alb, pe care îl adun în vase. Lăsat la soare 
acest suc se acreşte, se face oțet, iar prin distilare obţin 
rachiul așă de tare din care ai băut. Tot din acest suc 
am scos și mierea cu care am făcut prăjiturile. 

Vasele şi tot ce vezi că ne serveşte la masă, au fost 
făcute din cojile nucilor de cocos. Crezi că am isprăvit? 
Aş! Coliba în care ne adăpostim este făcută şi ea tot din 
aceşti copaci ; lemnul îi formează scheletul, iar frunzele us 
cate şi împletite coperişul ; tot ele, aşezate în formă de um- 
brelă, mă apără de soare când es la plimbare. Hainele cu 
care sunt îmbrăcat sunt ţesute din firele scoase tot dela 
aceste plante, ca şi preşul şi toate pânzeturile ce îmi ser- 
vesc la atâtea, nevoi. 


www,dacoromanica.ro 


144 NATURA 


Sitele care le folosesc, le scot din locul de unde es frun- 
zele din trunchiu. Până şi pânzele pe care le umilă vântul 
şi mişcă bărcile noastre, căptuşite şi ele cu părul de pe 
nucile de cocos ca să nu putrezească, tot din cocotier le 
scoatem. Toate felurile de frânghii şi sfori ni le dau cocotierii. 
Mai vrei cevă? Untdelemnul delicat cu care am stropit 
câte-va din mâncările ce ţi-am dat ca şi cel ce arde în 
lampă, este obţinut din strivirea miezului de fruct proaspăt». 

Streinul ascultă cu mirare, cum acest sărman Indian care 
nu avea de cât cocotieri la, îndemână puteă scoate din ei 
toate cele necesare nevoilor vieţei sale. 

Când călătorul eră gata de plecare, gazda îi zice: cam 
o scrisoare pentru un prieten dela târg, fii aşă de bun și 
du-i-o». De sigur că tot din cocotier scoţi ce'ţi trebuie şi 
pentru scris, zise în râs călătorul. 

Chiar aşă, răspunde Indianul; din talaşii trunchiurilor 
făcui cerneala, iar din frunze hârtia. 

Povestirea aceasta, se poate aplică, mai tuturor palmierilor, 
cari sunt în realitate providenţa ținuturilor calde; ei înlo- 
cuesc cu prisosință prin calităţile lor o sumă întreagă de 
plante din locurile temperate, de unde şi numele destul de 
meritat ce li s'a, dat de către Linneu !) <Prinţi ai Regnului 


Vegetal». Victor Anastasiu. 
aeaoe 


1) Linneu Ch., naturalist şi medic suedez, născut la 1707, mort 
la Upsala în 1778. Lui se datoreşte Clasificarea plantelor, ţinând seamă 
de organele de reproducere. A fost; însărcinat cu numeroase misiuni 
ştinţifice în Laponia şi Caucaz ; din cauza numeroşilor dușmani ce 
şi-a creat, a fost; obligat să-şi părăsească ţara, de unde plecă în 
Olanda ; acolo este numit directorul grădinei botanice a bogătaşului 
Cliffort. In această calitate publică: Systema plantarum, Fundamenta 
botanica şi Genera plantarum. El a vizitat Englitera şi Franţa, unde 
se împrieteni cu Jussieu ; se întoarse apoi în Suedia, unde a fost 
numit medic particular al regelui, botanist, profesor de Botanică şi 
prezident al Academiei din Stocholm. Oricare ar fi defectele clasifi- 
caţiunei lineene, descrierile date de el sunt model de preciziune ; lui 
se mai datorește şi nomenclatura binară (actul de botez) a fiinţelor, 
în vigoare încă şi azi. 

PLUMBUL 


De multeori omul cult se serveşte de obiecte de metal 
şi cu toate acestea rar de tot se gândeşte la trecutul 
acestuia, la împrejurările în care au apărut primele forme 
de întrebuințare, ca semn al unei civilizaţiuni mai înain- 
tate. Momentul în care omul primitiv a făcut cunoştinţa, 
metalelor constitue, de sigur, începutul unui capitol foarte 
important în desvoltarea, culturei omenirei. Când le-a cu- 
noscut, nu se ştie, iar resturile de obiecte ce se găsesc 
precum şi diferitele pomeniri în scrieri şi inscripţii vechi, 
sunt departe de a spune, cel puţin aproximativ, unde şi 
cum şi-a făcut omul primele instrumente mai puţin arti- 
stice. Formele păstrate .sunt mai mult sau mai puţin re- 
gulate, aşă încât ele presupun un trecut mult mai depărtat 
care pare a fi epoca primelor dibuiri industriale. In orce 
caz plumbul pare a fi avut soarta să fie cunoscut printre 
cele din urmă, mai ales că el se găseşte rar în stare na- 
tivă, ci mai mult sub formă de sulfură de Plumb (Galena). 

Cunoştinţe despre el le avem din inscripţiile şi scrierile 
rămase dela Egipteni, Indieni, Evrei, etc. Se povesteşte că 
faraonului Tulmes, III tributarii erau obligaţi să-i deă, 
plumb şi obiecte de plumb. In templul lui Ramses III, la 
Medinel- Aba, sau găsit nişte tăblițe de plumb pe care eră 
săpat cu ieroglife cuvântul that, care se păstrează încă, 
puţin mai schimbat, în limba copiică cu însemnarea, de 
plumb. 

In literatura, indiană în Allharvaveda este menţionat 
plumbul sub numele de sisa. Se întrebuință la facerea 
amuletelor și greutăților cari se atârnau de căpătâiul firelor 
când ţeseau femeile. Magii întrebuinţau mult plumb şi 
aveă vre-o 16 nume. 

Herodot povesteşte apoi, că regina Nitocris a unit cele 
două părţi ale Babilonului cu o punte de cedri pe care 
i-a legat cu fer şi plumb. Mai mult întrebuințat a fost, 

însă plumbul la cele două popoare clasice, Helenii şi Ro- 
manii. Filologul Boekh aminteşte de minele dela Laurion 
unde sub un teren de 20.000 ha. se găseau 2000 de galerii 
şi de unde în 300 ani s'au scos 2.100.000 tone mineraiuri 
de plumb în valoare de 4 milioane de lei. In Sardinia la 
Iglesias s'au păstrat mine de plumb ; cu toate acestea Pli- 
nius spune că metalul a fost mai mult importat din Spania, 
Galia și Anglia. Pe vremea lui Titus, minele dela Constan- 
lina (mineld cartagice), aveau o întindere de 63 km., erau 
ocupați în ele 40.000 lucrători care aduceau Romei un 
venit zilnic de 25 mii de fr. In Spania, erau minele anto- 
nice care au fost date în exploatare pe 40 milioane se- 
sterţii (10.876.250 lei). De modul cum se făceă separarea 
plumbului pe vremea aceea, ne putem face o idee, exami- 
nând un rest de cuptor roman, găsit la Arles-sur-Tech 
(Dep. Pyrénées orientales). Un creuset mare, adânc de 3,2 m. 
şi lat la gură de 2,5 m. cu pereţii de 14 cm. grosime. 
La fund avea un șgheab. Tot creusetul se înveleă cu pă- 
mânt şi apoi se aşeză în el alternativ un strat de lemne 
şi unul de mineraiuri de plumb. Se dă foc lemnelor şi 
plumbul topit curgeă tot întrun creuset, mare ca o far- 
furie. Acest, sistem se apropie, în forma lui primitivă, în 
ceeace privește aranjamentul, foarte mult de acela al cup- 
toarelor înalte pentru prepararea technică a ferului. 

Britanii procedau într'un mod mai primitiv. Ei săpau 
într'un loc ridicat o groapă mare de unde trăgeau un canal, 
la alta aşezată mai jos şi operaţia, eră aceeaş ca între 
două creusete. 

Cu toate aceste greutăți, plumbul nu eră de loc scump, 
1 kg. se vindeă cu 5 parale. In Roma pe vremea lui Pliniu 
cel bătrân. costă 1 kg. 24 bani, astăzi, ne costă fără vamă 
şi transport, 5 fr. 1 kg., de sigur din cauza împutţinării 
materialului brut. 

Deși plumbul ca metal nu prezintă nici o atracţie, cu 
toate acestea, de multă vreme are o întrebuințare technică 
considerabilă. Greutatea, tenacitatea, proprietatea de a fi 

moale şi a se topi uşor au fost caracterele care au impre- 
sionat pe cei vechi. Câteva comparații frumoase, relative 
la proprietăţi, se găsesc în Iliada: «Iphidamus aruncă să- 
geata lui asupra lui Agamemnon dar ea a căzut pe argint 
(probabil zalele de argint) și vârful ei s'a îndoit ca plumbul». 

In templul lui Apollo dela Delphi sa găsit un cleşte de 
dinţi, care erau destinate pentru dinţii uşor de scos. 

Plinius povesteşte despre o probă de forţă a unui artist 
oarecare Athanalus, care a apărut pe scenă cu o zale de 
plumb de 164 kg. şi cu cothurni tot așă de grei. Despre 
Philetas, profesorul lui Ptolemeus Philadelphul, se zice că, 
purtà tălpi de plumb, pentrucă eră aşă de slab că-i erà 
frică să nu-l sufle vântul. Aceasta este însă numai o anec- 
dotă răutăcioasă la adresa lui Philetas. 

Despre Septimulejus, se zice că a vândut capul priete- 
nului său Caius Gracchus, lui Opimius, şi ca să-l facă mai 
greu i-a umplut gura cu plumb şi Opimius i-a dat din 
cassa Statului atât aur cât, a cântărit capul cu plumb 
cu tot, 

O importanţă culturală pentru acele vremi o au idolii 
de plumb, care la drumul mare erau împărţiţi la pelerini, 
răspândind cu chipul acesta cultul diferiților zei şi zeițe. 
Mai importante au fost însă, întrebuințările în domeniul 
technic. Podul de peste Euphrat a fost legat după cum 
am spus în plumb. Vasele de vin (dolia), erau legate cu 
cercuri de plumb. Toate spărturile se lipeau cu plumb. O 
descoperire care merită toată atenţia a fost aceea a ar- 
cheologului Schliemann, care a găsit la Hissarlic un ac de 
plumb pentru încreţit părul. 

O altă proprietate a plumbului, care i-a uşurat întrebu- 
ințările lui technice, a fost şi greutatea. La prăştii sa 
înlocuit de mult pietrile cu plumbul, căruia i se dă formă 
de ghindă (glans missilis), lungă dela 3—6 cm., cu o greu- 
tate de 60 gr. De multeori se săpă în proiectil numărul 
legiunei din care făceă parte soldatul, alteori serveă de 
«corespondenţă între două cetăţi blocate, care comunicau 

una cu alta, aruncându-se proiectile de acestea, pe care 
săpau secretele. 

Luptătorii prindeau nasturi de plumb la curelele cu 
care îşi înfășurau mâna şi braţul, pentru ca lovitura, să 
fie mai puternică. l 

Şi justiția a voit să profite de calitățile admirabile ale 
plumbului, şi şi-a asigurat cnutul (plumbătae) care şi 
astăzi este «ultima ratio» la societăţile barbare și nesim- 
ţitoare. Plinius zice cu drept cuvânt: ceeace pământul 
oferă omului, acesta întrebuinţează pentru a face rău. Aurul 
şi argintul îi servesc la corupţia onoarei și a nevinovă- 
ţiei ; ferul, mineraiul şi plumbul la distrucţie şi la pregă- 
tirea celor mai scârboase chinuri. Un alt rol pentru justiţie 
Va avut plumbul în fabricarea lanțurilor grele, de care 
mai atârnau şi ghiulele mari de plumb, destinate pentru 
nenorociții care aveau să petreacă toată viața în carceri 
or în mine. Ideia de a fabrică greutăţi din plumb a re- 
zultat tot din observarea proprietăţei ce o are plumbul de 
a fi atât, de greu. Muzeele mari au serii întregi din aceste 
greutăţi, pe care valoarea numerică este însemnată cu linii 
or puncte. 

Cele mai mari cantităța de plumb le-au întrebuințat Ro- 
manii pentru conductele de apă numite fistulae. Calibru! 
acestor fistulae variă între 2 cm. (Quinaria) şi 22.8 cm., 
şi trebuià neapărat să știe diametrul pentru ca la nevoe 
cel care primeă apă să poată măsură cantitatea de apă 
primită pentru a nu fi înşelat. 

Pe mai toate tuburile acestea erà săpat numele consulului 
şi al împăratului sub care s'a făcut instalația. Architectul 
Vitruvius, un contimporan al lui Cesar, a făcut publicul 
atent asupra pericolului ce rezultă din întrebuinţarea apei 
care trece prin tuburi de plumb, căci zice el: se pare că 
se formează cerusă şi aceasta este vătămătoare organis- 
mului omenesc. Cu tot pericolui se fabrică înainte, cazane, 
farfurii şi chiar butoae de plumb. 

Saltele şi unsorile erau considerate a fi mai bune dacă 

au fost preparate în vase de plumb. Proprietatea de a fi 
moale a făcut mai departe plumbul propriu pentru scris. 
Se făceau rotițe subțiri şi cu acestea se trăgeau linii pe 
pergament şi papyrus. Literile se spgâriau pe rotițe cu un 
vârf ascuţit. După ce a fost găsit mijlocul acesta de a 
scrie, s'a săpat litere chiar pe table de plumb şi s'au com- 
pus aşă zise cărţi de plumb. Cele mai multe table de 
plumb aparțin unei categorii speciale care poartă numele 
de catadesme sau table de blestemat. După conţinutul 
acestor table le-am puteă asemănă cu acatistele şi le-am 
puteă, zice chiar acatistele de plumb. Acela, care nu putea, 
suferi pe cinevă n'aveă decât să găsească ocazia să arunce 
în curtea şi la ușa dușmanului tăbliţi de acestea pe care 
eră, scris fel de fel de lucruri. 

Cele mai multe din aceste tăblițe le-au lăsat femeile. 
Ura eră aşă de puternică că nu le putea stăpâni nici moar- 
tea. Tacitus povesteşte că în camera, unde zăcea, mort Ger- 
manicus, s'au aruncat oase de om, părţi de cadavru, tăblițe 
de acestea de plumb, pe cari eră săpat numele lui, etc. 

Alte catadesme erau depuse la statuia lui Venus tot cu 
scopuri de acestea. O femes măritată blestemă pe o vecină 
care ar fi scos vorba că ea a voit să-şi otrăvească bărbatul. 
Alta blăstămă pe unul care i-a furat brăţara. Prosodion, 
nevasta, lui Nacon, blăstămă, pe acea care a îndrăsnit să 
se ià cu binele pe lângă bărbatul ei şi să-l adernenească. 
Mai multe acatiste de acestea au fost găsite la Oracolul dela, 
Dodona. Intr'unele se pun Oracolului întrebări politice cu 
privire la garanţii de pace, altele coprind întrebări relative 
la furturi de perne, saltele, întrebări relative la bolnavi 
dacă se fac sănătoși şi cu ce. In fine un oarcare Lysianus 
întreba dacă Nyla este în speranţă de la el. Oracolul i-a 
răspuns să fie liniştit, că este cevă, 


Dr. I. Popovici 

PROF. P. de HEEN 


dela Univeraltatea din Licge. 


INIMA PAMÂNTULUI 


(Urmare 1) 


Infine, voi află! Şi zorind pasul, nu întârziai de a 
ajunge în fața câmpiei, totdeauna-albă, dar în cae se 
putea zări, cât vezi cu ochiul, un şir de cazane aşezate 
unul lângă altul şi care îmi păreau legate între ele. Unele 
erau mai mult sau mai puţin afundate în zăpadă, altele se 
înălțau mai sus. 

— Iacă, îmi zise inginerul, cazanele, în care se află 
sângele Pământului, şi găsesc foarte nemerit să numesc 
astfel amoniacul licid ce-l conţin, căci planeta noastră e 
întocmită ca o vieţuitoare. 

«Vedeţi de asemenea, îmi zise el, la stânga cazanelor 
nişte clădiri. 

«In ele se află maşinele motrice Gramme (inelul năs- 
cocit de acest inventator, nefiind schimbat de secoli), 
puse în mişcare do muşchii Pământului. 

«Aceşti muşchi vin din ţinuturi mai calde, unde căl- 
dura, pe care globul nostru o primeşte dela Soare, e trans- 
formată, în energie mecanică. 

«Vom vizită una din aceste clădiri, căci de altfel toate-s 
la fel, şi aci veţi vedeă funcţionarea foarte simplă a 
pompelor». 

Intrând, văzui un dinamo de o mare forţă, care puneă 
în mişcare o pompă enormă. Pe perete eră scris cu litere 
mari: «Sfântu-Petersburg». 

— Iată, aci sunt vinele, îmi zise el, arătându-mi un şir 
de tuburi lărguleţe, cari ne aduc sângele din Sfântu- 
Petersburg. 

«Aci în tuburi el e în stare licidă sub o presiune de 


1) Vezi „Natura“ No. 4, Ianuarie 1907. 

aproape 0,5 atmosfere — după cum puteţi vedeă la mano- 
metru; de fapt, aceste maşini nu trebue să facă decât o 
sforțare relativ foarte mică, pentru a aduce sângele vânos 
la saturație. Sângele licid este respins, prin tuburi prevă- 
zute cu supape, în cazanele pe cari le vom vedeă, sub o 
presiune de 20 atmosfere. 

«Această lucrare de respingere este foarte mică, având 
în vedere neînsemnatul volum ocupat de licid. 

«Arterele, adică tuburile de un diametru mai mic, înțe- 
penite la partea de jos a cazanelor, pe cari le vedeți de 
aci, sunt sortite a trimete sângele licid şi sângele arterial 
la Petersburg. 

«In acest chip, amoniacul licid e împărțit în lumea în- 
treagă sub o presiune de 20 atmosfere. 

«Starea licidă este aşă dar totdeauna menţinută, căci 
trebue să supui acest licid la o temperatură de 50° pentru 
a-l evaporă sub această presiune. 

«Motorul din Petersburg — sau din orcare altă localitate 
— primind acest licid, se folosește mai întâiu de travaliul 
dat de presiunea ce noi i-o comunicăm ; apoi, după ce ese 
din acest motor, trece într'o serie de încălzitoare mari 
puse la aer liber, în cari licidul se preface din nou în vapori. 

«La fiecare clipă noi putem află starea în care lucrează 
toţi motorii din lume. Vedeţi, în tabloul din perete că acum 
temperatura încălzitoarelor din Petersburg, e de 20, la care 
corespunde o tensiune a vaporilor saturați de 8,40 atmosfere 
care sa produs dela început în cilindrele cele mari ale 
motorilor. Descărcarea se face în arterele ale căror capete 
sunt la, picioarele noastre. «E foarte curios de observat, îmi 
zise inginerul, cum se înseamnă diagramele în mod auto- 
matic în această clipă. «Uite, acum la Petersburg se pro- 
duce o micşorare de presiune, care rezultă dintr'o răcire ; 
dar îi trebue aproape douăsprezece ceasuri până să se ob- 
serve aci. 

. — Bine, dar sunt localităţi, zisei eu, unde temperatura 
ernei e câte odată foarte scăzută, 

— Da, îmi zise el, dar totdeodată observați, că la o tem- 
peratură de —150, dispui de o presiune de 2,28 atmosfere, 

De altfel, Pământul nu are numai o completă răţea ar- 
terială şi vânoasă ; sistemul său mușchiular e de aseme- 
nea, admirabil organizat. Aşă că, dacă la un moment dat, 
primul sistem se strică, energia sub forma electrică este 
imediat trimisă prin cabluri, în ţinuturi unde temperatura 
e mai dulce. 

— Nu pricep, adogai eu, de ce Petersburgul nu se ali- 
mentează dela o asemenea instalaţiune, care ar fi la polul 
Nord. 

— Acum, îmi răspunse el, e vară la acest pol; arterele 
şi vinele se prelungesc până în această regiune, mergând 
aproape pe urmele meridianului ; acolo se află o instalațiune 
asemenea aceștia, care cât timp ţine iarna — funcţionează 
mai cu folos. 

«Cu toate astea — nimic ne câștigându se, nimic ne 
pierzându-se — media, efectului folositor instalaţiunei noastre 
e superioară, din cauza frigului foarte aspru, pe care-l 
suferim. 

Și cu toate astea se spune, adăogai eu, că acum câteva 
secole lumea nu se îndoiă de loc de minunata slujbă, pe 
care polii pământului erau chemaţi s'o facă; de asemenea 
generaţiunile de azi trebue să aducă prinosul lor de recuno- 
ştințä îndrăsneţilor cercetători ai secolului XIX-a, cari cei 
dintâi au cercat să pătrunză în aceste regiuni, neîndoindu-se 
ei înşişi de ceace pregăteau. 

Da, îmi zise inginerul, istoria evoluţiei procedeurilor cari 
sunt azi în fiinţă e foarte interesantă, căci observați bine: 
principiile acestor procedee erau cunoscute încă din secolul 
XIX, de care vorbeaţi. 

«Principiul lui Carnot, sau utilizarea, lucrului produs de 
o cădere de temperatură, descoperirea lui Galvani şi a ine- 
lului lui Gramme, sunt singurile lucruri cari au dat globului 
această înfăţişare cu adevărat, feerică. 

«Acum câteva secole, în anul 2051, niște miliardari ame- 

vicani, se asociară pentru a utiliza căderile de temperatură 
existente în America de Sud şi polul Sud. Când vorbesc 
de polul Sud, exagerez, căci mijloacele din acea vreme nu 
le îngăduiau încă să ajungă acolo unde am ajuns noi. Dar 
ei hotărîră să înființeze o instalaţiune mică, ca asta pe 
locul cel mai apropiat de Țara de Foc. Cum vezi, amoniacul 
nu se puteă produce în mare cantitate; aşă încât a trebuit 
să întrebuinţeze un amestec de anhidridă carbonică și de 
acid ' sulfuros, care determină o tensiune a vaporilor tot 
atât de folositoare căderilor de temperatură de pe globul 
nostru, ca şi amoniacul întrebuințat azi. Noi ne-am ferit 
de amestecuri al căror titluri poate să varieze. «<Mulţămită 
acestei prime instalaţiuni ale cărei ruini se văd şi astăzi, 
toate colţurile Americei de Sud nu întârziară a primi 
energia aproape gratuit şi atunci avù loc o criză economică 
foarte interesantă. 

«Industria Americei de Nord trecu în mâinele Americei 
de Sud, și se produse nu numai o eftenire a metalelor, 
dar şi a cerealelor: ele creșteau atunci în câmpii, care 
erau cultivate şi udate, —așă zicând — în mod automatic. 

«Această scoborire de preţuri avù răsunet şi în celelalte 
părţi ale lumei, care zadarnic se păzeau cu ajutorul taxelor 
ce opreau intrarea mărfurilor străine. 

Un secol mai târziu, fiecare ţară aveă reţeaua ei, care 
distribuia energie; dar acum un secol se făcă învoire in- 
ternațională, care avù de rezultat contopirea tuturor instala- 
ţiunilor mai mici, private, într'una mare. 

«Lucru pe care-l vedem acum. 

«E curios de observat, dacă te duci cu gândul mai de- 
parte, cum s'a format organismul Pământului puţin câte 
puţin. In secolul XIX sistemul său muschiular prindeă 
să se desvolte sub formă de cabluri transportatori de energie, 
în oraşe mai întâiu pentru a mână răsboaele, mai apoi 
pentru a înlocui locomotiva. 

«Dar numai în secolul XX, începă să-i apară sistemul 
său arterial şi vânos. 

«In secolul XX, cărbunele de pământ forma de fapt equi- 
valentul sângelui puţin abundent; dar cum nimic nu păreă 
să arate folosul căderilor de temperatură, economiştii se între- 
bau ce se va întâmplă în ziua. în care minele vor fi sleite. 

«Acum nici nu mai poate fi vorba de așă cevă, căci 
carbonul e întrebuințat numai ca agent himic de reducere, 
şi chiar dacă bogăţiile de carbon se vor isprăvi, vegetalele 
vor dă cu ușurință carbonul necesar, 

«Acum să mergem să vizităm, îmi spuse el, clădirea cea 
mai interesantă: a telefoţilor, folositoare nu numai pentru 
nevoile noastre, dar care face de asemenea plăcerile doam- 
nelor noastre, căci mulțămită acestui minunat aparat, putem 
vedeă de aci toate mașinele puse în mișcare de Inima Pă- 
mântului, precum şi cele mai frumoase ţinuturi equatoriale 
unde funcționează instrumentele noastre agricole». 

Ne aşezăm într'o trăsură electrică, ce merge pe un drum 
de fier, care duceă de-a lungul întregului şir de cazane 
şi de clădiri, în vârful cărora vedem scris cu litere mari 
localitățile pe lângă care trecea, precum şi locuinţele me- 
canicilor. 

Mulţămită iuţelei mersului nostru, drumul nu-mi părti 
lung, şi intrarăm într'o clădire şi mai luxoasă. Intr'un 
şir de săli mari, care dădeau una într'alta, corespunzând 
fiecare unei ţări, erau aşezate de-alungul zidurilor o serie 
de oculare asemenea celor dela stereoscoape, şi deasupra 
cărora e scris lucrurile ce le vedeai. 

— Daţi-mi voe o clipă, îmi zise el, să văd cum func- 
ționează mașinele din Pekin, cari nu prea merg regulat. 

Se duse la unul din aparate, stabili un contact electric 
şi privi cu băgare de seamă. 

«Acum merge totul bine, zise el, se făcuse o gaură, dar 
văd că motorii 'şi-au luat iuțeala obișnuită. 

«Vreţi să, vedeți?» 

Pusei ochiul la instrument, și văzui cu o mirare unită 
cu admiraţiune, mașini cu cilindri şi cu biele colosale 
puse în mișcare de Inima Pământului. 

— Aceste maşini, zise el, dau energia sub forma me- 
canică, electrică, calorifică şi luminoasă, în Pekin şi în 
provinciile care ţin de el. Dacă vă veţi uită în aparatul 
vecin, veţi vedeă o câmpie chinezească, care se cultivă 
automatic. Mai departe, la No. 302, veţi vedeă o câmpie, 
ce pare a fi acoperită de o bogată vegetaţie. Aci a fost, 
acum câte-va secole, un pustiu nelocuit. 

«Forţa motrice aduce aci acum apă şi viaţă. 

Veţi vedea într'o altă sală, locurile ocupate odinioară 
de pustiurile africane, care-s acum pământurile cele mai 
productive de pe lume. Dar veţi rămânea de sigur aci 
câte-va zile; şi o să le întrebuinţaţi foarte plăcut, făcând 
de aci ocolul pământului. Acum e vremea să ne întoarcem 
la, masă, căci şefului nostru îi place să fim la timp». 

Pe când ne pregăteam să ne urcăm în trăsură, nu ştiu 
de ce mă oprii să privesc o arteră a pământului, care 
trosni cu sgomot, şi mă deşteptă. Erà ziuă. Imi frecai ochii. 
neștiind de visez sau e în realitate. Auzii un trosnet de 
puşcă: Fiul meu trăgeă la ţintă în grădină... Aceasta 
eră artera, care făcuse explozie, şi care mă făcuse să trec 
dela minuni la realitate. 

Şi aceste minuni, să fie ele cu totul imposibile? 

Teoretic nu; nimic nu-i în ele contrariu Ştiinţei. Viitorul 
va, realiză el vreo organizație la fel? Ca, şi ceilalți oameni, 
nici eu nu ştiu. Şi de altfel, ce ne priveşte, n'a fost de cât, 
un vis....1) 

Traducere de Const. I. Anestiu. 
= 


1) In timpurile din urmă, învățații şau bătut mult capul cu uti- 
lizarea căderilor naturale de apă, curbonul alb. Se pure însă, că nu 
sau gândit de loc a utiliza căderile naturale de temperatură. Fără, 
a ne gândi la aplicaţiunea visului nostru, e cu putinţă să scobim 
puțuri verticale mărginaşe — de o parte — vârfurilor foarte reci ale 
munţilor, iar de cealaltă parte, unui tunel orizontal la nivelul pămân- 
tului. Atunci comunicaţiunile cu creştetul devin posibile, şi instalarea, 
mașinelor va fi înlesnită, 

Pe cât de nesfârşit e numărul stelelor, pe atât de nesfâr- 
şită e variaţia în mărimea, lor. Steaua Canopus e' cam de 
14 milioane de ori mai voluminoasă decât soarele nostru. 
Soarele e de peste un milion de ori mai voluminos decât, 
Pământul, iar acesta e cam de 77 milioane de ori mai 
voluminos decât un planetoid (planet micuţ) ca Echo, Maia, 
Vala, etc. O astfel de lume mică n'are decât cam 30 chilo- 
metri în diametru, deci o circumferință de vr'o 90 chilometri. 
Cu un tren de persoane s'ar puteă încunjura o astfel de 
lume în 2 ore, iar pe jos cam în 15 ore. Dacă însă am 
face drumul în sărituri, poate că am întrece, lăsând în urma, 
noastră, nu numai trenul de persoane, dar şi pe cel mai 
accelerat tren american. 

lată cum. 

In univers toate corpurile se atrag unele pe altele. Această 
atvacţiune le călăuzeşte mişcările, silește Pământul şi cele- 
lalte planete să se învârtească în jurul soarelui şi cauzează 
căderea corpurilor. Această putere se numeşte gravitațiunea 
sau atracţiunea, universală. Legea ei e legea fundamentală 
a universului, ea a fost descoperită de Newton şi sună 
astfel: materia alrage materia în raport direct (adică 
atracţiunea creşte) cu massele şi în raport indirect (adică 
atracţiunea scade) cu patralul distanțelor. 

Din legea. de mai sus se poate uşor deduce, că atrac- 
ţiunile şi deci greutăţile la suprafața celor două corpuri de 
diferite mărimi, dar de aceaşi densitate, sunt între ele 
(sunt proporţionale cu) ca razele corpurilor 1). Adică la 


1) Fie A şi a atracţiunile, M şi m massele şi R şir razele 


M m. 
acelor corpuri, atunci avem proporţiunea A: a = RETE însă, 


4 4 
=z: R". dşim=-zer'd, d fiind densitatea comună, deci înlocuind şi 
simplificână, găsim A:a=R:r. 

suprafaţa, unui corp tot aşă de des, dar cu o rază de 
două ori mai mică decât altul e şi atracţiunea şi greuta- 
tea, de două ori mai mică, etc. 

Să revenim acum la planetoidul nostru cu diametru de 
30 km. Presupunând, că densitatea lui e chiar aşă de mare 
ca, a Pământului nostru, după ce raza lui e cam de 400 ori 
mai mică, greutatea unui corp la suprafaţa lui e de 
400 ori mai mică decât pe Pământ. Astfel un om de 80 
kgr. de greu pe Pământ ar căntări acolo numai 2 0 grame 
pământeşti. Uşurătatea aceasta i-ar permite să facă sări- 
turi de zeci de metri, fără ca să-i cauzeze oboseală şi fără, 
ca să se lovească atingând din distanţă în distanţă supra- 
fața planetoidului. Omul nostru ar fi acolo uriașul din po- 
veşti, care calcă de pe munte pe munte, fireşte pe munţii 
planetoidului. Omul nostru s'ar puteà jucă acolo cu un glob 
de 400 kgr. pământești, cum sar jucă aici cu o minge 
de un kgr. O greutate de 10 tone (10000 kgr.) ar duce-o 
în spate, cum am duce noi una de 25 kgr. 

O piatră cade pe Pământ în întâia secundă cam 5 metri. 
Pe Echo cade de 400 ori mai încet, deci numai 12 mm. 
în întâia secundă. O piatră aruncată orizontal la suprafaţa, 
lui Echo, numai cu o iuţeală de 19 metri pe secundă, 
n'ar mai cădeă, ci sar învârti în jurul lui Echo ca un 
satelit. Dacă însă am aruncă piatra cu o iuţeală cevă mai 
mare decât 19 metri; ea sar depărtă pe veci de el în o 
curbă spirală. Materia aruncată de vulcanii unor astfel de 
corpuri nu se mai întoarce îndărăt, ci sboară mai departe 
în spaţiu. Numai așă se pot esplică meteoriţii, ce cad pe 
pământ. Singuratice nebulosităţi, aşă, de micuţe cât massa 
unui meteorit, nu se pot condensă nici odată în forma. 
aceasta. Pietrile meteoriţilor nu s'au putut formă decât pe 
corpuri relativ mai mari, iar de pe aceste nu sau putut 
depărta decât aruncate de vulcani. 

Sunt însă corpuri și mai mici decât aceste planetoide 
dupăcum putem deduce dela, bolizii şi globurile, ce trec, 
prin atmosfera pământului nostru. Pe un corp cu o rază. 

de 80 metri omul nostru de 80 kgr. n'ar mai cântări decât 
un gram, iar în un spaţiu fără corpuri, cași în centrul 
unui corp, nu mai esistă greutate, nici jos nici sus. 

Cu totul alta însă ar păţi omul nostru pe steaua Canopus. 
Cugetându-ne acest astru cu o densitate numai aşă de 
mare ca a soarelui nostru rezultă, că atracţiunea și greutatea 
pe suprafaţa lui e cam de 240 ori mai mare decât pe soare, 
pe acesta însă e de 27.6 ori mai mare decât pe Pământ, 
deci pe Canopus e greutatea cam de 6600 ori mai mare 
decât, pe Pământ. Acolo un om de 80 kgr. ar cântări cam 
530000 kgr. Cu această greutate nu numai că n'am putea 
face sărituri ca pe Echo, nu numai că n'am puteă stă pe 
picioare şi nici barem pe patru brânci ca strămoşii noştri 
îndepărtați, dar corpul nostru s'ar lăţi ca un licid pe su- 
prafaţa, lui Canopus, dacă ar aveă o suprafaţă solidă, ceace 
n'are, fiind ca şi Soarele nostru un corp gazos, sau cel puţin 
licid. Mai uşor ne putem face idee despre greutatea, gro- 
zavă de pe Canopus dacă luăm în considerare, că un gram 
pămîntesc cântărește acolo 61/, kgr. 

O piatră la suprafaţa Soarelui cade de 27.6 ori mai 
repede decât pe Pământ. Ea străbate acolo 134 metri în 
întâia secundă. Pe Canopus însă străbate un spaţiu de 
6600 ori mai mare, decât pe Pământ, adecă 33000 metri 
în întâia, secundă, pe când Pământul nostru în jurul Soare- 
lui face numai 380000 metri pe secundă. Se poate uşor 
calculà, că un planet, care s'ar învârti în jurul lui Canopus, 
aproape de suprafaţa lui, ar străbate 105000 kilometri pe 
secundă, iar o cometă, care s'ar apropiă de suprafata lui 
Canopus (descriind o elipsă de tot prelungită), ar puteă 
străbate până la 150000 kilometri pe secundă. Şi pot 
fi corpuri şi mai mari decât Canopus. Pare cevă de ne- 
crezut, săţi închipuești materia brută în goană nebună, 
luându-se la întrecere cu electricitatea și lumina, cari 
nu fac decât cam 300000 kilometri pe secundă. Şi totuși 
e adevărat ca odată-unu. Ce efect poate aveă ciocnirea 
celor două astfel de corpuri, venind din direcţiuni con- 

trarii! S'ar preface cel puţin în materie radiantă, îm- 
prăştiindu-se în toate părţile, sub formă de raze de lumină, 
nelăsând nici o urmă materială, așşă cum o înțelegeam 
noi, până mai ieri. 

Cu toate dimensiunile lor neînchipuit de mari şi de 
uriaşe, aceşti sori monstruoși, în raport cu spațiul ce-i 
desparte, nu sunt decât nişte puncte. 

Câte curiozităţi şi minuni nu ne oferă universul şi cât 
sunt de diferite condiţiunile de vieaţă şi numai din punctul 
de vedere al gravitaţiunii! Aceste minuni, deşi nu le putem 
vedeă cu ochiul trupesc, le vedem totuşi şi le admirăm 
cu ochiul sufletesc, care ne poartă prin nemărginirea tim- 
pului şi a spaţiului, ca în adevărata noatră patrie, ai 
cărei cetăţeni de fapt suntem, deși marea mulțime încă 
nu'şi poate dă seamă de aceasta, de faptul, că noi suntem 
locuitorii unui astru, că trăim în mijlocul cerurilor, în 
mijlocul acelei lumi minunate și misterioase a stelelor, 
pe care până mai ieri o credeam şi o cred încă mulţi 
supranaturală. 

Bistriţa, (Ardealului). 

I. Corbu. 


XIII 


NOTIŢȚE 


Ca la noi şi giurea. — In Figaro dela 3 Fevruarie 1907, å. A, 
de Mun, dela Academia franceză, pubiică un articol, Falimentul 
şcoalei, din care facem şi noi următoarea prescurtare. Pe când în 
1882 proporţia celor care nu ştiu să scrie eră, în Franţa, de 14 la 
sută, în 1900 ea a ajuns numai la 4,3. Înterpretând această din 
urmă, cifră, d. Briand se întreabă dacă se pot numi ştiutori de carte 
tinerii care abiă pot silabisi un text, sau aceia care îşi scriu 
numele numai cu multă neindemânare. Ținând seama de aceştia 
din urmă proporţia de mai sus ar trebui să fie urcată la 25 sau 30 
la sută. D. de Mun pomeneşte apoi de încercarea făcută în 1902 
de un căpitan din corpul al 5-a de armată. Acesta a avut ideia să 
supue la un mic examen 4l recruți din compania sa. Urmarea 

acestui examen a fost cu totul neașteptată şi neîmbucurătoare, jumă- 
tate din cei ascultați nu ştiau nimic despre Jeanne d'Arc, două treimi 
auzise prea puţin despre răsboiul din 1870, iar trei sferturi, drept 
culme, nu ştiau însemnătatea serbării dela 14 Iulie! 

Un examen ca acesta, trebue să adăogăm noi, şi cu urmări tot aşă 
de surprinzătoare, a avut loc acum câţiva ani şi în Germania. S'a 
dovedit, cu acest prilej, că şi în armata germară, mulţi recruți nu 
ştiau nimic, sau prea puţin, despre Moltke, Bismark şi alte ilustra- 
ţiuni ale timpurilor cu totul contimporane. D. Briand mai face 
apoi constatarea, că factorul cel mai puternic care trebuiă să răs- 
pândească învăţătura, comisiile şcolare, sau putut întemeia numai 
în 14,000 comune din 38,000. Dar gi acolo unde ele au existat, 
cel puţin teoretic, ele au încetat repede de a mai funcționă. «Compuse 
în mare parte de aleşi ai sufragiului universal, prezidate de primari 
comisiile şcolare n'au avut neatârnarea trebuincioasă» Le-a fost în 
totdeauna frică să nu supere pe părinții de familie care înainte de 
toate sunt alegători. 


x 
* * 


De ce sunt crengile bradului plecate în jos? Uitaţi-vă lao 
pădura de fag, p3ste carea căzut neaua timpurie înainte de ce gerul 
ar fi curăţit-o de frunză. Pădurea are înfăţişarea unui brădet, crengile 
sunt plecate în jos ca la brad sub greutatea omătului. Aceasta e 
cauza plecării ramurilor şi la brad: Bradul, ca şi alte conifere, păs- 
trându-şi adică frunza şi peste iarnă, şi având atât frunza ca şi toată 
ramificaţiunea poziţia orizontală opreşte omătul în cătăţime mare; 
sub greutatea lui crengile se pleacă în jos, iar această plecare cu 
timpul s'a prefăcut «în sânge», ca să folosim un termen antropo- 
logic. Ereditatea a făcut cu timpu din această silă a mediului un 
caracter specific la arbore. 


Corbu. 


* 
* * 


Fenomen ciudat. La 17 Decemvrie 1906, s'a întâmplat la Monte- 
Carlo un fenomen curios. A nins în cantitate mare, ceeace nu se 
întâmplase de vre-o zece ani pe acolo, iar pe când ningea, fulgeră 
şi tună. Lucrul se poate explică printr'o suprapunere de două pă- 
turi deosebite de nouri, unii negri aducători de furtună cari s'au 
văzut pe la amiazi şi alţii gălbui cari au venit în goană aduşi de 
vânt sub cei dintâiu. Ar fi interesant să se ştie dacă fenomene la 
fel s'au petrecut şi pe la noi. 


it 


n 


_ 


Tip. GUTENBERG Joseph G5bl, str. Dâmnei, 20. 

HENRI MOISSAN 


Franţa şi lumea științifică întreagă au pierdut de curând,— 
în floarea vîrstei şi în puterea minței, — pe unul din cei 
mai mari chimişti ai timpului de faţă. Ferdinand Frederic 
Henri Moissan, născut la Paris la 28 Septemvrie 1852, s'a 
stins în oraşul său de naştere, Miercuri dimineaţa, 20 Fe- 
vruarie st. n. Viaţa sa a fost o muncă necurmată cu cele 
mai grele probleme ale chimiei moderne. Numărul lucră- 
rilor ştiinţifice publicate de Moissan trec de două sute; 
ele încep în 1874 şi se sfârşesc în 19 Martie 1906. Mai 
toate sunt privitoare la chimia anorganică. Moissan a do- 
vedit cu ele, că chimia minerală departe de a fi fost 
sleită, cum începuse a se crede, e, din fericire, nespus de 
bogată în descoperiri de mare însemnătate. El duce acum 
în groapă o lume de gândiri pierdută pe vecie, dar lasă, 
în lumea întreagă, elevi care vor merge, — multă vreme 
încă, — pe drumul tras de el. 

Nu putem înşiră aici, se înțelege lesne, toate lucrările 
făcute de Moissan. Vom aminti numai pe cele mai mari. 
In rîndul întâiu vine prepararea fluorului, lucrare încer- 
cată de cei mai mari chimişti. Această descoperire a fost, 
anunțată Academiei de ştiinți din Paris de-abiă la 20 
Iunie 1888, deşi cele d'intâiu rezultate fuseseră căpătate 
încă din Iunie 1886. In afară de greutăţile tecnice cu care 
a avut să lupte, Moissan a cunoscut cu acest prilej şi 
amărăciunea unui moment de nenoroc. Academia, nevroind 
să creadă la 1886 în izolarea fluorului, numise o comi- 
siune care să controleze experienţele cuvenite. Un învăţat 
Gore arătase mai înainte că acidul fluorhidric, pe care 
Moissan l'ar fi descompus prin electricitate, nu conduce 
electricitatea. La ora cuvenită comisia vine la faţa locului ; 
aparatele stau gata ; Moissan dă drumul curentului electric ; 
ampermetrul ... stă pe loc. Bănuiala Academiei devine fapt 

îndeplinit ; comisia pleacă 1). La câtevă minute după această 
clipă dureroasă, ampermetrul se mișcă, experienţa, merge. 
Ce se întâmplase? Moissan făcuse experienţele de mai 
înainte cu un acid fluorhidric nu tocmai curat. Pentru 
comisiune el pregătise însă un acid cu cea mai mare 
îngrijire. Acesta, fireşte, nu mai conduceă electricitatea. 
Cât a stat comisia, acidul a mai ros cevă din substanţa 
aparatelor şi s'a făcut bun conducător de electricitate. 
Dreptatea, eră de partea lui Moissan. Atunci a ajuns şi el 
la ideia, de a disolvă din capu locului fluorură de potasiu 
în acidul curat, făcându-l astfel pe acesta bun conducător. 
Studiul întreg al fluorului a ţinut patru ani dearîndul şi 
a îmbrățișat prepararea, unui foarte mare număr de com- 
puşi ai acestui corp ciudat. 

El a fost luat din nou în 1903 în tovărăşie cu Dewar, 
dela Londra, «maistru al temperaturelor joase», Moissan 
însuşi fiind «maistrul temperaturelor înalte». Sa dovedit 
cu această ocazie că fluorul solid e în stare să se combine 
cu hidrogenul licid chiar la —2530, și încă să se combine 
cu explozie puternică. x 

Descoperirea fluorului l'a făcut cunoscut în lumea toată. 
Moissan puteà să fie mulțumit cu laurii câştigaţi. A şi fost 
mulțumit, ce-i drept, dar nu s'a lăsat de muncă. Incă din 
1891 începuse a se gândi la reproducerea diamantului. 
Din studiile făcute timp de mai mulţi ani ajunse la încheerea 
că trebuie să aibă la îndemână lemperaturi cu mult mai 
mari decât, acelea cunoscute pe atunci. 

In Decemvrie 1892 construeşte cuplorul electric, cu care 
ajunge lesne temperatura uriaşă de 35000. Cu acest cuptor 
a făcut sinteza diamantului, anunţată Academiei de ştiinţi 
la 6 Fevruarie 1893. Electricitatea care îl ajutase cu şapte 
ani mai înainte la prepararea fluorului i-a fost şi aici de 
cel mai mare folos. Și această lucrare a fost tăgăduită la 
început; la urma urmelor tot Moissan a învins. Cuptorul 


1) Revue Scientifique din 2 Martie 1907. 

electric a avut în urmă nenumărate întrebuințări şi a 
schimbat cu totul chiar industrii întregi. Cu el a preparat 
Moissan pentru întâia oară, în stare curată în cantitate 
mare, multe metale considerate ca rarități. Manganul, 
cromul, vanadiul, tungstenul, molibdenul, uraniu au astăzi 
importanță mare în metalurgie. 

Tot cu acest cuptor electric a făcut Moissan între 1899 
şi 1904 o mulţime de siliciure, borure şi cu deosebire car- 
bure. Carbura, de calciu, — carbidul din industrie —, e o 
urmare a cuptorului electric. Studiul carburelor, şi cu 
deosebire reacţiunea lor cu apa, l'a condus în urmă la 
teoria privitoare la origina petroluiui. Cele din urmă lucrări 
ale lui Moissan sunt în legătură cu fierberea metalelor. 

In cuptorul electric el a izbutit să fiarbă metale ca 
osmiu, ruteniu, crom, mangan, molibden, tungsten, uran, 
etc, neprefăcute până la el în stare de vapori. 

Tilanul a fost acela carei-a dat mai mult de lucru, ca 
şi cum ar fi vrut să-și îndreptățească numele ce-l poartă. 
Moissan la vaporizat la urma urmelor şi pe el, dovedind 
asttel că pe pământ nu e nici un corp care să nu se pre- 
facă în aburi. Isprăvind cu pământul s'a înălţat în ceruri; 
sprijinindu-se pe faptul că metalele din soare sunt la fel 
cu cele de pe pământ, el trase încheerea că temperatura, 
soarelui trebue să fie cuprinsă între 3500 şi 65000 cel 
mult. 

Aci se încheie activitatea lui Moissan. O boală de inimă 
şi una de intestine aveau să curmeze, atât de timpuriu, 
această muncă rodnică şi plină de pricepere. 

El moare tânăr, precum tot de tânăr a cunoscut și cele 
mai mari onoruri. A fost membru în foarte multe societăți 
ştiinţifice. A fost numit comandor al legiunei de onoare 
la 1900, fiind de 48 ani. A primit Premiul La Caze în 
1887, Medalia Humphry Davy, a societăţei regale din 
Londra, în 1896, Medalia Hofmann, a societăţei de chimie 
din Berlin, în 1903, Premiul Argenteiul, a societăței pentru 
încurajarea industriei naţionale, în 1893, și, în fine, Premiul 
Nobel în 1906. 

«Toţi, câţi au avut norocul să cunoască personal pe 
Moissan au rămas încântați de amabilitatea lui şi de 
agerimea, spiritului său larg. Toţi, câți au avut prilegiul 
să asculte cursurile şi cuvântările lui, au stat sub farmecul 
unei elocinţe care fermecă pe auditor, atât prin frumuseţea, 
şi vioiciunea limbei, cât şi prin claritatea șirului de idei» !). 


G. G. Longinescu. 


sis 


CARBUNELE ... ALB?) 


Instrumentul principal al industriei, încă dela începutul 
secolului al XIX, este cărbunele de piatră, 

La topirea mineraiurilor şi producţiunea metalelor se 
întrebuinţă cu destul folos numai lemnul ; dar împuţinarea 
pădurilor, creșterea repede şi nemăsurată a nevoilor indus- 
triei metalurgice precum și cantitatea, de forţă reclamată 
necontenit de Uzine, au determinat căutarea şi exploatarea, 
intensivă a zăcămintelor de cărbune. 

S'a zis şi se zice încă despre el şi toată lumea o ştie 
că preţul lui influențează toate industriile, schimbă piaţa, 
sărăceşte ori îmbogățește naţiunile, aducând ici ruină, dând 
dincolo bogăţie şi strălucire. Anglia s'ar prăbuși cu sigu- 
ranță dacă s'ar produce o criză în industria cărbunelui; 
de aici și uriaşele sforţări pe cari le fac toate regiunile 
miniere ca să mărească producţiunea lui, care de altfel 
creşte continuu ; aşă în cei din urmă 40 de ani, ea sa îndoit 
în Germania, s'a întreit în Franţa și Englitera, pe când 
în Statele Unite ea a trecut dela 20 milioane tone (1864) 
la 268 de milioane (1902). 

Producţiunea mondială de azi se socoteşte la 765 milioane- 


1) Berichte der Deutschen Chemischen Gesellschaft, Berlin, 9 
Martie 1907. : 
2) După E. Caustier, «Les Entrailles de la Terre». 

de tone şi dacă am aşeză într'un singur loc, toată huila, 
scoasă întrun an de peste tot pământul, am face un cub 
ale cărei laturi ar trece peste 900 metri. Cu toată această 
enormă cantitate, producţiunea este încă departe de a în- 
destulă, aşă de colosale şi mereu crescânde sunt nevoile 
industriei moderne. 

Omenirea întrebuinţând aproape 800 milioane de tone de 
cărbune în fiecare an, ea cheltueşte inconştient, rezerva de 
mii de ani a planetei noastre. Această neprevedere deşi 
este scuzabilă este fără îndoială rea, căci risipind o bo- 
găţie care nu se mai reînnoeşte, va veni forțat o vreme 
când, minele sleite nu vor mai dă hrana necesară activi- 
tăței industriale. 

Omenirea, sta-vă ea cu mânele încrucişate ? Uzinele, 
fi-vor ele reduse la tăcerea mormântală a neactivităţii ? 
Desigur că nu, căci se va păsi altcevă cu care să se în- 
locuiască cărbunele. 

Un nou şi bogat isvor de energie a şi răsărit pe scena, 
industrială ; acesta pretinde că va îndestulă cu prisosinţă, 
nevoile maşinelor, el nu este altul decât forța îngrămădită, 
în apa care se scurge din torente în fluvii şi -din acestea 
la mare. Adunarea şi întrebuinţarea cu folos a forței 
idraulice nu este cevă nou, căci nu de eri ori de azi sau 
gândit oamenii să întrebuințeze apa curgătoare la mişcarea, 
morilor. De unde însă până acum aceste rezerve de energie 
se întrebuinţau numai la locul lor, deseori în regiuni foarte 
greu de atins, mai ales pentru o exploataţie industrială; 
astăzi, graţie electricităţei, adevărat scamator, putem tran- 
sportă energia unei căderi de apă în locuri hotărtte, chiar 
la distanţe foarte mari. În adevăr n'avem decât să culegem 
energia cu ajutorul unei turbine, care mişcă un dinamo, 
pe care prin mijlocul unui fir conductor îl punem în legă- 
tură cu un alt dinamo aşezat la distanţă; şi acesta va 
procură mişcare maşinelor dintr'un atelier. 

Este uşor de priceput ce schimbare radicală va produce 
transportul energiei la distanţă, în regimul industriilor 
moderne. 

Este aproape sigur că sub influenţa, progreselor făcute 
de electrochimie şi de scumpirea cărbunilor, industriile 
mari vor fi obligate să-şi schimbe reşedinţa şi să se aşeze 
la îndămâna forțelor idraulice. Vom aveă în viitor o nouă 
distribuţie a regiunilor industriale, o mai mare răspândire 
a uzinelor la suprafața pământului şi chemarea la o viaţă 
nouă a unor ţinuturi până acum necunoscute. 

Muntele, pământ nefolositor altădată, va deveni centrul 
unei activităţi foarte susţinute și dacă călătoriile turiştilor 
ar pierde poate din farmecul de altă dată, viaţa regională 
va creşte şi va câştigă necontenit; şi cine ştie dacă şi 
estetica n'o dobândi cevà nou și înviorător prin profilurile 
tăcute dar înfumegate ale cetăților industriale, care vor în- 
coronă vârfurile tot aşă de frumos ca şi castelele şi cetă- 
țuile întărite din evul mediu. 

Basenurile de cărbuni în preajma cărora să îngrămădesc 
azi Uzinele cele mari, nu vor fi cu totul părăsite, căci 
cărbunele va fi încă multă vreme eftin, şi atelierul cu 
aburi va puteă susţine concurenţa uzinei idroelectrice. 

Lupta se anunţă destul de crâncenă, iar victoria va fi 
de sigur de partea cursurilor de apă, mai ales a acelora 
la origina cărora -ghețarii asigură în toate anotimpurile un 
debit regulat. 

Căderile de apă din unele regiuni ale Franţei ca: Savoia, 
Daufiné şi Pirinei, sunt căutate şi utilizate cu chibzuinţă, 
ca nişte isvoare nesecate de căldură, lumină şi electricitate. 

In Daufin€ există dejà sute de uzine: mori, fabrici de 
hârtie, ferestrae, industrii de transport şi luminat, uzine 
bazate pe electrolisă, etc. 

O lume nouă şi puternică abiă răsărită se înalţă repede, 
cu toate că apostolul şi promotorul 1) ideii pentru între- 
buințarea forţei cascadelor a fost socotit drept nebun. 

Astăzi adevărul şi-a făcut drum, iar Cărbunele alb — cum 
a fost botezat — învinge în foarte multe locuri, cărbunele 
căruia i s'a dat numele bine meritat de Diamant negru. 


1) Berges, inginer şi proprietar al unor uzine din Lancey (Savoia). 

Atelierul înfumegat, dar încă fierbinte, va îngheţă în cu- 
rând sub greutatea fiuidităţii cărbunelui alb. Apa ghețarilor 
mână turbinele, forţa în loc de a fi scoasă din măruntaele 
pământului, se rostogolește din înălţime; zăpada care se 
adună iarna şi se topeşte primăvara o alimentează mereu. 

Minele vor fi la lumina zilei, iar industria electrică trans- 
formând şi transportând forţa idraulică în diferite locuri, 
va dă un nou ajutor muncei omeneşti cu mult ușurată. 

Nu este o afirmaţiune îndrăsneaţă când se zice că rolul 
industrial al secolului al 20-lea este de a îngriji şi între- 
buinţă cu pricepere curgerile şi căderile de apă. Cu sigu- 
ranţă că nu vor trece ani mulţi şi concesiunile de cărbune 
alb vor fi tot aşă de căutate cu şi cele de huilă şi de petrol. 

Distribuţia centrelor industriale din Europa va luă în 
viitor o altă înfăţişare. 

Astăzi aceste centre sunt așezate dealungul culcuşurilor 
de cărbuni cari încep în NV. Franţei, trec în Belgia, se 
îndesesc în Germania pe marginele Rinului de jos şi în 
Vestfalia. Prosperitatea acestor regiuni a fost opera secolului 
al 19-lea; sfârşitul celui de al 20-lea va înrepistră de sigur 
alte centre industriale, acelea cari vor întrebuinţă cărbu- 
nele alb. 

Sguduirea produsă de această revoluţie economică în 
aşezămintele statelor bătrânei Europe va fi destul de 
adâncă. 

Englitera a cărei supremație industrială se datoreşte bo- 
găției zăcămintelor sale de cărbune, nu are decât foarte 
slabe rezerve de energie idraulică. 

Belgia, Olanda, Germania şi Rusia, sunt şi ele relativ 
destul de sărace în cursuri de apă. 

Ce vom puteă zice despre ridicarea şi prosperarea unei 
vieţi industriale necunoscute azi în Suedia şi Norvegia, 
Austro-Ungaria şi Italia de nord şi mai ales în Elveţia, 
din cari Cărbunele alb ar puteă face ceace diamantul negru 
a făcut din Belgia. Astăzi Italia dispune de 2.600.000 cai 
idraulici, din cari întrebuinţează cam la 300.000; Elveţia, 
utilizează şi ea peste 200.000. Franţa este şi ea una din 

regiunile cele mai bine înzestrate 1). In Alpi, afară de vre-o 
9000 instalaţiuni hidraulice mici, se întrebuințează aproape 
250.000 cai, din cei 5 milioane aproape ce se găsesc dis- 
ponibili, la care trebuie să mai adăugăm încă vreo 5 mi- 
lioane ce se găsesc în Platoul central, Vosgi şi Pirinei, 
Nu trebuesc lăsate la o parte nici rezervoriile subterane 
din platourile Calcare (Causses şi Tarn) care ele singure 
asigură regulata, funcţionare a numeroase maşini. 

Cu o astfel de cavalerie eftină 2) şi uşor de întreţinut 
şi care nu cere decât ca să fie întrebuințată, industria, 
poate aşteptă, în linişte descoperirile pe care ştiinţa i le 
mai rezervă, ca: utilizarea Mareelor (fluxului şi refluxului) 
sau Energia Solară. 


* 
* * 


Maşina cu aburi îşi are zilele numărate?) şi de sigur că 
nu este departe vremea când, în Congrese inginerești, par- 
ticipanţii vor merge pe la Muzee pentru ca să o admire, 
ca pe un obiect respectabil şi cu adevărat interesant. 

Şi totuşi ce frumos lucru este o maşină! 

Cu frumoasele sale fumuri, nenumărate rotiţe şi braţe 
care de care mai lustruite şi cu cuptorul său care reflec- 
tează în întunericul nopţei atâtea feluri de lumini, una mai 
fantastică decât alta, ni se pare că este cu adevărat vie. 

Câţi din ceice au vizitat vreodată o expoziţie industrială 
nu sau minunat în faţa acestor aparate aşă de puternice, 
construite cu atâta îngrijire şi cari dau puteri de mii de 
cai, aproape fără ca să facă sgomot; şi totuşi aceste ma- 
şini aşă de perfecţionate sunt neperfecte, căci ele tran- 
sformă în muncă numai a 10-a parte din energia ce le-o 
procură cărbunii. 


1) René Tavernier. Les forces électriques des Alpes en France, 
en Italie et en Suisse. 1900. 

2) Costul unui cal idraulic este aproape de 4 ori mai mic decât 
al unui cal-vapor. 

3) A se vedeă Fulimentul maşinei cu aburi în Natura, vol. I, pag. 14. 

«Maşina cu aburi este o mare risipitoare, ea este un 
«agent cu totul neputincios a forţei de transformare; ea 
«este menită ca să dispară în curând (zice D-l Berthelot 1), 
cea va fi înlocuită (ceeace s'a și întâmplat în mare parte) 
«prin maşina cu petrol, alcool sau gaz. Electricitatea este 
«un agent admirabil și universal, de transformare ; ea va 
«luă cu siguranță locul maşinei cu aburi». 

Se ştie că maşina cu aburi, nu face decât să transforme 
în energie calorifică de o parte și în energie de mișcare 
de alta, energia acumulată în Cărbune. Intro ultimă ana- 
liză, mişcarea îi vine dela Soare, căci energiei solare se 
datoreşte descompunerea gazului carbonic, de către păr- 
ţile verzi ale plantelor, care reținând drept hrană carbonul, 
au făcut posibilă nașterea huilei. 

Lumina, căldura şi electricitatea, își au obârșia în Energia 
Solară. «Nu puterea aburului mişcă locomotiva» ziceâ 
Robert Stephenson, ci căldura solară, căci ea a fixat Car- 
bonul în plante, cari la rândul lor acum câtevă milioane 
de ani, au format huila. 

Cum se vede, nimic nu se creiază, nimic nu se pierde 
în natură, nici forţă, nici materie ; iar locomotivele nu sunt 
decât cui-Sori, 

" Maşina animală ca şi maşina cu aburi îşi dobândeşte 
energia sa tot din razele Soarelui ; noi mâncăm carnea vitei 
care a mâncat iarbă, în care s'a îngrămădit energie Solară ; 
din acest punct de vedere, ziceă în glumă Helmholtz 2), 


1) Berthelot (P. E. M.), cel mai mare chimist francez, secretar 
perpetuu al Academiei de Ştiinţe din Paris, Senator inamovibil, fost 
ministru de mai multe ori. S'a născut în Paris la 1827, a publicat 
până acum peste 600 de lucrări de o însemnătate capitală, dar mai 
ales cele cu privire la sintesa compuşilor organici şi de termochimie— 
pe care putem zice că a creat-o el — au fost cu deosebire impunătoare, 

In ultimul moment, jurnalele publică o telegramă de la Paris ves- 
tind moartea ilustrului chimist. Vom publică în numărul viitor al 
Naturii, o notiţă despre activitatea lui ştiinţifică. 

2) Helmholiz (H. L. F. von.), fisiologist şi fisician german, născut 
la 1821, mort la 1894. Are lucrări însemnate în optică, electricitate 
dar în special publicaţiunile sale asupra timbrului şi rolului armo- 

«noi muritorii de rând avem dreptul la acelaş rang de no- 
bleţă ca şi împăratul Chinei care se intitulează fiul Soarelui». 

Cărbunele este deci Soarele imagazinat în plantele din 
primele vârste ale pământului, un fel de Soare în pastile 
comprimate. In loc de a căută să întrebuinţăm Soarele de 
altădată, de ce n'am utiliză pe cel ce se găseşte pretutin- 
deni împrejurul nostru ? 

Ideia aceasta nu este nouă, mulţi cunosc şi experienţa 
celebrelor oglinzi arzătoare ale lui Arhimede!) ; ceeace poate 
ar fi nou, ar fi construirea unui motor solar. Buffon 2), 
repetând experienţa, lui Arhimede, cu ajutorul a 128 oglinzi 
mici reflectoare, a dat foc unei scândure de lemn gudronate, 
aşezată la distanţă de 168 metri. 


nicelor în formațiunea gamelor, au făcut o adevărată revoluţie în 
acustică. Asupra vederii şi asupra auzului are de asemenea însem- 
nate lucrări. 

1) Arhimede este cel mai mare geometru din antichitate şi unul 
din cei mai iluştri savanți din vremea lui. El s'a născut în Siracuza 
la anul 287 a. C şi a murit în acelaş oraş la 212 a. C. Tinăr încă, 
a urmat cursurile lui Euclid din Alexandria. Pe lângă numeroasele 
sale lucrări şi invențiuni ştiinţifice, el a fost şi un bun soldat. Așa, 
când Romanii au declarat răsboiu Siracuzei, Arhimede a comandat 
cu multă pricepere apărarea oraşului său natal: el a ţinut în loc 
trei ani armata lui Marcellus, se zice că prin ajutorul oglinzilor ar- 
zătoare, aprindeă vasele dușmanilor. Cu toată apărarea, Romanii au 
reuşit să intre în oraş prin surprindere; Arhimede care în timpul 
acesta eră ocupat cu deslegarea unei probleme de geometrie a fost 
ucis de un soldat, 

Comandantul afiând despre moartea acestui bărbat pentru care 
avea o deosebită stimă, a dat ordin ca să i se ridice imediat pe 
mormânt, un monument construit după dorinţa însăş a marelui în- 
văţat dintr'o sferă înscrisă într'un cilindru, cu numerile care exprimă 
raportul volumelor acestor două solide. 

Lui Arhimede să datoreşte faimosul cuvânt evrica, pronunţat cu 
prilejul descoperirii principiului din fisică ce poartă numele său. 

2) Buffon (G. L. L. conte de), naturalist şi academician Francez, 
născut la Montbard în 1707, mort la Paris în 1788. Drept judecând, 
el este mai mult filosof decât naturalist. N'a făcut niciodată politică. 
El a pronunţat în discursul de recepţiune la Academia Franceză 
faimoasele cuvinte: Le style, c'est Vhomme. 

La 1880 fizicianul Mouchot a constituit în Algeria nişte 
cazane, în care apa încălzită de soare, produceà aburi cari 
puneau în mişcare nişte maşini agricole. Din nenorocire 
însă razele svarelui, nu au produs şi dividende îndestulă- 
toare Societății care făcuse încercarea, iar experiența nu 
Sa mai continuat. 

Aceasta este o dovadă netăgăduită că forțele gratuite 
costă câte odată foarte mult. 

La 1900 experiența din Algeria, a fost reluată în Cali- 
fornia, unde sa instalat un mare motor solar. In această 
țară căldura soarelui este așă de mare încât cinevà îşi 
poate arde mâinele atingând numai pietrele expuse mult 
timp la soare; indigenii se servesc chiar de pietrile astfel 
încălzite pentru a face să fiarbă apa. 

Americanii au construit un reflector format din 1788 de 
sticle, fiecare de câte 23 cm?; acesta trimetea razele soa- 
relui asupra unei căldări în formă de țeavă, cu o capaci- 
tate de 455 de litri, şi înegrită pe deasupra cu fum, pentru 
a i se mări în acest chip şi puterea de absorbțiune ; aburul, 
produs este condus la un motor de 10 cai putere, destinat 
irigațiunilor unei ferme de struți. 

De sigur că Soarele «combustibil al viitorului» este un 
vis; dar cine oare ar fi întrevăzut puterea aburului în se- 
colul al XIX-lea numai privind vasul cu apă de pe foc, 
al cărui capac începe să se clatine sub influența ten- 
siunei fluidului așă de elastic! 

In scurt, Soarele în regiunile prăjite de el, apa în re- 
giunile muntoase, furtunile pe Ocean, sunt tot atâtea is- 
voare de energie la îndemâna geniului omenesc, și pe cari 
cu siguranță grație iscusinței sale, va reuşi la urma ur- 
melor să le stăpânească. 


Victor Anastasiu. 


www.dacoromanica.ro 


172 NATURA 


REZISTENȚA LA TRACȚIUNE 


PE 


ŞOSELE, CĂI FERATE ŞI CANALE DE NAVIGAŢIUNE 


Oricine ştie, că o căruță merge mult mai uşor pe o şosea 
netedă. şi tare decât pe una plină de făgaşuri şi noroiu. 

Oricine a văzut un tramwaiu şi-a dat seama că pe o 
cale rigidă şi bine regulată ca o cale ferată, tracţiunea 
este mai uşoară decât pe cea mai perfect pavată şosea. 
In adevăr, cine n'a constatat, că un singur cal de putere 
mijlocie transportă cu înlesnire un tramwaiu încărcat cu 
25 de persoane? 

Cine n'a băgat de seamă că o mână des oameni pot ma- 
nevră în stații un şir întreg de vagoane? 

Dar pe apă? Uşurinţa transportului poverilor este ui- 
mitor de mare! 

In adevăr cine n'a văzut în porturile Dunărene un mic 
remorcher, având la remorcă 5—6 şlepuri uriaşe încărcate 
până în vârf? Sau o barcă cu câte 15—20 de persoane 
trasă la, edec numai de un singur om cu ajutorul unei 
sforicele ? 

Explicaţia acestor fenomene, pe care o dăm mai la vale, 
se găseşte în condiţiile speciale de mișcare şi de construcţie 
ale diferitelor vehicule, care circulă pe uscat şi pe apă. 

Comparaţiile noastre vor fi făcute pentru teren orizontal | 
şi aliniament drept, iar valorile rezistenţei la tracţiune vor 
fi date în Kgr. de fiecare tonă (1000 Kgr.) remorcată. 

Pe şosele circulă trăsuri, care, etc. trase de motori în- 
suflețiţi : cai, boi, etc. Aceşti motori exercită puterea lor 
paralel cu drumul. Lada trăsurei în definitiv stă pe nişte 
roţi, cari se învărtesc în jurul osiilor. 

Mergând în linie dreaptă şi pe teren orizontal rezisten- 
ţele la tracţiune sunt da 2 feluri: 

I) Rezistenţele provenind din felul de construcţie, încăr- 
care şi întreţinere a vehiculului. 

II) Rezistenţele provenind din felul de construcţie şi 
întreținere a șoselei. 

Rezistenţele vehiculului sunt două: 

a] Rezistenţa de frecare ce se exercită la, periferia roţilor 
(pe faţa care calcă a obezei). 

b) Rezistenţa, de frecare ce se exercită la periferia osiei, 
acolo unde are contact cu căpățâna (buceaua) roții. 

Cea dintâi variază cu natura şoselei și starea ei de între- 
tinere; cea d'a doua cu încărcătura, cu starea de unsoare 
a osiilor și cu mărimea lor. 

In adevăr, cu cât un car este mai încărcat cu atât se 
freacă mai tare osiile de pereţii interiori ai bucelelor, deci 
rezistenţa la, tracțiune este mai mare; acelaș lucru dacă 
osiile sunt rău unse sau cu unsoare de calitate proastă. 

II) Rezistenţa căei. O şosea este bună când este netedă, 
adică fără asperităţi, tare şi elastică, bine prinsă, fără 
noroiu sau praf, fără gropi sau făgaşuri şi stabilită pe un 
teren rezistent şi incompresibil, pentru a nu se lăsă în jos 
sub influența sarcinelor. 

Tracţiunea, depinde mult de starea de asprime a şoselei : 
dacă roata întâlneşte în cale o piedică de o înălțime oare- 
care, ea, trebue s'o urce şi dacă aceste piedici sunt dese, 
adică dacă şoseaua, este gloduroasă, atunci se produc zdrun- . 
cinături dese, ceeace măreşte rezistenţa la tracţiune. Prin 
uzura inegală a şoselei se formează gropi, roata trebue 
de asemenea, să urce și să coboare, dar iuteala câştigată 
prin coborire nefiind deajuns pentru urcare, rezultă că mo- 
torul trebue să facă un supliment de sforţare care mă- 
reşte rezistenţa, la tracţiune. 

Dacă platforma şoselei nu este constituită dintr'un ma- 
terial tare şi elastic, care să fie şi bine legat, atunci roata, 
taie scoarţa soselei şi pietrele sar în lături formându-se 
făgaşuri : în aceste condițiuni se produce o clătinare, o 
plecare când într'o parte, când în cealaltă a vehiculului, 
care cearcă să-și menţină echilibrul şi-l menţine prin chel- 
tuirea unui supliment de sforţare din partea, motorului, 
ceeace măreşte considerabil rezistenţa la tracţiune. 

Dacă şoseaua are noroiu sau praf, roata se cutundă şi 
se produce o frecare între pereţii roatei și noroiul sau 
praful soselei, ceeace asemenea măreşte rezistenţa la trac- 
iune. Apoi noroiul sau praful fiind aruncate la dreapta, 
la stânga, rezultă că o parte din puterea motorului este 
întrebuințată nefolositor pentru a aruncă la dreapta, la 
stânga, aceste substanţe. De aceea pentru a feri soselele 
de praf şi de noroiu pe de o parte se mătură platforma, 
căei, iar pe de alta se execută bombamentul, care asigură 
scurgerea apelor meteorice în şanţuri. 

S'a evaluat, că pentru a trage o tonă (1000 kgr.) este 
necesar o sforțare de 16—35 kgr. pe o şosea bine pavată, 
25—45 kgr. pe o sosea, împietruită şi 50—100 kgr. pentru 
un drum neîmpietruit. 

La vehiculele, ce circulă pe căile ferate, trebue să ob- 
servăm, că roţile nu se învârtesc împrejurul osiilor, ci sunt 
turnate dintr'o singură bucată cu acestea, iar capetele osiilor, 
adică fusurile se învârtesc între nişte cuzine[i (perinuţe) 
metalici între suprafaţa anterioară a cărora este conținută, 
grăsimea sau unsoarea. 

Pe căile ferate rezistența la tracţiune este mult mai 
mică și variază cu natura şi construcţia ciei, cu starea 
ei de întreţinere, cu nalura vehiculelor şi starea lor de în- 
treținere — la locomotive are o valoare mai mare decât la 
vagoane, — cu starea higromelrică a atmosferei — dacă 
şinele sunt umede rezistenţa la tracţiune este mai mică, — 
cu densilalea şi starea de repaus sau de mişcare a aerului — 
pe vreme de vânt rezistenţa la tracţiune creşte — cu iuțeala 
mersului — cu cât trenul merge mai repede, cu atât rezis- 
tenţa la tracţiune este mai mare, etc. 

Toate acestea se pot, reduce la patru grupe: 

a) Rezistenţa de frecare ce se exercită la periferia 1oţiior, 
adică rezistenţa provenită din alunecarea bandagelor (obe- 
zilor) roţilor pe şine, din pricina conicităței bandagelor, re- 
zistenţă, care are o mică valoare. 

b) Rezistenţa provenită din rostogolivea roţilor pe şină. 
Jn adevăr, din pricina, marei greutăţi, care se transmite 

șinei prin roată, aceasta intră în şină, sau şina se curbează 
puţin şi deci în mersul ei roata trebue să urce un prag. 
Și această rezistență este asemenea mică din pricina rigi- 
dităţei şinelor. 

c) Rezistența provenită din frecarea fusurilor pe cuzineți, 
rezistență care ca şi la căruțe depinde de greutatea vago- 
nului şi care rezistență este micşorată prin ungerea cu 
unsoare şi precautiunea, care se ià ca aceasta nici să în- 
gheţe, nici să se scurgă. 

d) Rezistenţa aerului. Aceasta este cea mai importantă 
dintre toate şi este proporţională cu densitatea aerului, cu 
pătratul iuţelei mersului și cu suprafața apăsată de aer a 
trenului. Ea variază în mari limite şi în genere nu este 
bine determinată. 

In adevăr aerul n'apasă numai pe frontul trenului, ci şi 
între spaţiile dintre vagoane; apoi există frecări între 
pereţii vagoanelor şi pereţii de aer străbătut: La coada 
trenului se produce un vid, pe care aerul îl umple ime- 
diat, formând vârtejuri, ce complică fenomenul. Când vân- 
tul suflă în fața trenului, atunci rezistența, la, tracţiune se 
măreşte considerabil, de oarece locomotiva, cheltueşte o 
putere însemnată, pentru a nimici iuțeala vinelor de aer, 
sau a le devia direcţia. 

Dacă vântul suflă în coastă, atunci puterea lui împinge 
trenul în direcţia curentului de aer, iar bandajele roţilor 
se freacă de buzele liniei, ceiace măreşte rezistenţa, la trac- 
țiune. 

In practică, există o grămadă de formule pentru calculul 
rezistenţei la tracţiune pe căile ferate, de oare ce inginerii 
nau putut cădeă de acord până azi, din pricina complexi- 
tăței fenomenului, care nu este încă studiat pe deplin. 

Direcţiunea generală a C. F. R. a admis, că în linie dreap- 
tă şi pe teren orizontal pentru remorcarea unei tone de 
tren cu o iuţeală de 20 k. m. pe oră este necesar ca loco- 
motiva. să facă o sforţare de 2 hgr; cu iuţeală de 50 k. m. 
pe oră 4 Kgr; cu iuţeala de 100 k.m. pe oră 8 Kgr în 

ipoteza a unui stări mulţumitoare atât a căei cât şi a ma- 
terialului rulant. i 

In navigație, condițiile de mişcare sunt cu totul altele, 
calea este de o potrivă de incompresibilăä—apa—frecările ce se 
exercită la periferia roților, la rostogolireā lor, frecările fusu- 
rilor pe cuzineţi sunt suprimate şi nu mai subzistă de cât rezi- 
stenţa aerului şi o nouă rezistenţă — rezisten(a licidului — 
ambele depinzând de densitate şi de starea lor de repaus 
sau de mişcare. 

Dacă lărgimea, unui canal de navigaţiune este atât, încât 
nu poate intră decât un bastiment în el, atunci rezistenţa 
la, tracţiune este mărită în mod considerabil, prin apa dis- 
locuită, care se grămădeşte înălțându-se la prora (înaintea) 
vasului. Dacă însă canalul de navigaţie are o lărgime cel 
puţin de 5 ori mai mare decât a vasului, atunci plutirea 
se face ca, într'o apă liberă. 

Intr'un canal de o açà lărgime, apa fiind stătătoare, pentru 
a remorcă o tonă este de ajuns o sforțare numai de 300 
grame (ia kgr.). 

Din acestea se vede cât de redusă este rezistenţa la 
tracţiune pe apă în comparaţie cu aceea de pe şosele şi 
căi ferate. Do aceia construcţia canalelor de navigaţiune 
luase un aşă avânt mai înainte de apariţia căilor ferate. 

În adevăr, un cal de putere mijlocie poate remorcă pe 
o şosea, bună 1000 kgr., pe calea ferată 10.000 kgr., iar pe 
apă 80.000 kgr.!! Nicolae I. Petculescu 


Inginer Ja C.F.R. 
e 


LIMITELE ŞTIINŢEI 


Fi-va oare încă mult până ce omenirea să atingă cir- 
conferinţa, ce înconjoară tot ceeace trebue să ştie? 

Şcoalele grece, credeau că cunosc natura tuturor lucru- 
rilor; iar poeţii romani se credeau ca interpreţii creaţiunii. 

Mai târziu Diderot şi discipolii săi anunţară că sunt în 
posesiunea universului. 

Descoperirile însă, cu care ştiinţa, s'a imbogăţit, mai ales 
în timpul din urmă, arată în deajuns că nu-i nimic mai 
ignorant decât a consideră cineva, că cartea înțelepciunii 
este întreagă în a sa stăpânire. 

Origina vieţii şi esenţa ei ne rămâne şi ne va rămâne 
încă mult timp necunoscute; n'am pătruns până acum 
nici măcar misterioasa legătură care unind corpul cu spi- 
ritul, constitue unitatea persoanei omenești. 

Am cucerit pământul este adevărat, am măsurat mersul 
planetelor, am supus mecanica cerească calculului, am 
constatat natura stelelor, am legiferat chiar mişcarea des- 
ordonată a cometelor. Am devenit stăpânii mărilor şi sun- 
tem pe punctul de a deveni şi aceea ai aerului. 

Dar, dincolo de astrele a căror lumină pune secole până 
să ajungă la noi, sunt încă astre a căror lumină se stinge 
în drum până la noi. Şi mai departe, tot mai departe 
strălucesc şi există sori, ce privirile noastre nu pot întâlni, 
şi lucruri necunoscute, poate veşnic ascunse cunoştiințelor 
noastre. 

Dacă după o sforțare de 2 mii de ani am atins în fine 
extremităţi depărtate ale universului nostru, ce nu este 
decât un punct în spaţiul imens, ne-am oprit uimiţi şi 
plini de spaimă în pragul infinitului despre care nu ştim 
nimic. 

a« Natura omenească, existența sa prezentă şi viitoare sunt 
mistere nepălrunzătoare pentru cele mai puternice genii», 
zice d'Alamberi, iar Laplace ilustrul rival al lui Newton, 
își închee cariera pe patul de moarte cu următoarele ce- 
lebre cuvinte: «Ceeace ştim este un lucru de nimic». 


C. S. Popescu 


Profesor de matematică la liceul din Plocști. 
iz 


Natura No. 6. An. II. 12 

NATURA ŞI VIAŢA OMULUI 
ÎN 


EXTREMUL NORD AL EUROPEI 


Noi românii trăim în zona ciornoziomalui, adică în zona 
pământului negru, care e foarte roditor, şi cere puţine în- 
grăşăminte sau irigațiune. Agricultura şi creşterea vitelor 
sunt ocupațiuni uşoare şi foarte bănoase. Cu cât însă mer- 
gem spre Nord, solul şi clima devin tot mai nepriincioase 
agriculturii şi creşterea vitelor rămâne singurul mijloc de 
a trăi, deşi se face în condițiuni mult mai grele. Incepând 
dela, latitudinea de 60: în sus agricultura nu mai este po- 
sibilă, căci solul este acoperit cu mlaștini nemărginite, iar 
clima este aspră. Solul uscat nu se găseşte decât dealungul 
rîurilor, lângă apă, ca nişte fâşii, acoperite cu mici strate 
şi chiar cu oguare. Dar chiar la o depărtare de 80—120 
metri de apa rîului încep mlaştinele nemărginite şi băl- 
țile întinse. Acest caracter al solului se poate vedeă chiar 
de pe la Petersburg, unde marele rîu Neva are ca maluri 
două mari coame denisip ; la o depărtare de 40—100 metri 
de apa rîului încep acele mlaștini, cari fac clima ca- 
pitalei Rusiei atât de nesănătoasă, 

Creşterea vitelor în extremul Nord al Europei este cea 
mai uşoară ocupaţiune, de oarece omul dispune aci de 
păşuni splendide. Dar ruşii colonizând aceste ţări caută 
pe cât posibil să cultive câte un petec de pământ cât de 
mic, ceiace se poate face numai pe malurile riurilor pe fâ- 
şiile de pământ uscat. Iată de ce dealungul rîurilor se pot 
vedea ogoare chiar mai sus de latitudinea 64°; de ex.: pe 
rîul Mezen la gura rîului Peşa, este celebru un deal, numit 
«Dealul scump», acoperit cu ogoare; la nord de orașul 
Mezen asemenea se pot vedeă ogoare; se cultivă însă nu- 
mai orz şi secară. 

Cel mai mare duşman al acestor ogoare sunt gerurile, 
cari adesea se precipită brusc în cursul primăverei şi verei. 

E renumit. gerul, ce are loc în fiecare an între 27—29 Iulie, 
numit Calinic. Dacă Calinicul e slab, recolta e asigurată. 
Pe rîul Peşa, ce se varsă în golful Ceşsca, precum şi la 
gurile rîului Peciora ogoare nu se mai văd. Numai clerul 
bisericesc are mici grădiniţe, unde se .căsneşte să cultive 
ridiche, ceapă, gulie şi chiar cartofe. 

Cu toate acestea ţăranii ruşi din Nordul Europei sunt 
mult mai bogaţi şi trăesc mult mai bine, ca ţăranii din 
centrul Rusiei şi din România. Bogăția ţăranilor se dato- 
reşte splendidelor păşuni, cari se întind dealungul rîurilor 
Peşa, Sula, Peciora, etc. Fâneţurile dau o cantitate colosală, 
de fân de prima calitate; iarba e înaltă, foarte deasă şi 
adesea rămasă pe teren pe de o parte din cauză că n'are 
cine s'o cosească, iar pe de alta din cauză că tăerea ierbei 
nu se face cu coasa, (care este în aceste ţări un instrument 
necunoscut), ci cu secera. 

Satele sunt mici de câte 4—12 case. Fiecare familie are 
8—10 vaci, 8—12 cai şi mai multe oi. Porcii nu se cunosc 
în aceste părţi. Vacele fiecare seară vin singure acasă la 
muls, oile rămân la stâne, iar caii toată vara rămân în 
fânețuri, şi nimeni nu se îngrijește de ei, de oarece nimeni 
nu se poate folosi de ei în cursul verei, ncfiind trăsuri; 
călătoriile vara se fac sau pe jos, sau în bărci sau în sănii 
trase de cerbi. Sunt însă ani când iarna ţine chiar până 
pe la 20 Iunie (cum a fost în anul 1891); atunci ierbu- 
rile nu cresc şi vitele neavând cemâncă pier de foame cu 
sutele. 

Populaţiunea se mai ocupă cu pescăritul şi cu vânarea 
animalelor ce dau blăni, focelor, delfinilor albi şi negri, 
gâştelor sălbatice, lebedelor etc. Ca nutriment populaţiunea 
mai întrebuinţează boabele murelor de băltoace şi boabele 
şdhei (Empetrum nigrum), cari în totdeauna sunt în canti- 
tăți colosale, astfel că stând întrun loc poți să culegi o 
doniță întreagă de aceste boabe. Aceste fructe se pun în 
butoaie şi se păstrează toată iarna. 

Păduri sunt puţine şi cresc ele de obicei pe locurile mai 

uscate dealungul riurilor ; se compun de obiceiu numai din 
brazi şi cevă mesteacăn şi pin. Tot spațiu dintre două rîuri 
de obiceiu e plan cu un sol fie argilos, fie nisipos, fie pietros; 
acest, sol este acoperit cu mlaştini sau cu turbării; ici şi 
colo răsare câte un vulcan noroios. Solul este acoperit cu 
o vegetaţiune măruntă şi lipită de pământ, din care răsare 
puţin mai mult muschiul cerbului de coloare albă. Aceasta 
e tundra şi proprietatea ei caracteristică e că solul este 
veşnic îngheţat. Solul de turbă, se desgheaţă în cursul verei 
cel mult de 20 cm. adâncime, cel argilos cevă mai mult, 
cel nisipos însă se desghiaţă chiar până la 135 cm. adân- 
cime. La, începutul verei, când solul este încă îngheţat la 
suprafaţă, poţi să parcurgi tundra în lung şi în lat; când 
însă aerul se încălzeşte şi solul se desghiaţă pe deasupra 
atunci prin tundră nu mai poţi face nici un pas, de oarece 
tundra fiind plană, apa ce provine din desgheţ nu poate să 
se scurgă undeva şi rămâne pe loc, formând mlaştine şi 
mocirle până la 1—2 metri adâncime. 

Dacă ruşii locuese dealungul rîurilor, tundra e locuită de 
indigeni: samoezi şi laponi, al căror număr este numai de 
câteva, mii şi cari duc o viaţă nomadă. larna samoezii se 
ascund în păduri împreună cu cerbii lor, găsindu-şi în 
pădure un adăpost bun de viscolele groasnice, care bântue 
în tundra deschisă, precum şi material suficient pentru în- 
călzit. Vara însă ei nu mai pot rămâne în păduri din pri- 
cina miliardelor de ţințari şi tăuni cari gonesc pe om şi 
pe cerbi la, nord spre tundra deschisă, unde vânturile pu- 
ternice curăţă aerul de norii de insecte. Aceste treceri din 
tundre spre sud—în păduri şi înapoi—se pot face numai cu 
cirezi mari de cerbi, când vitele ţinându-se grămadă mai 
bine se pot apără atât de insecte, cât şi de animalele săl- 
batice. Azi însă samoezii au sărăcit şi sunt nevoiţi să stea 
şi iarna, şi vara, sau în tundra deschisă pe lângă mare, 
unde se mai ocupă şi cu vânatul animalelor de mare (foce, 
delfini, etc.), sau în păduri pe lângă lacurile şi bălțile mai 
mari, unde se ocupă şi cu pescăritul; dar în păduri sa- 

moezii sunt nevoiţi să facă mereu focul gonind cu fumul 
miliardele de ţinţari şi tăuni. 

Existenţa, samoezilor şi a laponilor e strâns legată de cerb 
din a cărui piele se fac hainele, încăltămintea, hamurile, 
cortul; carnea lui şi laptele servesc de mâncare ; bijuteriile 
și instrumentele se fac din oasele cerbului, care mai serveşte 
în fine şi pentru transport. In schimb samoedul şi laponul 
nu dau nimic cerbului, de care nu se îngrijesc de loc. Cerbii 
tineri, cari se nasc de obiceiu în Aprilie şi Maiu, se nu 
mesc pijic; spre toamnă ei sunt botezați cu numele de ne- 
bliui, iar peste 1!], ani se numeşte lonşceac; lonșceacul 
dejà este matur pentru reproducție. Din 1000 cerbi tineri 
200—400 se taie pentru mâncare; iar din ceilalţi, o parte 
din cerbii masculini se castrează, iar alta, se lasă pentru 
reproducție ; aceşti din urmă se numesc hora, iar cei castraţi 
bic. Tăierea. nebliuilor se face toamna în Octombrie, când 
se poate umblă cu sania; carnea se lasă la ger, îngheaţă 
şi astfel se transportă până şi la Moscova. Toamna preţul 
cerbului este mai mare şi aceasta'pentru următoarele motive: 
1) el poate fi tăiat, căci fiind ger afară carnea poate fi 
conservată ; 2) părul este mare şi blana deci mai bună; 
3) primăvara şi vara pielea cerbului este găurită de tăuni, 
cari pun ouşoarele sale în pielea cerbului; toamna însă 
rănile acestea se cicatrizează şi pielea, ne mai fiind găurită, 
poate fi întrebuințată pentru orice. 

Cei mai mari duşmaniai cerbului — ţînțarii şi tăunii, — 
nu trăesc decât 6-8 săptămâni în cursul lunilor Iunie şi 
Iulie. Dar în acest scurt timp ei fac ravagii colosale ; cerbii 
mușcaţi de miliardele de ţînţari fug ca nebuni unde îi duc 
ochii şi nu există forţă, care să-i poată opri în această 
fugă turbată ; în fuga lor sălbatică ei se îneacă în rîuri, 
în mare, rătăcesc şi se pierd sau sunt mâncaţi de lupi. 

Existenţa, cerbului depinde de o plantă specială, numită 
iaghel, sau mușchiul cerbului, care în timpul iernei e sin- 
gura hrană a cerbului. Cu picioarele cerbul desgroapă iaghelul 
de sub zăpadă şi se nutreşte astfel toată iarna şi chiar 

toamna când ierburile sunt vestejite. Prin locurile, unde 
nu cresc ierburile sau mesteacănul (a cărui frunze cerbul 
le mănâncă cu plăcere), cerbul se nutreşte cu iaghel chiar 
şi în timpul verei. laghelul creşte absolut în toată tundra ; 
nu e loc mai uscat, care să nu fie acoperit cu un covor 
alburiu, sau chiar alb ca zăpada, de iaghel, care te face 
să crezi că pământul e acoperit cu zăpadă. In umbra pinilor 
şi brazilor iaghelul ajunge până la 8 cm. înălţime ; pe locuri 
deschise însă este mai mic. Când aerul e umed iaghelul 
absoarbe multă umezeală, devenind moale, apos şi elastic 
ca buretele; dar pe timp uscat el repede se usucă şi se 
sfarămă în bucățele mici la prima atingere. Fiecare bucăţică 
poate să prindă rădăcini şi să deă o nouă plantă, crescând 
în curs de veacuri (dacă nu este atinsă); pe când partea 
superioară creşte, partea inferioară putrezeşte. Creşte ia- 
ghelul foarte încet: maximum 5 mm. pe an în condiţiunile 
cele mai bune. 

Cerbii păscând, nu stau locului, ci umblă repede ciu- 
pind mereu vârful iaghelului, astfel că în totdeauna ră- 
mân în urma, lui cantităţi suficiente de iaghel şi pentru 
alţi cerbi. Dacă însă se întâmplă ca cereada, de cerbi să 
fie prea mare, ca în cazul cerbilor domestici, atunci în 
urma cirezei nu mai rămâne nimic, de oare ce ceeace rămâne 
dela primele rânduri este călcat şi păscut de rândurile din 
urmă ; şi cum iaghelul crește încet, câmpul păscut într'un 
an de o cereadă mare, anul viitor e gol, nare nimic, mai 
ales când solul e turbos, căci în acest caz iaghelul este 
băgat în turbă de picioarele cerbilor. Samoezii ştiu acestea, 
și de aceea ei pe timpul verii caută să-și îndrumeze cirezile 
spre rîuri şi bălți, la ierburi, lăsând tundra pentru iarnă, 

Ultimul secol în tundră au năvălit rușii şi zirenii, cari 
atraşi de marea rentabilitate a cerbăritului au cumpărat 
pe preţuri de nimic mii de cerbi, au angajat ciobani dintre 
samoezi şi laponi şi au căutat să se îmbogăţească cât mai 
repede. Ei au cirezi de câte 50%0—7000 cerbi (samoezii au 
maximum câte 180 cerbi), pe cari caută să-i exploateze 
cât mai mult posibil neglijând toate obiceiurile stabilite de 
experienţa, seculară a samoezilor și îndreptate spre păzirea, 

tundrei şi cerbilor. Prin aceasta ei au adus pagube colosale ; 
locurile pe unde a trecut turma zîreanului sau a rusului 
e absolut golită de iaghel; aceste locuri se văd de departe, 
căci solul numai are culoarea albă a iaghelului, ci este 
negru, eşind la suprafaţă turba sau argila ; pe aceste locuri 
mulţi ani nu mai poate paşte altă cireadă, căci iaghelul 
lipseşte. Vai de samoedul, care neștiind că păşunea e stri- 
cată, se va instală acolo pentru iarnă: toată cireada, îi va 
pieri de foame. Toată tundra dintre Pecioara şi Ural este 
atât de bătucită de turmele zirenilor şi ruşilor, încât acuma, 
nici nu se mai duce nimeni pe acolo cu cirezele sale: e 
pustiită. Aceeaşi soartă o va avea-o în curând şi tundra 
peninsulei Col, unde zirenii strâmtorează pe laponi. Dar 
răul cel mai mare îl prezintă epidemiile; odată epidemia, 
intrată în turmă, toate miile de capete pier şi cadavrele 
rămân împrăștiate pe suprafeţe foarte întinse infectând 
tundra. Pe acele locuri vin alte cirezi şi cum cerbului îi 
place să roadă oasele, aceste cirezi se infectează şi ele şi 
pier la rândul său. Au fost ani când au căzut astfel sute 
de mii de cerbi. Măsuri sanitare nu se pot luă de oarece 
înt”o singură zi pier sute şi mii de capete; cadavrele nu 
se pot îngropă, solul fiind îngheţat. 

In urma epidemiilor samoezii şi laponii au sărăcit de 
tot şi foarte mulţi acuma au trecut la cerșetorie sau s'au 
angajat ca slugi pe la ruşi şi zireni. Insă epidemiile au şi 
un rezultat bun, căci zîrenii nu mai duc cirezile sale prin 
locurile, unde au fost epidemiile ; şi atunci tundra rămâne 
necălcată de turme, iaghelul crește în liniște şi peste 5—10 
ani tundra se restabileşte. Cerbii în acest răstimp atraşi 
de priveliștea, câmpului reînflorit se duc să pască ; păscând 
ei mai rod şi oasele ce le găsesc și astfel se infectează; 
atunci epidemia, din nou începe să bântue. 

Guvernul rus ultimii ani a luat câteva măsuri contra, 
zîrenilor şi modului cum ei exploatează cerbăritul. Dar 
până acum aceste măsuri n'au dat rezultatele dorite. 


T. Porucic. 
-EREE 

INSEMNATATEA ASTRONOMIEI 


D-l Poincaré, cel mai adânc cugetător în ştiinţele matematice şi dife- 
ritele ei aplicări din timpul de faţă, a publicat de curând o carte 
întitulată Valoarea Stiintei. Paginile care urmează sunt o traducere 
a unuia din cele mai frumoase capitule, în care autorul își desfăşură, 
ideile sale despre înrîurirea Astronomiei asupra celorlalte Ştiinţi. 

Doresc să vă ară; că Astronomia a deschis drumul celor- 
lalte ştiinţi mai deadreptul folositoare de cât ea, aducându-ne 
sufletul în stare să priceapă natura. 

Vă puteţi oare închipui, cât de înapoiată ar fi omenirea, 
dacă, sub un cer necontenit acoperit de nouri — cum de 
sigur e cerul planetei Jupiler —, ea n'ar fi avut nici o dată 
idee de stele? Credeţi că într'o astfel de lume am fi ce 
suntem acum ? 

E adevărat, că sub o aşă boltă întunecoasă, am fi fost 
lipsiţi de lumina Soarelui, trebuitoare organismelor de felul 
celor ce trăesc pe pământ. Dar nimic nu ne împiedică să 
ne închipuim că acești nouri sunt fosforescenţi şi că răs- 
pândesc olumină liniştită şi necontenit, aceiaşi. Repet, credeţi 
că într'o astfel de lume am fi ce suntem acum aici pe pământ? 

Trebue să ne dăm seama, că stelele nu ne trimet numai 
acea lumină care se vede şi care isbeşte ochii noştri, ele 
ne mai trimet o altă lumină mai subtilă care luminează 
spiritul nostru şi despre efectele căreia vreau să vă vorbesc. 

Ştiţi ce eră omul pe pământ acum câteva mii de ani, 
şi ce e astăzi. Izolat în mijlocul naturii unde totul i-eră 
mister, înspăimântat la fiecare manifestare neașteptată de 
puteri neînțelese, nu eră în stare să vadă în alcătuirea, 
universului şi producerea fenomenelor, de cât bunul plac 
a o mulţime de zei fantastici şi răutăcioşi, şi-şi închipuiă, 
că, pentru ca să poată aveă folos în treburile lui, eră nea- 
părată nevoie să întrebuinţeze față de ei mijloacele ce se 
întrebuințează astăzi ca să se câștige bunele graţii ale 
unui ministru sau ale unui deputat. Lipsa de succes nu 
le deschidea mintea, după cum solicitatorul refuzat nu-şi 
pierde îndrăsneala şi revine a doua zi. 


www.dacoromanica.ro 


INSEMNĂTATEA ASTRONOMIEI 185 


Astăzi nu mai cerem favoare Naturii, cii comandăm, 
căci i-am descoperit câteva secrete şi-i descoperim pe fiecare 
zi altele noi. Îi comandăm în numele legilor pe care ea 
trebue să le recunoască, pentru că sunt ale ei; și nu facem 
nici o dată nebunia de a-i cere schimbarea legilor la care 
suntem supuşi şi noi. 

Ce schimbare a trebuit să se facă în sufletele noastre 
pentru ca ele să treacă dela o stare la alta ! Işi poate cineva 
închipui că fără modelul dat de stele, sub cerul vecinic, 
nouros pe care ni-l închipuiam adineaori, s'ar fi putut face 
schimbarea, aşă repede ? Ar fi fost această metamorfoză cu 
putință; în ori ce caz, n'ar fi fost ea mult mai înceată? 

Şi mai întâi, Astronomia ne-a arătat că în natură există 
legi. Chaldeenii care cei dintâi au privit cerul cu stăruință, 
şi-au dat seamă că această mulţime de puncte luminoase 
nu e o grămadă fără rost, rătăcind la întâmplare, ci mai 
mult un fel de armată bine disciplinată. Fără îndoială, 
regulile acestei discipline nu le erau cunoscute, însă spec- 
tacolul plin de armonie al nopţii înstelate eră de ajuns ca 
să le deă impresia că există o regularitate. Aceste reguli 
de altfel, le-au desprins pe rând Iparc, Plolemeu, Copernic 
Kepler, şi în fine putem aminti în treacăt că Newlon a 
enunțat cea mai veche, cea mai precisă, cea mai simplă, 
cea mai generală din toate legile naturii. 

Şi atunci, îndemnați de acest exemplu strălucit, am privit 
mai de aproape mica noastră lume pământească şi, sub 
dezordinarea care ni se înfăţişă la prima vedere, am găsit 
şi aci armonia pe care ne-o arătase studiul Cerului. Şi ea 
e cu ordine, şi ea se supune unor legi neschimbătoare, dar 
legile ei sunt mai complicate, în ciocnire aparentă unele 
cu altele, şi un ochiu care n'ar fi fcst obicinuit cu altfel de 
privelişti, n'ar fi văzut în ele de cât haos şi lucruri la în- 
tâmplare. Dacă n'am fi cunoscut stelele, s'ar fi găsit poate 
câteva minţi întreprinzătoare care se caute să prevadă 
fenomensle fizice, dar nereuşita lor s'ar fi întâmplat des şi 
ar fi stârnit rîsul oamenilor de rând. Chiar astăzi, meteoro- 

logii se înșală adesea şi din această cauză mulți își cam 
bat joc de ei. 

De câte ori fizicianii, despgustaţi de atâtea opriri în loc, 
nu sar fi lăsat să fie cuprinși de descurajare, dacă n'ar fi 
avut spre a-le întreţine încrederea, exemplul măreț al 
succesului astronomilor! Această reuşită le arată că natura 
e cârmuită de legi hotărite, pe care ei trebueau să le afle, 
Pentru asta n'aveau nevoie de cât de răbdare şi ereau în- 
dreptăţiţi să ceară necredincioşilor s'aştepte. 

Nu e numai atât: Astronomia nu ne-a arătat numai că 
există legi, dar că aceste legi nu se pot ocoli, că nu e toc- 
meală cu ele. Cât timp ne-ar fi trebuit să înţelegem asta, 
dacă n'am fi cunoscut de cât pământul nostru, unde orice 
putere ori cât de mică ni se înfăţişează, totdeauna în luptă 
cu alte puteri? Ea ne-a învăţat că legile sunt neînchipuit 
de precise, şi că dacă acelea, pe care le enunţăm sunt numai 
apropiate, motivul e că nu le cunoaştem în deajuns. Ari- 
stolel, spiritul cel mai ştiinţific din antichitate, credeă că 
multe fenomene se petrec la întâmplare şi că legile naturii 
nu hotărăsc de cât liniile lor generale. Preciziunea din ce 
în ce mai mare a prezicerilor astronomice a contribuit să, 
se stârpească această rătăcire care ar fi făcut natura ne- 
înțeleasă. 

Se pune acum întrebarea, nu cumva aceste legi sunt 
locale, schimbătoare dela un loc la altul, ca acelea pe care 
le fac oamenii; nu cumva, cea ce e adevăr în cutare colţ 
al universului, pe globul nostru pământesc de pildă, sau 
în micul nostru sistem solar, e în altă parte greşeală ? Şi 
atunci, dacă legile ar fi legate de locul unde se petrece fe- 
nomenul, de ce n'ar fi legat şi de timp, și prin urmare 
trecătoare şi efemere ? La chestiuni de acest fel tot Astro- 
nomia şi-a dat răspunsul ei. Priviţi stelele duble, toate 
descriu elipse ca şi planetele. Aşă dar, ori cât de departe 
pătrunde privirea cu ajutorul telescopului, ea nu poate 
atinge marginea dincolo de care încetează stăpânirea, legii 
lui Newton, 

Chiar forma simplă a acestei legi ne e o bună lecție. 
Câte fenomene complicate sunt cuprinse în cele două rânduri 
ale enunțării ei! Cei care n'au idee de Mecanica cerească, 
îşi pot da seama de numeroaseie ei aplicări privind gro- 
simea tratatelor consacrate acestei ştiinţi. Putem atunci 
spera că complicaţia fenomenelor fizice ne ascunde cine 
știe ce cauză simplă necunoscută încă, 

Astronomia ne-a arătat prin urmare, care sunt însușirile 
generale ale legilor naturii; dar printre aceste însuşiri e 
una, cea mai subtilă și mai importantă din toate şi în 
privinţa, căreia vă cer voia de a spune câteva cuvinte. 

Care eră ideia celor vechi despre alcătuirea universului ; 
care eră de pildă, ideia lui Pitagora, Platon sau Aristotel? 
Pentru ei universul aveă un tip neschimbător, fixat o dată 
pentru totdeauna, sau un ideal de care lumea se apropia 
necontenit. De sigur aceiaşi ideie o aveă şi Kepler când 
cercetă dacă nu cumva, depărtările planetelor de Soare aveau 
vre o legătură cu cele cinci poliedre regulate. Ideia n'aveă 
nimic absurd în ea, dar ar fi fost stearpă, căci natura, nu e 
făcută în chipul acesta. Newton a arătat cel dintâi că o 
lege este legătura neapărată dintre starea de faţă a lumii 
şi starea ei imediat următoare. Starea ei de astăzi nu ră- 
mâne deci neschimbată cum credeau cei vechi, însă starea 
de mâine e în strânsă legătură cu cea de astăzi, precum 
şi aceasta cu cea de ieri. Toate celelalte legi, descoperite 
dela el încoace, nu se abat dela acest fel de a le privi, 
ele sunt date cu alte cuvinte de cea ce geometrii numesc 
ecuaţiuni diferenţiale; dar fără Astronomie, care a dat celdin- 
tâi model de o astfel de lege, am fi rătăcit încă multă vreme. 

Tot ea ne-a învățat să ne păzim de aparențe. In ziua în 
care Copernic a dovedit că ceeace se credeă stând pe loc 
eră în mișcare şi că ceeace se credeă în mișcare stă ne- 
clintit, în acea zi el ne-a arătat cât de înșelătoare pot fi 
judecăţile scoase deadreptul din datele simţurilor noastre. 
De sigur, ideile lui au biruit greu, dar de pe urma acestei 
victorii am câştigat puterea de a scutură orice rătăcire 

înrădăcinată în mintea noastră. Acesta e un câştig pe care 
nu suntem în stare să-l preţuim precum se cuvine. 

Cei vechi mai credeau că toate erau făcute pentru om, 
şi această iluzie e încă bine prinsă în minţile oamenilor, 
căci şi acum se simte nevoia de a luptă contra ei. Trebue 
cu toate astea să ne desbărăm de ea; altfel, rămânem 
veșnic miopi, niciodată în stare de a vedea, adevărul. Pentru 
ca să înțelegem natura trebue să ieşim oarecum din noi 
înşine, şi s'o contemplăm din mai multe puncte de vedere, 
altfel, nu-i vom cunoaşte decât o față. Insă, nu poate ieşi 
din el însuși cel ce-şi închipue că toate-s pentru el. Cine 
ne-a deslegat, de această iluzie? Aceia care au arătat că 
pământul e una din cele mai mici planete ale sistemului 
solar, şi că sistemul solar chiar e numai un punct ne- 
semnat de mic faţă de spaţiile infinite ale Universului înstelat. 

In acelaş timp, Astronomia ne-a învăţat să nu ne speriem 
de numerile mari, ceeace erà trebuitor nu numai pentru a 
cunoaşte cerul, ci şi pentru a cunoaşte pământul. Şi lucrul 
nu eră aşă uşor precum ne închipuim astăzi. 

Să ne întoarcem cu mintea spre vremile trecute şi să 
ne închipuim ce-ar fi gândit un grec din antichitate căruia, 
i s'ar fi spus că lumina roşie vibrează de patru sute de 
milioane de milioane (400.000.000 de milioane) de ori pe 
secundă. Fără îndoială, o astfel de afirmare i s'ar fi părut 
curată nebunie şi nu s'ar fi oprit un moment s'o controleze, 
Astăzi, o ipoteză care ne sileşte să închipuim obiecte mult 
mai mari sau mai mici decât cele pe care le pot prinde 
simţurile noastre, nu ni se mai pare absurdă, şi numai 
înţelegem teama care opreă în loc pe cei dinaintea noastră 
Şi-i împiedică de a descoperi unele adevăruri, Şi de ce? 
Pentrucă noi am văzut cerul mărindu-se şi crescând ne- 
încetat; pentrucă ştim că soarele se găsește la 150 de 
milioane de klm. depărtare de pământ şi pentrucă depăr- 
tările stelelor celor mai apropiate sunt de sute de mii de 
ori mai mari. Obişnuiţi să admirăm infinitul mare, ne-am 
deprins să pricepem şi infinitul mic. Din cauza educaţiunii 

căpătate, închipuirea noastră ca şi ochiul vulturului pe 
care soarele nu-l mai orbeşte, poate privi adevărul în faţă. 

N'aveam dreptate să spun că Astronomia ne-a pregătit 
sufletul să priceapă natura, că sub un cer totdeauna îno- 
rat şi lipsit de stele, chiar pământul ne-ar fi rămas neîn- 
ţeles, că n'am fi văzut împrejuru-ne decât dezordine şi că 
necunoscând lumea nu ne-am fi putut-o subjugă ? 

Ce ştiinţă ne-ar fi putut fi mai de folos? Şi vorbind așă, 
iau punctul de vedere al acelora, care nu preţuesc decât 
aplicările practice. Nu e acesta punctul meu de vedere. Din 
contra, eu admir cuceririle industriei, pentrucă desfăcân- 
du-ne de grijele materiale, ne vor dă toată libertatea dea 
contemplă natura. Nu zic: ştiinţa e folositoare pentrucă 
ne învaţă să construim maşini; ci zic: maşinele sunt fo- 
lositoare pentrucă lucrând în locul nostru, ne vor lăsă mai 
multă vreme să facem ştiinţă. 

Auguste Comte a, scris undeva că ar fi de prisos să se cu- 
noască elementele care compun Soarele, căci această cu- 
noaştere n'ar fi de nici un folos pentru Sociologie. Cum a 
putut aveă Comte vederea aşà de scurtă ? Nu arătarăm 
noi acum că numai cu ajutorul Astronomiei a putut trece 
omenirea din starea teologică în starea pozitivă, cum s'ar 
fi exprimat el. De acest lucru şi-ar fi putut dă și el seama, 
căci pe vremea lui trecerea eră făcută, 

Dar mai ales, cum de n'a înţeles el că ceeace mai ră- 
măsese de făcut eră și mai măreț şi mai folositor? Astro- 
nomia fizică, pe care el pare că o condamnă, a şi început 
să deă roade şi ne va mai dă în curând altele, căci această 
ştiinţă datează numai de ieri. 

Mai întâi, s'a aflat natura Soarelui, pe care fundatorul 
pozitivismului voia să ne-o interzică şi s'au găsit corpuri 
care există şi pe pământ, dar trecuseră neobservate; aşă 
s'a întâmplat cu helium, acel gaz aproape tot așă de uşor 
ca, şi hidrogenul. Asta, a fost prima desmințire ce s'a dat 
lui Comle. Spectroscopiei însă îi datorăm o altă învăţă- 
tură şi mai de preț: în stelele cele mai depărtate, ea ne 
arată aceleaşi substanțe ca şi pe pământ. Ar fi fost na- 

tural să-și închipuească cinevă că acele clădiri elementare . 
pe care chimiștii le numesc atomi, sunt compuse la întâm- 
plare din alţi atomi mai mititei, şi că în alte regiuni ale 
universului alte compuneri la întâmplare au dat naștere 
la, clădiri cu totul deosebite. Știm însă acum, cu ajutorul 
Spectroscopiei, că legile chimiei noastre sunt legi gene- 
rale ale Naturii şi că, prin urmare, acele compuneri sunt 
pretutindeni aceleaşi. 

Dar, se va puteă spune, Astronomia a dat celorlalte 
știinţi tot ce putea dă, și acum, fiindcă Cerul ne-a pus la 
îndemână uneltele sigure, cu care putem studiă natura, 
pe pământ, ar putea să se acopere cu un văl întunecos, 
fără vre-un pericol pentru ştiinţă. 

Mai e nevoie să răspundem acestei obiectări ? Şi pe vre- 
mea, lui Plolemeu se putea judecă la fel; şi atunci credea 
lumea că ştie tot, pe când în realitate aveă totul de în- 
văţat. Stelele sunt laboratoare imense, creusete gigantice, 
cum nici un chimist nu poate'avea. In ele e o temperatură 
pe care n'o putem căpătă în cuptoarele noastre. Singurul 
lor neajuns e că sunt cam departe; dar telescopul le 
apropie de noi şi pe fiecare zi vom veleă mai bine ce se 
petrece acolo cu materia. Ce noroc pentru fizicieni şi chi- 
mişti! Materia, ni se va înfăţișă acolo ìn mii de stări 
deosebite, începând cu gazele rareficate, care par că for- 
mează nebuloasele și care strălucesc cu nu ştiu ce licărire 
misterioasă, până la stelele incandescente şi la planetele 
așa de aproape şi cu toate acestea aşa de deosebite de noi. 

In rezumat, putem spune că Astronomia e folositoare, 
pentrucă ne ridică mai sus de noi înşine; e folositoare, 
pentirucă e mare; e folositoare, pentrucă e frumoasă. Ea ne 
arată cât e omul de mic la trup şi cât e de mare la 
minte, pentrucă, această nemărginire strălucitoare, în care 
corpul său e abia un punct întunecat, el o poate cuprinde 
întreagă cu mintea lui şi-i poate gustă armonia liniștită. 
Ajungem astfel se ne dăm seama de puterea noastră şi 
acesta, e lucru de căpetenie. G. Tițeica. 


E 

O sărbătorire. In Aprilie a. c. se împlinesc 25ani de când d-nii 
Haret şi Emmanuel sunt profesori la şcoala de Poduri şi Şosele, şi 
mai mult de 25 ani de când sunt profesori la Universitate. De aceia, 
foştii lor elevi dela aceste şcoale, precum şi ofiţerii de Artilerie şi Geniu, 
care i-au avut altă dată şi dânşii ca profesori, le pregătesc o sărbă- 
toare demnă. Fără să intrăm acum în amănunte, pe care le vom 
publică la timp, ţinem să înregistrăm bunul obicei care se stator- 
niceşte pe fiecare zi, dea mulţumi cu recunoștință acelora cari prin 
muncă neobosită au luat parte însemnată la propăşirea noastră. 

D-nii profesori Haret şi Emmanuel sunt de altfel cei dintâi doi 
Doctori în Ştiinţele matematice veniţi în ţară dela Paris. 


Ei 
x « 


La ce pot sluji cârpele gi zărenţele de tot felul şi ce 
negoţ se poate face cu ele.— D. Jules Huret, care a vizitat anul 
trecut Germania ca să culeagă informaţiuni privitoare la comerţ, 
industrie, armată, stare socială, industrie, etc., publică impresiile sale 
în foiletoanele din Figaro. In numărul dela 18 Martie găsim urmă- 
toarele date cu privire la industria şi comerţul cârpelor de tot felul, 
din orașul Königsberg. Iată cam cum descrie d-l Jules Huret vizita 
sa la depozitele d-lui Minkowsky. In şoproane mari de tot stau 
piramide întregi de cârpe şi de zdrenţe. Sunt de toate colorile şi de 
toate felurile. Să nu-mi cereţi să fac vreo alegere între aceste gro- 
zăvii... Negustorul le împarte după coloare, după curăţenie, după 
tărie, etc. Cele mai bune vin din Rusia, cu care nu se poate asămui 
în această privinţă nici o ţară din lume. Şi cuvântul e lesne de 
înţeles. Acolo oamenii dela ţară poartă numai haine făcute de ei 
singuri, şi cu in de cea mai bună calitate. Mă opresc în dreptul unui 
teanc cât casa de mare şicevă mai alb ca celelalte; sunt cămeși de 
bărbaţi, de femei, de copii, rupte, zdrenţuite, cârpite şi răscârpite, 
Toate, pânză curată. Pe asta a purtat-o de sigur mojicul ani întregi 
de-a rândul. E tare ca fiernl şi cu toate acestea, şi moale ca o batistă. 
Alăturea e unalt teanc cu cârpe cu colori spălăcite, roşcate, albăstrui, 
de tot felul. Când te uiţi la ele ţi se pare că iese fum din toate; dar 
nu-i aşă; aceasta e o iluzie datorită amestecului colorilor. Prin col- 
turi munţi de zdrenţe, care mai de care mai zoioase şi mai rupte. 
In scurt, avem sub ochii noştrii toată sărăcia Rusiei întregi. Cnutul 
a snopit de sigur în bătae anteriul acesta, iar gloanțele au ciuruit 
poate vestele şi cămăşile cestelalte în vreo zi de răscoală. Pe aceste 
cergi vărgate cu roşu şi cu albastru au fost bătuţi, au plâns şi sau 
bocit săracii cei flămânzi. Şi care să fie oare povestea cumplită a 

acestei fuste pline de peteci şi de cusuturij? Nu iese oare din aceste 
teancuri de zdrențe îngrămădite plânsul unui neam întreg? Par'că 
văd pe vreun patriot rus rostind o cuvântare în faţa acestei Acropole... 
Şi, de-aş fi Țarul, mi-ar plăcea să știu ce istoriseşte oare această 
șapcă din Varşovia şi această căciulă din Smolensk... Priveşte, îmi 
zice filozofic d-l Minkowsky, ai putea zice că Rusia şi-a schimbat 
pielea, şi că aceasta e pielea cea veche. 

Zdrenţele albastre au un preţ cevă mai mare, de oarece văpseaua 
din ele poate fi scoasă şi poate fi întrebuințată la fabricarea hârtiilor 
de fantazie. 

Zdrenţele de lână sunt spălate, dărăcite şi trimise în Anglia unde 
se face din ele postav de cel nou. Cei care umblă numai după postav 
englezesc nici nu bănuesc că ei de multeori poartă pantalonii pluta- 
şilor de pe Volga sau pe aceia a greviştilor din Lodz. Anglia între- 
buințează foarte multe cârpe de lână şi plăteşte până la 200 lei suta 
de chilogrume. 

Și tot aşă, fumătorii vor fumà mâine, fâră să ştie, cămăşile soioase 
ale mojicului din Livonia, iar doamnele frumoase engleze, americane, 
germane şi chiar franceze, vor scrie bilețelele lor pe ciorapii plini de 
tină ai marinarilor din Riga. 

Zdrenţele întrebuințate la fabricarea hârtiei sunt cele de bumbac, 
de cânepă şi de in. Ele costă 40 lei suta de chilograme. Zdrenţele 
de saci de cafea, făcuţi din iută, costă între 6 şi 20 lei. Hârtia din 
zdrenţe e cu mult 1naibună ca cea, obişnuită din celuloză. Guvernul 
german, observând că actele scrise pe hârtie ordinară se macină lesne 
şi în foarte scurtă vreme, a şi holării, acum 15 ani, numai între- 
buinţarea hârtiei de cârpe în anumite cazuri. Aşă”se face că aceste 
cârpe au ajuns astăzi iarăş la preţ, de unde începuseră într'o vreme 
a nu mai aveă căutare. Hârtia de ţigară cere de asemenea să fie 
făcută cu fire subţiri şi care totuş să nu se rupă. 

Așă se face, în scurt, că pe fiecare an d-l Minkotwsky desface 5 
milioane de chilograme de cârpe şi de zdrenţe de tot felul. 

S'ar părea deocamdată că o asemenea industrie ar trebui să fie 
un cuib de microb. Aşa s'a, şi crezut la început. Pe timpul holerei 
se şi oprise intrarea acestor cârpe în Germania. Din cauză aşă că 
acest comerţ înseamnă zeci de milioane pe fiecare an, guvernul a 
căutat să studieze cestiunea cu deamănuntul. O conferință de bac- 
teriologişti, ţinută la Hamburg, a arătat că zdrențele uscate au perdut 
orce putere molipsitoare. De altfel de 40 ani nu sa putut vedea nici 
o boală molipsitoare la lucrătorii cari umblă cu aceste zdrenţe mur- 
dare. Singura primejdie e că iarna (pe umezeală) încep să fermenteze 
şi se aprind. Aceasta. însă e boala Rusiei întregi de azi. 


<A ammm 
Tip. GUTENBERG Joseph Göbi, str. Dâmnei, 20, 

Cea mai mare onoare cu care răsplăteşte Franţa pe fiii 
săi iluștri s'a dat, zilele acestea, lui Marcellin Berthelot. 
Cu onoruri naţionale au fost aşezate în Panthéon, la 


Marcellin Bsrthslot 


25 Martie, rămăşiţele pământeşti ale învățatului care va 
trăi în amintirea oamenilor de ştiinţă şi dincolo de grani- 
tile ţărei în care sa născut şi de granițele vremei în care 
a muncit. 

Cu Berthelot moare un creier de geniu. Dela moartea 
lui Pasteur, el eră cel mai ilustru reprezentant al ştiinţei 

franceze. Marcellin Berihelot a fost chimist şi fizician, 
gânditor şi filozof, cetățean şi patriot. A fost un om desă- 
vârşit la minte și la inimă. A fost un creator care a dat 
îndrumări nouă cercetărilor ştiinţifice. A fost un luptător 
aprig pentru binele omenirei şi pacea universală, un de- 
mocrat sincer, un liber cugetător. 


* 
* xX 


Pierre Eugène Marcellin Berthelot s'a născut la Paris, 
la 25 Octomvrie 1827. La 19 ani a sfârşit liceul Henri IV, 
luând premiul de onoare pentru filozofie la concursul ge- 
neral. In această vreme a legat prietenie cu Ernest Renan, 
care părăsise seminarul Saint Sulpice. Berthelot împăr- 
tăşeà lui Renan cunoştinţele lui ştiinţifice, iar Renan a 
înduplecat pe Berthelot să cumpere şi el o Biblie în evreeşte. 
Din această prietenie Renan a folosit mai mult; el a scris 
în urmă l'Avenir de la Science. Derihelot s'a, folosit mai 
puțin, Diblia a rămas... cu foile netăiate. Această prie- 
tenie, educația lui din liceu și premiul de onoare erau cât 
pe ce să hotărească pe Berlhelot să înveţe filozofia. Ceva 
ascuns îl împingea însă către știință. A intrat în labora- 
torul lui Pelouze și muncind cu răbdare și-a însușit o edu- 
caţie temeinică, fără să urmeze un curs anumit de chimie. 
La 22 ani a publicat cel dintâiu memoriu «asupra unui 
mijloc simplu şi fără pericul de a licheface gazele», «în 
care își arată ghiara lui de leu». La 24 ani (1851) a fost 
luat preparator de ilustrul Bulard, la College de France. 
La 27 ani (1854) şi-a trecut doctoratul. La 2 Decemvrie 
1859 a fost numit profesor de chimie organică la Școala 
superioară de farmacie. Academia de ştiinţi i-a dat pre- 
miul Jecker în 1861. In 1865 i s'a creiat o catedră spe- 
cială de chimie organică la College de France. A fost ales 
membru al Academiei de medicină în 1863, membru al 
Academiei de ştiinţi în 1873 și membru al Academiei fran- 
ceze în 1901. A fost membru al Societăţii regale din Lon- 

dra, şi membru al societăților ştiinţifice din Copenhaga, 
Dublin, München, Turin, Lisabona, St. Petersburg, Stockolm, 
Amsterdam, Berlin, Budapesta, etc. Membru de onoare al 
Socielăţii de ştiinți din Bucureşti erà încă dela 15 Martie 
1891. După retragerea lui Pasteur a fost ales secretar per- 
petuu al Academici de şliinţi. 

A fost numit cavaler al legiunei de onoare, în 1861, 
ofițer în 1867, comandor în 1879, mare ofiţer în 1886 şi 
mare cruce în 1896. In timpul răsboiului dela, 1870 Ber- 
thelot a fost numit director al comitetului ştiinţific pentru 
apărarea ţării. In 1881,a fost ales senator pe vieaţă. A fost 
de două ori ministru, odată la Instrucţia publică, în cabi- 
netul Goblet, dela 11 Decemvrie 1886, până la 30 Maiu 
1887 şi altădată ministru de Externe, în cabinetul Bour- 
geois, dela 1 Noemvrie 1895, până la 20 Martie 1896. 

La 24 Noemvrie 1901 a fost sărbătorit de elevi, de prie- 
teni şi de admiratori din lumea întreagă, cu prilejul celor 
50 de ani împliniţi de muncă ştiinţifică. Preşedintele Re- 
publicei a fost şi el de faţă la această serbătorire şi i-a 
înmânat o medalie de aur spre amintire. Anul trecut eră 
să i se deă şi Premiul Nobel; Ta luat însă Moissan '), care 
a avut majoritatea voturilor. Academia din Berlin, se zice, 
a ţinut să plătească cu acest prilej :opoziţia, pe care pe 
vremuri Berthelot o făcuse marelui chimist german A. W. 
von Hoffmann. Anul acesta îl primea cu siguranţă. 


* 
* * 


Munca lui Berthelot a fost uriaşă. Lucrările lui ştiinți- 
fice sunt scrise de el însuş în 7200 memorii şi 15 volume. 
Nici vorbă nu poate fi să le înşirăm aici. Ne vom încercă 
să le arătăm în linii generale. Două sunt cu deosebire di- 
recţiile cele mari în care şi-a îndreptat activitatea, lui. 
Acestea sunt: sinteza în chimia organică și termochimia. 
In amândouă a deschis drumuri noi şi largi. El a arătat 


1) Vezi Natura, No. 6. 

cu acest prilej că nu este nici o deosebire între chimia or- 
ganică şi cea anorganică, după cum crezuse Lavoisier, 
Berzelius şi toţi chimiştii mari de pe acea vreme. EI a dat 
jos stavila nefirească ridicată din neştiinţă între aceste 
două chimii şi a arătat că nici vorbă nu poate fi de o pu- 
tere specială, — forță vitală —, pentru crearea unui corp 
organic, organic cel puţin, dacă nu chiar organizat. 

Cele dintâi cercetări ale lui Berthelot în această privinţă, 
sunt în legătură cu studiul lui Chevreui asupra grăsimilor 
din plante şi animale. Acest chimist arătase că materiile 
grase se desfac, în anumite condiţii, în glicerină şi acizi 
graşi. După doui ani de studii, Berthelot izbuteşte să com- 
bine aceste substanţe şi să facă din nou materii grase 
fără ajutorul forței vitale. Aceste cercetări sunt descrise 
în memoriul publicat de el în 1853, la 25 ani, «Sur la 
Synthèse des principes gras naturels». Se putea totuş spune, 
că această sinteză nu dovedeşte încă ce eră de dovedit. 
In adevăr, nici glicerina şi nici acizii graşi de care se slujise 
Berthelot nu fuseseră, făcuţi deadreptul din materie moartă. 
Mai trebuiau dovezi. După 14 ani de muncă Berthelot îndepli- 
n6ște și această cerinţă. In 1867 el face experimentum 
crucis, dând naştere acetilinei, prin combinarea dea, dreptul 
a carbonului cu hidrogenul prin mijlocirea arcului electric. 
Această sinteză e cunoscută astăzi şi de elevii din liceu. 
In 1868, încălzind acetilena, căpătă întâi benzenul și în 
urmă naftalina, antracenul și alte hidrocarburi. Acestea la 
rândul lor, prin reacţiuni obişnuite, au fost transformate 
în nenumărate corpuri organice. Forfa vitală a fost gonită 
astfel pentru totdeauna din chimia organică. Ea stă as- 
cunsă astăzi în corpurile organizate. Ca mâine va fi go- 
nită şi din acest loc, unde la drept vorbind n'are ce căută. 
Un nou Berthelot o va scoate şi de aici, punând în locul 
ei forţa fizică, care lucrează pe față şi nu pe ascunsele. Lu- 
crările făcute de Berthelot pe această cale au fost publi- 
cate de el în următoarele cărţi: «Chimie organique fondée 
sur la syntese» (1860,2 volume), «Leçons sur les principes 

sucrés» (1862), Leçons sur les méthodes générales de syn- 
these» (1864), «Leçons de chimie sur l'lsomerie» (1865), 
a Traité élémenlaire de chimie organique» (1872), « La syn- 
tèse chimique» (1875, tradusă și în limba germană în 1877). 

In termochimie, pe care a creiat-o împreună cu danezul 
Julius Thomsen, Berthelot a căutat explicarea fenomenelor 
chimice cu ajutorul căldurei și a făcut, legătura trebuin- 
cioasă între fizică şi chimie. «Il vedeam pe atunci, spine 
d-l A. Gauthier!) în College de France, iarna gârbovit de 
reumatism și istovit de dureri, lucrând fără foc în labo- 
rator, de oarece felul cercetărilor nu-i îngăduiă să încăl- 
zească de loc camera unde-și făcea, măsurătorile. Serile şi 
multe nopţi întregi şi le petreceă făcând socotelile cuve- 
nite». «Imi povestea odată, spune tot d-l A. Gauthier, că 
el își închipue să fi umplut vreo treizeci de mii de foi de 
hârtie cu socotelile acestor experienţe». Rezultatele acestor 
cercetări şi legile găsite cu acest prilej sunt date pe larg 
în cele două cărți clasice: « Essais de mécanique chimique 
fondee sur la thermochimie», (1879), şi Thermochimie, don- 
nées et lois numériques» (1897), precum şi « Traité pratique 
de calorimetrie chimique» (1893). Principiul travaliului 
maxim e cunoscut azi şi de elevii din liceu. Dacă nu e 
genera], cum își închipuiă Berthelot şi mai cu seamă cum 
s'a silit el să-l apere în urmă, acest principiu se potri- 
veşte totuş în foarte multe cazuri şi poate fi de mult folos 
în unele cercetări. 

Acest, studiu de termochimie lau îndreptat în spre acela 
al prafului de puşcă, al explozibilelor și al undelor explo- 
zibile. Din toate aceste cercetări a eşit la urmă de tot 
praful de puşcă fără fum descoperit de Vieille, colabora- 
torul lui Berthelot. Acest praf de puşcă fără fum, — în de- 
finitiv colodiu uscat și tăiat în bucățele, — a fost introdus 
repede în toate artileriile şi a schimbat mult meșteșugul 
războiului. Lucrările lui în această privinţă au fost pu- 


1) L'Euvre de Berthelot, Revue Scientifique din 30 Martie 1907. 

blicate în două volume speciale : «Sur la force de la pou- 
dre et des matières explosives» (întâia ediţie în 1873 şi a 
treia în 1883). 

Mult s'a ocupat Berthelot şi cu cercetări de chimie agri- 
colă. La Meudon, unde avea un laborator anumit, şi unde 
lucra cu deosebire vara, cu ajutorul elevului şi colabora- 
torului său distins André, el a studiat cestiunea cea mare 
a fizărei azotului de pământul arabil. Studiul acesta a 
fost pus apoi în legătură cu influența, asupra vegataţiei a 
scurgerilor electrice din atmosferă, a sărurilor din pământ, 
a climei şi a tuturor factorilor cari pot să aibă vre-o in- 
fluență în această privință. 

Şi tot aşă, în legătură cu cestiunile practice, s'a ocupat 
între 1863 şi 1892 cu fermentarea şi fabricarea vinului. 
Studiul fermentării l'a întins în urmă la căldura animală. 
El a arătat astfel, că această căldură nu se datorește nu- 
mai oxidaţiunilor, cum dovedise Lavoisier. A opta parte, 
cel puţin, din căldura animală se datoreşte după Berthelot 
fenomenelor de fermentare, în care nu intră de loc oxi- 
genul intrat în sânge prin respirare. 

Printre picături, Berthelot sa mai ocupat şi cu istoria 
chimiei din diferite timpuri. In această direcţie el a pu- 
blicat: «Les origines de Palchimie» (1885), «La révolution 
chimique, Lavoisier» (1890), „Histoire des sciences, La 
chimie au moyen-dge» (1893, 3 volume), precum şi «Col- 
lection des anciens alchimistes grecs» (1888, 4 volume). El 
a analizat în acest timp şi diferite obiecte archeologice, 
ca pânzele în care sunt înfăşurate momiile, vopselele de pe 
aceste pânze, mirodeniile, giuvaerurile şi lucrurile găsite 
în mormintele lor. A mai analizat și colorile de care sau 
slujit pictorii din toate vremurile. 

Cel din urmă memoriu a fost acela prezentat la 4 Martie 
la Academia de ştiinți. 

* * * 

Spre deosebire de mulţi învăţaţi mari, şi mai cu seamă 

de Pasteur care a trăit retras în laboratorul său şi de- 

parte de frământările politice, Berthelot a fost şi luptător 
în toate cestiunile sociale. In această activitate el a fost 
călăuzit de credinţa neclintită în puterea ştiinţei şi în 
progresul moral al omenirei. «Cine ar mai îndrăzni astăzi, 
spune el, să privească ştiinţa numai ca o plăcere stearpă, 
când are în fața lui bogăţia naţională şi particulară ca, 
urmare a ştiinţei? E de ajuns să asămuiească starea tică- 
loasă a popoarelor în trecut, aşă precum ne-o arată docu- 
mentele istorice, cu starea de faţă aşă de înălţată în dem- 
nitate și traiu bun. Se găseşte oare vre un om de stat 
care să se mai îndoiască că nu ne putem aşteptă la pre- 
faceri şi mai mari de pe urma, nesfârşitelor progrese ? 
Ştiinţa, este binefăcătoarea omenirei>. Când a început Bru- 
netiere să atace ştiinţa, Berthelot a intrat numai decât în 
luptă. «Falimeniul ştiinţei, a răspuns el atunci, este o în- 
Chipuire a oamenilor care n'au nici o ideie de ştiinţă. 
Ştiinţa şi-a ţinut toate făgăduielile date în numele ei de 
filozofii din veacul al XVIII. Ea a făcut mai mult decât 
orce doctrină politică sau religioasă pentru îmbunătățirea 
morală și materială. Ea, va clădi şi mai departe opera ei 
de civilizare fără să-și piardă cumpătul din cauza min- 
ciunei misticismului. Ea n'a susţinut nici odată că va.dă 
deslegări dogmatice şi absolute cu privire la începutul şi 
sfârşitul tuturor lucrurilor. Aceasta face parte din lumea 
presupunerilor şi închipuirilor. Noi nu cunoaştem pentru 
atingerea adevărului decât observarea şi experienţa ; în 
afară de ele totul este fantazie şi impresie personală». 
Impreună cu Hăckel a fost conducătorul mișcării liberei 
gândiri. 

Se pare totuşi, că Berthelot a avut şi o parte slabă; a 
împins prea departe ambiția politică. Ceeace a fost pentru 
Goethe, Teoria colorilor, a fost pentru Berthelot ambiția 
lui de a trece drept mare om de stat. După ce a fost mi- 
nistru al instrucţiunii, a ţinut cu orice preţ să fie şi mi- 
nistru de externe. A întâlnit însă o opoziţie așă de crân- 
cenă încât a trebuit să-şi deă demisia după trei luni de 

zile. Se zice, că Renan, voind să lovească în ambiția lui 
Berthelot, ar fi scris în glumă următoarea, inscripție de 
mormânt: «Aici zace Berthelot; e singurul loc pe care nu 
la râvnil». 

In afară de aceasta, Berthelot a fost un om cu totul 
curat la suflet. Putea să se îmbogăţească mult, luând bre- 
vete pentru descoperirile lui. Puteă, dar n'a vroit. N'a 
trăit sărac, dar nici bogat de tot. In viaţă a fost cu totul 
simplu. 

Marcellin Berthelot a murit în ziua de 18 Martie. La 
ora 2 luase parte la şedinţa obicinuită a Academiei de 
ştiinţi ; la plecare dăduse de ştire că nu va puteă veni în 
ziua următoare. Acasă, Doamna Berthelot zăceà de multă 
vreme de o boală de inimă. La ora 5, cu toate îngrijirile, 
îşi dădi sufletul. In mai puţin de o oră o urmă şi Ber- 
thelot. Acuma odihnesc amândoi în Panthéon. 


G. G. Longinescu 
Ia 

Eră odată un mic funcţionar la primărie într'un orăşel 
din țara nemţească. El nu avea alt de lucru decât să co- 
teze vasele din partea locului, de aceea îi rămânea, mare 
parte din zi slobodă. Ce să facă el să nu moară de urât? 
Bogat nu eră, spre a-şi trece vremea în berării sau în ca- 
fenele, jucând domino, biliard ori căzţi, către care de altfel 
nici inima nu-l prea trăgea; multă carte nu ştiă spre a se 
duce în biblioteca târgului şi apoi pentru cât avea nevoe, 
citeă, destul dimineaţa şi seara. 

Norocul lui a fost că orăşelul în care trăià— erà cevă 
mai mare decât Tg.-Frumos,— eră aşezat întrun loc îm- 
podobit frumos şi de natură şi de oameni. Gospodăroși cum 
sunt; nemţii, care nu pierd nici un colţ de pământ neîntre- 
buinţat, lanurile cu grâu, cu secară ori cu trifoiu ajungeau 

până în gardul caselor din marginea târgului, unde locuia 
slujbaşul de care e vorba. Deprins de mic să hoinărească 
printre ogoare după fluturi ori fiori de mac, slujbaşul nostru 
și acum când nu aveă ce face, îşi luă băţul cu vârf de oţel — 
singurul tovarăș nedeslipit — şi se preumblă cât ţine după 
amiaza de mare, pe aceleaşi drumuri şi cărări, pe unde 
fugeă desculţ, când eră mic. Şi găsea omul mare mulțumire! 

Privirea-i cuprindea, cât vezi cu ochii, când verdele în- 
chis al grâului, când aurul clătinat de vânturi al spicelor 
grele ; ici o cicoare singuratică, dincolo o tufă de măzări- 
chie îmbujorată ori o romaniţă oacheșă îl ademenea pas 
cu pas, dându-l mai încolo pe seama ciocârliilor, ce se în- 
nălțau, cântând, spre pulberea de aur a soarelui; la urmă 
se trezea bietul om cine ştie la ce depărtare de casă. 
Vremea, trecea, iar el se înturnă cu sufletul voios. Alte ori 
— duminica, ori sărbătorile — fiind slobod o zi întreagă, se 
sculà când luceafărul selipea încă pe cer, îşi luă întrun 
sac de escursiune mâncare pe toată ziua şi drumul drept, 
ca o suşiniță largă, de hârtie, asvârlită peste câmpuri, îl 
ducea până la dealurile ce împrejmuiau târguşorul ca zi- 
durile unei cetăţi. Aici se avântură pe cărări nebătute până 
la carierile de piatră ce se ţin lanţ împreună cu dealurile. 
Cel dintâi drum la cariere a fost făcut aşă, de curiozitate, 
vroiă să-şi aducă aminte de vremurile copilăriei când ducea, 
mâncare tatălui său — sfărâmător de pietre — şi când se mi- 
nună de puterea prafului de puşcă care scoteă din măruntaele 
pământului, bolovani mari de piatră. Işi aduceă aminte 
de pe atunci, că tatăl său îi dădea drept jucării niște scoici 
mari cât o farfurioară, din care făcea covățele pentru alua- 
tul frământat din glod şi presărat cu nisip. Amintirele a- 
cestea lau atras către hrubele mari subpământene, de unde 
se scoteă, pietre şi năsip, lau dus printre grămezile regulat 
aşezate de pietre gata cioplite, pe care se soreau multe şo- 
pârle. Şi uite! Peste ce dă cu ochii la cei dintâi paşi din 
a doua carieră? O grămăgioară de scoici de acele pe care 
tatăl său i le adună să se joace. 

Le ià, le pune cu grijă în sacul din spate, mai culege 
și altele pe care le găseşte în drumul ce-l face până la cel- 
lalt capăt al dealului. Nici acum, ca şi de demult când eră 
copil nu preă ştie limpede ce sunt acele scoici scoase din 
piatră ori din nisip, și nu-şi poate dă bine seamă cum de au 
ajuns aici, fără să fie nici un ochiu de apă prin împrejurimi. 

Trebue să fie cevă cu ele, îşi ziceă el în gând, dacă vin 
oameni de seamă, chiar dela, Viena, spre a le adună, ba 
chiar plătesc pe ele bani destui. Alte duminici se duse în 
alte cariere, luându-le la rând pe toate. Şi aşă cu vremea 
strânse acasă o ladă mare de scoici, ba îşi umpli şi sin- 
gurul dulap ce-l aveă în odaia, lui, în afară de pat, masă 
şi vre-o două scaune. Deprins cu orânduiala în toate,— ca 
mai toţi nemţii— el avi bunul gând să însemne pe un 
petic de hârtie ordecâteori aduceă acasă mai multe scoici, 
locul de unde le-a adunat şi numele carierei şi ziua. 

Intâmplarea — care joacă un mare rol în poveşti ca şi 
în vieaţa, de toate zilele—a făcut ca fratele slujbaşului 
nostru să fie servitor la un profesor din Viena, care se 
îndeletniceă tocmai cu cercetarea scoicelor găsite în piatră 
şi cunoscute în limba ştiinţifică sub numele de fosile. Intro 
zi, când fratele dela Viena, veni să vadă mama bătrână 
şi bolnavă, slujbaşul nostru — să zicem că-l chemă Bauer — 
îi arătă comoara ce i-o strângeă «drept moştenire». Atunci 
servitorul — mai învăţat în lucrurile aceste — caută să-i 
explice ce însemnătate au fosilele şi-l roagă să-i deie voie 
să aleagă vreo câtevă pentru stăpânul său. Iarăș întâm- 
plarea veni şi acum în joc. Scoicele luate au făcut; mare 
bucurie profesorului dela, Viena, căci erau necunoscute până 
atunci. Interesat, voind să cunoască mai de aproape co- 
lecţiunea, lui Bauer să suie într'o bună zi în tren şi se 
întoarce încărcat cu fosile împrumutate dela harnicul adu- 
nător. Încetul cu încetul numele acestuia e cunoscut chiar 
peste granița ţării nemţeşti; vin «specialişti», vin chiar 
din ţara franțuzească, spre a examină colecţia interesantă 
a micului slujbaș. Văzând că scoicele, cu care se jucă în 

copilărie, au căutare la oameni învăţaţi, a început şi el să 
le deă preț. 

Sa pus de şi-a înjehebat câtevă dulapuri cu poliţe, a 
căutat să-şi deă însuş seama de numele unor asemenea 
fiinţi de odinioară, le-a orânduit ca pe nişte odoare şi-i 
erau scumpe, căci erà singura lui avere, 

Primarul oraşului şi consilierii comunali, văzând că sluj- 
bașul face cinste orășelului lor, nu numai că începură a-i 
veni în ajutor cu mijloace pentru cercetat, dar la urmă, 
făcură ce făcură şi clădiră o casă potrivită cu puterile lor, 
ale comunei şi cu pietrele adunate. Şi azi, călătorului care 
din întâmplare trece prin acel orășel, i se arată ca una 
dintre clădirile demne de văzut, în afară de biserică, 
şi «Muzeul lui Bauer», din faţa primăriei în care sa în- 
grămădit tot ce harnicul slujbașa adunat timp de peste 
20 ani. Drept cinste i-au dat lui Bauer titlul, la care râv- 
neşte orce neamt, «Cetăţean de onoare» şi dreptul de a 
locui până la moarte în încăperile muzăului. Impăratul 
însuş auzind de această faptă şi spre a dă pildă şi altora 
i-a dat o însemnată decorație şi o pensie anuală. 

Şi iată cum pe aiurea un mic funcţionar poate scăpă 
de urât şi ademeniri la rele, cum poate să aducă cinste 
târguşorului în care trăeşte şi cum poate să puie gi el 
— care nu e nici învăţător — umărul la cunoaşterea mai 
adâncă a Naturei. 

* id * 

Exemplul de mai sus e unul din multele exemple ce se 
prind des prin țările din apus. 

Acolo muzee — mici sau mari, mai bogate sau mai să- 
race după împrejurări, — se găsesc mai în fiecare orășel 
unde natura pământului, fauna ori flora e mai variată cevă. 
Nu e numai profesorul care e considerat de drept ca pă- 
zitorul colecţiunilor naturale; sunt târguri şi chiar sate, 
în care tot ce se găseşte mai interesant se adună la pri- 
mărie — muzee comunale — sau de către particulari. Vizi- 
tând sudul Franciei am întâlnit un consilier de curte care 

îşi înjghebase un muzeu căntat de specialişti; un mic pro- 
prietar din apropriere de Valence, şi-a schimbat casa de 
locuinţă dela ţară întrun însemnat muzeu, iar timpul slo- 
bod ce i-l lăsă căutarea câmpului, îl întrebuinţează în cer- 
cetarea naturei contribuind cu studii la cunoaşterea pămân- 
tului francez. Mai acum câţiva ani un bancher din Lyon a 
dat la iveală un studiu paleontologic de mare importanţă 
asupra fosilelor adunate de el, iar câteva săptămâni în 
urmă un colonel din armata franceză, mi-a trimes o lu“ 
crare asupra echinodermelor fosile. Munca ştiinţifică aiurea 
nu e lăsată numai pe seama universităţilor, ci la ea con- 
tribue şi mulţi de aceea care au trecut numai prin uni- 
versităţi, luând cu ei cevă din dragostea cătră cercetările 
naturei, ca o pază contra apucăturilor rele, de pe urma 
cărora, suferă şi trupul şi mintea. 

Incheiând aceste rânduri, al căror scop e să se arate cât 
de ușor şi cu puţine mijloace se poate înjshebă un muzeu 
regional, nu pot să las pe acel ce le va citi cu impresia 
că la noi în ţară nu se găsesc pilde la fel cu acea citată 
mai sus. E dreptul nu cunosc în afară de muzeul din 
Tg. Jiu — decât muzeul din Hârșova, înfiinţat în condițiuni 
identice celui din orăşelul nemțesc. Şi aici un sluj- 
baş — institutorul V. Cotovu — a adunat azi o fosilă, mâine 
un ciob de oală străveche, până ce a umplut o odaie din 
frumosul local de şcoală de pe malul Dunării. Mulțumită 
sprijinului dat de comună și particulari (şi totuş Dobrogea 
face parte din România!), muzeul din Hârşova va trebui 
să ocupe două odăi, iar vizitatorul poate să-și facă azi — 
în scurt timp —o ideie despre bogăția, zoologică şi istorică, 
a unei părți din trupul ţării noastre, recâștigată în urma 
vitejiei celor căzuţi la Plevna. 

Numai ... . exemplul e unic, cel puţin după câte le 
ştiu în urma cutreerărei unei bune părţi din ţară. 

Dr. I. Simionescu. 


Profesor la Universitatea din laşi. 

PUTEREA CENTRIFUGA 


Tendinţa firească a unui corp mișcător oarecare, care 
nu este supus influenţei nici unei puteri exterioare şi care 
este animat numai de o iuţeală inițială, este de a se mişcă 
vecinic în linie dreaptă şi cu o iuţeală uniformă. Dacă 
însă intervin puteri exterioare, cari îl obligă a străbate o 
curbă, schimbarea, în fiecare clipă a direcţiei iuţelei naşte 
o putere de inerție «Puterea, centrifugă» (Fugătoare de 
centru), care tinde a iîndepărtă corpul mişcător de centrul 
curbei. 

Puterea, centrifugă este cu atât mai mare, cu cât iuțeala 
de învârtire este mai mare, cu cât masa corpului mişcător 
este mai mare şi cu cât raza curbei descrisă este mai mică, 
Ea lucrează în direcţia razei şi dela centru la periferie. 

Puterea, centrifugă avântă piatra «praştiei», svârle în 
aer stropii mărunți de apă de pe roata de tocilă, ce se 
învârteşte, aruncă noroiul de pe obezile roatelor trăsurei 
peste pietoni, culcă la pământ pe biciclistul nedibaciu, care 
la cotitură nu sa aplecat în partea care trebue. 

Puterea, centrifugă sileşte pe «călăreţi de înaltă şcoală» 
ai circului, să prefere unei ţinute verticale, o poziţie încli- 
nată către centrul arenei şi această poziţie a călărețului 
ca şi a calului este cu atât mai aplecată cu cât calul 
aleargă cu iuțeală mai mare și cu cât raza arenei este 
mai mică. 

Numai aşă pot ei nimici efectele acestei puteri, care ar 
aveă tendinţa, de a-i răsturnă în afara arenei. 

Puterea centrifugă are un rol însemnat în mecanică şi 
numeroase aplicaţiuni practice şi industriale, dintre cari 
vom aminti câteva. 

Să considerăm un tren mergând în linie dreaptă. In 
acest caz rulajul se face în cele mai bune condițiuni, de 
oarece puterile transversale căei sunt neglijeabile sau co- 
vârşite cu totul de efortul de tracţiune al locomotivei, care 

se exercită longitudinal căei. Indată însă ce trenul a atacat 
o curbă, se naşte brusc puterea centrifugă, care produce 
o izbire violentă a bandajelor roatelor de buza şinei exte- 
rioare a curbei. Dacă calea este solidă, rezistă, şi în tot 
timpul străbaterei curbei, bandajele (eşiturile obezei) roa- 
telor exercită o puternică apăsare asupra şinei exterioare, 
născând frecări, ce măresc rezistenţa la tracţiune, apăsare, 
ce produce o tendință de deformare a curbei, slăbirea legă- 
turilor dintre şine şi traverse şi când aceste legături sunt 
uzate, însăși întreaga cale se mută din loc, ceeace ocazio- 
nează cel puţin o deraiere. 

Dacă însă circulația se face cu mare iuţeală și curba 
are o rază mică, atunci trenul este răsturnat de pe şine 
în afara curbei. Aşă din experienţele făcute de o comisiune 
de ingineri francezi, rezultă, că un tren circulând pe o 
curbă de 100 rază cu o iuţeală de 755, este răsturnat 
de puterea centrifugă. Să dăm o idee despre mărimea, 
acestei puteri: fie o locomotivă de 100 tone (17 = 1000 kgr.), 
circulând pe o curbă de 400" rază, cu o iuţeală de 72." 
sau 20 aa. Făcându-se calculelo!) rezultă că puterea, 
centrifugă este de 10.000 kgr. 

Din aceste motive s'a adoptat pentru curbe raze de ajuns 
de mari. Administraţia C. F. R. a adoptat pentru liniile 
uşoare (Costeşti - Turnu Măgurele), ca minimum de rază 
500 (cinci sute) metri, iar pentru liniile grele (R. Vâlcea- 
Rîul Vadului) 300m, afară de linia îngustă Crasna-Huși, 
unde sa adoptat ca minimum de rază 100”, 

Insă companiile străine, cari au construit cele dintâi căi 
ferate în ţara noastră din considerațiune de economie au 
adoptat raze mai mici. Aşà pe calea ferată principală 
Bucureşti-Vârciorova — construită de Strusberg — între 


1) Fie F = forţa centrifugă ; v = iuţeala în e, P = greutatea, 


corpului; g= acceleraţia gravităţii; R=raza curbei 

staţiile Palota-Turnu Severin se găsesc curbe de 180" rază, 
curbe cari nu sunt primejdioase din pricina dispoziţiunilor 
speciale, ce vor fi descrise mai jos, curbe cari măresc însă 
mult rezistenţa la tracţiune — aproape cu 5 kgr. de fiecare 
tonă de tren remorcată şi uzează repede materialul fix şi 
rulant. 

Mărirea razelor micşorează numai puterea centrifugă, 
nimicirea efectului ei se obţine prin înălțarea şinei exte- 
rioara— orcine a observat, că străbătând o curbă, trenul se 
apleacă către interiorul curbei, ca şi călăreţul circului. 
Adică, şinele în curbă nu se așează la acelaș nivel, ci şina. 
exterioară curbei este mai sus — ceeace în limbagiul tehnic 
se numește «Supraînălţarea în curbe». 

Această supraînălţare se determină avându-se în vedere 
cele mai mari iuțeli de parcurs admise pe felurite linii; 
căci fiecare linie are o iuțeală maximă de parcurs, rezul- 
tând din modul ei de construcţie şi întreținere, iuţeală 
care nu poate fi întrecută fără primejdie pentru siguranţa, 
trenului. De ex.!): Fie iuţeala cea mai mare de parcurs 
pe o linie oarecare 60 a Intr'o curbă de 300m rază, su- 
praînălțarea va fi de 14etm.,4. 

S'a făcut, experienţe şi s'a văzut că: se poate circulă 


fără nici un pericol cu iuţeli până la 90 1": în curbe cu 


oră 
raza coprinsă între 3002 —500m şi cu iuţeala, de 65 En: în 
curbe cu raza de 250m. 

Pe lângă aceste precauţiuni se mai iau încă şi altele: 
aşă, se aşează traversele mai dese decât în aliniament, 
drept; se întăresc legăturile dintre şine şi traverse, etc. 
astfel ca siguranța circulaţiei să fie pe deplin garantată, 

In construcţia şoselelor nu se iau aceste precauţiuni de 
oarece se merge cu iuțeală relativ mică și cu vehicule 


1) Fie d = diferenţa de nivel dintre cele 2 şine; v = 
mă admisă, R = raza curbei. 


d = 0,012 Vi = 0,019 E : 
= U; E` 3 19 306 = 0m 144 


iuțeala maxi» 

uşoare. Calea în curbă nu este înclinată în interior, iar 
razele se cobor până la 50" şi chiar la 25" în traseurile 
grele. De aceia este înţelept ca automobiliştii să circule 
cu iuţeli moderate pe şoselele, pe cari nu le cunosc, evi- 
tând astfel eventuale răsturnări. 


* 
kod * 


Să considerăm acum mişcarea de rotaţie a pământului, 
făcând deocamdată abstracţie de mişcarea anuală împre- 
jurul soarelui a planetei noastre. 

Se ştie, că pământul se învârteşte în 24 ore în jurul 
unei osii, trecând prin cci doi poli, născând astfel ziua și 
noaptea. Aşă dar polii rămân nemișcaţi, pe câtă vreme 
punctele dela ecuator aleargă cu cea mai mare iuţeală 
(cam 1700 ta; Din pricina acestei învârtiri a pământului 
se naşte puterea centrifugă, care are valoarea zero la poli 
şi valoarea cea mai mare la ecuator. 

Această putere centrifugă are tendința — ca şi roata 
tocilei, ce aruncă stropii de apă — să svârle în spațiul 
nemărginit corpurile dela fața pământului, întocmai cum 
cu câteva sute de milioane de ani mai nainte, pământul 
în stare gazoasă a fost rupt din soare. 

Această tendință este însă nimicită total de Atractia 
Pământului, putere, care solicită corpurile către centrul 
pământului, deci direct opusă puterei centrifuge. Rezal- 
tanta acestor 2 puteri, obţinută prin simplă scădere, se 
chiamă Gravilaţie. De aici urmează, că la poli unde pu- 
terea centrifugă este zero — adică scăzătorul este zero — 
gravitația, este maximă, iar la ecuator unde puterea cen- 
trifugă este maximum, gravitația este minimum. Deci lun- 
gimea, pendulului, care bate secundele, nu este constantă 
ci variează cu latitudinea geografică: la poli gravitația 
fiind maximum, lungimea pendulului va fi cea mai mare, 
iar la ecuator cea mai mică. 

* 


* * 
Natura No. 7. Anul II. 

Tot efect al puterii centrifuge, provenită din mişcarea 
de rotaţie a pământului, este faptul că fluviile rod ţărmu- 
rile lor drepte în hemisfera boreală și țărmurile lor stângi 
în hemisfera australă. Pentru acest motiv, Prutul necon- 
tenit mănâncă ţărmul românesc în folosul Rusiei, iar Du- 
nărea pe cel bulgăresc în folosul nostru. Așă se explică 
de ce Giurgiu, Călăraşi, Turnu-Măgurele, etc., oraşe desigur 
întemeiate pe ţărmul Dunării, azi se găsesc la distanţă 
mare de bătrânul fluviu. Insula Sf. Gheorghe din faţa Giur- 
giului, care azi e mai legată cu malul românesc, pe vremea 
lui Mihaiu-Viteazul eră în mijlocul Dunării, după cum ne 
povesteşte N. Bălcescu, în a sa «Istorie a lui Mihaiu-Vi- 


teazul». 
* 


* * 

Trecând în altă ordine de idei, nu putem decât să ne 
minunăm de armonia intimă, care există între feluritele 
puterii fizice şi chipul de organizaţie al vieţei pe pământ. 
Aşă de ex. dacă pământul sar învârti în jurul osiei sale 
de 17 ori mai repede, totul s'ar schimbă pe pământ. La 
ecuator, puterea centrifugă ar fi egală cu atracţia pămân- 
tului, dec: forța, gravităţii fiind zero, corpurile ar deveni 
imponderabile (fără greutate). 

Atunci rîurile n'ar mai curge, ploaie, zăpadă n'ar mai 
cădeă la suprafaţa pământului, care ar căpătă crăpături 
de atâta secetă. Vânturile ar purtà prin văzduh blocuri 
de stâncă şi arbori desprinşi de vijelie, întocmai ca uşorii 
fulgi astăzi. Seninul albastru al cerului ar fi acoperit, de 
imense lacuri sau de ghețari spânzurați în aer la felurite 
înălțimi, plimbaţi de colo până colo de cea mai uşoară 
adiere. Toate animalele superioare în frunte cu omul ar 
pieri îndată, deoarece sângele ar țâşni afară prin nas, pe 
urechi, prin toţi porii, ne mai fiind reţinut în corp de pre- 
siunea. atmosferică — deoarece aerul n'ar mai aveă greu- 
tatea — care apasă cu o putere de 1*r,033 pe fiecare 
centimetru pătrat din suprafaţa, corpului nostru. Chiar dacă 


www.dacoromanica.ro 


__ PUTEREA CENTRIFUGA 211 
ar fi cu putință să mai trăiască omul, el ar fi redus la 
nemișcare, n'ar mai puteă umblă precum n'ar mai puteă 
merge nici căruţa, nici trenul! Omul ne mai fiind greu n'ar 
mai există frecare între tălpi şi pământ şi atunci Regele 
Naturei ar face cele mai desnădăjduite opinteli în zadar, 
căci ar lunecă pe pământ, ca pe cea mai desăvârşit de 
lucioasă ghiaţă. Plantele ne mai având umezeala s'ar uscă, 
iar pustiul ar luă în stăpânire pământul. Atunci n'ar mai 
fi cu putință să trăiască pe planeta noastră decât ființe 
într'alt fel organizate, aşă cum poate o fi existând în alte 
lumi din nemărginitul univers. 


* 
* * 


Maşine centrifugale pentru extras mierea. Apicultura 
modernă foloseşte puterea centrifugă, pentru a scoate 
mierea din căsuțele fagurilor, fără a-i strică pe aceştia cât 
de puţin. Maşina centrifugă se compune dintr'un fus ver- 
tical, care se învârtește cu ajutorul unei manivele în mij- 
locul unei cutii de tinichea, în care se adună mierea. De 
fus este prins un alt cilindru, mai mic ca primul pe sue 
prafața exterioară a căruia se prind ramele ce conțin 
fagurii de miere. Cu vârful unui cuțit se rade uşor aco- 
perișul subţire al căsuţelor şi apoi fagurii așă pregătiţi 
sunt fixaţi cu ajutorul ramelor pe cilindrul interior. Se 
învârteşte repede de manivelă, iar mierea sare stropi, 
stropi, curată ca untdelemnul şi se prelinge pe pereţi în 
fundul cutiei. In acest chip se pot căpătă mai multe re- 
colte de miere în acelaş an, cu acelaș fagure, aşă că pe 
calea aceasta se poate obţine miere mai numai din flori 
de tei, mai numai din flori de salcâm, etc. Pentru aceasta, 
la epoca înflorirei teilor, apicultorul goleşte fagurii de 
miere, transportă stupii în preajma teilor şi lasă albinele 
să care până la veştejirea florilor. Apoi golește fagurii de 
mierea, adunată, 'care păstrează parfumul suav al florilor. 

Roata morţii. Acest primejdios exerciţiu decurge în chipul 
următor : 

Un corp mişcător oarecare de ex. un biciclist pleacă din 
starea de repaus de sus și fără să pedaleze coboară sub ac- 
ţiunea, propriei lui greutăți pista înclinată, căpătând o iu- 
țeală din ce în ce mai mare; ajunge în punctul cel mai 
de jos, urcă pe o circonferență în interior, ajunge în punctul 
cel mai de sus, unde se găseşte cu capul în jos şi picioa- 
rele în sus, coboară din nou, iar cevă mai departe sare 
într'o plasă. 

Explicaţia, este simplă : în adevăr corpul mișcător străbă- 
tând suprafaţa, interioară a «Roţei Morţii», parcurgând deci 
o curbă, schimbarea, în fiecare clipă a direcţiei iutelei, face 
ca, corpul mișcător, să exercite o apăsare asupra curbei, 
apăsare, care reprezintă tendinţa corpului mişcător, de a se 
mişcă veşnic în linie dreaptă şi care tinde a îndepărtă 
corpul mișcător de centrul curbei în direcţia razei. Această 
apăsare, care nu este decât efectul puterei centrifuge, este 
distrusă de rezistenţa, circonferenței-piste. 

Mecanica raţionată demonstrează, că dacă nu ţinem 
seamă de rezistența aerului şi de frecări, atunci pentruca, 
corpul mișcător să nu părăsească pista-circonferență este 
necesar şi de ajuns ca înălţimea de cădere dela punctul 
de plecare A la punctul cel mai de jos I să fie de două 
ori şi jumătate mai mare ca raza. Adică: fie raza=4m.,00; 
distanţa verticală dela A şi I va trebui să fie de 10=.,00. 
(In practică se ià cevă mai mult pentru a aveă un prisos 
de siguranţă şi pentru a învinge rezistența, aerului și fre- 
cările). 

Efectul puterei centrifuge sunt întrebuințate în Pompele 
centrifugale, în Regulatorii centrifugal, în Armarea focoa- 
sei percutanie, în artilerie, etc., etc. 


Nicolae I. Petculescu 
Inginer la G. F. R. 


— ate 

CONVORBIRI DESPRE MUSCA 


Ne găsim aproape de sfârşitul lui Martie şi cu toate 
acestea vremea nu se încălzeşte. E frig, plouă, ba ieri a 
şi nins, în cât profesorul Pernescu e ţinut să-şi facă şi 
Dumineca asta convorbirile ştiinţifice cu băetii lui, tot în 
casă ca şi în timpul iernii. 

Rabu, se vede după ochii lui strălucitori, că are un su- 
biect gata. In adevăr, d'abiă sa aşezat tatăl său pe scaun 
şi el şi începe. 

Rasu. — Tată, ţi-am găsit o foaie dintro lucrare a ta 
despre muscă. E adevărat, ce scrii tu acolo, că dacă n'ar 
fi alte animale decât muştele pe fața pământului şi încă 
ar aveă naturaliştii destul de studiat? 

Pror. P. — Se înțelege că asta e părerea mea, de oarece 
am scris-o. 

Rapu. — Atunci nu mai înțeleg nimic. Eu credeam că 
animalele acestea comune, cum sunt muştele, au fost des- 
crise şi studiate așă de mult, încât nu mai e nimic nou 
de descoperit în privința lor. Căci, se cunoaşte perfect felul 
lor de trai, unde-şi pun ele ouăle, cum se înfăţişează lar- 
vele şi chrisalidele lor, ce mănâncă muştele, cât timp 
trăesc, şi poate şi altceva, şi atâta tot. 

Pror. P.— E adevărat, toate acestea, se cunosc, şi se pot 
citi în orce carte de Zoologie. Dar, bag de seamă că Rapu 
meu judecă tot așă de superficial, ca şi ceilalți oameni 
care nu simt nimic, în faţa celor mai desăvârşite minuni 
ale Naturii. Dacă ţi-ar arătă cinevă un ceasornic cât un bob 
de mazăre de mare, te-ai minună cum sar minună toată 
lumea, de dibăcia celui care a făcut niște rotiţe și resor- 
turi aşă de mici. In faţa unei mașinării şi mai minunate 
însă, care se nutrește şi creşte singură, care se mişcă cum 
vreă, care vede, aude şi gândeşte și care sboară necontenit 
sub ochii noştri deşi e mai mică decât un bob de mazăre, 
şi cu toate că întrece orce meșşteșugire omenească, omul 

nu se opreşte în loc s'o admire. Îţi dai tu seamă, Radule, 
de mulţimea, de enigme cuprinsă în corpul acela de muscă, 
aşă de neînsemnat ca mărime ? 

Rawo. — Nam înţeles chestiunea în chipul acesta, căci 
cred că nici odată nu ne vom puteă dă seama de funda- 
mentul adânc al vieţii, de ceeace filosofii numesc vieaţa, 
în sine. 

Pror. P.— Nici nu vorbesc'despre asta. Mă gândesc numai 
la acele chestiuni care pot fi studiate de ştiinţă și care 
au şi fost întradevăr studiate. 

ȘERBAN. — Atunci înțeleg, tată, vrei să vorbeşti de alcă- 
tuirea organelor dinăuntrul muștei şi de felul cum lu- 
crează fiecare din ele? 

Pror. P. — Şi aceasta e una dintre problemele cu care 
cercetătorul naturii trebue neapărat să se ocupe. Insă e 
cel puţin tot aşă de însemnată întrebarea, cum s'a format 
fiecare dintre aceste organe şi prin urmare întreaga ma- 
şinărie a corpului mușştei, plecând dela celula mititică ce 
i-a dat naştere ; cum iese larva din ou, chrisalida din larvă 
şi se întrupează apoi într'o insectă desăvârşită, şi ce pu- 
teri lucrează în toate aceste schimbări? Dar, înţelegeţi bine 
că noi nu ne putem ocupă acum cu aşă chestiuni, şi de 
aceia ne vom mărgini la ceeace se observă numai pe din 
afară la o muscă. Veţi vedeă că şi în acest caz sunt o 
mulțime de probleme pe care naturalistul trebueşte să le 
rezolve. 

Ranu. — Apoi alcătuirea, exterioară a muştei o cunosc 
bine. Corpul muştei e despărțit în trei părţi deosebite, mai 
ales capul de abiă se ţine de restul corpului. Pe lângă 
asta musca are şease picioare ca toate insectele.... 

Paor. P. — 'Mi-a ajunge, văd că ştii multe lucruri. Dar 
ai putea să-mi spui de ce musca stă pe picioare deși 
n'are case ? 

Ranu. — Foarte simplu, pielea insectelor e cornoasă ; pi- 
cioarele lor sunt ca niște ţevi goale cu pereţii tari. Mai 
mult încă, fiecare picior se compune din mai multe părţi, 

care se îndoiesc una faţă de cealaltă când musca vrea să 
meargă. 

Pror. P. — Foarte bine, ar cum merge musca cu pi- 
cioarele ei? Căci ea care are 6 picioare nu merge ca noi 
care avem numai două. De sigur că nu-și ridică deodată 
cele 6 picioare şi apoi şi le întinde mai departe. 

Rant. — La asta nu mam gândit niciodată. Dar, se 
poate studià aşà chestiune? 

Pror. P.— De ce nu? 

Ranv.— Pentrucă am citit de curând, că chiar mersul unui 
cal e greu de studiat şi numai cu fotografii instantanee 
sa putut observă, precis. Ce greutăţi trebue să fie cu o 
muscă cu şease picioare şi încă foarte mică? 

Pror. P.— Şi cu toate acestea, chestiunea, a fost studiată, 
înainte de a se cunoaşte fotografia instantanee. S'au văpsit 
picioarele unei muşte cu colori deosebite şi după urmele 
lăsate pe o hârtie albă s'a dedus fără prea multă bătae de 
cap cum îşi mișcă musca picioarele. 

ŞERBAN. — Asta mi se pare ciudat! Şi care e rezultatul ? 

Pror. P.— Adică, n'ai puteă tu să-l ghiceşti ? 

ŞERBAN. — Îmi închipuesc că musca își mişcă întâi pri- 
mele două picioare, apoi pe cele dela, mijloc, şi în fine pe 
cele din urmă. Aşă am văzut că umblă omida. 

Peor. P.— Cu omida ai dreptate; musca merge însă altfel. 
Ea se ţine pe trei picioare când merge; de exemplu, pe 
cel din stânga dinainte, pe cel din dreapta dela mijloc şi 
pe cel din stânga din urmă, ca pe un trepied. In timpul 
acesta, înaintează pe celelalte trei; în pasul următor se 
sprijineşte pe acestea, din urmă, iar pe cele trei dela în- 
ceput le înaintează. Din această cauză unii numesc insec- 
tele dublu-trepiede. 

ŞeRBAN.— Nu cumvă muştele au şi alte feluri de a merge, 
cum merge de pildă calul în trap sau în galop? 

Pror. P. — Nu. S'a constatat chiar, că mărimea pasului 
— ca să zic aşă — nu se schimbă, fie că insecta merge 

încet, fie că merge repede; numai iuţeala mersului se 
schimbă. 

Ioner.— Se ştie care e cea mai mare iuţeală cu care pot 
merge mușştele ? 

Pror. P.— Nu ştiu să se fi făcut măsurări precise în această, 
privință; dar poţi să te ocupi tu de această chestiune. Mi 
se pare că am văzut o muscă rătăcită dând târcoale pe 
lângă sobă, ai putea să-i măsori iuţeala mersului. 

Ioner. — lată musca, stă liniştită pe oglindă. 

Pror. P.—Cum, se poate Ionel să steă, musca pe oglinda 
aceia aşă, de lunecoasă? De ce n'ai stă şi tu alături de ea? 

IoneL. — Cum să stau eu pe oglindă? Doar nu-s muscă? 

Pror. P. — Muscă nu eşti, dar eşti Ionel prosticel, care 
nu-și dă seama de fel, de ce minuni e în stare să facă o 
muscă. 

Ioner. — Adevărul e că e minunat cum o muscă umblă 
pe zid, pe o oglindă şi pe geamuri, dar cred că asta o 
poate face musca numai fiindcă e uşoară. 

Pror. P. — Ce spui tu e cu haz. Oare ştii tu cât cân- 
tăreşte o muscă? 

ŞERBAN. — Nu cred să se poată cântări o muscă, tată. 

Pror. P. — Ce ne poate împiedică ? Se cântăresc lucruri 
și mai ușoare. 

ŞERBAN. — Şi există cântare anume pentru aşă cevă? 

Pror. P. — Dacă vrei poţi cântări şi cu balanţa dela 
bucătărie, numai să te pricepi s'o întrebuințezi. 

Ranu. — Eu îmi dau cu socoteala cum s'ar puteă, face 
această cântărire. De oarece o singură muscă e prea uşoară 
ca s'o putem cântări, luăm mai multe muște și împărţim 
greutatea totală cu numărul muştelor. Avem astfel greu- 
tatea mijlocie a unei muşte. 

Pror P. — Ideia ta e foarte bună. 

Ranu. — Da, dar ca şi Ionel, nu-mi dau seama de ce o 
muscă poate merge pe geam, sau pe tavan, ca şi când 
n'ar aveă nici o greutate, 

Pror. P. — In această privinţă părerile învăţaţilor sunt 

împărţite. Unii cred că prin apăsare partea lată dela ca- 
pătul picioarelor se lipeşte de geam sau de zid. Alţii pre- 
tind că există la vârful picioarelor nişte glande care se- 
cretează un suc lipicios. Adevărul e că la microscop sau 
observat, urme fine pe care le lasă acele picături micro- 
scopice, dar e o problemă grea să se studieze chimiceşte 
compoziţia acelei substanţe. De altfel înțelegeţi ușor că 
dacă musca cade de pe zid, ea are un ajutor în aripi. 
Câte aripi are musca, ŞenBane? 

ŞERBAN. — Două, ca și paserile. 

Pror. P. — Celelalte insecte au tot câte două aripi? 

ŞERBAN. — Nu, câte patru; aşă au fluturii, libelulele. 

Pnor. P. — lată încă o chestiune care dă de lucru natura- 
listului. Din cât sa putut studiă sborul paserilor, sa con- 
statat că două aripi sunt în deajuns pentru acest scop. De 
ce mai toate insectele au nevoie de patru aripi, şi de ce 
muștele fac excepţie? Acestea sunt chestiuni la care nu 
s'a dat încă răspuns definitiv. 

Raov. — Mie mi se pare aproape cu neputinţă să se facă 
cercetări precise în această direcţie. Căci, cum poţi ob- 
servă o insectă în shor? 

Pror. P. — Răspursul la chestiune nu e cu neputinţă de 
căpătat. Mai întâiu trebuește să studiem aparatul muş- 
chiular care mișcă aripele. Din mărimea, așezarea şi tăria, 
acestor muşchi, deducem modul cum lucrează ei. După 
aceea, forma și aşezarea aripelor ne dau idee despre ac- 
țiunea curentului de aer care ia naştere din bătaia aripelor. 
In fine, se pot face experienţe care să arate numărul de 
lovituri de aripă într'o secundă, precum şi drumul pe care-l 
urmează vârful aripei în sbor. 


ŞenBaN. — Şi s'a găsit vre-un naturalist care să facă 
toate aceste studii ? 
Paor. P. — Şi încă mai mulţi. S'a prins o insectă vie 


cu un ac fin, fără să i se strice vre-un organ esenţial şi 
sa așezat lângă un cilindru afumat, care se învârteă 
împrejurul unei axe. Vârful aripei lăsă pe cilindru urma 

drumului pe care-l descriă când insecta vreă să sboare. 
Din iuţeala cilindrului și din ridicările şi cobortrile dru- 
mului lăsat pe cilindru la fiecare ridicare și cobortre a 
aripei, s'a dedus cu siguranță numărul bătăilor de aripă 
într'o secundă. 

Rapu. — Se ştie care e acest număr pentru muşte? 

Pror. P. — Natural, vre-o 330 pe secundă. De altfel 
pentru muscă se poate găsi acest număr și pe o altă cale, 
cu ajutorul unui diapason. 

Rasu. — Cu un diapason? Asta e curios! 

Pror. P.— Şi cu toate acestea e foarte simplu. Se ştie că 
sbârnăitul muştei e datorit mişcărilor aripelor. Dacă prin- 
dem cu un diapason nota acestui ton, deducem din nu- 
mărul de oscilări într'o secundă trebuitioare ca să se obţină 
această notă, număr cunoscut în fizică, deducem zic nu- 
mărul de bătăi ale aripelor muştei într'o secundă. 

Ravu.— Ne spuneai că muştele aud, miros, văd; unde 
au ele organul auzului ? 

Pror. P.— In antene, acolo au şi organele pentru mirosit. 

Raou.— Şi cum sa putut arătă acest lucru? 

Pror. P.— Foarte greu, s'au publicat de către naturalişti 
sute de memorii asupra acestor chestiuni. Am să vă spun 
pe scurt că sau întrebuințat, spre atingerea acestui scop, 
două metoade doosebite. Intâi, cercetarea la microscop a 
felului delicat cum sunt alcătuite antenele. Al doilea, s'au 
făcut experiențe foarte ingenioase. 

Ranu. — Și prin astfel de experienţe s'a stabilit că o in- 
sectă poate mirosi ? 

Pror. P.— Că poate mirosi nu încape îndoială, de oarece 
simte de departe hrana obişnuită. Cercetarea trebue să 
găsească unde este organul acestui simt. Un medic din 
Hamburg a făcut în secolul al XVlil-lea o experienţă ciu- 
dată în acest sens. El a luat o sticlă cu o mică deschi- 
zătură în peretele ei. In această deschizătură a prins o 
insectă cu capul în afară, şi a introdus pe gâtul sticlei 
pucioasă aprinsă. Imediat, insecta a început să se miște. 

De aci a dedus medicul de care vorbii, că simţul mirosu- 
lui se găsește în deschizăturile pentru respiraţie, așezate 
în partea de dinapoi a insectei, de oarece partea de dina- 
nainte se găseă la aer curat. 

ŞERBAN. — Şi e cevă de zis contra argumentării lui? Mi 
se pare lămurit, că insecta se mişcă pentrucă simţea mi- 
rosul neplăcut al pucioasei. 

Pror. P.— Nu e tocmai aşă. Şi noi când mirosim pu- 
cicasă începem să tușim, căci simţim o gâdilitură neplă- 
cută în plămâni, şi nu deducem cu toate acestea că sim- 
tul mirosului este așezat în plămâni. 

SERBAN. — Asta e adevărat! Dar atunci trebue să fim cu 
cea mai mare băgare de seamă, altfel la fiecare moment 
putem face o greşală. Dar atunci în ce chip sa studiat 
riguros chestiunea ? 

Pror. P.— Pe căi foarte deosebite. S'au tăiat atenei: sau 
sau uns cu lac, şi sa cercetat dacă insecta mai găseşte 
hrana, obişnuită. In scurt, pe această cale, şi prin cerce- 
tarea nervilor din pieliţa antenelor s'a ajuns la conclu- 
ziunea foarte probabi.ă că ac! se găseşte simţul mirosului, 
Şi cam în acelaş mod s'a arătat că într'o anumită regiune 
a antenelor se găseşte şi simțul auzului. 

ŞenBaN. — Nu-mi închipuiam ca o muscă să aibă organe 
în toată regula pentru mirosit şi auzit. Nu cumvă se 
cunosc şi organele gustului ! 

Pror. P. — Negreşit, la capătul cărnos al trompei pe 
care o are musca. Cu ajutorul acestei trompe musca își 
suge hrana. la să purem puţin zahăr pe masă, poate 
musca noastră are poftă de mâncare. 

ŞERBAN. — A, iat-o, a şi aşezat capătul trompei pe zahăr 
și suge tacticos. 

IoneL. — Dar bine tată, eu mi-aşi închipui uşor cum 
musca ar suge cevă lichid, dar zahărul e solid? 

Paor. P. — La chestia asta să-ţi răspunză frații tăi. 

Rapu. — Eu cred că zahărul trebue să fie umed, ca să-l 
poată suge? 

Pror P. — Nu e neapărat nevoie. 

ŞenBaN — Poate că musca singură lasă salivă care to- 
peşte zahărul. 

Pror. P. — Foarte bine. La capătul tubului care stră- 
bate trompa se găseşte o glandă salivară ca un fir de 
păr de mică, pe care musca o deschide când vrea, căci 
are un capac, şi lasă să cadă din ea o picătură de salivă 
la vârful trompei. 

Rawu. — Dar dacă picătura cade pe zahăr, n'a făcut 
nimic, căci ea intră în zahăr. Şi apoi nu văd ce caută 
partea, aceia, cărnoasă dela capătul trompei. 

Puor. P. — lată am prins musca. Uită-te, Radule cu 
lupa şi priveşte trompa. 

Rapu. — Extraordinar, tot capătul e ud, parcă ar fi fost 
în apă. 

Pror. P. — Aşă e, şi motivul e că acel capăt al trompei 
are o formă minunată care se poate vedeă numai la mi- 
croscop. Dela mijloc pleacă spre margini nişte şgiaburi 
mititele. Picătura de salivă secretată la mijloc se răspân- 
deşte pe toată suprafaţa într'o pătură aşă de subţire încât 
nu poate fi suptă de zahăr. Zahărul se topeşte în salivă 
şi când musca suge, saliva dulce din şghiaburi se strânge 
la mijloc şi de acolo nu se mai opreşte decât în stomac. 
Vedeţi că musca îşi face singură apă cu zahăr ca un ora- 
tor la tribună. 

Şeran. — E ciudat cum adineaori musca a observat aşă, 
de repede bucăţica de zahăr, ca şi când ar fi mirosit-o. 

Pror. P.— Pe cât ştiu zahărul nu miroase. Şi de oarece 
nu l’a auzit, nu mai rămâne decât că musca la văzut. Are 
ochi destul de mari. 

Rau — Despre ochii insectelor am citit mult; ei au su- 
prafața acoperită cu exagoane mititele, cu fațete. Fiecare 
fațetă e un ochi, deci musca vede dintro dată sute de 
imagini ale aceluiaș obiect. 

Pnor. P. — Acestă chestie a faţetelor a fost reluată şi 
studiată în timpul din urmă şi învățații nu se mai pro- 

nunțä așă de hotărît ca mai înainte. Astăzi sunt două pă- 
reri deosebite în ştiinţă. Una pretinde că fiecare faţetă dă 
pe retină imaginea unui singur punct luminos, iar cealaltă 
e părerea veche pe care ai spus-o tu că fiecare fațetă dă 
o imagine deosebită. Pe lângă asta musca mai aro nişte 
ochi ca nişte puncte, despre care unii oameni de știință 
pretind că servesc să vadă lucrurile apropiate. Dar, e târ- 
ziu şi am vorbit destul despre muscă, încât vă puteţi dă 
seama, cât de mare e numărul problemelor pe care această 
minune a naturei le pune oamenilor de ştiinţă. 


(După Kraepelin : Naturstudien îm Hause). 
G. Ţiţeica. 
ze 


DELA NOI 


In cel dîntâi număr al anului întâi, e Natura» îşi propu- 
sese să arate şi mișcarea științifică, la noi în țară — multă 
puţină cât este , spro a dovedi publicului cititor, că şi 
România, cu toată tinerețea ei, nu rămâne în urmă pe 
terenul atât de spinos al ştiinţei. In acel număr s'a arătat 
vechimea şi însemnătatea Societății de ştiinţi din Bucureşti. 
Urmarea vine abiă acum. Să sperăm că nu se va mai în- 
trerupe timp aşă de îndelungat. 

Cel al doilea, centru de cultură al ţării, — laşi — unde 
există o universitate ca şi la Bucureşti, îşi dă şi el partea 
la înaintarea, studiilor științifice din ţară. Pe lângă «socie- 
tatea de medici şi naturalişti» cu un traiu de mai bine de 
jumătate de veac, în laşi există abiă de 7 ani «Societatea 
ştiinţifică», înființată prin stăruința savantului nostru chi- 
mist P. Poni. Ca organ de publicitate se scoate « Annales 
scientifiques de l Université de Iassy», o revistă a cărei me- 
nire e să strângă întrun mănunchiu toate lucrările eşite 
din laboratoarele facultății de ştiinţe din Iaşi, lucrări care 
mai înainte fiind reslețite în diferite reviste străine, nu 

oglindeau pe deplin activitatea desfăşurată de membrii 
facultății sau de cei ce treceau prin universitatea din Iaşi. 
Revista continuă să apară, şi al 4-lea volum al ei este 
aproape complect. 

Cu toate avantagiile materiale mai slabe, pe care le are 
Universitatea din Iaşi, ea nu încetează de a dà exemplu 
de muncă. Revista conține articole din toate domeniile 
ştiinţifice, iar multe articole publicate în ea, au fost repro- 
duse chiar în întregime în revistele străine, speciale şi deci 
cu răspândire mai mare. Imbucurător e faptul că revista 
conţine şi mici notițe — mari lucrări pentru cei ce le fac, 
dându-se mediul în care trăesc, şi condiţiunile neprielnice 
de muncă — iscălite de profesori secundari din provincie, 
cure au păstrat din dragostea de lucru căpătată în vremea 
cât au trăit pe lângă laboratoarele universitare. Adevăratul 
progres ştiinţifice la noi s'ar ajunge abiă atunci, când aceste 
exemple sar înmulţi şi când elevii, ajunşi stăpâni de sine, 
ar contribui, din depărtare, alăturea de foştii lor profesori 
la lărgirea activităţii ştiinţifice, care nu trebue să rămâe 
numai între zidurile universitare. 


Dr. I. Simionescu. 


* 
* * 


Dela Academia Română. — Vineri 30 Martie, în şedinţă 
de sărbătoare, d. dr. Ludovic Mrazec, a ținut discursul de 
primire în Academie, vorbind despre «Zăcămintele de Pe- 
irol în Romånia». Distinsul învățat, care este profesor la 
Universitale, profesor de geologia petrolului la Scoala de 
Poduri şi Şosele şi directorul Instilulului Geologic, a ară- 
iat cu acest prilej ideile sale cu privire la origina petro- 
lului. Domnia-sa a stăruit mai mult asupra celor două 
teorii care stau azi faţă în față, origina minerală şi ori- 
gina organică. Arată că în această privinţă chimiştii se 
ocupă prea mult de compoziţia chimică și prea puţin de 
felul în care se găseşte petrolul în natură, în timp ce 
geologii păcătuesc printr'o prea puţină atenţie dată feno- 

menelor chimice şi printr'o prea mare preocupare de con- 
diţiile geologice. Se declară nemulţumit cu teoria susținută 
de Mendeleieff, Berthelot, Moissan, Sabalier şi Senderens, 
după care petrolul ar fi un produs de reacțiune între apă 
şi carburele metalice din sânul pământului. Arată, că daci 
această teorie ar fi adevărată, ar trebui să se observe şi 
anumite fenomene magmatice, ca, la alte fenomene de 
această natură. Această teorie nu poate explică zăcămin- 
tele mari de petrol, deşi, ce-i drept, ea poate foarte bine 
să explice unele zăcăminte de mică importanţă. În urmă 
trecând mai repede asupra, originei din animale mari de 
apă, origină care cere un număr aşă de mare de animale 
în cât e de nevoe să se admită adevărate cataclisme, d-l 
profesor Mrazec se opreşte definitiv la origina din Plank- 
lon — (microorganisme animale şi vegetale) din apa mărei. 
Acest plankton, care spre deosebire de animalele mari 
poate fi îngropat imediat şi ferit de aer, dă naştere la un 
nomol din care s'a scos experimental un licid asemenea 
petrolului. După cum foraminiferele au putut formă, dea- 
lungul miilor de veacuri zăcăminte mari de calcar, tot 
aşă şi microorganismele planktonului ar fi dat naștere 
zăcămintelor de petrol. Vecinătatea, depozitelor de sare 
ar puteà fi pusă în legătură cu această ipoteză, 

În a doua parte a studiului său d-l profesor Mrazec 
arată cum petrolul format în zăcămintele primare a fost, 
silit să migreze în alte straturi sub influenta presiunilor, 
dislocărilor, încălicărilor şi străpungerilor, şi descrie amă- 
nunţit câteva din aceste fenomene. 

La, sfârşit, face o comparaţie între producţia de petrol 
a Americei şi Rusiei şi aceia a României, care în această 
privinţă stă, fireşte departe de tot. 

D. A. Saligny, ilustrul autor al Podului de peste Dunăre, 
aduce în urmă elogii meritate noului Academician, punând 
în evidenţă activitatea, sa întinsă şi temeinică pe tărâmul 
ştiinţific. Amintind de chemarea d-lui Mrazec în Rusia pen- 
tru studii în Urali d sa spune că am văzut astfel o țară mică, 

trimițând un geolog mare unei împărății mari. Şi dacă nu 
avem cantităţile mari de petrol ca ţările de mai sus, avem 
în schimb pe geologul care poate fi pus alături cu învă- 
țaţii cei mai mari, şi care ne poate găsi şi zăcăminte ne- 
cunoscute încă. 

Se înțelege lesne, că nu într'o notiţă atât de scurtă ca 
aceasta se puteă arătă în toată întregimea lui un studiu 
atât de important şi cu desăvârşire original ca acela al 
d-lui Mrazec. In numărul viitor Nalura va publica o de- 
scriere amănunțită, cu privire mai cu seamă la partea geo- 
logică a, cestiunei. 

G. G. Longinescu. 


Îi 


NOTIȚE 


Intrebuințarea razelor Röntgen în Paleontologie. Se 
pare, după încercările făcute, că multe minerale sunt întru câtva 
străbătute de razele Röntgen. Calcarul, cu deosebire, în care se păs- 
trează cele mai multe petrificări poate să fie așă de bine luminat 
cu aceste raze, încât să se vadă desluşit oasele cuprinse în el. Cu 
deosebire interesant e însă faptul, că ne putem sluji de razele Rânt- 
gen la studiarea rămăşiţelor animale din chihlimbar. lată un fapt 
care s'ar păreă de necrezut. O bucată de chihlimbar, care ar fi fost 
găsită pe la 1830 la Heringsdorf, a trecut multă vreme ca o raritate 
de mare preţ, din cauza unei broaşte care eră înlăuntru. A şi fost 
făcută dar regelui Friederich Wilhelm IV. Se bănuise în urmă că 
e o falşificare, dar nu se putuse face nici o încercare, căci nu 
vroia nimeni să o strice. Razele Röntgen au deslegat ușor problema. 
S'a dovedit astfel, din mărimea oaselor, că broasca din lăuntru nu 
e dintr'o specie dispărută, ci din una caretrăeşte şi azi. Falșificarea, 
făcută cu meşteşug de altfel, a fost următoarea. Autorul, — care a 
dorit se înţelege să rămâie necunoscut, — a ales o bucată ceva mai 
tulbure de chihlimbar; a scobit-o cât a avut nevoie, a aşezat broasca 
înlăuntru şi a umplut în urmă totul cu o răşină potrivită sau chiar 
cu chihlimbar topit. (Aus der Natur, 15 Martie 1907). 

Tip. GUTENBERG, Joseph Göbl, Bucuresci. 

SERBATORIREA D-LOR PROFESORI 
SP. HARET ŞI D. EMMANUEL 


La 1 ale lunei trecute s'au împlinit 25 de ani, de când 
D-nii Sp. Haret şi D. Emmanuel, primii noştri Doctori în 
Matematici, au fost numiţi profesori la Şcoala Naţională 
de Poduri şi Şosele şi de când D-lor predau acolo aproape 
în mod continuu cursurile de matematici pure ale Anului 
Preparator. 

Cu această împrejurare, foştii lor elevi dela acea şcoală 
precum şi foştii elevi dela Facultatea de Ştiinţe din Bucu- 


reştii şi dela, Şcoala Specială de Artilerie şi Geniu, au căutat 
să nu piardă ocaziunea de a-şi exprimă recunoştiinţa ce le-o 
păstrează, şi să serbătorească într'un mod cu totul deosebit 
această dată atât de importantă în desvoltarea noastră 
culturală şi ştiinţifică. 

Astfel revista «Gazeta Matematică», care se găseşte în 
al 12-lea an de apariţiune, și care-şi are origina existenței 
sale în dragostea şi focul pentru ştiinţele matematice, pe 
care aceşti doi iluştrii profesori, au ştiut să le sădească în 

inimile fondatorilor ei, a publicat un număr festiv, în care 
se arată pe larg atât activitatea lor ştiinţifică, cât și acti- 
vitatea lor profesorală în ultimul sfert de veac. Acolo rând 
pe rând D-nii: G. Tițeica din partea foştilor studenți în 
Matematici; 1. lonescu din partea inginerilor absolvenți ai 
Şcoalei de Poduri şi Şosele şi Colonel C. Tănăsescu din 
partea ofițerilor absolvenţi ai Şcoalei de Artilerie şi Geniu, 
au arătat marea lor activitate profesorală, înriurirea pe 
care au avut-o în formarea elevilor lor, şi le-au adus oma- 
giile bine meritate de recunoștiință, dragoste şi admiraţiune. 

Tot în acel număr festiv D-l Sp. Haret a publicat un 
articol de o importanţă deosebită, în care se arată greutăţile 
de tot felul, pe care aveau să le întâmpine elevii liceelor 
şi studenţii Universităţii noastre de acum 30—40 de ani. 
Astfel de ex. D-sa povesteşte cum citind unele articole din 
revista «Isis sau Natura» (o străbună a revistei în care 
scriu aceste rânduri), pe care o publică doctorul Barasch, 
mintea, i se înfiăcărase într'atâta, încât priveă noaptea, cea- 
suri întregi cu ochii la, stele, ca să ghicească ceeace ştiinţa, 
sa astronomică nu-i putea dă, şi cum a muncit un an de 
zile, în tot cursul clasei a 4-a liceală, ca să traducă cu 
dicționarul lui Codrescu, pe care-l luase premiu, tratatul de 
astronomie a lui Quetelet ce-i căzuse în mână ! Cărţi tipărite 
de matematici în limba română nu existau. Metoda profe- 
sorilor de matematici de pe atunci nu semănă cu a peda- 
gogilor de azi. De aceea luorurile cele mai simple chiar, 
împiedicau pe elevi să poată trece mai departe în studiile 
lor; trebuiau să muncească cine ştie cât, ca să lămurească 
câte cevă, care la urmă păreă lucru de nimic ! Facultăţile nu 
aveau laboratorii, nu aveau instrumente; profesorii erau 
încărcaţi cu câte 2 sau 3 cursuri, pe care nu numai că nu le 
puteau termină, dar chiar pe unele nici nu le puteau începe. 

In astfel de timpuri, «nu e puţin lucru», spune «Gazeta 
Matematică» în primul ei articol, «că aceşti elevi (Sp. Haret 
şi D. Emmanuel) ai Școalelor noastre de acum vreo 30 şi 
mai bine de ani, cu profesorii lo» cei mai mulţi plini de 

bunăvoință, dar fără multă pregătire, au îndrăsnit să-şi 
aleagă ca specialitate o ştiinţă din cele mai grele, se în- 
treprindă studiul unor chestiuni de cea mai mare însem- 
nătate, şi să ducă acele chestiuni aşă de departe, cât se 
puteau duce pe vremea acea». In adevăr, în toastul pe 
pe care D- G. Ziţeica 'l-a ridicat la banchetul ce s'a dat 
la 28 Aprilie, în onoarea acestor 2 distinși profesori, adre- 
sându-se D-lui Haret îi zice: «Aţi făcut cea mai frumoasă 
teză de doctorat, şi în problema invariabilităţii axelor mari 
ale planetelor, numele D-v va rămâne alături de al marelui 
Laplace şi al profundului Poisson»; iar adresându-se D-lui 


: 


AS VLA ve si AA 


D. Emmanuel îi zice: «aţi pătruns în regiunile cele mai 
misterioase ale analizei matematice, şi teza D-v tratează 
chestiuni care au frământat mintea celor mai celebrii 
„geometrii ca Abel, Jacobi, Riemann şi Weierstrass». 

Iar continuând mai departe spune: «Avem admira- 
țiune pentru aceste începuturi glorioase ale strălucitei D-v 
-cariere». 


* 
* * 


După trecerea Doctoratului în Matematici la Facultatea 
-din Paris şi anume D-l Sp. Haret în 1878 şi D-1 D. Emma- 

nuel în 1879, întorcându-se în ţară dânşii au luat partea 
cea mai activă la mişcarea ştiinţifică din țara noastră, 

Astfel D-1 Sp. Haret a fost necontenit profesor de meca- 
nică la Facultate, profesor de aceiaş ştiinţă, dela 1881 
până la 1890, la şcoala de Artilerie şi Geniu, şi din 1882 
până astăzi profesor de Geometria Analitică iar la început 
şi de alte materii, la şcoala de Poduri şi Sosele. D-sa a 
mai contribuit la întărirea învăţământului ştiinţific prin 
reforma învăţământului secundar, pe care a îndeplinit-o- 
în calitate de Ministru al Instrucţiunei Publice. Acestei 
reforme se datorește crearea secţiunilor reale şi moderne 
la, liceele noastre, în care tinerii cari voesce a se devotă 
ştiinţei sunt mai bine pregătiţi acum pentru aceasta, 

D-l D. Emmanuel 'şi a consacrat toată activitatea sa 
pentru școală şi pentru ştiinţă, după cum a spus-o dealtfel 
şi D-sa la banchet, declarând că atunci a fost pentru prima. 
oară când a trebuit să vorbească în faţa unui public 
în afară de şcoală, şi să vorbească fără să aibă creta 
în mână şi tabla neagră dinainte. D-sa, este din 1881 pro- 
fesor de Teoria Funcţiunilor la Facultatea din Bucureşti, 
predând însă în mulţi ani Algebra Superioară, şi suplinind 
catedra de Calcul Infinitezimal ; a avut dela 1881 până la 
1890 catedra de calcul diferențial şi integral la şcoala de 
Artilerie şi Geniu; a predat la şcoala de Poduri şi Sosele 
dela 1882 până la 1901 Trigonometria şi Algebra Superioară- 
fiind nevoit mai ales la început să facă uneori şi aritme- 
tica şi algebra elementară, iar dela 1901 încoace D-sa predă 
acolo Calculul infinitezimal. 

Ca să se vadă acţiunea ce au avut-o aceşti iluştri pro- 
fesori la şcolile de mai sus, reproduc următoarele rânduri 
tot din «Gazeta Matematică» : 

«Dar D-nu Haret și Emmanuel au fost şi sunt încă mo- 
delul profesorilor conştiincioşi. Toţi cei care au venit mai 
în urmă au căutat să le urmeze exemplul de stăruinţă şi 
de exactitate. Totdeauna neobosiţi în luminarea elevilor, 
D-lor nau cruțat nici o osteneală spre a aduce îmbunătă- 

ţiri în felul de pregătire a celor care aveau să fie ingineri, 
profesori sau ofiţeri. Dacă în toate ramurile de activitate 
socială, ţara noastră ar fi avut norocul de îndrumători tot 
aşă de pregătiţi şi de conştiincioşi ca profesorii Haret şi 
Emmanuel, progresul făcut ar fi fost mai adânc şi mai 
cu spor». 


* 
* * 


După cum am spus la început, foştii elevi ai acestor doi 
iluștrii profesori au hotărit să-i sărbătorească, cu ocaziunea, 
împlinirei a 25 de ani de activitate culturală. In acest 
scop un comitet format din foştii elevi, a organizat un 
banchet şi tot de odată pentrucă această sărbătoare cons- 
finţeşte un moment foarte însemnat al desvoltărei noastre 
ştiinţifice, sa, hotărît să se concretizeze activitatea săr- 
bătoriților într'un simbol care să se poată transmite viitoa- 
relor generaţiuni, bătându-se în acest scop o plachetă co- 
memorativă. 

Banchetul a avut loc în seara zilei de 28 Aprilie a. c., 
şi au luat parte la, el peste 100 persoane, dintre foştii elevi: 
profesori, militari,ingineri şi dintre colegii D-lor de profesorat 
dela Universitate şi Şcoala de Poduri. In toasturi entu- 
ziaste şi bine simţite, D-l Inginer şef G. Popescu din partea, 
Inginerilor; D-l G. Tifeica din partea licenţiaţilor în ştiinţe, 
şi D-l colonel C. Tănăsescu din părtea ofiţerilor de arme 
speciale, au arătat activitatea, rodnică ştiinţifică şi profe- 
sorală a sărbătoriţilor, şi le-a exprimat omagiile de recu- 
noştință şi admiraţiune. D-1 C. Mironescu directorul Şcoalei 
de Poduri; D-l E. Pangrati decanul Facultăţii de Ştiinţe 
şi D-l Colonel Rujinski directorul Şcoalei de Artilerie şi 
Geniu au ridicat toasturi în numele corpului profesoral al 
şcoalelor ce reprezentau. După ce au mai vorbit şi alţii 
dintre cei prezenţi, D-nii Sp. Haret şi D. Emmanuel vădit, 
emoționaţi, au mulţumit tuturor pentru simpatia ce li s'a 
arătat. Au spus că aceste sentimente le umple sufletul 
de încredere şi mulţumire, şi-i fac să-şi uite necazurile 

întâlnite în lunga lor carieră, şi că le servă ca rezervă de 
energie şi muncă încă pentru multă vreme. 

Placheta comemorativă a cărei fotografie o reproducem 
aci 1), are pe o parte busturile iluştrilor sărbătoriţi, iar pe- 
cealaltă parte un simbol al activităţii lor ştiinţifice: um. 
geniu matematic înconjurat de operele marilor matemati- 
ciani, ridicând sus de tot făclia luminătoare a ştiinţilor 
matematice, la lumina căreia apar de o parte marile lu- 
crări ale geniului civil, iar de partea cealaltă lucrările mo- 
derne ale geniului militar. 

Această plachetă va rămâne ca un semn veşnic a înăl- 
țătoarei sărbătoriri, dată în onoarea acestor doi apostoli 
ai științei şi profesoratului din perioada de transiţie şi de 
formaţiune a învățământului superior din ţara noastră. 

N. I. Georgescu 


Inginer în serviciul Hidrau:ic 
Secretarul Comitetuiui de arganizare ab 
serbătoririi. 


E 


INVARIABILITATEA AXELOR MARI 
ALE ORBITELOR PLANETARE 


Sub titlul acesta, se înţelege în ştiinţa înaltă numită Meca- 
nica cerească o problemă, asupra căreia s'a exercitat sagaci- 
tatea celor mai mari matematici, dela Laplace, ilustrul 
autor al Mecanicei cereşti, până în zilele noastre; problemă 
fundamentală, căci dela rezovarea ei atârnă cunoaşterea 
stabilităţii sistemului nostru planetar. 

Tot acesta e titlul lucrării ce fù susținută înaintea. 
Sorbonei, în anul 1878, de D. Spiru Haret, pentru obținerea, 
gradului de Doctor în Matematici. 

Când D. Haret anunţă lumii de ştiinţe rezultatul la care 


1) Aceste plachete în bronz se pot procură pe suma de 10 lei şi 
dela redacţia acestei reviste. N. R. 

ajunsese în Teza sa, se produse o mare mirare ; cauza eră, 
că descoperirea ce făcuse eră contrară mai tutulor aştep- 
tărilor, așteptări întemeiate pe lucrări anterioare de mare 
însemnătate și mai cu seamă pe o lucrare datorită marelui 
matematic francez Poisson. 

De atunci, această problemă a continuat să preocupe 
tot mai mult pe învăţaţi, nedomiriţi oarecum de rezultatul 
ce găsise D. Haret. Astfel, în Tratatul său de Mecanică 
cerească vol. I, Tisserand, profesor de mecanică cerească 
pe atunci, vorbind de lucrarea D-lui Haret, sfătuiă pe în- 
vățați să aplice formulele D-lui Haret planetei Saturn, 
pentru a verifică un rezultat numeric ce obținuse mai 
înainte Le Verrier şi care păreă în acord cu ceeace găsise 
D. Haret pe cale analitică. 

Problema nu puteă mai ales să scape sagacităţii celui 
mai mare matematic al timpului de faţă, D. H. Poincaré 
actualul profesor de Mecanică cerească la Sorbona. Cercând 
mai întâiu, într'un Memoriu devenit celebru, să demonstreze 
direct şi cu toată rigoarea ce compoartă analiza matematică, 
teorema invariabilităţii axelor mari ale orbitelor planetelor, 
D. Poincaré sfârșește prin a regăsi pe o altă cale, cu me- 
tode care-i sunt proprii, rezultatul la care ajunsese D. Haret 
cu mai bine de 20 de ani înainte şi confirmă astfel în chip 
strălucit această, descoperire. 

Nu este cu putinţă în marginele restrânse ale unei Reviste 
ca cea, de față să se schiţeze măcar, cum se pune o pro- 
blemă ca aceasta în formule, şi mai puţin încă a se arătă 
calea ce sa urmat pentru a'i găsi o soluţiune, fiindcă 
metodele de cari dispune Mecanica cerească sunt pe cât 
de minunate pe atât şi de anevoioase în priceperea lor 
fără pregătirile trebuitoare. Mă voiu cerca însă — şi acesta, 
e scopul rândurilor cari urmează — să expun pentru citi- 
torii Revistei Natura, cam în ce constă problema invaria- 
bilităţii axelor mari ale orbitelur planetare şi care e însem- 
nătatea, ei în Mecanica cerească, pentruca să ne putem dă 
cât de puţin seama de importanţa descoperirii făcute în 

stiință de D. Haret, descoperire frumoasă, care face onoare 
autorului ei şi prin el nouă tutulor. 

Cititorii acestei Reviste cunosc fără îndoială acea pagină 
frumoasă din istoria Astronomii, după care nemuritorul 
Kepler, comparând poziţiile planetelor observate în timp de 
30 de ani de 7ycho-Brahe — unul din cei mari observatori 
ce au existat, — cu poziţiile ce ar fi trebuit să aibă aceste 
planete dacă s'ar fi mişcat pe drumuri circulare (cum se 
credeă pe atunci), ajunge la convingerea, că orbitele plane- 
telor. — adică, drumurile ce ele descriu înprejurul soarelui — 
nu sunt cercuri, ci nişte ovale—sau, cu termenul întrebuințat, 
elipse,— foarte apropiate de altfel de forma circulară. Des- 
coperirea lui Kepler e coprinsă în trei legi, cari poartă nu- 
mele său, sunt la baza astronomiei moderne. 

50 de ani mai în urmă. Newlon, plecând de la legile lui 
Kepler şi întemeindu-se pe experiențele lui Galileu asupra 
căderii corpurilor cum şi pe teoremele lui Huyghens asupra 
forțelor centrale, se ridică la legea unică, cu mult mai 
generală, după care planetele se învârtesc în jurul soarelui, 
anume: în mişcarea oricărei planete împrejurul soarelui, 
totul se petrece ca şi cum plancta ar fi atrasă de soare 
cu o forţă proporţională cu massele acestor două corpuri 
şi invers proporţională cu pălratul distanţei dintre ele. 
Odată pusă ca principiu legea lui Newton, studiul mişcării 
unei planete în jurul soarelui devine o problemă mate- 
matică, şi cele trei legi ale lui Kepler se deduc ca nişte 
consecinţe logice. 

Puțin timp însă după descoperirea, legilor lui Kepler, as- 
tronomii începură să constate,— metodele de observaţiune 
perfecţionându-se necontenit — că mișcarea kepleriană nu 
eră riguroasă; că planetele nu descriau exact nişte elipse 
că drumul eliptic eră pentru fiecare planetă numai un fel 
de mijlocie întru diferitele poziţii ce planeta ocupă în spa- 
tiu, în răstimpul ocolului ei împrejurul soarelui ; că fiecare 
planetă se abăteă mai mult ori mai puţin din calea eliptică 
ce ar fi trebuit să urmeze după legile lui Kepler. Aceste 

abateri, cari apăreau astfel ca un fel de dezordine în mig- 
carea eliptică, au fost numite pentru acest motiv îregula- 
rități sau inegalităţi. 

De îndată ce însă Newton descoperì legea sa, nu numai 
că se constată că inegalilăţile erau, foarte fireşti, şi că, 
prin urmare, acolo unde se crezuse un moment că e de- 
zordine, domina cea mai perfectă ordine— dar se mai des- 
coperiră și altele, cari, fiind mai mici, nu putuseră fi con- 
statate cu mijloacele de observaţie ce se aveau pe atunci — 
însă cari au putut fi verificate cu observaţia mai târziu. 

Ce eră cauza acestor inegalităţi ? 

Când se consideră faţă în faţă numai o planetă cu soa- 
rele, calculul bazat pe legea lui Newton, arată, că mișcarea 
planetei se face întocmai după legile lui Kepler; astfel, 
drumul ce va descrie planeta în jurul soarelui va fi o elipsă. 

Nu e însă acesta cazul în Natură. 

Intr'adevăr, mai sunt şi alte planete, care intervin cu 
acţiunea, lor să turbure, să perturbe, mișcarea primei planete 
considerate ; fiindcă, dupe legea lui Newton, nu numai că 
soarele atrage pe fiecare planetă, dar şi planetele 1] atrag 
la rândul lor şi mai ales, se atrag între ele. Urmează de 
aci, că mişcarea planetei noastre nu are să mai fie eliptică, 
de îndată ce în loc de două corpuri în prezență vom con- 
sideră trei corpuri cereşti. Şi voind să ne dăm seama care 
are să fie acum mișcarea planetei, problema, zisă a celor 
3 corpuri, devine extrem de anevoiasă; ba e chiar cu 
neputinţă de rezolvat direct cu mijloacele de care se dis- 
pune astăzi. Ea se complică, negreşit, cu atât mai mult, 
cu cât e nevoie ca să ținem seama pe rând de "acțiunile 
perturbătoare a fiecărei planete din sistemul nostru solar. 

Din fericire, intervin factori în Natură cari înlesnesc 
geniului omului putinţa de a urmări soluţiile ce caută şi 
prin ele a se ridică treptat la legile cari domnesc în Uni- 
vers şi poate chiar până la cauzele cari le-au dat naştere, 

Astfel de factori, în problema care ne preocupă, sunt: de 
o parte, mica înclinare sub care se întâlnesc între ele şi 

cu ecliplica (adecă planul elipsei pământeşti) planele în 
care rămân planetele în mişcarea lor, cum şi forma aproape 
circulară a orbitelor lor; de altă parte, depărtarea destul 
de mare dintre ele şi, mai presus de toate micimea masselor 
lor în raport cu massa soarelui. 

În asemenea condițiuni, acţiunea, planetei perturbătoare 
e foarte mică faţă de acţiunea, soarelui central, fiindcă şi 
massa corpului perturhbător e foarte mică faţă de massa 
soarelui. 

Dar atunci, problema se ușurează; căci nu avem decât 
să facem abstracţie deocamdată — într'o primă aproximaţie, 
cum se zice în limbagiu matematic -— de forţa, pertiurbătoare 
adică de corpul perturbator însuşi; şi astfel, ne mai având 
decât 2 corpuri în prezenţă, soarele şi planeta, mişcarea pla- 
netei are să fie eliptică. 

Concluzia e, că putem plecă dela mişcarea eliptică a pla- 
netei într'o primă aproximaţie, pentru ca apoi s'o urmărim, 
din aproximaţie în aproximaţie, până ce ne vom apropiă 
de adevărata ei mişcare, de mişcarea-i perturbată, şi prin 
urmare să cunoaştem pentru fiecare planetă poziţiile ei 
exacte în spaţiu, pentru a puteă prezice diferitele fenomene: 
eclipsele de soare de ex. cu precizia care se ştie. 

Astfel, pentru a aveă în a 2-a aproximaţie mişcarea, pla- 
netei noastre, se procedează în chipul următor : fiindcă ac- 
ţiunea perturbătoare conţine massa corpului perturbator 
(considerând acum 3 corpuri în prezenţă), adecă e funcţiune 
de această massă, se desvoltă în serie după puterile cres- 
cătoare ale acestei masse, aşă cum se desvoltă într'o serie 
orce funcţiune cunoscută ; se ia apoi în calcule numai primul 
termen, adică, termenul care conţine pulerea 1—a a masselor, 
— iar ceilalţi se neglijază — şi se însumează toţi aceşti ter- 
meni cari provin, dela al 4-lea, dela al 5-lea etc. corp per- 
turbator. Mişcarea ce se calculează astfel nu va mai fi elip- 
tică, negreşit; va fi însă foarte puţin diferită de cea elip- 
tică, adică, poziţiile ce vom găsi pentru planetă vor fi nu 
chiar pe elipsă dar foarte aproape, de o parte şi de alta a ei. 

Se înlesneşte astfel foarte mult calculul acestor poziţii, căci 
e mai uşor a le calculà ca pe nişte corecțiuni dela pozi- 
țiile în elipsă, decât dacă ar fi trebuit să le calculăm direct 
dela început. 

In o a treia aproximaţie, vom face calculele cu termenii 
care vin în al 2-lea rang în seria de adineaori, adică ter- 
menii cari conţin puterea ?—a a masselor; în oa 4-a aproxi- 
maţie, vom ţinea seama de termenii proporţionali cu cubul 
masselor, şi asă mai departe, până ce se ajunge la exactitatea 
ce urmărim în rezultate. 

Inegalităţile ce apar astfel în calcule, se pot clasa în două 
grupe: 

a) în inegalităţi periodice, cari depind de configuraţia ce 
formează planetele între ele, adică se reproduc or decâte 
ori planetele revin în aceleaşi poziţii relative ; ori cât de 
mari ar fi asemenea inegalităţi, nu e deci temere că au 
să distrugă stabilitatea sistemului planetar ; 

b) în inegalităţi, cari merg mereu crescând sau necontenit 
descrescând în şirul veacurilor, pentru care cuvânt au fost 
numite inegalitaţi seculare. Acestea mai ales au preocupat 
pe astronomi, fiindcă afectează forma şi mărimea orbitelor 
şi pot sfârși cu vremea să pericliteze stabilitatea sistemului 
planetar. 

lată un exemplu. 

Calculele arată, că. inclinarea eclipticei pe ecuatorul ce- 
resc descrește pe fiece secol cu 48”. Dacă această descreştere 
s'ar continuă fără oprire, ar veni un moment — și e lesne 
de calculat acel moment — când cele două plane s'ar supra- 
pune; o totală transformare ar urmă din cauza aceasta la 
suprafața pământului ; zilele ar fi egale cu nopţile în tot 
timpul anului şi pentru toate locurile de pe glob; în loc de 
patru anotimpuri ar fi unul singur, primăvara perpetuă 
pentru latitudinile noastre, etc. 

Tot calculele ne arată însă, că aceasta nu se va întâm- 
plă nici o dată; că înclinarea de care vorbim va des- 
creşte timp de mai multe veacuri, apoi va începe să crească 

şi iar numai până la o limită, după aceea, va descrește 
din nou, şi aşă mai departe, continuând a, oscilă de oparte 
şi de alta a unei valori mijlocii. Avem aci un exemplu de 
inegalitate seculară, dar care în definitiv e tot periodică: 
numai, perioada după care'și reia aceeaşi valoare poate fi 
un număr mare de secole. 

Şi acum, revin la problema invariabilităţii axelor mari. 


* 
= * 

Variază în cursul veacurilor lungimea axelor mari ale 
orbitelor planetelor? au, în alte cuvinte, axele mari inega- 
lităţi seculare? 

Iată o problemă interesantă, atât din punct de vedere 
ştiinţific cât şi filozofic. 

Dacă axa mare a elipsei ce descrie o planetă, pămân- 
tul de ex., ar crește necontenit, acţiunea, care înlănţuește 
planeta de soare, descrescând cu patratul depărtării ei, 
conform legii newtoniane, sar nimici odată, iar planeta 
va cădeă pe un drum parabolic în adâncimile spaţiului, 
unde nu a străbătut încă ochiul omului, cu toate lunetele 
gigantice ce şi-a făurit; descrescând din contră axa mare, 
va, creşte și mai repede forţa care atrage planeta către 
soare, și neîncetat, până ce va sfârşi a o precipită în ma- 
teria incandescentă a soarelui. 

Dar chiar de nu am înfăţişă o asemenea catastrofă în 
sistemul planetar, o creștere ori descreştere a axei mari 
ar aduce după sine pentru pământ o modificare a lungi- 
mii anului sideral, unitate de măsură pe care astronomii 
Sau deprins a o privi ca invariabilă și au şi ales-o ca 
bază în calculul tutulor tabelelor privitoare la mişcările 
cerești. 

Insemnătatea problemii e dar evidentă. 

Newlon, care odată cu descoperirea legii Gravităţii uni- 
versale a şi schiţat mai toată Mecanica, cerească, explicând 
o mulțime din inegalităţile cunoscute cu observaţia şi mai 

anunțând şi altele, credeă totuşi, că sistemul planetar 
nu aveă în el însuş elementele trebuitoare pentru a se 
puteă păstră indefinit neschimbat şi că din când în când 
trebuiă să intervină o mână puternică care să repare de- 
zordinea. 

Euler de asemenea nu admiteă ca sistemal solar să fie 
în aşă chip constituit, încât să dureze pentru vecie. 

Laplace e însă cel care pune ştiințificeşte problema şi 
conchide din calculele sale teorema, că axele mari sunt 
invariabile. Laplace nu luase însă în seamă în calculele 
sale de cât termenii cari conţineau puterea 1-a a masselor, 
şi încă alţi termeni în cari intrau escentricităţile orbitelor 
şi înclinările lor pe ecliptică la puterea 2-a cel mult. 

Mai eră teorema adevărată, dacă se întroduceau în calcule 
şi termenii lăsaţi de o parte de el? 

35 de ani după aceea, in 1808, Poisson demonstrează, 
că teorema eră adevărată şi dacă se consideră termeni, 
proporționali cu pătratul masselor. Tot el, reluând pro- 
blema mai târziu, în 1816, impinge calculele mai departe, 
făcând să intre şi termenii de ordinul al 3-lea în raport 
cu massele, şi credeă a, fi ajuns să dovedească, că nici în 
cazul acesta nu apăreau inegalităţi seculare în expresia 
axelor mari. Stabilitatea sistemului nostru solar eră dar 
asigurată, cel puţin în privinţa aceasta. 


* 
* * 


Convingerea că axele mari erau invariabile a stăpânit 
timp de o jumătate de veac, de la memorabila lucrare a 
lui Poisson. Intr'adevăr, în afară de câteva lucrări mai 
mult ca pretecţionare a metodelor de rezolvare ale proble- 
mei, nici o soluțiune nouă nu s'a adus în acest lung interval; 
când un tânăr român, cel întâiu care se avântă în explo- 
rarea, domeniului vast al Mecanicei cereşti, atacă la rându-i 


problema celebră care frământase atâția predecesori ilustri. 
El reiă metoda cu care Poisson crezuse că demonstrase în 

mod definitiv invariabilitatea, axelor mari, pune în evidență 
lacunele cum şi oarecari erori de reduceri ce comisese 
Poisson, perfecţionează această metodă, ţinând seama de 
lucrările ce mai apăruseră în răstimp în Mecanica, cerească 
şi în anul 1878 anunţă rezultatul, diametral opus cu acela 
al lui Poisson, că apar inegalităţi seculare în expresia 
axelor mari, când se ţine seama, de termenii proporţionali 
cu cubul masselor planetelor. 

Acest frumos rezultat, dacă nu demonstră în mod defi- 
nitiv variabilitatea ori invariabilitatea axelor mari căci se 
poate ca inegalităţile seculare ale axelor mari să fie în de- 
finitiv periodice, cu perioadă extrem de lungă, analoage cu 
inegalitatea seculară a înclinării eclipticei, citată mai sus 
aduceă însă ca consecinţe două învătțăminte nouă în Meca- 
nica, cerească, anume: 

a) el dărâmă credinţa ce-şi făcuseră mulţi, că nu eră 
nevoie să se împingă mai departe calculele, de oarece nu 
eră, temere că vor fi existând inegalităţi seculare în axele 
mari şi că, prin urmare, problema stabilităţii sistemului 
solar eră rezolvată. O aşă convingere, eră evident o ţinere 
pe loc în ştiinţă. 

b) că nu se puteă rezolvă aceasta problemă fundamen- 
tală pe calea aproximaţiunilor succesive urmată până atunci. 

Se ştie, întradevăr, că de atunci D. Poincaré, a încercat 
demonstrarea directă, a acestei celebre probleme. Dificul- 
tatea nu a fost încă învinsă. 

Reluată mai ales de D. Poincaré, problema aceasta va 
mai frământă şi în viitor multe minţi de elită, până ce, 
şi cu progresul analizei matematice, va fi cândva demon- 
strată cu toată rigoarea ce comportă. 


N. Coculescu. 
Profesor la Universitate. 


Aprilie 1907. 
Aa 

TEORIA GREŞELILOR 


Să nu-şi închipue cititorul că vom face aci vreo teorie 
a greşelilor morale sau politice, că vom combate, poate, 
vreo patimă omenească; va fi vorba aci de cevă mai simplu, 
de greşeli de măsurătoare. Vom vorbi de ele, fără însă să 
putem acuză pe autorii lor, vom găsi legi severe şi curioase, 
dar nu le vom putea aproba sau combate căci ele sunt 
neschimbătoare, legi eterne, legi științifice. 

Astronomul, fizicianul, omul de ştiinţă exprimentală mă- 
soară ; şi când măsori greşeşti. Nici un rezultat nu este perfect 
exact; o mie de operaţii succesive dau o mie de rezultate 
diferite, unele prea mari, altele prea mici, ele se succed fără 
nici o ordine ca bilele albe sau negre ce scoţi la întâmplare 
dintr'o urnă. 

Cauzele acestor greşeli sunt multe. Unele sunt permanente ; 
o balanţă e rău constituită, un ochian e rău așezat, un 
metru e prea scurt, un ceas merge prea repede. Un obser- 
vator conştiincios le studiază, le descoperă pe toate şi ştie 
cum să-şi îndrepteze rezultatele. Aceste greșeli nu ne inte- 
resează acuma, ni le inchipuim îndreptate şi nu ne îngrijim 
de ele; mai sunt însă şi altele mai importante de care ne 
vom ocupă. La ele numai întâmplarea hotărăşte; iată că 
un vânt care suflă, un nor care trece sau o rază de soare 
ne tulbură observaţia. Mii de cauze neprevăzute se întâlnesc ; 
câte odată îşi adaogă efectele, altă dată nu, toiul e nesigur, 
totulse schimbă. Astfel de greșeli nu se pot înlătură nici odată. 

Astronomul german Bessel a comparat observaţiile făcute 
cu un secol înainte de englezul Bradley cu rezultatele sigure 
ale unei teorii noi. Clasând diferențele, a căror dezordine e 
ii i: găsi, la 470 de observatii, A de greşeli mai 


. 2 i 
mici a ph secundă, 88 coprinse între — 5s i jg &Poi suc- 
cesiv, între — şi = între — 2 şi A ână la o se- 
10 19 e 3 Di zeci 


cundă, cea mai mare greşeală făcută, de Bradley, găsi nu- 

merile descrescătoare 78, 58, 51, 36, 26, 14, 10, 8 şi 7. Se 
vede, greșelile cele mai mici sunt cele mai numeroase. 
Pentru aceasta însă onoarea nu revine de loc marelui ob- 
servator Bradley şi nici constructorilor instrumentelor lui. 
Un observator mai puţin conştiincios, cu un instrument 
mai prost, ar fi înlocuit; zecimea de secundă prin secundă, 
secunda poate prin minută, dar tot ca la Bradley greşelile 
cele mai mici ar fi fost cele mai numeroase și numărul 
lor ar fi descrescut faţă de mărimea greşelei tot în felul 
cum descresc numerile de mai sus 94, 88, 78, 58 etc. Gre- 
şelile descresc odată cu mărimea, lor și după o lege anu- 
mită, e legea greşelilor. 

Dar mai mult, Bessel băgă de seamă că greşelile prin adaus 
adică acelea, unde rezultatul măsurătorei e mai mare ca 
cel adevărat, sunt tot aşă de multe ca greşelile prin lipsă 
unde măsurătoarea, a g un rezultat mai mic. Din cele 


94 greşeli mai mici ca din secundă 47 erau prin adaus’ 


15 
41 prin lipsă şi tot aşa, eră cu celelalte. 

Oamenii de ştiinţă sau gândit să reprezinte legea, grege- 

I lilor printr'o figură, prin o 

linie curbă ; va fi curba gre- 

p șelilor. E aci desemnată, are 

forma unui clopot; i se zice 

A g Chiar «curba în formă de clo- 

0 M pot». Numărul greșelilor des- 

creşte față de mărimea greșelei după cum linia curbă se apro- 

pie de linia dreaptă de dedesubtul ei. Mai lămurit, dacă mări- 

ap a greşeli oarecare (spre exemplu a unei coprinse între 

a și S din secundă) e arătată prin lungimea OM socotită 

de la mijlocul O al dreptei AB atunci numărul (18) care 

arată de câte ori s'a făcut această greșeală într'un număr 

mare de observaţii (în ex. cele 470 ale lui Bradley) e arătat 

prin lungimea liniei MP. Lungimea MP descrește când 

OM creşte după cum numărul greşelilor descreşte când 

mărimea greşelei creşte. Linia curbă are două ramuri IA 
şi IB căci și greşelile sunt de două feluri, prin adaus şi 
prin lipsă. 

E minunată această curbă; ea se aplică la orce fel de 
mărimi și la orce fel de instrument, stăpâneşte toate obser- 
vaţiile şi îmbrățișează orce procedeu de măsurătoare; să 
fie observatorul destoinic sau nu, începător sau cu înde- 
lungă practică, curba va fi mai înaltă sau mai scurtă cu 
ramurile mai întinse sau mai strânse, dar forma, curioasa 
formă de clopot rămâne în continuu aceaș, rămâne ca să 
spună omului «nu eşti perfect, vei greşi în totdeauna». 

Istoria acestei legi a greşelelor nu este mai puţin inte- 
resantă. Fără să măsoare, fără să facă vreo experiență, 
marele matematic german? Gauss a stabilit legea prin calcul. 
Gauss a plecat dela, o idee foarte simplă; când o mărime 
a fost măsurată de mai multe ori, între mai multe rezul- 
tate deopotrivă demne de încredere, mijlocia lor este 
valoarea cea mai probabilă. Cu ajutorul acestui principiu, 
numai prin calcul, dar cu răbdare şi muncă fără preget, 
acest mare geniu descopere legea greşelelor. El construeşte 
«curba în formă de clopot», fără să fi făcut vreo expe- 
rienţă şi prezice un rezultat, pe care în urmă mii şi felurite 
experienţe îl confirmă. 

S'au tras multe concluzii din legea aceasta a lui Gauss; 
s'a zis spre exemplu că cineva trăgând la ţintă va trebui 
să preşească conform legei; experiența a dovedit că şi de 
fapt se întâmplă astfel. Loviturile luate în parte sunt mai 
bune sau mai rele, când sunt multe însă, mii spre exemplu 
ele toate se grupează în jurul punctului ţintit. Dacă ne-am 
închipui că fiecare glont sar opri chiar în punctul unde 
a izbit şi sar aşeză peste gloantele care au izbit tot acolo 
înaintea lui, sar formă în jurul punctului ţintit o grămadă 
de plumb de forma unui clopot; ar fi o imagine a legei 
greşelelor. Un ţintaş bun ar fi făcut acest clopot de plumb 
mai înalt şi mai îngust, la un ţintaş mai slab clopotul ar 
fi fost mai scurt şi mai larg, forma însă ar fi rămas aceaş. 


Natura No. 8 Anul il 18 

Nu este uimitor şi aproape de necrezut că Gauss, numai 
prin calcul a putut să prezică forma grămezei de gloanţe, 
fără, să cunoască nici dibăcia țintaşului nici precizia armei? 

O lege care pune ordine acolo unde s'ar păreă că numai 
nesigurul și întâmplarea domnește, o lege ca aceasta a 
greşelilor e preă minunată ca să stăpânească numai greşe- 
lile omenești; şi natura trebue să greșcască în acelaș fel. 
Așă s'a gândit învățatul belgian Quetelet; el a cercetat 
cum greșşește natura. Quetelet a voit să definească şi să 
precizeze cuvântul com», independent de oamenii particulari 
consideraţi ca întâmplători. Omul lui tip e format din 
media, fiecărui element variabil dela un om la altul. 

Socotind, spre exemplu, înălțimile a 20000 de soldati, 
a găsit ca medie 1n,75, aceasta este înălțimea omului mij- 
lociu ; împrejurul ei se grupează înălțimile mai mari sau 
mai mici, schimbându-se exact după legea, greșelilor. Inăl- 
timile neegale ale oamenilor sunt rezultatul măsurilor luate 
greşit de natură după un model tip de 1»,75. Oameni! 
dacă sunteţi mai înalți sau mai scurţi de 12,75 sunteți 
o greșală, o monstruozitate a naturei. 

Tot aşă există o greutate mijlocie, un picior, o mână, o 
gură și un nas mijlociu. Dar încă şi mai mult; în corpul 
omului mijlociu există un suflet mijlociu. Omul tip va fi 
fără pasiune și fără viciu, nici nebun nici cuminte, nici 
incult nici învățat, nu va răspunde nici da nici nu, va fi 
mijlociu la toate. După ce, în timp de 38 de ani de vieaţă 
mijlocie va mâncà în fiecare zi o porție mijlocie, va muri... 
dar nu de bătrânețe; va muri de o boală mijlocie. Oameni 
aleşi, băgaţi de seamă, nu fiţi prea mândri de calităţile 
voastre, sunteți numai niște grcşiţi de natură, nişte 
monștrii. 

Cercetările nu s'au oprit la oameni, animalele, plantele 
chiar, au fost şi ele măsurate; şi la ele s'a verificat legea 
greşelilor. Un englez Pearson a publicat o carte «Contri- 
buţii la teoria matematică o evoluţiei». Matematica, în 
biologic, nu-i curios? 

Psichologii nu s'au lăsat mai pe jos, ei au dovedit că 
simţirea e supusă şi ea legei greşelilor. S'a făcut urmă- 
toarea experiență: o persoană a fost înţepată de odată 
cu amândouă vârfurile unui compas; dacă deschiderea com- 
pasului eră destul de mare, să zicem mai mare de 6“: 
atunci persoana simţea două înțepături; dacă din contra 
deschiderea compasului eră destul de mică, spre ex. mai 
mică de 3%, atunci ea simţeă în totdeauna numai o 
înțepătură deşi ereau două. Când însă deschiderea com- 
pasului eră mijlocie, adică coprinsă între 3em- şi 6em. atunci 
persoana înțepată în acelaș loc de mai multe ori pe rând, 
avea când impresia unei singure înţepături, când impresia, 
a două, cu toate că compasul eră mereu deopotrivă de 
deschis. Persoana, greșeă când spuneă că simțeă o înțepă- 
tură în loc de două şi greşeă cu atât mai des cu cât de- 
schizătura compasului eră mai mică. S'a dovedit că şi aci 
se greșeă după legea greşelilor. 

Dela psichologie s'a trecut la pedagogie. Intr'o şcoală 
sunt elevi buni şi răi dar luând mijlocia, se poate formă un 
elev tip dela caro toți ceilalţi se abat în bine sau în rău 
după legea greșelilor. Un profesor bun trebue să-și împartă 
notele după această lege. 

Sunt aplicaţiuni şi mai curioase a legei lui Gauss. Nu 
ştiu care statistician, poate un american, a măsurat dimen- 
siunile a nu știu câte mii de cărți de vizită, a luat mij- 
locia şi a găsit forma unei cărţi de vizită tip; toate cele- 
Valte, mai mari sau mai mici se abăteau dela dânsa după 
legea greșelilor. 

Şi acum, dacă aţi găsit curioasă şi interesantă legea ma- 
tematică a lui Gauss să protestaţi contra scriitorului Stend- 
hal care a declarat matematica «patria căscatului şi a 
raționamentului trist». 


(In parte după J. Bertrand). 
A. Myller 


Docent la Universitatea din Bucureşti. 

BATRÂNEŢEA !) 


«Nascentea morimur finisque 
ab origine pendent». 


Printre neajunsurile care au mâhnit omenirea din toate 
veacurile, care au încurcat pe învăţaţi și care au pus la 
încercare ştiinţa filosofilor, este şi bătrâneţea; în adevăr 
această distrugere a fiinţei mai mult ori mai puţin înceată 
dar fatală, are cevă care descurajază. In vultoarea luptei 
pentru trai ne obişnuim foarte uşor cu ideia, ba și cu spec- 
tacolul învechirei lucrurilor; şi cine nu admiră farmecul 
poetic al toamnelor vestitoare de erni friguroase ! 

Când este vorba însă de om, bătrâneţea, cu tot respectul 
de care este înconjurată, nu vine fără să ne cutremurăm ; 
fiecare în egoizmul lui jeleşte acest termen prevăzut chiar 
din clipa naşterei. 

Filosofii ne spun «obişnuiţi-vă cu această idee». Religia 
«fraţilor trebue să murim». Trebue! Trebue! aspră şi în- 
spăimântătoare formulă; osândirea aceasta să fie ea fără, 
apel? Viitorul fi-va el fără nici o speranţă? 

la să ne întoarcem puţin ochii în spre învăţaţi. 

Cercetările lor poate că vor îngădui urmaşilor noştri pre- 
lungiri de vieaţă pe cari noi nu le cunoaştem. Unii din noi 
mai curioşi ar pune celebrilor învăţaţi întrebarea: «veni-va 
vreun timp când n'o să mai murim de bătrâneţe?» 

Cu mijloacele perfecţionate de cercetare pe care le au 
învățații la îndemână, unii dintr'inşii ca: Me/chnikov 2) şi 
Marinescu 3), sau ocupat mult cu «mecanismul bătrâneţei» . 


1) Din Max de Nansouty. Actualités scientifiques, 2° année. Paris. 

2) Metchuikov E. zoologist și embriolopist rus, născut la Karkov 
în 1845. Fost profesor la Odesa, s'a stabilit la Paris în 1890—ataşat, 
la Institutul Pasteur devine în urmă Directorul laboratorului de cer- 
cetări din acest Institut. Are importante lucrări asupra teoriei Fa- 
gocitozei (explicarea apărărei organizmului contra, boalelor), publi- 
cate în Analele Institutului Pasteur. 

3) Marinescu G. Medic distins, membru al Academiei Române, 
Profesor la facultatea de Medicină din Bucureşti. Cunoscut în lumea 

Un organism vieţuitor poate pieri or când din cauza 
unui accident grav care i-a distrus în total sau în parte 
alcătuirea sa fundamentală. 

Să ne închipuim însă că acest accident nu sa produs şi 
în această împrejurare ca un fel de ideal ştiinţific, nu s'ar 
puteă păstră maşina, omenească în bună stare, la adăpost 
de or ce stricăciune şi de slăbire? În adevăr specialiştii 
afirmă că aceasta nu ar fi cu totul imposibil de realizat; 
poate chiar că după cele ce ne fac să bănuim, viitoarele 
generaţiuni vor zimbi cu milă când li se va vorbi de res- 
pectul şi admiraţiunea, noastră pentru cei câţiva centenari 
din vremile noastre. Centenari în viitor! Hm! 

Se vor numi de sigur» aşă, cei ce au atins încă şi fără, 
nici o betegeală, poate chiar fără ochelari, fericita, vârstă 
de cel puţin 500 de ani. 

Mijlocul de a atinge vârsta aceasta de aur, este, ne spun 
învățații citați, de a îngriji celula care formează ţesăturile 
organice: celula nervoasă, celula hepatică, ghindurile diferite, 
Câtă vreme celulele funcţionează bine, organizmul nu poate 
să îmbătrânească; slăbirea celulelor şi cu ea bătrâneţea, 
sunt caracterizate prin atrofia elementelor specifice a ţesă- 
turilor și înlocuirea lor printr'un ţesut conjunctiv (de um- 
plutură) hipertrofiat.. 

«Intăriţi elementele muncitoare ale organizmului», zice 
profesorul Metchnikov, «slăbiţi apucăturile războinice ale 
afagocilelor (un fel de celule mișcătoare care prăpădesc 
«celulele bune ale organizmului) şi aţi reuşit a înlătură 
«cauzele acestei înfricoșătoare boli ce se numeşte bătrâneţe». 
Zic boală, înadins, căci s'a constatat că ea are mare înrudire 
cu boala; există o analogie foarte mare între leziunile bătrâ- 
neţei şi acelea, observate într'o mulţime de boli cronice. 

Din punct de vedere ştiinţific este cu putinţă ca să 
împiedicăm omenirea să mai înbătrânească şi s'ar îndeplini 
cu chipul acesta şi visul doctorului Faust; va fi nevoie de 


ştiinţifică mai ales prin cercetările sale asupra sistemului nervos în 
general şi a maladielor nervoase. 

a întrebuinţă toate mijlocele prielnice ca să întărim celulele 
și fibrele mușchiulare ale inimei; în acest scop s'au făcut 
încercări cu «serum-uri» pe cari învățații le numesc «eyto- 
toxice» adică ucigătoare de diferite feluri de celule. S'a 
constatat că aceste substanțe introduse în organizm în 
doze mici, în loc de a fi omoritoare, ele întăresc. 

Iacă dar tras drumul pentru a puteă întări elementele 
active şi fundamentale ale organizmului şi a-l împedică, în 
acelaş timp ca să îmbătrânească.. 

Cât timp nutrirea organizmului va îngădui starea normală 
a sângelui, adică, curățirea lui permanentă de otrăvuri şi 
prin urmare tinereța lui vecinică, cauzele de slăbire şi 
moarte a celulelor vor fi înlăturate; din punct de vedere 
dar teoretic, ştiinţific, bătrâneţea nu va mai fi posibilă. 

In practica actuală a lucrurilor ne vom grăbi să sfătuim 
pe bogătaşii candidaţi la viaţă lungă cam de 500 ani, să 
facă bine să-şi alcătuiască testamentul sub forma legală 
presorisă de codul civil, pentru ca uşurându şi astfel ultimele 
zile să scape cu faţa curată de blagosloveniile urmaşilor. 

In adevăr pregătirea feluritelor serum-uri cytotoxice nu 
numai că este grozav de costisitoare şi grea, dar expe- 
rimentarea, lor este o operaţiune dintre cele mai delicate. 
A Nu este vorba, se vor găsi destui muşterii ca să se supue 
vre-unui tratament ce le-ar îngădui să viețuiască vreo 250 
de ani fără reumatizme, dar când unul din ei ar dă cortul 
popei» în cursul îngrijirilor medicale, cine ştie ce reclama- 
țiuni nu sar ridică contra, doctorilor! Se vor găsi câtiva, 
pretenţioşi care să ceară ca experimentarea să se facă în 
corpul medical însuşi — ba, chiar printre specialişti. 

In orce caz aşteptarea este mai bună decât toate îndem- 
nurile — să se experimenteze mai intâi asupra animalelor, 
pentru a hotărî cele mai bune mijloace de a suprimă bă- 
trâneţea, şi când vom fi putut stăpâni un cal bun zdravăn 
cam vreo 300 de ani, ori o pisică măcar vreo 400 de ani, 
atunci desigur că n'ar fi rău de încercat și cu vreo câțiva 
pensionari prea lacomi de a se bucură vreme mai îndelungată 

de pensie, cine știe dealtfel cu câtă trudă câştigată. Şi credeți 
că lăcomia omenească s'ar sfârși aici? Aş ! progresiştii vor 
zice că nu este îndestulător să împiedici omul ca să moară, 
ci trebuesc găsite mijloacele de a-l întineri. 

Dar să nu mergem așă departe, şi dacă învăţaţi cari se 
ocupă de deslegarea acestei probleme, vor găsi numai mij- 
locul de a întârziă moartea în mod serios şi simţitor, Ome- 
nirea n'ar ave atâtea flori şi coroane spre a le oferi chiar 


fiind încă în vieaţă. Victor Anastasiu 


Profesor la Liceul Lazăr 


ta 

DISCURSUL DE PRIMIRE IN ACADEMIE A D-LUI 
PROF. DR. L. MRAZEC 


La 23 Martie anul acesta, D-1 Profesor Dr. L. Mrazec a 
ținut la Academie discursul său de primire : Despre forma- 
rea zăcămintelor de petrol din România. Chestiunea. aceasta, 
este una din cele mai interesante prin actualitatea ei ; stu- 
diarea ei, de către unul din cei mai apreciaţi savanţi, erà 
cu atât mai dorită în cercurile ştiinţifice cu cât literatura 
petrolului nu posedă nici o lucrare ştiinţifică serioasă re- 
lativ la formarea zăcămintelor de petrol. 

In primele 2 capitole ale discursului său, D-l profesor 
Mrazec se ocupă de formarea petrolului în general şi de 
a celui românesc în special. Aici nu importă a stabili 
teorii noi — geologii şi chimiştii ne-au dăruit destule până 
acum — ci de a le examină pe cele existente în ce pri- 
veşte valoarea lor reală şi de a preciză pe acelea care 
sunt mai probabile pentru formarea petrolului din România. 

De când se discută chestiunea formaţiunei hidrocarburelor 
erau în totdeauna două teorii care stăteau faţă în faţă: 
una care susţinea originea anorganică şi alta care 'şi în- 
chipuiă formarea petrolului şi a produselor înrudite din 
resturi organice. Şi aici, ca peste tot unde se întâlnesc 

păreri deosebite, se preferă sau se combăteă când una 
când cealaltă pe motive mai mult sau mai puţin serioase: 
In discuția D-lui profesor Mrazec, întâmpinăm însă pentru 
întâia dată o critică severă, rezemată pe argumente geo- 
logice de netăgăduit. Aceasta, critică sgudue teoria anor- 
ganică din temelii și înlătură pentru totdeauna putinţa 
existenţei petrolului juvenil, adică a originei petrolului din 
interiorul coajei pământului. Prin motive tot aşă de fn- 
temeiate se arată netemeinicia acelei teorii organice care 
vede în hidrocarbure productele de descompunere a restu- 
rilor animalelor mai mari, cum sunt de pildă peştii şi 
moluştele. De altfel D-l profesor Mrazec recunoaşte posi- 
bilitatea formărei de mici cantităţi de hidrocarbure atât 
pe cale anorganică cât şi pe aceea organică arătată mai 
sus. Dar numeroasele sale observaţiuni şi interpretarea, 
lor ingenioasă conduseră la concluziunea că petrolul ro- 
mânesc datorește formațiunea sa putrefacţiunii mai ales 
de microorganisme. Prin cercetarea amănunţită a regiunilor 
petrolifere a putut restabili condiţiunile geografice şi cli- 
matologice în timpul diferitelor epoce terțiare şi astfel a 
“cunoaşte şi condiţiunile care sunt necesare pentru formarea 
petrolului și a zăcămintelor sale. Aceasta erà cu atât mai 
greu cu cât petrolul ca lichid, nu poate formă zăcăminte 
stabile, ci se găseşte în necontenită deşi lentă migraţiune 
sub influenţa puterilor orogenetice și a circulaţiunii apei 
de infiltraţie. 

Din cauza acestei capacități de migraţiune nu mai gă- 
sim mineralul lichid în locul de origină și de aceea înainte 
de toate eră nevoe ca aceasta, să poată fi stabilit. S'a dovedit 
că hidrocarburele iau naştere în roce argiloase şi marnoase 
și în calcaruri, deci în roce compacte și că formarea lor 
e strâns legată de prezența sărei. Se cunoaște în România 
dealungul arcului carpatic un puternic complex de roce 
care a primit numele de formațiunea saliferă subcarpatică 
sau mai pe scurt şi de saliferul miocenic, din cauza bogă- 
tiei sale în masive de sare şi în isvoare sărate. Acest orizont 

este deci isvorul căruia, România îi datorește în mare parte 
bogăţia sa în petrol. Zăcămintele care graţie bogăției lor 
sunt cunoscute departe de hotare nu se găsesc însă în for- 
mațiunea saliferă, ci în orizonturi superioare. Bogăția zăcă- 
mintelor este datorită tocmai capacităței de migrațiune, 
căci dacă petrolul ar fi legat în totdeauna de locul său de 
formaţiune, apoi n'am fi anzit nici odată de sonde eruptive 
şi chiar exploatarea zăcămintelor ar fi pusă în îndoială, De 
acceea studiul migraţiunii merită pe lângă interesul ştiinţific 
şi un înalt interes practic şi ar fi de mirat de ce aşă de 
puţini geologi s'au ocupat, înaintea profesorului Mrazec, cu 
deslegurea acestei probleme, dacă n'am cunoaşte dificultățile 
mari pe care ea le prezintă. De altfel în publicaţiunile refe- 
ritoare la această chestiune nu se discută decât o mică 
parte a problemei complexe. Prima discutare amănunţită 
a căilor pe care se poate face migrajțiunea precum şi a cauze- 
lor ce o provoacă, 0 datorim Profesorului Mrazec. Pe când 
se admitea până acum mai în totdeauna că petrolul se 
adună în crăpături pentru a migra dealungul lor şi a formă 
zăcămintele secundare, D-l Profesor Mrazec arată că pre- 
zența acestor crăpături este îndoioasă adeseaori şi câte o 
dată chiar imposibilă şi că migraţia petrolului în legătură 
cu o distilaţiune fracționată are loc direct prin roca mumă, 
Migrarea e provocată prin tensiunea gazelor pe care le 
conţine petrolul sau care îl însoțesc, sau prin ape de infil- 
traţie. Ca agent principal trebuesc privite însă diferenţele 
de presiune pe care le-a produs îngrămădirea straturilor 
în timpul mişcărilor orogenetice. 

Prin cutare luau naștere locuri de mare presiune alături 
de locuri de mică resistență unde straturile fură împinse 
unele lângă altele şi unele peste altele, dând naştere la 
aşà zisele linii de încălecare. Aici condiţiunile de migraţiune 
erau cele mai favorabile şi de aceia dealungul lor găsim 
zăcămintele csle mai bogate. Tot odată D-l Mrazec arată 
că această linie de încălecare e legată de prezența masivelor 
de sare şi că acestea au străpuns graţie puţurilor orogs- 

netice straturile mai tinere situate asupra lor. Prin stabi- 
lirea noţiunei străpungerei Profesorul Mrazec a ridicat vălul 
care acoperea până astăzi tectonica regiunei colinelor car- 
patice. Sinteza, tectonicei subcarpatice care culminează în 
teoria, străpungerei ne oferă baza pentru întelegerea tuturor 
cutărilor tinere intensive. După cum în ultimii ani s'a răs- 
pândit teoria supracutărilor pe toată suprafaţa pământului 
şi ne-a desluşit structura geologică a munților cutaţi, tot; 
astfel îi va urmă astăzi concepţia Profesorului Mrazec des- 
pre străpungeri pentru a ne apropiă de înțelegerea meca- 
nismului cutărilor tinere şi aceasta se va săvârşi cu atât 
mai repede cu cât concepţia străpungerei e bine motivată 
şi sub raport mecanic, ceeace lipseă până acum teoriei 
supracutărilor. Această explicaţie mecanică a fost şi ea 
demonstrată pentru prima dată de D-1 Profesor Mrazec în 
discursul său. Dar ce înțeleg geologii în fond sub numele 
de supracutare? Până în timpii din urmă sa crezut 
ca straturile munţilor cutaţi ar fi îngrămădite în cute 
simple, că coaja pământului ar fi ondulată ca suprafața 
mării agitate. Astăzi ştim însă că și pământul a trecut 
prin furtunile sale și că valuri de roce sau revărsat de- 
parte lovindu-se de vechile masive rigide întocmai ca va- 
lurile răsturnate ale mării agitate de furtună şi care se 
sparg de țărm. Această suprapunere de straturi mai vechi 
peste altele mai tinere, pe care o întâlnim adeseori pe în- 
tinderi de sutimi de chilometri pătraţi, o numeau geologii 
supracutări. Explicarea lor mecanică întâmpină însă difi- 
cultăți atât de mari, încât chiar unul din cei mai mari 
tectonici, care a sintetizat pentru prima dată supracutările 
Alpilor răspunde unui adversar al său: că noi astăzi nici 
n'am fi în stare să ne dăm seama «de explicarea mecanică, 
şi că faptele naturii care vorbesc pentru existența ei tre- 
bue să ne silească de a admite existența supracutărilor»>. 
Dar şi ultimii adversari vor fi convertiți când vor cunoaște 
explicarea, D-lui Mrazec. Privirei sale pătrunzătoare nu 'i-a 
scăpat, că dealungul întregei margini a Alpilor şi Carpa- 

ţilor, peste tot unde constatăm supracutările cele mai in- 
tensive, sunt împlântate masive vechi regide, peste care 
s'au întins cutele, Prin aceea că, D-l Profesor Mrazec nu 
explică faptele prin supracutarea, mecanic imposibilă, ci 
prin subimpingerea masivelor vechi de desubtul cutelor 
s'a luat deodată roată imposibilitatea aparentă a fenome- 
nului. Pe când masele rigide, subimpinse sileau straturile 
situate deasupra, lor să se răstoarne, produceau totdeodată 
prin presiunea lor transmisă de jos în sus o străpungere 
a straturilor mai vechi prin straturi mai tinere, în locuri 
mai puţini influențate. 

Toate acestea D-l Profesor Mrazec le-a desvoltat în dis- 
cursul său sub titlul modest: Despre formarea zăcămin- 
telor de Petrol din România. Savantul care împreună cu 
un coleg elveţian a putut să tălmăcească just geneza ro- 
celor masivului Monillanc şi tot odată a masivelor cen- 
trale ale Alpilor, caro ne-a dat deslegarea problemelor geo- 
logice ale insulei cristaline din Carpaţii de Sud, ne-a îm- 
bogățit astăzi cunoştinţele noastre relative la formarea 
petrolului şi a zăcamintelor sale, şi a deslegat prin ex- 
plicarea străpungerii şi a subimpingerii o chestiune la re 
zolvarea căreia geologii au lucrat ani de zile. 

M. Reinhard 


Profesor suplinitor Ja Universitate 


-R 


PLUMBUL 


II. 


Un secol întreg au durat discuţiuni mari între numis- 
matici şi archeologi pentru a se stabili dacă plumbul a 
servit vreodată la baterea monedelor. Astăzi, este sigur că 
au existat și monede de plumb. Se pot cità monedele re- 
gilor Numizi, apoi monede romane din sec. 2 şi 3 d. Chr. 
găsite în Egipt şi în fine o serie de monede găsite la Lyon. 
După Lenormant se presupune că aceste monede au avut 

numai un curs local în această regiune. Mult mai mult a 
fost întrebuințat plumbul pentru baterea unor medalii nu- 
mite tesseræ şi piombi. In oraşele Ilaliei erau colegii, care 
aveau să îngrijească de cultul zeului municipal. Se dedeau 
reprezentații şi banchete, se făceau excursiuni, zeul erà 
sărbătorit întrun mod solemn. Toți aceia cari posedau o 
tessera, puteau luă parte gratuit la toate reprezentațiile. 

Colegiile mai administrau diferite legate. La ziua de na- 
ştere a legatarului se făceau pomeni şi se împărțea unt- 
delemn. Posesorul unei tessere comemorative aveă de ase- 
menea intrare liberă. Pe cele mai multe fosser:e sunt gra- 
vate embleme care se referă la jocuri de circ, alergări, 
lupte, etc. 

Tesserele cu figurile împăraţilor serveau ca invitaţii la 
sărbători naţionale şi probabil că multe bucăţi de acestea 
de plumb, au fost împărţite publicului ca medalii jubilare. 

Tesserele mici, rotunde, cu inscripţii de cele mai multe 
ori prescurtate, cu gravuri fine de caracter religios, ser- 
veau ca invitaţie şi medalie commemorativă la serbările 
religioase, Saturnalia, Iuvenalia, etc. Alte lessera serveau 
drept table commemorative. Stăpânul casei îşi aveă săpat 
numele şi figura pe o bucată de plumb, care se aşeză şi 
se lipeă cu ipsos într'o scobitură în piatra fundamentală, 

Cu totul altă întrebuințare o aveau piombi. In plăci sub- 
tiri erau atârnate de stofe, bucățele de plumb care repre- 
zentau marca. fabricei, şi se numiau piombi mercantili. In 
plumb topit, care de multe ori ţineă loc de ceară se re- 
produceau inițialele sau numele întreg de pe o pecete. Ma- 
gistraţii, când nu iscăleau, au atârnat de documente, tot- 
deauna piombi. In loc de legitimaţii şi carte de vizită pre- 
zintă cinevă tot un plumb. 


* 
* * 


[maginațiunea celor vechi nu sa oprit aci; ei au găsit 
în plumb puteri misterioase, care vindecà boale, dau să- 

nătate, dau energie, etc.; în cazul acesta plumbul îşi face 
apariţia şi în domeniul medicinei, şi al fiziologiei. In urma 
operaţiunilor de atretism se puneau în tăeturi făşii subţiri 
de plumb, pentru ca rana să se vindece fără ca, cele două 
părți ale tăeturei să se apropie şi să se lipească, aşă după 
cum recomandă vestitul medic roman Celsus. 

Acelora cari se temeau de visuri neplăcute, li ze reco- 
mandă ca înainte de culcare să-şi aplice pe abdomen o 
placă de plumb. Despre Nero se zice că şi-ar fi pus pe 
piept o placă de plumb, care să-i conserve vocea, în care 
se încredeă, foarte mult. In fine când rodiul nu înfloreà, i 
se înfășură, tulpina cu un cerc de plumb, care-i dă putere 
de producţiune. 


* 
* * 


In afară de forma metalică, elementul acesta a fost în- 
trebuințat mult şi în aliagiu. 

Monedele din timpul republicei până la August conţin 
toate 4—29%/, plumb. In timpul imperiului până la Bizan- 
tini, adausul se făcea intenţionat, până când sa început 
o falşificare sistematică, pe care numai confiscările o ame- 
nințau. 

Aliagiul de plumb și staniu erau bine cunoscute, Se în- 
trebuinţau atunci ca şi acum la lipit. 

Plinius citează două feluri: stannum tertiarium compus 
din 2 părți plumb şi 1 staniu; se întrebuinţă la lipitul tu- 
burilor de plumb; Slannum argenlarium compus din părţi 
egale, serveă la lipitul bronzurilor şi obiectelor de argint. 
Acest aliagiu se vindeă în mod fraudulos de multe ori în 
loc de staniu curat. 

Foarte interesante sunt cunoştinţele pe care le aveau cei 
vechi despre diferite metale şi combinaţiuni chimice, des- 
pre metoade de separare şi preparare. 

Cu fantazia lor aprinsă nu sau mărginit a căută nu- 
mai piatra filosofală, căci sunt probe care ne spun că aveau 

cunoştinţe precise deși mai restrânse, şi o technică bine 
organizată pentru acele vremuri. 

Făcând abstracţie de diferitele dispoziţiuni introduse de 
noi, pentru a înlesni prepararea și a obține produsul în 
cantitate cât şe poate mai mare şi mai curată cheltuind 
cât mai puţină energie în multe metode actuale princi- 
piul fundamental este al acelor vechi. Pallinsonarea şi 
cupellaţiunea departe de a fi invențiuni moderne, sunt 
moşteniri ale activităţii din minele egiptene, din minele 
dela Laurion şi Arles-sur- Tech, ale cuptoarelor din Anglia: 

După adunarea, metalului care curgea pe şgheab, se treceă 
la o separare a plumbului de argint, prin operaţiunile de 
mai sus, care de sigur că pe atunci aveau alt nume sau 
n'aveau de loc. 

Cunoştinţele restrânse şi lipsa de dispoziţiuni technice, 
trebuiau să aibă rezultatul nefavorabil asupra acestor se- 
parări, de a nu putea fi niciodată făcute complect. Restu- 
vile de sgură conțineau încă 10—150/, plumb, iar acesta, 
cel puţin 0,024 °/, argint, astfel că după Sirabo s'a început 
mai târziu o nouă activitate în Laurion, pentru exploa- 
tarea acestor resturi. 

Dintre combinaţiunile chimice ale plumbului, cei vechi 
cunoşteau următorii corpi: oxydul de plumb, [PbO li- 
iharga] ; Miniul |Pbs0,] ; carbonatul basic de plumb [2 CO, 
Pb. Pb [OH], cerussa) şi sulfura de plumb [PDS]. 

Ozydul de plumb îl preparau topind plăci de plumb în 
aerul liber, sau se obținea ca produs secundar la curățirea 
argintului. Plinius numeşte acest oxyd spuma argenti. 
După ce se sfărâmă în bucăţi mici, se spălă cu vin, cu 
oţet sau cu apă fiartă şi se păstră ca medicament în anu- 
mite vase de plumb. Eră cunoscut ca un corp otrăvitor; 
cu toate acestea toate salbele se preparau cu el. Se între- 
buinţă la diferite boli de piele, se prepară din el plastu- 
rele, se tratau rănile canceroase şi se luă chiar contra, 
disenteriei. 

Sulfura de plumb se prepară într'un creuset mare de 

pământ, în care se topiau strate de sulf şi de foi subţiri 
de plumb, aşezate rând cu rând. In timpul operaţiunei se 
amesteca masa topită cu lopeţi mari de fier. Se între- 
buinţa în medicină pentru aceleaşi scopuri ca și li- 
vharga. 

Cerussa, cea mult preţuită drept culoare, se prepară 
după o metodă, care ni sa trecut neschimbată până în zi- 
lele noastre. Pe rogojini de papură, în vase mari de pă- 
mânt, se aşezau foi de plumb şi se turna oţet tare. Zece 
zile în timpul verei, stau vasele îngropate în gunoi. Acolo 
se forma carbonatul de plumb prin acţiunea bioxidului de 
carbon care a luat naştere în gunoi, asupra acetatului de 
plumb, rezultat din dizolvarea treptată a plumbului în 
acid acetic. Indată ce o coajă groasă de piecipitat alb, 
acoperea suprafeţele foilor, vasele erau desgropate, foile 
curățate şi puse inapoi, iar preparatul alb erà sfărâmat 
în piulițe mari și eră spălat cu apă rece. 

Această operaţie se repetă de atâtea ori până când toate 
foile erau complect dizolvate. Galen prepară cerussa di- 
zolvând întâiu oxidul de plumb în oţet şi lăsându-l în con- 
diţiunile de mai sus să steă patruzeci de zile. 

Această metodă cunoscută azi sub numele de meloada 
olandeză, a avut norocul excepţional de a trăi până aproape 
de începutul secolului acestuia. In timpul de față indu- 
stria mare n'a desființat la drept vorbind, decât îngro- 
parea materialului în gunoi. Cantități colosale de bioxid de 
carbon sunt la îndemână și cine-şi permite luxul poate 
lucră şi cu bioxid de carbon lichid sau solid. 

Intrebuinţările terapeutice ale cerussei erau mnlt mai 
restrânse decât ale oxidului de plumb. Dizolvată în oţet, 
serveă ca apă de ochi, ceeace noi numim astăzi apă de 
plumb. 

Miniul eră tot atât de important ca şi cerussa, Despre 
prepararea lui architectul Vitruvius zice: «dacă se cal- 
cinează cerussa în cuptor își schimbă culoarea şi se pre- 
face în miniu». Acest mijloc de preparare a fost observat 

întâmplător, când un foc mare a distrus un depozit de 
cerussă. Pe vremea lui Plinius, cel mai bun miniu eră 
cel asiatic, care din cauza culoarei vii, purtă numele de 
purpurea. 

Această proprietate i-a păstrat locul întâi între culori 
şi i-a asigurat ín familii, o piață de desfacere bine me- 
titată. La anumite sărbători fața lui Jupiter din Capilol 
erà roşie ca focul. Eroul triumfător apărea în cortegiu cu 
fata plină de miniu. 

La nişte reprezentații prezidate de Gordianus Iau apărut, 
în amfiteatru 300 struţi, pudraţi cu miniu. Industria cos- 
meticului şi a sulimanului de-plumb eră în floare. Doam- 
Mele şi domnişoarele antice aveau multă stimă şi respect 
pentru aceste preparate chimice. Landerer povesteşte că 
aceste produse credincioase nu lipsesc niciodată de lângă 
cosciugul stăpânei. Scriitorii şi scriitoraşii acelor secole 
n'au întârziat un moment de a combate această slăbiciune 
a sexului frumos. Câte epigrame la adresa frumuseţilor 
veştejite, dar în zadar, cine-i frumos voeşte să fie mai fru- 
mos şi aceasta pare a fi foarte natural, şi prin urmare ş 
drept. 

Cei vechi luau de multe ori miniul drept sulfura, roşie 
de mercur (cinabru) şi de sigur că şi damele antice fără 
să știe, au împrumutat această culoare, atât de apreciată 
în pictură. Pe figurile moderne numai apasă însă greutatea 
sărurilor anorganice. Dela o pulbere fină sau un strat 
subțire, până la cea mai mare cantitate de făină susti- 
nutà de o bază straşnică de vaselină, totul este organic. 
Fabricile străine, în special cele franceze, încasează mi- 
lioane, din această industrie rentabilă care a devenit na- 
țională, graţie gustului internaţional al doamnelor şi dom- 
nişoarelor. 

Dr. I. Popovici. 
Şef de lucări la laboratorul de chimia minerală. 
=o 


nannan 


aunn ann 


EEEN e EN EE FESE SEERE SE T E EEEE EP 
Tip. GUTENBERG, Joseph Göbl, Bucurescï. 

DIMITRIE IVANOVICI MENDELEJEFF 


21 IANUARIE 1834 — 20 IANUARIE 1907 


Printre chimiștii mari pe care moartea, i-a secerat anul 
acesta, în „locul de frunte, alăturea de Berthelot şi Mois- 
san 1), va fi scris în cartea, lumei şi Dimitrie Mendelejeff 2). 
Ales la 1880 Membru de onoare al Societăţii de fizică şi 
chimie din Petersburg a fost numit atunci: «învățatul că- 
ruia nu i se poate găsi pereche printre chimişti ruşi». Cine 
cunoaște numărul mare de chimiști iluştri pe care Rusia 
i-a dat omenirei va înţelege lesne ce a trebuit să fie Di- 
mitrie Mendelejeff, care a fost membru al Academiei din 
Petersburg, membru al celor mai multe Academii din Eu- 
ropa şi America şi doctor de onoare dela mai multe uni- 
versităţi vestite. Societatea, de ştiinţe din Bucureşti îl nu- 
mise membru de onoare încă dela 5 Aprilie 1899. 

«ln persoana lui Mendelejeff, Rusia a pierdut pe 
unul din cei mai mari fii ai săi. Insufleţit de o dragoste 
fierbinte pentru ţara sa şi cu darul neobişnuit al spiritului 
său, el a fost neobosit în râvna, ce a pus-o întru propă- 
şirea, și renume patriei sale. 

Persoana lui a fost în Rusia un program intelectual, cu- 
vântul şi judecata lui hotărîri sfinte, iar numele său mai 
popular ca al orcărui învăţat rus. Cu vreo jumătate de 
veac în urmă veni la Institutul technologic din Petersburg 
un profesor tânăr şi necunoscut, Dimitrie Mendelejeff. La, 25 
Ianuarie?) trecut, cei mai înalţi dregători şi cei mai mari 
învăţaţi ai unui imperiu de milioane înconjurau în acelaş 
loc rămășițele pământeşti ale aceluia, care a fost cunoscut 


1) Vezi Natura, numerile 6 şi 7. 

2) Imprumut amănuntele care urmează din interesanta biografie 
publicată de Profesorul P. Walden dela, Riga în „Chemiker Zeitung“, 
No. 14, 1907, Mă folosesc tot odată de observaţia distinsului chimist 
spre a atrage atenţia cetitorului că întonarea cuvântului Mendelejeff 
cade pe silaba, le. Numele se mai scrie şi Mendeleejf sau Mendelejew. 

3) Toate datele sunt în stil vechiu. 


Natura No. 9. Anul II. 17 

şi onorat de un neam întreg. Mii de oameni au petrecut 
atunci până la cimitirul Wolcowo sicriul purtat de studenţi, 
iar pământul patriei pe care Mendelejeff l'a iubit atât de 
mult l-a primit în sânul lui, pe el podoaba Rusiei». 


* 
* * 

Dimitrie Ivanovici Mendelejeff s'a născut la Tobolsk, la 
27 Ianuarie 1834, fiind cel mai mic dintre numeroșii copii 
ai părinților săi. La vrâsta de 9 ani a pierdut pe tatăl său 
care eră acolo director de liceu. Mama sa, rămânând vă- 
duvă şi vrând să deă o creștere îngrijită fiilor săi, și mai 
cu seamă celui mai mic, părăsi Siberia şi se mută la Mos- 
cova. Aici a sfârșit Mendelejeff liceul. Mama sa, dispunând 
de mijloace de pe urma unei întreprinderi industriale, îl 
trimise atunci la Jnstitulul Pedagogic din Petersburg. In- 
fluența spirituală a mamei asupra fiului a fost hotăritoare 
în viitorul frumos a lui Mendelejeff. Această influenţă o 
mărturiseşte Mendelejeff singur în cuvinte pline de recu- 
noştinţă într'o lucrare dedicată mamei sale şi pe când el 
ajunse la zenitul renumelui său. 

La Petersburg a avut de profesori pe Lenz, pentru fi- 
zică, pe Woskresensky, pentru chimie şi pe Ostrogradsky, 
pentru matematici. Aceşti învățați renumiţi i-au dat în aceste 
ştiinți o instrucţie temeinică. După terminarea Institutului 
s'a mutat în sudul Rusiei, atât în scopul de a-şi mai în- 
tări sănătatea, cam slăbită, cât şi cu dorinţa de a funcţionă 
ca profesor de liceu ; a fost profesor la Simferopol şi Odesa. 
În 1856 se întoarce la Petersburg şi-şi trece examenul de 
docenţă la Universitate. In urmă, în 1859, potrivit unui 
obiceiu răspândit pe atunci în Rusia de a se ajută cu 
burse tinerii cu merite, fu trimis în străinătate. Având să 
aleagă între Paris şi Heildelberg, după câtăva gândire, 
alese pe cel din urmă. Aici a urmat doui ani de zile 
cursurile şi lucrările de laborator la Bunsen, Kopp şi Kirch- 
hoff. În 1861 se întoarce în Petersburg, unde funcţionează 
ca docent până în 1863, când fu numit profesor de chimie 

la Institutul tecnologic. In 1865 îşi treci doctoratul cu o 
lucrare vestită ca precizie experimentală şi importanță teo- 
retică. In 1866 fu numit profesor de chimie anorganică la 
Universitatea din Petersburg, unde a funcţionat până în 
1890. In 1876 fu trimes de guvernul rusesc mai întâiu în 


Dimitrie Ivanovici Mendelejeii 
27 Ianuarie 18;1—20 Ianuarie 1907 


America ca să studieze industria petrolului în Pensilvania 
şi apoi în Caucas ca să organizeze ¿exploatarea raţională 
a acestei bogății. Din 1891 eră consilier ştiinţific pe lângă 
ministerul de marină, iar dela 1893 preşedintele Institu- 

tului de măsuri şi greutăţi din Petersburg. A murit în 
ziua de 20 Ianuarie, în urma unei pneumonii. 


* 
* * 

4... Activitatea ştiinţifică a lui Mendelejeff se înalță ca. 
o coloană falnică printre acelea ale celorlalți chimişti ruşi. 
A o descrie 'în amănunte şi a o cinsti cum se cuvine ar 
fi a scrie o carte întreagă. Nu putem face aici decât o 
tăetură deacurmezişul acestei coloane spre a ne dă seama. 
cel puţin de planul întreg de muncă, de desfăşurarea lui 
treptată şi de părţile lui principale. Şi nu putem atinge 
decât lucrările care sunt caracteristice pentru activitatea, 
lui creatoare şi care au fost hotăritoare pentru renumele 
său universal. ‘Dimitrie Mendelejeff a scris peste o sută, 
cinci zeci de memorii, monografii, broşuri, cărți de şcoală, 
în afară de alte articole, nu mai puţine la număr, în di- 
ferite reviste deYpopularizare, în publicaţiuni tecnice, în 
dicţionarul de o sută de volume Brokaus-Effront, etc. 

Mendelejeff a fost nu numai un maistru în chimia fizică, 
dar şi un filozof rar şi un tecnician priceput. El a lucrat 
fără odihnă timp de o jumătate de veac la opera sa, către 
care trebue să privim cu sinceră admiraţie, atât pentru 
întinderea ei, cât şi pentru însemnătatea, şi varietatea, ei...». 

In două direcţii şi-a îndreptat cu deosebire Mendelejeff 
activitatea lui, în direcția, cu totul teoretică şi filozofică şi 
în aceia curat practică. Imi este peste putinţă să vorbese 
aici, pe înţelesul tuturora, de lucrările lui Mendelejeff în 
chimia fizică. Pot spune numai că în toate Mendelejeff a 
urmărit, de”pe când eră la Heidelberg, legătura filozofică, 
între fenomenele chimice şi fizice. In celo două conferinţi 
ţinute la Londra în 1889 mărturiseşte singur că cercetările 
experimentale, sunt pentru el numai punctul de reazăm 
pentru ideile filozofice şi că şi-a dat în totdeauna silința, 
să pue în armonie faptele cunoscute cu principiile filozofiei 
naturei. Corpurile chimice au pentru el valoarea relativă 
de a umpleă locurile goale într-un tot sistematic, Potrivit, 

acestui mod de a, vedeă, cu toată pregătirea şi priceperea, 
lui mare, Mendelejeff n'a vroit să prepare nici odată un 
corp nou. 

Acest mod de a gândi şi acest plan de lucru l'a dus în 
urmă la stabilirea, celei mai bune clasificări a corpurilor 
simple, la Sistemul periodic al elementelor, cunoscut azi 
de toţi elevii din liceu. Cea dintâi comunicare în această 
privinţă a fost aceia dela 6 Martie 1869 făcută societăței 
chimiştilor ruşi, în numele lui care eră absent, de N. 
Menschuthkin, un alt chimist mare şi mort cu trei zile nu- 
mai în urma lui Mendelejeff. El a arătat astfel, că există 
o strânsă legătură între proprietăţile corpurilor simple şi 
între greutăţile lor atomice şi a mai stabilit în acelaş timp 
că aceste legături sunt funcțiuni periodice. El a izbutit 
astfel să pue cel dintâiu ordine în haosul ce domneă până 
la el şi a fost în stare chiar să profeţască tot odată şi pro- 
prietățile corpurilor ce aveau să se descopere. Aceste pro- 
feţii s'au adeverit în totul. In 1875 Lecoq de Boisbaudran 
descopere galiu, prevăzut de Mendelejeff sub numele de 
ekaaluminiu. In 1879 Nilson descopere ecaborul pe care 
îl numeşte scandiu, iar în 1886 Clemens Winkler descopere 
ecasiliciu pe care la numit germaniu. Toate aceste corpuri 
simple sau potrivit de minune în locurile goale din sis- 
temul periodic arătate de Mendelejeff. In timpul din urmă, 
în 1896, sir William Ramsay dela Londra a fost pus pe 
urma, gazelor nobile, pe care le-a izolat din atmosfera, 
sprijinindu-se tot pe consideraţiunea locurilor goale din 
sistemul periodic. Nu-mi trece, fireşte, câtuşi de puţin prin 
minte să fac aicea un curs întreg al sistemului periodic. 
Nu mă pot opri însă de a nu pune față în faţă profeţiile 
lui Mendelejeff cu faptele experimentale stabilite de Clemens 
Winkler 1). Numai odată în istoria ştiinţilor mai întâlnim 
profeţită cu atât siguranţă descoperirea unui corp nou în 
natură. E vorba, de găsirea lui Neptun de astronomul Galle 


1) Dr. A. F. Holleman, Lehrbuch der anorganischen chemie. 

în locul de pe cer arătat de calculele matematice făcute 


de Le Verrier ?). 


Proprietăţile ecasiliciului prezise 
de Mendelejeff 


1) Greutatea atomică trebue să fie 
mijlocia celor patru utomia- 
nalogi Si, Sn, Zn, Se, adică 

1/4 (28,44+118 5+65,44+19,1)=72,85 

2) Densitatea socotită ca mai sus 
trebue să fie 5,5 

3) Temperatura de ferbere a com- 
binaţiunei Es (CoHs)s tre- 
bue să fie 160" şi densitatea 
ei 0,96 

4) Densitatea, lui Es O, trebue să 
fie 4,7 

5) Corpul Es S» trebue să fie so- 
lubil în NH,SH 

6) Corpul Es Cl trebue să fie 
licid şi să fiarbă sub 100, 


Proprietăţile germaniului găsite 
de Clemens Winkler 


1) Greutatea atomică, 72 


2) Densitatea la 201=5,469 


3) Temperatura de ferbere a cor- 
pului Ge (C2H4), este 160, iar 
densitatea e puţin mai mică 
decât 1 

4) Densitatea lui Ge O, este 4,703 
la 18 

5) Sulfura Ge Sa se disolvă uşor 
în NH,SH 

6) Ge CI, este licid, fierbe la 86 
şi are densitatea, 1,887 


iar densitatea lui trebue să 
fie 1,9 


etc. etc. ate. ete. 


Din multele lui lucrări de chimie fizică pomenim aci 
numai titlurile unora din ele. «Asupra volumelor specifice» 
şi « Asupra izomorfismului» (1855). «Asupra dilatărei lici- 
delor» (1860). « Asupra coheziunei moleculare». « Asupra com- 
binaţiunei alcoolului cu apa» (1865). «Asupra căldurei 
latente de vaporizare». « Asupra compresibilitäței gazelor» 
(1861). « Teoria hidraţilor din soluţiuni» (1887). Cu deosebire 
trebue să amintim cartea de care s'a slujit în Rusia gene- 
raţii întregi: «Principii de chimie». Această carte care a 
dat învăţătură şi îndrumări la mulţi chimişti ruşi a eşit 
până în 1905 în opt ediţii şi în multe ediţii în traduceri fran- 
ceze, germane şi engleze. 


1) Johann Gottfried Galle a găsit pe Neptun în ziua de 23 Sep- 


temvrie 1846. — El trăeşte şi astăzi la Postdam (Berlin) şi a împlinit 
de curânt 95 ani. E născut la 9 Iunie 1812. 

Cercetările lui  Mendelejeff în direcţia tecnică sunt 
așternute de el în următoarele scrieri: « Industria petrolului 
în Pensilvania şi Caucaz» (1877). In acest timp a formulat 
Mendelejeff şi teoria vestită cu privire la formarea petro- 
lului din carburele metalice ce sar află în sânul pămân- 
tului 2). a Industria petrolului în Baku» (1886). In 1880 a 
dat un mijloc nou pentru studiarea produselor complicate 
din petrol. In 1882 a publicat cercetări fizice şi chimice 
asupra produselor de distilare din petrol. In 1891 fiind 
consilier al ministerului de marină a preparat un praf de 
pușcă fără fum «pirocolodiu». In 1897 a publicat « Princi- 
piile industriei din fabrici». In 1900 a început să publice 
a Biblioteca cunoştinţelor tecnice». Intre” 1876 şi 1881 a pu- 
blicat şi o serie de memorii cu privire la, baloane. A com- 
bătut spiritismul într'o întinsă lucrare: «Material pentru 
judecarea spiritismulni». In cestia privitoare la reforma 
liceelor a scris « Observaţiuni privitoare la luminarea popo- 
rului în Rusia». A conceput şi «Planuri pentru ridicarea 
nivelului mărei de Azov». Toate cestiunile privitoare la 
vieaţa intelectuală, economică şi politică a poporului său au 
format, întrun cuvânt, obiectul preocupărei lui. Tot ce a 
învăţat el în ore liniştite și în zbuciumul vieţei, tot ce 
a apărat şi tot cea vrut să lase drept moştenire patriei 
sale a aşternut totul în cele din urmă scrieri: «(rânduri tăi- 
nuite» (1903—1905) şi «Intru cunoaşterea Rusiei» (1906). 


* 
* * 


«Ca, om, Mendelejeff aveă de asemenea o înfăţişare dis- 
tinsă. Cu părul său în plete și cu barba lui de patriarh erà 
un adevărat cap de studiu, mai frumos și mai impunător 
de cât care nu se găseşte nici în ilustrațiile lui Doré ale 
vechiului testament. Cu toate că nu eră orator în adevă- 
ratul înțeles al cuvântului, — vorba, lui eră greoas și ade- 
sea împedicată, — el puteă totuşi în cursurile lui academice 


1) A se vedea în această privinţă lucrările D-lui Profesor L. Mrazec 
în discursul de primire la Academia Română (Natura No. 7 şi No. 8). 

să entusiazmeze pe studenți. Impodobite cu vederi largi 
filozofice şi ţinând totdeauna seamă de interesele vitale ale 
patriei şi de urmările cele mai nouă ale cercetărilor ştiin- 
țifice, lecţiunile lui trăgeau pe ascultător pe drumul per- 
sonalităţei lui puternice. 

Simplu în toată ţinuta lui de om și dispreţuind orice 
onoruri a trebuit totuşi să primească cele mai înalte titluri 
şi distincțiuni din partea, suveranului său recunoscător». 

G. G. Longinescu 


— i 


ISTORICUL CĂILOR FERATE ÎN ROMÂNIA 


Cu prilejul serbărilor jubilare din anul trecut, Direcţia 
generală, a Căilor Ferate Române a însărcinat pe d-l inginer 
inspector general C. Mănescu, fost şef de serviciu în această, 
administraţie, fost profesor la școala naţională de poduri 
şi şosele, de a prelucră după isvoarele existente un istoric 
al căilor ferate în România. D-l C. Mănescu s'a achitat cu 
talentul şi conştiinţiozitatea-i obişnuită de această migăloasă 
şi anevoioasă însărcinare. Cele ce urmează constituiesc un 
rezumat luat după d-sa şi însoţit de o scurtă ochire asupra 


începuturilor căilor ferate în Europa. 


* 
* * 


Pentru a trage trenul, locomotiva cheltuește o mare can- 
titate de aburi 1). Până la 1825 nu se putuse încă închipui 


1) Puterea unei maşini cu aburi este proporțională cu capacitatea 
de vaporizație a căldărei, adică cu cantitatea de aburi, şi cu pre- 
siunea aburilor, ce poate produce. Capacitatea de vaporizație depinde 
de suprafața încălzită de flacără a căldărei. Să dăm o idee de can- 
titatea de aburi cheltuită de o locomotivă în mers. Fie o locomo- 
tivă de 500 cai-vapori putere. Se cheltuieşte 5—30 kgr. de aburi pe cal- 
vapor şi pe oră. Luând cifra mijlocie de 15 kg. aburi, locomotiva 
luată ca pildă va cheltui 7500 kgr. de aburi într'o oră de mers. De 
aceea în genere după o oră—2 ore de mers locomotiva iă apă. 

un mijloc practic, cu ajutorul căruia să se poată produce 
continuu cantitatea de aburi trebuincioasă. 

Marc Seguin a deslegat în parte această problemă imagi- 
nând în acel an căldarea tubulară, adică un cazan, a cărui 
suprafaţă de-a dreptul încălzită este cu mult mărită prin 
faptul că flacăra umblă şi printrun mănunchiu de ţevi 
(150—220), cari sunt cufundate în apa ce se preface în aburi. 

Ţevile fiind însă strîmte (4—5 ctm. diametru) şi lungi 
(4m—bn), arderea în interiorul lor fără alt dispozitiv este 
înnăbusită, din pricina, lipsei de aer; de aceea experientele 
lui Marc Seguin n'au putut deslegă complect «Problema 
mersului repede». La 1829 Stephenson, închipue mijlocul 
simplu descris mai jos, care activează arderea în ţevi, pu- 
nând astfel la îndemâna omenirei puterea aburului. 

Ţevile de care s'a vorbit mai sus, iau naştere d'asupra 
grătarului, pe care arde cărbuni, în cutia de foc şi se sfâr- 
şesc în cutia de fum, peste care stă coşul locomotivei. La 
partea ei de jos, cutia de fum comunică printr'o ţeavă cu 
cilindrul în care lucrează aburii producând mişcarea, 

După ce au lucrat, aburii sunt aduşi sub presiune prin 
această ţeavă în culiu de fum de unde es pe coş cu mare 
iuţeală, producând un vid de 150m" de apă. Această micşorare 
de presiune, dă naştere la o puternică aspirație în cutia de 
foc, aerul dând năvală prin ţevi spre cutia de fum, unde 
presiunea, este mai mică, şi astfel se îndestulează cu aer 
arderea, întreţinând-o şi înviorând-o. Pe când prin tiraj 
natural nu se poate arde decât 100 kgr. cărbuni pe metru 
patrat de grătar şi pe oră cu ajutorul acestui dispozitiv al 
lui Stephenson se arde 400—500 «E; p, 

Inzestrată cu acest dispozitiv a fost cea d'întâi locomotivă 
de căi ferate — The Rocket — cu care la 6 Octombrie 1829 
Stephenson luă premiul I-u la vestitul concurs instituit de 
Societatea de drum de fer Liverpool- Manchester, făcând 
cu un tren de 13 Tone 27 Km. pe oră. Acest drum de fer 
a fost deschis la 15 Septembrie 1830 și a fost cel dîntâi 
din lume pe care tracţiunea s'a făcut cu aburi. 

Cea d'întâi cale ferată, construită în Franţa în vederea 
tracţiunei cu aburi, a fost linia Si. Etienne-Lyon, gata în 
1832, în Germania la 1833 linia Nirnberg-Fiirih, în Belgia 
la 1835 linia Bruzelles-Malines, etc. 


+ 
+ * 


Vestea despre căi ferate sosise în ţările române şi iată 
ce scriă de ele pe acea vreme revista «Muzeul Naţional» 
(No. din 3 Iunie 1826): 

«Trăsurile, cari acum umblă cu aburi pe multe drumuri 
în Englitera, Franţa şi Germania transportează pe oameni 
şi mărfuri cu o iuţime care întunecă mintea de mirare şi 
ar socoti cinevaş, că aceasta, este un farmec! Şi adevărat, 
cine nu sar minună, când vede că cu o căruţă, care nu 
se trage de cai sau de alte dobitoace, ci numai de puterea, 
unor aburi ce ferb întrun cazan, face într'un ceas o călă- 
torie, care d'abiă ar puteà-o săvârşi în trei zile pe picioare !»- 

Cu toată împotrivirea, şi neîncrederea, pe care o întâm- 
pină, noul mod de transport se răspândi repede în Europa, 
fiind de sigur însoţit la început de o epocă de şovăeli ine- 
vitabile. Spania, Austria, Rusia etc. începură asemenea a 
construi căi ferate în genere pe cale de concesiune. 

Prin situaţia lor geografică ţările române erau arătate 
a sluji de drum de trecere între Apusul Europei de o parte 
şi Constantinopol, Levant şi Indii — mai cu seamă după 
construcţia canalului de Suez—pe de altă parte. Prin 
ţările române mărfurile Apusului ar fi găsit calea cea mai 
scurtă, către marile pieţe de desfacere ale Orientului, iar 
în special căile ferate austriace o eşire firească şi comodă 
către Dunăre şi Marea Neagră. 

Lucrurile stând astfel, eră deci de aşteptat că, pe dată 
ce Austria va fi concedat o construcţie de cale ferată din 
interior către graniţa română, compania concesionară să 
se gândească la prelungirea ei spre Dunăre sau Marea 
Neagră, fie prin ţările române, fie prin Basarabia. 

În adevăr, în 1842, inginerul Marin din Cernăuţi, cere 

printr'o scrisoare lui Michail Sturza, domnul Moldovei, 
să-i acorde concesia pentru înființarea, unei societăţi ano- 
nime pe acțiuni, care să construiască un drum de fier pe 
valea Siretului, dela Michăileni la Galaţi, pe o lungime 
aproximativ de 380 km., pe care deocamdată, până la 
unirea cu linia ce se construiă prin Galiţia şi Bucovina, 
tracțiunea să se facă cu cai. Pentru a asigurà un venit 
îndestulător liniei, el mai propune gi crearea unui canal 
paralel cu Siretul şi alimentat din acesta, canal pe care se 
va construi 100 mori americane cu 6—8 pietre !:Solicitatorul 
scriă Domnitorului, că această cale ferată va fi o adevărată 
fericire pentru ţară, pe care o va îmbogăţi; ea va aveă nu 
numai întregul trafic de grâne al Galiției şi Bucovinei, dar 
chiar al Persiei, Levantului şi Indiilor! Această naivă propu- 
nere nu căpătă nici o urmare. 

Domnitorii români, Barbu Ştirbei şi Grigore Ghica, cari 
urmară după revoluţia, dela 1848, însufieţiţi de dorul de 
țară şi de ideile timpului, se gândiră serios la înființarea, 
de căi ferate în ţările române. Construcţiile de acest fel 
cerând însă capitaluri mari, deci capitaluri străine, şi ca- 
pitalurile pretinzând în primul rang siguranța, eră greu 
de realizat dorinţele voevozilor noştri, din pricină că Mun- 
tenia şi Moldova n'aveau nici un credit pe pieţele străine. 
Apoi vremurile erau turburi, se presimţeă viitorul mare 
răsboiu, răsboiul Crimeii, care curând isbucni, târând în 
flacără Anglia, Franţa, Italia, Turcia şi Rusia, iar Austria, 
urmându-şi tradiționala politică espectativă, ocupă ţările 
române. Folosindu-se de această împrejurare, Barbu Șlirbei 
ceră Mareşalului Conte de Coronini, comandantul-șet al tru- 
pelor de ocupaţie, ca să intervină pe lângă guvernul austriac, 
pentru a i se trimite ingineri, cari să facă studii de cale 
ferată în ţară, pe socoteala Statului. Pe de altă parte, îndu- 
plecă pe Maximilian de Haber din Carlsruhe, reprezentantul 
unei companii, de a construi o cale ferată în Muntenia, 
încheind cu el o convenţie provizorie, apoi aprobată şi de 
obştescul divan, conţinând multe foloase pentru concesionar. 

Erà vorba de construcția unei căi ferate, care plecând 
dela Orşova, prin Craiova şi Bucureşti să se lege pe de-o 
parte cu Dunărea la Giurgiu, iar pe de alta cu calea fe- 
rată austriacă, care se oprise la Baziaş. Domnul cere prin 
ministrul de externe ture Fuad-Paşa aprobarea Porţei și 
înștiințează şi pe agentul ţărei la Viena, pentru a provocà 
ofertă de capitaluri streine. 

Auzind de aceste năzuințe, Brașovenii se agită şi Camera 
lor de comerţ și industrie, recurge la toate intervenţiile și 
presiunile de trebuinţă, pentru a sili pe domnitor a dă pre- 
cădere unei linii, care plecând dela Braşov ar trece prin 
Ploeşli-Buzău la Brăila cu o ramură spre Giurgiu prin 
Bucureşti, obligându-se ea a găsi un concesionar pentru 
această cale ferată, legându-se a dobândi dela Turcia și 
concesia liniei Rusciuk- Varna, adică până la Marea Neagră. 
Sfatul administrativ dă precădere acestei din urmă linii şi 
dispune ca mai înainte de toate, pentru a se putea evaluă, 
costul, să se facă studiile de trebuinţă prin inginerii nemți 
cari tocmai sosiseră în ţară mulţumită intervenţiei lui Co- 
vonini. In adevăr, inginerul-șef Franz Dimmer, însoţit de 
4 ingineri, un elev inginer şi personalul trebuincios, intrară 
în serviciul statului, începând studiile liniei de la hotarul 
Transilvaniei prin Buzău-Ploești-Bucureşti la Giurgiu, studii, 
ce se sfâişesc în Noembrie 1856 sub căimăcămia lui Ale- 
xandru Ghica. 

In Moldova, Gr. Ghica tratează cu Societatea de credit 
mobiliar din Paris în curgerea anului 1855, pentru con- 
strucţia, unui drum de fer dela Galaţi la hotarul Bucovinei 
pe valea Siretului. Societatea trimete pe inginerul Bonaut 
în Moldova, pentru a face studii şi a se înţelege cu câr- 
muirea. Însă, ca şi Stirbei, Gr. Ghica ese din domnie la 
3 lulie 1856 şi lucrurile rămân aici, până când Cuza se 
urcă pe tronul Principatelor Unite Române. 

Chiar în cel d'întâi an al domniei, Cuza- Vodă, prin me- 
sagiul domnesc din Decembrie 1859, arată marea nevoe a 
ţării de sosele, canale de navigaţie şi căi ferate; ca ur- 

mare a acestei domneşti cerinţi la 22 Martie 1860 Ion 
Ghica, ministru preşedinte al Munteniei, înfăţişează Adu- 
nărei un proiect de lege pentru înfiinţarea, de căi ferate în 
țară. Propunerea, fusese făcută de compania engleză, care 
construia linia Cernavodă- Kiuslengea. După lungi și furtu- 
noase discuțiuni Adunarea, votează un proiect, pentru o 
cale ferată, care ar trece prin axul cel mare al ţărei, apro- 
piindu-se cât mai mult de Turnu-Severin, Craiova, Sla- 
tina, Piteşti, Târgovişte, Ploceşti, Buzău, Focşani- Brăila, 
cu ramura Ploeşti- Bucureşti-Giurgiu. Acest proiect rămâne 
nepromulgat. 

In vara anului 1861, fostul ministru de finanţe al Mol- 
dovei, Petru Mavrogheni, având ca asociat pe prinţul Léo 
de Sapieha, principalul acţionar al căei ferate galiţiene, 
obţine în urma unei încheieri a Consiliului de Miniştri o 
concesie provizorie pentru construcţia, şi exploatarea urei 
căi ferate dela marginea N—V a Moldovei la Galaţi, cu 2 
ramuri una spre lași şi alta spre Oene, cu următoarele 
condiţii: capitalul cheltuit nu va putea trece de 181.000 fr 
pe km., Statul garantând concesionarului 5%/;0/, dobândă 
și 2/;%/, amortisment asupra acestui capital fixat dinainte 
Se acordă scutire de vamă, de impozite directe, de taxa, 
de timbru şi înregistrare, teren gratuit pe moşiile Statului 
dreptul de a exploată fără monopol minele şi carierele tre- 
buincioase în districtele străbătute. Concesia eră dată pe 
95 ani. 

Infăţişată adunărei, concesia este combătută de M. C 
Epureanu, pe motivul că cheltuiala de 181,000 fr. nu este 
dovedită întrucât nu s'au făcut studiile trebuincioase pentru 
evaluarea, costului liniei. La aceste drepte observațiuni 
lon Brătianu şi Michail Cogălniceanu răspund că nu se 
poate face altfel şi trebue să ne grăbim cu săvârşirea, aces- 
tor căi ferate, începând în deosebi cu Moldova, ca o com- 
pensație pentru Unirea, ce păgubise acesteia. Cel din 
urmă zice: «M. Costache voeşte să ne ţină în nelucrare 
să nu putem veni dela lași la Bucureşti decât în 15 zile 

şi atunci chiar să ne lipsească caii, să fim siliți a face 
acest drum cu boii cum lau făcut mai mulţi deputaţi ai 
Moldovei la 24 Ianuarie), ba încă să ne expunem a fi 
mâncaţi de lupi!» Concesia se votează şi se promulgă la 
24 Aprilie 1862. Cum se votează concesia Mavrogheni 
plecă în streinătate pentru realizarea capitalului. După mari 
străduințe neputând isprăvi nimic la Paris, plecă la Lon- 
dra unde deschizându-se subscripţia sub scutul unor case 
de mâna întâi din Londra, publicul nu subscrise decât 50.000 
fr. din capitalul de 86 mil., atât eră de mic creditul ţărei. 

Din această pricină concesia lui Mavrogheni se anulează. 

In acelaş timp prinţul Bibescu Basarab Brâncoveanu, 
în tovărășia unor capitalişti străini, cere să i se deà con- 
cesia unei căi ferate dela Pasul Vulcan prin Tg.Jiu, Cra- 
iova, Piteşti, Bucureşti prin Ploești, Buzău, Brăila la Siret 
unde să se lege cu linia Moldovei. 

Proectul de concesie adus în adunare, asemenea dă naş- 
tere la discuţiuni lungi, unii deputaţi șovăind a-l adoptă, 
din pricina temerii, ca nu cumva pe urma acestor con- 
cesii, ţara să rămână împovărată de mari sarcini, cari 
prealabil nu se puteau socoti, din pricina“ lipsei de perso- 
nal technic al Statului. Cogălniceanu susține cu căldură 
şi această concesie, exprimând dorinţa, ca pentru deplina 
alipire a Basarabiei și folosul economic al ţării, ar fi bine 
ca această linie să se prelungească prin Basarabia, până 
la Marea Neagră, într'un punct al țărmului român, unde 
se va puteă construi un port. Cu acest prilej, exportul de 
cereale, a căror producție va creşte prin înlesnirea şi efti- 
nătatea transportului, se va puteă, face şi iarna, când Du- 
nărea, este înghețată. Concesia se votează şi promulgă la 
7 Iulie 1862, pentru a se anulà la 13 Noemvrie acelaş an, 
pentrucă Brâncoveanu n'a putut găsi în străinătate capi- 
talul trebuincios. 


1) La 24 Ianuarie 1862 s'a deschis cea dintâiu adunare unică a 
Principatelor Unite. 

In urma neisbândei povestite, Mavrogheni nu se descu- 
rajează, ci asigurându-şi din nou tovărăşia prinţului Leo 
de Sapieha şi a unei casse de mâna întâia din Londra, 
Brassey & C-ia, tratează împreună cu Nellam Giles, re- 
prezentantui acestei case, cu guvernul, o nouă concesie tot 
pentru linia Moldovei Galaţi-Tecuci-Adjud-Bacău-Roman- 
Granița austriacă, cu ramura laşi, ramura Ocne și ramura 
Focșani-legătură cu linia munteană. Capitalul pe km. se 
urcă la 200.000 franci, asupra căreia Statul garantă 7 1/, %/ 
dobânda, Concesia se dă pe 100 ani; neînțelegerile dintre 
părți se judecă prin arbitraj, arbitrul şi supra-arbitrul pu- 
tând fi străini, etc. Guvernul înfăţişează Adunării această 
propunere, împreună cu o alta, făcută de O. N. Şuţu, în 
numele său, al Marchizului Don José de Salamanca, Mare 
de Spania, senator al regatului, etc., constructor al mai 
multor linii din Spania, şi al lui Gustav Delahante din 
Paris, Raportul lui Ion Ghica, ales raportor de comisia, 
specială de căi ferate şi de comitetul delegaților secţiilor 
Adunării, vine la ordinea zilei la 10 Fevruarie, 1864. In- 
naintea, cetirii acestui raport, se dă o petiție prin care se 
declară că companiile reprezintate prin Mavrogheni şi Şutu 
au fuzionat, lăsând la discreţia Adunării de a votă pro- 
punerea de concesie ce va păreă mai avantagioasă pentru 
Stat. 

Adunarea adoptă concesia Salamanca şi rămâne a dis- 
cută numai caetul de sarcini, care asemenea se votează 
repede până la art. 57, care glăsuiă astfel: «După punerea 
în exploatare a liniilor concedate, +/, dintre împiegaţii in- 
feriori vor fi luaţi dintre suboficerii armatei române, iar 
10 ani mai târziu, acest număr va putea fi urcat până la 
jumătate». 

C. A. Rosetti, propune la acest articol următorul amen- 
dament iscălit de 11 deputaţi: «oamenii technici și a patra 
parte din ceilalţi impiegaţi vor puteă fi luaţi dintre străini». 
Concesionarii declară că primesc acestea cu condiţie însă, 
ca atunci accidentele să privească statul român, ei nepu- 

tând luă răspunderea unei asemenea situații! Guvernul 
provoacă atunci pe deputaţi a-şi retrage iscàliturile de pe 
amendament, ceiace aceştia se grăbesc a face, afară de 
nemuritorul C. A. Rosetti, care refuză zicând: «Negreşit 
că concesionarii nu cunosc de ajuns țara noastră şi de aceia 
merg până să ne trateze ca pe Negrii. Aceste funcțiuni 
sunt pretutindeni îndeplinite de oameni, cari poate n'au 
fost înzestrați de natură ca poporul român. Prefer mai 
bine să văd căzând amendamentul, decât retrăgându-l să 
consimț a primi o lovitură în aptitudinele naţiei mele !» 

Cât de drepte erau vederile lui Rosetti sau văzut mai 
târziu; totuş Adunarea, adoptând vederile lui G. Vernescu 
şi N. E. Filipescu, a şters articolul întreg. Această lege 
de concesie se promulgă la 24 Martie 1864 şi eră dată 
tovarăşiei compusă din Salamanca, Delahanie, Mavrogheni:, 
Leo de Sapieha, Thomas Brassey, Sir Samuel Petto, ba- 
ronet şi Edward Ladd Bells. 

inainte de promulgare, Agenţia austriacă din Bucureşti 
comunică guvernului român, că Austria a proectat con- 
strucţia unei căi ferate, care prin Szigelh şi Câmpulung 
se va, prelung! până la graniţa Moldovei şi că doreşte să, 
cunoască intenţiile guvernului român asupra celui mai bun 
punct de legătură, care după părerea Austriei ar fi Suceava, 
nu Siretul, unindu-se astfel Moldova nu numai cu liniile 
Bucovinei şi Galiției, dar şi cu ale Ungariei. Guvernul român 
răspunde, că concesia pe Valea Siretului fiind dată nu se 
poate reveni. Austria declară, că renunță la unirea liniilor 
ei cu ale Moldovei şi-şi va căută eşire prin Rusia. Intre 
acestea izbucnind războiul Danemarcei, capitalul de con- 
strucţie al liniei iar nu se poate realizà, iar consiliul de 
Miniştri sub președinția Domnitorului anulează şi această 
concesie la 5 Noembrie 1864 


(Sfârşitul în numărul viitor) 


Nicolae I. Petculescu 
Inginer la C.F.R. 

ROLUL PROTOZOARILOR 
IN PRODUCEREA BOALELOR 


Ideia de boală e adesea legată de existența unui microb 
special, microbii fiind cele mai inferioare şi mai microscopice 
plante. Pe lângă aceasta, multe din bolile plantelor superioare 
(rugina, mălura, etc.) sunt datorite unor ciuperci parazite. 
Dar în afară de aceste două ordine de boli, mai există unele, 
pentru cari agentul provocator nu e nici microbul nici 
ciuperca, ci o altă ființă numită protozoar. 

Să lămurim noțiunea aceasta de protozoar. Cele mai inferi- 
oare animale, a căror corp se reduce la o singură celulă, care e 
însă capabilă să îndeplinească toate funcțiunile vieţei, iată 
ce sunt protozoarii. Cu toată micimea lor, graţie marei lor 
puteri de înmulţire, protozoarii întocmai ca şi microbii se 
întâlnesc cu miile pe o mică suprafaţă, încât dacă nu pot 
influenţă natura prin valoarea lor individuală, o influențează 
în deajuns graţie marelui lor număr. Protozoarii aduc 
omenirii servicii şi pagube adesea cu mult mai mari de 
cât am puteă să ne închipuim și din acest punct de vedere 
nu numai că nu sunt de despreţuit, dar încă e de mare 
nevoie să-i cunoaştem în de aproape. 

Să luăm o picătură de apă dintr'o baltă şi s'o privim la 
microscop; vom zări printre alte ființe, unele îmbrăcate cu o 
pieliță de mici perişori cari perişori prin vibraţiunile lor 
continue fac pe aceste animale /Infuzori) să alerge cu o mare 
repeziciune în apă în toate direcţiunile. Alături, alte ființe 
având la un capăt un fel de biciu pe care mişcându-l în 
continuu, animalul (Fiagelat/ înaintează în direcţia corespun- 
zătoare. Infuzorii şi Flagelaţii înghit toţi microbii ce forfotese 
în apă şi astfel curăţă apele de murdăria lor, am putea 
spune cu drept cuvânt deci, că aceşti protozoari sunt agenţii 
sanitari ai bălților şi ai apelor stătătoare. 

Mâlul şi nisipul din fundul mărilor, observate la microscop, 

ne pun în fața unor constatări și mai surprinzătoare. In 
mare parte acest mâl e alcătuit de scoici foarte mici de 
niște protozoari scheletari numiţi Foraminiferi. Cu timpul, 
acest mâl se va, transformă, în stâncă tare şi va, oferi urma- 
șilor noştri piatră de construcţie. Dar rolul constructor al 
Foraminiferilor a fost cu mult mai vădit în timpii geologici. 
Multe din construcțiile Parisului sunt făcute din piatră alcă- 
tuită de scheletele Foraminiferelor. Creta albă care în Europa 
se întinde în strate imense, e alcătuită în mare parte tot 
de scheletele acestor protozoari. In sfârşit pentru a dă un 
esemplu din ţara noastră, e de ajuns să spunem că calcarul 
de construcţie de la Albești, e opera unor foraminiferi mari 
numiţi Numuliţi (de forma unor parale). 

Afară de rolul sanitar și constructor, am zis de la început 
că protozoarii iau şi o bună parte în producerea boalelor, 
uneori chiar pagubele produse de dânșii sunt asemănătoare 
cu acele cauzate de microbi. 

Dintre aceşti protozoari acela despre care s'a vorbit mai 
mult e protozoarul malariei, a frigurilor de baltă (Plasmo- 
dium). El trăeşte în globulele roşii din sângele omului (fig 1) 
are de obiceiu o formă sferică nere- 
gulaită și o mare putere de înmulţire. 
Dacă din întâmplare sângele infec- 
tat e supt de un ţînţar, este evi- 
dent că şi paraziţii vor ajunge în 
“stomacul ţânţarului; aici după mai 
multe transformări parazitul pă- 
trunde în păreţii stomacului unde 
stă liniștit câtva timp, pentru a se SN EI EUR h = firme 
divide în elemente de propagare a diterite în sânge, 
boalei. d— forme de diviziune. 

Aceste elemente străbat în sângele țânțarului şi ajung 
cu timpul în ghindurile veninoase ale acestuia (fig.2, G). 
Când ţânţarul ne înţeapă, odată cu venin, el va introduce 
în rană şi elementele de propagare ale Plasmodiului, cari 
pătrund în sânge. Am putea, spune, o adevărată călătorie 

esecutată de Plasmodiu, care în drum dă naştere la mai 
mulți fii şi aceştia numai pe căi foarte deturnate, ajung să 
pue din nou stăpânire pe sângele omenesc. 
Epuraşii, sufăr — 

adesea, de o boală, 
care-i face să slă- 
bească foarte mult, 
ei refuză de a mân- 
cà şi cele de mai 
multe ori această, 
boală produce mari 


ravagii în crescăto- G 

ai : Fig. 2. G = Schema unei ghinduri de ţânţar plină cu 
iile de aceste ani- elemente de propagare a Plasmodiului. P— globul rog de 
male. Făcând ana- bou coprinzând în interior Piroplasnie. 


liza microscopică a organelor unui epuraş bolnav le vom 
găsi pline cu un protozoar de formă sferică ori ovală nu- 
mit Coccidie. La început coccidia, este fuziformă şi graţie 
acestei forme, ea poate pătrunde mai uşor în celulele 
organelor. Ajunsă în celule se rotunzeşte şi apoi se di- 
vide în embrioni cari vor infecta alte celule (autoinfec- 
ție). Prin diviziune continuă însă, parazitul devine din co 
în ce mai mic, el perde din puterea lui, rasa lui dege- 
nerează. Pentru a se întări din nou, se uneşte contopin- 
du-se cu un alt individ asemenea lui, se întinereşte în acest 
Chip şi atunci e capabil de a se divide mai departe. Indivizii 
rezultați din această a doua, diviziune, sunt aruncaţi afară cu 
escrementele şi dacă un epuraş sănătos consumă alimente 
ce au fost murdărite cu astfel de escremente atunci se in- 
fectează cu cocoidii. Ceiace e mai grav însă, ecă boala se 
transmite nu numai la epuraş dar încă şi la bou, cal, capră, 
porc şi sau văzut chiar cazuri de infectare a omului. 
FHemoglobinuria e o boală cunoscută bine la noi în ţară 
ca afectând vitele cornute şi caracterizată prin eliminarea 
urinei roşii plină cu hemoglobină disolvită, rezultatul dis- 
trugerei globulelor roşii de sânge. Multă vreme nu sa 
ştiut cui e datorită boala şi în urmă prin analiza micros- 


e LI 

copică a sângelui animalelor bolnave s'a găsit în globule 
un parazit de forma unei pere (Piroplasma) care (fig. 2, P.) 
trăeşte din globul cum trăiă și parazitul malariei. In mod 
normal la un bou sănătos sunt 8—9 milioane de globule 
roşii pe milimetru cubic. După infectare cu Piroplasma şi 
în scurt timp numărul globulelor scade cu 4—5 milioane. 
In tocmai ca şi parazitul malariei, Piroplasma se transmite: 
de la un bou bolnav la altul sănătos prin ajutorul unut 
oaspete intermediar a unei chichiriţe (păiajin din aceiaşi 
grupă cu râia) care de obiceiu stă fixată pe pielea boilor, 
sugându-le sângele. 

Cei trei paraziți despre care am vorbit (Plasmodiul, Coc- 
cidia şi Piroplasma) trăind în interiorul globulelor de sânge 
sau a celulelor organelor, sunt în stadiul lor adult animale 
imobile. Să facem acuma, cunoştiniă cu alţi protozoari 
producători de boale, cari însă se pot deplasă dintr'o parte 
în alta a organelor, graţie mobilităței lor. De mult timp 
sa observat că în diferite ape, crapii sunt afectaţi de boala. 
vărsatului, caracterizată prin faptul că pielea lor prezintă 
nişte îngroşări sgârcoase albe. Doi savanţi germani, Hofer şi 
Dofiein, au găsit rinichii acestor crapi bolnavi plini cu un 
parazit microscopic de înfătişare gelatinoasă (Myzobol/ 
având mai mulţi nuclei (fig. 3, M). Parazitul se mişcă prin 
târâre că şi o globulă albă 
din sânge şi ajunge în țesutul 
rinichiului, împinge celulele 
la o parte ca să-şi facă loc. 

In chipul acesta rezultă în 
A rinichi lacune numeroase cari 

o se umplu cu Myxoboli. Cu 
timpulfiecare Myxobol produce 
în interiorul său mai multe 

Fig. 8. eaaa ata semințe (spori). Sporii sunt. 

N = spor de Nosema  ÎNvVeliţi într'o coajă tare pen- 
tru a rezistă la toate intem- 

periile, ei au forma ovală şi la un capăt prezintă două. 

capsule (fig. 3, S) în care se găsesc îndoite în spirală 
nişte cârlige. 

Dacă acest spor ajunge cu apa în stomacul unui crap 
sănătos, aici sucurile digestive vor escita cârligele cari se 
desdoae şi es afară. Cu ajutorul cârligelor, sporul se fixează 
de păreții intestinului crapului. Din spor ese embrionul 
care străbate pielița intestinului ajunge în vasele de sânge 
. şi e dus de curentul sanguin în rinichiu unde se desvoltă 
cum am spus-o la început. 

Boala gândacilor de mătase cunoscută sub numirea, de 
pebrină e datorită tot unui protozoar parazit (Nosema) 
asemănător la făptură cu Myxobolul, mişcându-se ca şi 
dânsul prin târâre, înmulţindu-se tot prin spori, cari însă 
în deosebire de cei de Myxobol au un singur cârlig de fixare. 
(fig. 3, N). Nosema se întinde în toate organele viermelui 
de mătase şi ajunge chiar în ouă. Găsim sporii săi atât în 
ouă cât şi în escrementele aruncate de viermi. Dacă aceste 
escremente murdăresc frunzele de dud pricepem foarte uşor 
cum într'o cultură boala, se poate întinde la toți viermii, 
Prin ouă boala, se transmite la generaţiile viitoare de viermi 
şi în chipul acesta ravagiile produse de Nosema sunt co- 
losale. Numai în Franța până la 1867 sericicultura, a perdut 
mai mult de un miliard de pe urma Pebrinei. Astăzi graţie 
microscopului putem alege dela început oule sănătoase de 
cele infectate pentru a înlătură producerea boalei. 

La, începutul secolului trecut englezul Winterbottom a 
atras atenţia, savanților asupra, unei boli a negrilor de pe 
coasta vestică a Africei, boală caracterizată prin o tendință 
spre somn (boala somnului). 

La oamenii atingi de această boală, inteligenţa slăbeşte, 
bolnavul pricepe foarte greu ceia ce i se spune, are crize 
de lacrimi şi cade într'o somnolenţă progresivă, tempera- 
tura la început; foarte ridicată scade sub normală şi în 
genere boala e întovărăşită de numeroase complicaţiuni, 
cari cele mai adesea, conduc pe bolnav către un sfârşit fatal. 

Multă vreme nu s'a ştiut cui e datorită această boală. 

La 1902 Dutton găseşte în sângele bolnavilor atinşi de 
această maladie un parazit special Trypanosoma. 

Trypanosomii sunt protozoari în formă de spirală (Fig. 
4, T, T^) a căror extremitate anterioară e prelungită întrun 
fel de biciu iar pe una din laturile cor- 
pului se întinde o membranä ondula- 
toare. Grație biciului şi membranei, pa- 
razitul înoată în sânge. In regiunile în 
care s'a constatat boala somnului există 
şi nişte muşte înţepătoare Glossina pal- 
palis cari sugând sângele infectat eu 
Trypanosomi îl transmit la oamenii să- 
nătoşi. 

| Boala aceasta, cu symptome variate e 

Fig. 4. Trypanosoma îi a z ë š 

T— adult întinsă şi la alte mamifere şi e datorită 
„ T— indiviziune aceluiaş agent provocător, ea poartă di- 
ferite nume: Nagana, afectând boii, caii etc. din Africa 
și în special din Zoulouland, Surra , boala cailor, cămilelor 
boilor din India, Caderas, o epizootie a cailor din America, 
sudică, etc. 

Toate aceste boale se transmit tot prin ajutorul muştelor 
înţepătoare din regiunile corespunzătoare. 

In general multe din bolile a căror agenţi patogeni sunt 
necunoscuţi, se descoperă pe fiecare zi că sunt datorite 
Trypanosomilor ; ei joacă în patologia veterinară şi în cea, 
medicală un rol foarte însemnat. 

După câte am văzut din cele descrise mai sus se ade- 
vereşte în de ajuns ceiace am spus la început că protozoarii 
ca agenţi ai boalelor graţie imensei lor puteri de înmul- 
ire pot produce efecte foarte mari şi în afară de aceasta, 
am căpătat convingerea, că evoluţia lor e foarte complexă. 
Cei mai mulţi (Plasmodiul, Piroplasma etc.) se desvolt în 
doi oaspeţi un vertebrat și un nevertebrat având în fiecare 
din aceşti oaspeţi faze specifice bine caracterizate. Rămân 
încă viitorului de lămurit multe probleme din biologia lor. 
Cea mai interesantă problemă este aceia de a se ști care 

din cei doi oaspeţi e cel primitiv, cu alte cuvinte în cazul 
plasmodiului omul sau țânţarul e oaspetele primitiv ? Intr'o 
interpretare simplă, conduşi mai mult de consideraţiuni 
practice, noi zicem că omul e oaspetele definitiv al plas- 
modiului şi că țânțarul e oaspetele intermediar, fiindcă acesta 
transmite boala. In realitate, dat fiind că cele mai principale 
faze din reproducerea Plasmodiului se petrec în corpul ţân- 
țarului, şi pentru alte considerațiuni, înclinăm a consideră 
țințarul ca oaspetele definitiv, iar fazele ce se găsesc în 
sângele omului ar fi forme adaptate în mod secundar la 
viata sanguină. 

Rezolvirea tuturor acestor probleme precum şi cerce- 
tările anterioare vor fi şi au fost cu putință graţie nu- 
meroaselor metode technice de investigațiune şi în special 
perfecţionărei microscopului. Numai prin microscop am 
putut noi descoper! şi înlătură dușmanul culturilor de mă- 
tase, prin el ne-am dat socoteala de cauzele numeroaselor 
boale ce bântuiau omenirea. 

Acest instrument de fizică e menit încă să aducă mari 
progrese în viitorul ştiinţei şi al medicinei! 


A. Popovici Băznoşanu 
te 


DIN ALE STOMAHULUI 1) 


Curioasă mai este şi chimia stomahului ! Diferite feluri 
de experiențe au dovedit că în anumite condițiuni, ne 
putem lipsi de acest organ aşă de însemnat; de regulă. 
însă nu numai că nu ne este de prisos, dar încă, pe lângă 
că avem nevoe de el, mai suntem îndatoraţi al păstră în 
stare cât se poate de bună. In adevăr, printre sucurile 
cari se varsă în tubul digestiv două sunt mai principale: 
sucul gastric şi sucul pancreatic. Cel dintâiu conține pep- 


1) Din Max de Nansouty. Actualites scientifiques, 2e année. 

sină, care serveşte ca, să peptonizeze (un fel de prefacere 
chimică) substanţele zise proteice, iar prin prezenţă să 
cazeifice laptele. Cel de al doilea peptonizează şi el; pe 
deasupra însă mai zaharifică, saponifică şi disolvă diferite 
materii alimentare cari vin în contact cu el. Celelalte 
sucuri sunt accesorii. Saliva zabarifică puţină cantitate de 
materii făinoase, dar prea puţin, ea este folositoare mai 
mult avocaţilor. Fierea serveşte la absorbţiunea grăsimi- 
lor, dar nu preface chimiceşte alimentele, în schimb însă 
face pe unii oameni cam pestriţi la mate. 

Ca să mistuim bine, trebue sá îngrijim de producerea 
sucului gastric şi pancreatic, încurajând şi regulându-le 
secreţiunea, lucru nu tocmai uşor de făcut. 

Nu voiu încercă a analiză aici toate cercetările învă- 
ţaţilor, privitoare la această chestie, cercetări coprinse în 
atâtea, volume câte sar umple o bibliotecă, nu ca cea 
dela Alexandria bine înţeles; dar mă voiu mulţumi a arătă, 
câtevă, particularităţi destul de interesante şi între cari 
«prânzul închipuit». 

La om şi la animale, vederea alimentelor este de ajuns 
pentru ca să determine secreţiunea, sucului gastric, de 
unde şi proverbul «îi lasă gura apă». Animal sau om, din 
acest moment «mănâncă teoretic». lacă de bună seamă şi 
una din cauze, pentru care jurnaliştii iscusiţi publică prin 
gazetele lor menu-urile banchetelor oferite la recepții, 
inaugurări, ceremonii, jubileuri, etc. Nici Suveranii, nici 
diplomaţii strânși în costume ori uniforme strălucitoare, 
nu mănâncă mare lucru din lunga listă de bucate în- 
şiruite în menu-uri atrăgătoare. Este însă sigur că, miile 
de lectori cari citesc dările de seamă fac o «gustare teo- 
retică». Le lasă şi lor gura apă cetind lista, stomahul 
le secretă suc gastric, mănâncă din belşug putem zice, 
dar prin procuraţie. Şi să nu se crează că aceasta ar fi 
din lumea închipuirei, căci credincioşii câni cu care sa 
experimentat ne fac dovadă. 

S'au luat câni cărora li s'a făcut câte o fistulă gastrică, 

adică li s'a tăiat şi cusut esofagul în aşă chip încât 
cânii puteau mâncă în deajuns, fără însă ca, cevă să poată 
intră în stomah; mâncarea abiă mestecată eră şi dată 
afară. In aceste condițiuni stomahul produce liniștit sucul 
gastric trebuitor ca să prefacă ceace normal ar fi trebuit 
să treacă prin el. Şi aceasta este aşă de adevărat încât 
dacă după această masă teoretică introducem prin fistula 
gastrică aceiaşi cantitate de mâncare stomahul îşi re- 
înceşte secreţiunea, iar cânele care a mâncat de 2 ori, 
odată prin închipuite şi a doua, oară aevea, prezintă fără 
motiv hotărît simptomele unei indigestiuni determinată 
de un esces de hrană. 

Această constatare ştiinţifică ne explică de ce, uneori, 
numeroşi participanţi eşind de la cele mai modeste şi adeseori 
cele mai rele banchete (cele politice de regulă) au aerul de 
a se fi dedat la adevărate orgii gastronomice. De sigur 
că fiecare ar fi mâncat şi ar fi băut tot atât, poate însă 
cevă mai bine, la ei acasă; dar la banchet au tot cetit şi 
răscetit menu-ul cu felurile de mâncare botezate cu numiri 
alese, năstruşnice şi deseori neînțelese ; au privit îndelungat 
sticlele cu etichete sforăitoare dar amăgitoare, ceia ce i-a 
făcut să prânzescă cel puţin de 2 ori: pe închipuite şi 
aeveă, iar bietul stomah a făcut muncă îndoită — şi iacă 
de ce la sfârşitul banchetului es obosiţi. 

Invăţaţii specialişti în ale stomahului au constatat că ese- 
creţiunea psihică» se menţine cam la două ceasuri, pe când 
«masa închipuită» nu ţine decât câtevă minute. Ei au mai 
constatat că amintirea unei senzaţiuni gustative se poate chiar 
substitui senzaţiunei însăși. Ne poate opri doctorul ca să 
mâncăm sarmale; care doctor însă ar pute să ne interzică 
sarmalele «teoretice», psihice! Se poate uneori supără cineva 
că a stat prea mult la amasa teoretică». In adevăr, nervul 
pneumogastric care'şi întinde fibrele sale în păreţii stoma- 
hului, coprinde și fibre cardiace ; acestea, modificând ritmul 
inimei, influenţează asupra circulaţiei generale deci şi asupra 
circulaţiei pancreatice. Când între commeseni se întinde aşă 

zisa, «căldură comunicativă» (când se încing) atunci mistui- 
rea unui banchet de mai multe sute de tacâmuri este pentru 
stomahul participanţilor ca şi al asistenţilor o adevărată 
muncă. 

Ştiinţa, din fericire, mângâie pe toată lumea, căci câţi sunt; 
cei ce în vieaţa lor destul de scurtă nau nici o speranță 
că vor gustă vreodată vreo mâncare mai apelpisită, năs- 
cocită de cine ştie ce bucătar grozav, într'o ocaziune din 
cele mai solemne. 

Ei bine! secreţiunea, gastrică binevoitoare le va dă voie să 
vorbească în cunoştinţă de cauză de aceste minunăţii culi- 
nare. Le va fi de ajuns să cumpere un jurnal de 5 bani, să 
citească menu-ul şi să se gândească puţin, stomahul se va 
însărcină cu,restul. Și, la urma urmei, câte lucruri nu sunt 
pe pământ pe care nu le cunoaştem de cît din auzite ori din 
cetite şi cu toate acestea ne merge destul de bine. 


Victor Anastasiu 
Dac 


ORIGINA LIMANURILOR 


Tot litoralul nordic şi apusan al Mărei Negre precum şi 
întregul litoral al mărei de Azov sunt bordurate de o mul- 
time de golfuri, cari încă de pe timpurile lui Herodot sunt 
botezate cu numele de liman. Coloniile greceşti le-au dat 
acest nume din cauză cu o bună parte din ele au apă dulce, 
sunt adăpostite de vânturile puternice din stepa vecină, deci 
prezintă :bune porturi naturale (limen în greceşte înseamnă 
port). Dela Novorosiisc şi până la gura Dunărei nu găsim 
decât limane; dela, gura, Dunărei şi până la Constantinopol 
sunt înşirate o mulţime de golfuri, cari toate se aseamănă 
perfect cu limanurile; dar aceste golturi sunt mici şi în 
cea mai mare parte nici nau nume 1). 


1) Să enumărăm cele mai importante limanuri : 

Toate limanurile de obicei sunt lungi, înguste, adânci şi 
albiile lor seamănă perfect cu albiile văilor, fiind în totdea- 
una în prelungirea albiei rîului ce se varsă în liman. Ase- 
mănarea văei limanului cu valea rîului e atât din punct 
de vedere geologic, cât şi topografic, anume : 

La, limane ca şi la văile riurilor, stratele geologice din 
amândouă maluri sunt aceleaşi de o parte şi de alta, 
aflându-se și la aceleaşi înălțimi. Adâncimile mai mari ale 
limanului sunt dinspre malul drept ca și la rîuri; tot ca 
și la rîuri malul limanului e abrupt acolo, unde malul e 
concav către apă şi invers — malul e lin acolo, unde el este 
convex către apa limanului. Cevă mai mult: în totdeauna, 
depresiunea limanului nu e altceva, decât prelungirea văei 
acelei ape (pârîu sau rîu), care se varsă în liman; de aceea, 
adesea se întâmplă că trecerea dela apele rîului la acele 
ale limanului se face treptat şi câte odată aşă de pe ne- 
simţite, încât nici nu se poate preciză unde se termină 
apele rîului şi încep apele limanului; aşă sunt de exemplu 
limanurile “Bugului şi a Tiligulului, la cari geografii şi 
geologii ruşi încă n'au putut stabili punctele unde ele se 
încep, căci lărgimea, gradul de sărăţime şi iuţeala apei 


La marea de Azov: Kiziltaş, Ahtanizov şi Curgan, toate la gura 
râului Cuban; Beisuc, Utlinţc, Molocinii, Fisc şi Mius. 

La marea Neagră : 

In Crimea, : limanul Doncuslav, golful Sebastopol gi g. Evpatoria, 
golful Novorosiisc, limanurile lagoriic, al Niprului, al Bugului, Be- 
rezan, Tiligul, Hadjibei, Cuialnic, al Nistrului, Cuciurgan, Suhoi, 
Budachi, Alibei (cu Burnas), Şahan şi Cunduc, toate acestea (afară 
de primul) sunt dela Percop până la braţul Chilia al Dunărei; la 
nord de Dunăre avem: Kitai, Ialpuh (cu Cogurlui), Caitabuh şi Ca- 
hul; în România sunt lacurile: Brateş, Razelm, Taşaval, Techir- 
Ghiol, Cargalic şi Mangalia ; In Bulgaria: Devno, Atanasco, Vaia- 
chioi şi Acrianu. 

Chiar şi la marea de Marmara sunt câteva ape, ce se aseamănă 
perfect cu limanurile; astfel sunt: lacul Diorcos, situat la N-V de 
Constantinopol, Cornul de Aur, Chiuciuc-Cemedje şi Beiuc-Cemedje. 

Şi albia Dunărei a fost cândva liman dar despre aceasta mai 
la vale. 

nu dau nici o indicație. Despre limanul Bugului unii spun 
că el sar începe pe la oraşul Voznesensc, de oarece acolo 
dejà se constată că apa rîului e mult domolită şi puţin 
mai bogată în săruri; alţii însă pun începutul limanului 
mult mai la sud, chiar la oraşul Nicolaev (deci la 120 klm. 
spre sud de Voznesensc), unde în liman se varsă rîul Ingul 
căci apele la Nicolaev sunt cu totul domolite, aproape nu 
mai curg de loc şi au un grad de sărățime destul de apro- 
piat de acel al apelor mărei. 

Dar dacă geologia şi topografia ne arată că albia lima- 
nului e săpată de apele acelui rîu, care se varsă în liman, 
apa limanurilor din contra ne arată că limanurile se da- 
toresc apelor mărei, căci apa limanurilor e sărată, e apa 
mărei cu flora şi fauna ei. În unele cazuri însă apa, lima- 
nului e îndulcită mai mult sau mai puțin, dar aceasta are 
Joc numai atunci, când rîul varsă în liman cantităţi mari 
de apă dulce; aşă e cazul limanului Niprului. In alte ca- 
zuri apa limanului e mai sărată ca apa mărei ; aceasta, are 
loc atunci, când limanul primeşte puţină apă dulce, e se- 
parat de mare, astfel încât el uscându-se mereu, apele lui 
devin tot mai concentrate în săruri. 

O altă proprietate curioasă a limanurilor este că ele 
aproape în totdeauna sunt separate de mare prin nişte di- 
guri lungi, înguste şi joase, alcătuite din nisip, scoici şi 
miîl. Nişte deschideri inguste întreţin comunicația apelor 
limanului cu acele ale mărei. 

Care e origina limanurilor ? 

Geologul Socolov după cercetări îndelungate şi foarte 
amănunțite a dat următoarea frumoasă explicaţie: 

Pe la sfârşitul epocei terțiare sudul Rusiei și al Româ- 
niei eră acoperit cu apele mărei Pontice, care ocupând 
locul actualei mări Negre, se întindeă la Nord până pe la 
latitudinea 48%, având apele sale cu 70—100 metri dea- 
supra nivelului actual al Mărei Negre. Apele acestei mări 
au început apoi să se retragă, de o parte din cauza climei 
foarte uscate, şi de altă parte din cauza prăbuşirei fun- 

dului mărei dinspre Asia Mică şi Caucazia. Această retra- 
tragere a mărei a mers până acolo, încât nivelul apelor 
s'a, coborit cu 50 metri cel puţin sub nivelul actualei Mări 
Negre. Riurile, cari atunci curgeau în acel rest al mărei 
Pontice şi cari au rămas aceleaşi până în ziua de azi 
(deci Nistru, Nipru, Donul, eto.), au trebuit să-şi sape al- 
biele lor mult mai adânc, spre a-şi regulă cursul lor 
în raport cu nivelul scăzut al mărei. La această epocă te- 
ritoriul Rusiei şi al României se întindeă mult mai de- 
parte spre sud. 

Pe la începutul erei cuaternare clima Europei a devenit 
foarte rece şi umedă, o parte a Rusiei, Caucazul şi Car- 
pații sau acoperit cu pânză groasă de ghețari; restul Ru- 
siei şi România s'au acoperit cu o mulţime de lacuri în- 
tinse cu ape dulci; toate acestea au avut efect că apele 
rîurilor s'au umflat foarte mult, înzecindu-se şi însutindu-şe 
în cantitate. Apoi, în epoca cuaternară (anume prin epoca 
2-a interplacială), a avut loc legarea mărei cu Marea Me- 
diterană prin strîmtorile Bosfor şi Dardanalele şi apele 
Mediţeranei au început să se verse în Marea, Neagră (cum 
îi zicem noi azi). Cevă mai înainte se formase Portile de 
Fier şi apele lacului Panonic, ce acopereă Ungaria actuală» 
sau vărsat prin Dunăre tot în Marea Neagră. In acelaş 
timp nivelul mărei Caspice se ridicase într'atât, încât apele 
ei au început să se verse prin depresiunea Manici în ma- 
rea, de Azov şi respectiv în Marea Neagră. Clima fiind rece 
apele mărei se evaporau slab. Aceste 5 cauze, adică des- 
chiderea, Dardanalelor, Porţilor de Fier, umflarea rîurilor, 
revărsarea, apelor mărei Caspice şi scăderea evaporaţiunei 
au determinat umfarea mărei, a cărei nivela început 
să se ridice şi apa mărei ajungând la nivelul actualul al 
mărei Negre a acoperit o parte a uscatului şi prin văile 
rîurilor a intrat mai departe în continent, formând golfuri 
lungi şi înguste (după cum sunt şi văile rîurilor), pe cari 
noi azi le numim limane. 

După formațiunea lor, limanurile au suferit mai multe 
transformări. 

In primul loc nămolul, ce se aducea fiecare an de rîu 
a astupat o bună parte din liman dela partea lui superioară, 
formându-se astfel lunci întinse şi mlăștinoase. Astfel rîul 
Don a umplut cu nămol aproape întregul său liman, din 
care n'a rămas decât golful Taganrogului. Nipru a umplut 
limanul său pe o distanță de mai bine de 190 km. Nistrul 
asemenea, şi-a micşorat limanul său de 3 ori, reducându-l 
la limitele de azi. Dar cea mai puternică acţiune în această 
direcţie a arătat-o Dunărea; limanul ei (estuarul) mergeă, 
până departe în sus de Cernavodă și cantităţile colosale 
de nămol, ce se aduc de Dunărea şi afluenții ei, repede lau 
umplut nu numai pe el, dar şi golful în care se vărsă în- 
nainte Dunărea; din acest golf azi n'a rămas decât întinsul 
lac Razelm; iar din liman n'a rămas decât lacul Brateş 
şi câtevă lacuri sărate din câmpia română; aceste lacuri 
au fost întâi dulci, dar pe urmă an devenit sărate din cauza 
sărățimei solului dinprejur. Ca rămăşiţă a acestui liman al 
Dunărei mai avem şi adânca vale Carasu dela, Cernavodă ; 
în această vale nu se scurge nici o apă, şi nămolul nu este 
adus decât de apele de primăvară şi de ploi; de aceea ea 
până acuma încă nu s'a astupat cu nămol şi prezintă un 
lac lung şi adânc, pe care circulau nu de mult chiar vapoare. 

O altă schimbare suferită de limanuri dela formarea lor 
şi până în vremea de azi a fost separaţiunea lor de restul 
mărei prin bancuri de nisip şi scoici. Marea are o acţiune 
distrugătoare asupra malurilor sale, mai ales când ele sunt 
moi, sfărămicioase ; distrugerea, malului se face astfel ca el 
să se alinieze ; nisipul, rezultat din distrugere, este acumulat 
de valuri la deschiderile golfurilor (deci şi a limanurilor), 
formându-se astfel diguri, cari separă golfurile de restul 
mărei, continuându-se în acest mod acţiunea alinierei ma- 
lului mărei. 

In acest mod au fost separate cu totul sau partial 
aproape toate limanurile Mărei Negre; aşă sa întâmplat 
cu lacurile din sudul Basarabiei şi cu lacul Brateș, cari 
toate au fost separate prin bancuri de nisip de golful Du- 

nărei (adică de acel golf, care eră în locul deltei Dunărei 
de azi), înainte ca acesta să se fi umplut cu nămol; aşă 
sa întâmplat şi cu lacul Razelm, cu limanul Nistrului etc. 
Fiind formate întâi numai de nisipul mărei, bancurile 
acestea de separaţiune sau mărit mereu prin nisipul şi 
praful adus de vânt, precum și prin nămolul adus de rîu. 

Separaţiunea, limanurilor e un fapt, care se dovedeşte 
chiar istoriceşte. Astfel limanurile Hadjibei şi Cuialnic 
(de lângă Odesa) au fost cu totul izolate în secolul XIII. 
Limanul Tiligul a fost închis cu totul în anul 1823 şi azi 
digul, ce-l separă de mare are 3 klm. lăţime. In limanul 
Hadjyibei azi se găsesc ancore cu 4 labe şi de 600 kgr. 
greutate. 

Acţiunea, de aliniere a valurilor mărei asupra, litora- 
lului ei se vede uşor, uitându-ne la harta Mărei Negre, a 
cărei mal prezintă nişte curburi aproape geometrice, mai 
ales în partea nord-vestică. Vedem cum malul basarabean 
înainte fusese foarte întortochiat şi acuma, în urma for- 
mărei digurilor de nisip, ce au separat limanurile de restul 
mărei, a devenit aproape o linie dreaptă. 

O a treia schimbare ce au suferit-o limanurile este 
schimbarea gradului de sărățime a apei şi ca consecință 
modificarea faunei şi florei limanului. 

Când în liman se varsă multă apă dulce, cum e limanul 
Niprului şi Nistrului, atunci apa se îndulceşte, iar flora 
şi fauna se schimbă apropiindu-se tot mai mult de flora 
şi fauna lacurilor cu ape dulci. Când în liman se varsă 
puţine ape dulci şi comunicația cu marea încă nu este în- 
treruptă, atunci apa limanului rămâne aceeaș ca şi a Mării 
Negre; în aceste limane găsim flora şi fauna mării; astfel 
sunt limanurile din Basarabia, dintre Vâlcov şi Acherman. 
Când însă în liman se varsă puţină apă de către rîuri şi 
comunicaţia cu marea este întreruptă, cu desăvârşire, atunci 
limanul se usucă din an în an; apa lui devine tot mai 
sărată şi se întâmplă că adesea limanul se transformă în 
sărătură. Aşă sunt limanurile Hadjibei şi Cuialnic de lângă 

Odesa, cari sau uscat într'atât încât nivelul lor este cu 
6 metri sub nivelul mărei Negre; aşă este limanul Tuzla 
(de lângă Oceacov), care s'a uscat aproape complect. Totuşi 
limanul Hadjibei încă are o adâncime de 13 metri, iar li- 
manul Cuialnic, de 9 metri. 

O soartă analoagă vor avea, probabil, şi lacurile sărate 
din Dobrogea, ca lacul Mangalia, Techir-Ghiol, Tesaval 
şi altele, dacă ele nu vor fi unite artificial prin canaluri cu 
Marea Neagră. 

T. Porucic 


NOTIŢE 


O clooitoare de ouă uriaşă a fost construită de curând în 
ținutul New-York. Ea are o lungime de 30m.60 şi o înălțime gi 
lărgime de 1,20 m. E împărţită în 200 cutiuţe, în care intră câte 75 
ouă. E încălzită cu nişte ţevi prin care curge un licid încălzit. Tem- 
peratura e ţinută, fireşte, totdeauna aceeaş. Această maşină poate 
cloci cât o mie de cloşti sau cât o singură cloşcă timp de 10 ani. 
(La Nature, 6 Aprilie 1907). 


* 
. * 


Consumarea cărnei de cal şi de câine în Germania. 
Această consumare creşte din an în an. In 1904, numărul cailor de 
tot felul tăiaţi în abator a fost de 120.000, iar în 1905 de 180.000. 
Carnea de cal e căutată mai mult în nordul Germaniei şi cu deose- 
bire în Mecklemburg, Anhalt gi Lubeck. Carnea de câine e căutată 
mai cu seamă în Saxonia, Prusia şi Bavaria. Numărul câinilor tăiaţi 
în 1904 a fost de 7000, iar în 1905 de 9000. (Revue Scientifique, 16 
Martie 1907, după Badische Landes Zeitung). 


* 
* * 


De unde se trage numele Canguru. In 1770 Cook, explorând 
Australia, întâlni pe un indigen cu un cangur în spinare şi îl în- 
trebă, ce nume are acest animal. Îndigenul, nedumerit de întrebare, 
îi răspunse can-gu-ru. Cook a luat aceste cuvinte drept numele 
animalului. Îndigenul răspunsese însă „nu te înţelegi. (Kölnische 
Zeitung, 30 Martie 1907, după o revistă din Australia). 


D-3 Ka 


annan ana ann 


Tip. GUTENBERG, Joseph Göbl, Bucuresci. 

URCAREA CERVINULUI 


Dintre toate culmile Alpilor elveţieni, necălcate încă de 
picior omenesc, Cervinul sau Malterhorn-ul eră acela, pe 
care Edouard Whymper dorea din toată inima, să-l urce. 
Această, urcare, adese ori încercată, de călăuzele şi turiștii 
cei mai îndrăsneți, nu reuşise nici odată. Urcarea prezentă, 
ce e drept, greutăţi aproape de neînvins. Numai la a opta 
încercare Whymper a avut mulţumirea de a isbuti; el a 
plătit de altfel scump de tot această isbândă. Cea mai bună 
călăuză, a Alpilor şi trei dintre tovaraşii lui Whymper au 
căzut, la coborit, pe ghețarul Cervinului, dela o înălțime 
de 1000 metri. 

Cervinul este, fără îndoială, muntele cel mai extraordinar 
din culmile Alpilor, şi poate din lumea, întreagă. Acest 
uriaş obelisc de pietre se ridică până la o înălţime de 4402 
metri, la extremitatea apusană a văei Zermalt, între pu- 
ternicul lanţ al muntelui Roza, la răsărit, Dent d'Hérens 
(4180 metri) şi Téte Blanche (3750 metri), la apus, şi Dent 
Blanche (4364 metri), la miază noapte. El domină, aproape 
drept în jos, dela 1600—1700 metri, ghețarii care îi fn- 
conjoară poalele. 

In 1858, călăuzele şi vânătorii din Val Tournanche au 
încercat urcarea şi au ajuns până la coş, aşezat la o înăl- 
țime de 3860 metri, In 1860, turiștii din Liverpool, fără 
călăuze, au fost nevoiţi să dea înapoi din pricina unui ura- 
gan. Tyndall însuş a trebuit să se oprească la; 100 metri 
deasupra, coşului. Incercările au continuat în 1861 şi 1862. 
Un englez îndrăsneț; de Leeds a încercat pe timp de iarnă 
urcarea, Cervinului, dar tot fără isbândă. In urmă a venit 
și Whymper; cu tot ajutorul unor călăuze încercate şi a 
pregătirilor celor mai amănunțite, n'a isbutit nici el, de trei 
ori de-a rândul, să se urce mai sus de vestitul coş. Atuncea 
sa întors la Breuil, de unde plecase, învins dar nu des- 
nădăjduit. 


Natura No. 10. Anul IL 13 

«De trei ori, povesteşte Whymper în Escalades dans les 
Alpes; Tour du Monde, 1882, încercasem să urc acest 
munte şi de trei ori am păţit ruşinea să nu ajung până sus. 
Şi nici măcar cu un metru nu putui trece peste hotarul 
atins de înaintaşii mei. Până la o înălţime de 4000 metri 
nu erau de altfel greutăţi neobişnuite; urcarea putea, fi 
socotită ca o partidă de plăcere. Mai rămâneau numai 500 
metri de urcat; nici un picior omenesc însă nu se încu- 
metase vreodată să-i calce ; tocmai bucata aceasta de drum 
aveă, piedicele cele mai mari. Un om singur nici nu puteă, 
visă să ajungă până la vârf. Pentru a trece unele locuri 
grele trebuiau să fie cel puţin trei inşi; Carrel ziceă patru. 
Dar, unde să găseşti aceste două sau trei călăuze trebuin- 
cioase? Cea mai mare greutate nu eră muntele, ci lipsă 
de oameni». 

Whymper nu găsise de o cam dată la Zermatt tovarăşii 
de care aveă nevoie. El se hotărî, aşteptâna o împrejurare 
prielnică, să găsească drumul de suit muntele atât de greu 
de urcat. Singur, după ce petrecuse o noapte pe munte, 
puti să se urce până la piciorul lui «la Grande Tour», cel 
mai înalt loc caro a fost atins până la el. 

«La Grande Tour» este, povesteşte el, una din curiozi- 
tăţile muntelui Cervin. El are înfăţişarea, unui turn con- 
struit la colțurile unei cetăţi. Văzut dela gâtul Sfântul 
Theodule, el pare a fi un zid neînsemnat; cu cât te aproprii 
însă de el cu atâta capătă o importanţă mai mare și când 
ai ajuns la poalele lui, atunci ascunde cu totul părțile de 
sus ale muntelui. Am găsit pentru cort un loc potrivit care, 
deși eră mai puţin adăpostit decât a doua platformă, erà 
în schimb mai înalt cu 100 metri». 

După o expediţie curioasă la spatele lui Grande Tour, 
Whymper recunoscând că urcarea eră cu neputinţă, hotărî 
să se scoboare, încredinţat fiind că el ajunsese fără nici un 
ajutor la o înălțime neatinsă încă de predecesorii săi. «Bu- 
curia mea, zice el, eră puţin cam timpurie». 

«Trecusem Gâiul Leului, spune Whymper, şi la 50 metri 
mai jos m'aş fi găsit pe Grand-Escalier care se poate co- 
borî în fugă. Dar, ajuns la colţul marilor stânci prăpăs- 
tioase ale lui Zele du Lion, mergând dealungul zăpezii 
care se reazemă pe el, băgai de seamă că treptele, pe care 
le făcusem ca să mă urc, se topise cu totul de căldura 
celor două zile de mai înainte. Stâncile erau tocmai în acel 
punct de neumblat; trebuiă neapărat să-mi fac alte trepte. 
Zăpada eră prea tare ca să-mi pot deschide drum, iar aproape 
de unghiul în care mă găseam eră numai ghiaţă. Șase trepte 
îmi erau de ajuns ca să ajung până la stânci. Ţinându-mă, 
cu mâna dreaptă de stâncă, săpai zăpada cu vârful băţului 
până ce izbutii să-mi fac o treaptă sigură. Atunci, mă re- 
zemai de colt, ca să fac acelaş lucru şi de cealaltă parte. 
Totul mergeă bine, până când, încercând să ocolesc acest 
colţ, (n'aș puteă spune cum s'a întâmplat) am alunecat şi am 
căzut în prăpastie. Povârnișul, foarte repede în acest loc, 
formă marginea de sus a unui coridor care se coboră 
între doi păreţi mici către ghețarul Leului ce se zăreă 
la o adâncime de 300 metri. Acest coridor îngustându-se 
din ce în ce se sfârșiă printr'o limbă de zăpadă, strânsă 
între două ziduri de stânci ; iar acestea din urmă duceau 
la gura unei prăpăstii căscate între marginea sa de jos 
şi între ghețar. Inchipuiască-şi cinevă o pâlnie tăiată în 
două dealungul, cu vârful în jos şi cu partea scobită în 
sus, şi işi va face ușor o idee exactă de locul în care 
erà să-mi pierd echilibrul. 

Greutatea, sacului meu de drum mă târî în jos şi căzui 
mai întâi pe câtevă stânci ce erau la depărtare de trei 
sau patru metri dedesupt, Trecând mai jos de coamă, 
alunecaiu în coridor cu capul în jos; băţul îmi scăpă din 
mână şi mă rostogolii, căzând când pe ghiaţă când pe 
stânci, isbindu-mă cu capul de vreo patru-cinci ori cu 
cea mai mare putere. Într'o ultimă căzătură sării 15—18 
metri dela o parte la cealaltă a coridorului. Din noro- 
cire mă isbii de o stâncă de care se agăţară hainele şi 


www.dacoromanica.ro 


292 NATURA 


căzui pe spate în zăpadă, crezând că sa sfârşit cu că- 
derea mea. Din fericire, capul eră întors înspre partea, 
cea bună. M'am agăţat atunci cu încleștări furioase de 
colțurile stâncii şi mă oprii astfel la gura prăpăstiei. 
Băţul, pălăria şi vălul îmi trecură pe deasupra atingân- 
du-mă ușor şi pieriră în prăpastie. Când auzii spărgându-se 
rupturile de stânci cu sgomot pe ghețar înțelesei grozăvia, 
primejdiei din care scăpasem ca prin minune. Intr'adevăr, 
străbătusem aproape 60 metri în 7—8 căzături. Incă trei 
metri şi aş fi căzut pe ghețar, făcând o săritură uriașă 
de 250 metri. 

Situaţiunea, eră, destul de îngrijitoare. Sângele îmi curgea, 
prin mai mult de 20 răni. Nu mă puteam deslipi nici 
măcar o clipă de stânca de care mă agățasem. Rănile 
cele mai primejdioase erau la cap; în zadar mă încercam 
să le închid cu o mână, în vreme ce cu cealaltă mă agătam 
de stâncă. Toate silințele mele fură zadarnice; la fiecare 
bătae a pulsului sângele curgea şiroae care mă orbiau. 
In sfârşit, am desfăcut cu o isbitură de picior un bolovan 
de zăpadă pe care îl puseiu pe cap ca un fel de blasture; 
idoia a fost nimerită deoarece sângele începu a curge din 
ce în ce mai puţin. Incepui îndată să mă urc şi am ajuns 
la timp într'un loc mai sigur, unde am leşinat. 

Soarele apuneă când îmi venii în fire, se înoptase dea- 
binele, şi eu nu scoborâsem încă «le Grand-kEscalier». 
Mulțumită însă norocului şi chibzuinţei mele mă coborii 
la Breuil, adică cu 1700 metri mai jos, fără să alunece 
sau să mă rătăcesc vreo dată». 


* 
+ * 


Călătorul nostru suferise această înspăimântătoare cădere 
la 19 Iulie ; la 23 porni din nou la drum, cu trei tovarăşi, 
hotărît să se răsbune. Furtuna, îl sili însă să deă din nou 
înapoi; şi tot aşă nau isbutit şi alte trei încercări din 
1862, 1863 şi 1865. Avalanșşele de piatră şi furtunile gro- 
zave îi năpădiseră şi eră cât pe aci să-i şi sdrobească.- 

Tn sfârşit, la 13 Iulie 1865, turistul neînvins, însoţit de 
călăuzele Michel Croz şi Taugwalder cu cei doui fii ai 
săi, de compatrioții săi, lord Francis Douglas, Hadow şi 
Hudson, plecă dela Zermatt, pe un timp minunat şi fără 
nori, în vreme ce un inginer italian de mine, Giordano, 
cu călăuzele dela Val-Tournanche, încercau aceeaş urcare 
pe un alt drum. Călătorii petrecură noaptea pe munte sub 
cort şi nici o întâmplare n'a turburat ziua dintâi. A doua, 
zi, la 14 Iulie, în zori de zi, pe un timp strălucit, porniră 
la drum, urcându-se nu fără greutate la o înălţime de 
4270 metri. 
+ 
* * 

«Ajunsesem atunci, povesteşte Whymper, la poalele acelci 
părți a Cervinului, care, văzut dela Riffelberg sau dela 
Zermatt, pare cu desăvârşire drept, dominând valea. Ne-a 
fost deci cu neputinţă să ne urmăm drumul pe povârnişul 
despre răsărit. Am fost siliți să urcăm câtva timp dea- 
lungul zăpezii, coama care se coboară spre Zermatt, şi în 
urmă ne îndreptarăm spre dreapta, adică spre povârnișul 
de miază-noapte al muntelui. Atunci făcurăm o schimbare 
în ordinea călătoriei. Croz se puse în capul coloanei, eu 
îl urmam, Hudson veneă al treilea, iar Hadow şi bătrânul 
Petru, formau arier-garda. Pe măsură ce greutăţile creșteau, 
trebuiă că luăm și noi cele mai mari îngrijiri. In unele 
părţi abiă eră loc de pus piciorul; acolo trebuiau puși 
desigur, în fruntea coloanei, aceia cari aveau piciorul mai 
sigur. Povârnişul întreg nu întreceă 40 grade. Zăpada în- 
grămădindu-se, umpluse crăpăturile stâncilor. Rarele cră- 
pături cari eşiau din zăpadă erau acoperite de o pieliţă 
subţire de ghiaţă, făcută din zăpada care se topise şi în- 
ghetase repede. Pentru un muntean deprins, acest drum 
nu eră de fel primejdios. De mai multe ori, Croz îmi în- 
tinse mâna ca să mă ajute să trec un loc mai greu. La 
rându-mi, întorcându-mă, dam mână de ajutor lui Hudson; 
el nu primeă însă nici odată, zicând că erà degeaba. 

Această singură parte întradevăr grea a urcuşului eră 
de mică întindere. Mai întâiu o trecurăm în mod aproape 
orizontal, pe o lungime de 120 metri, apoi uroarăm drept 
spre vârf aproape 20 metri, iar la urmă a trebuit să ne 
întoarcem pe creasta care coboară spre Zermatt. Un lung 
şi greu ocol, pe care a trebuit să-l facem spre a ocoli o 
limbă de stâncă, ne readuse iarăş pe zăpadă. Ajunşi aci, 
orce îndoială dispări. Incă 60 metri pe o zăpadă uşor 
de urcat, şi Cervinul eră al nostru ! 

Să ne amintim un moment de Italienii .cari plecaseră, 
dela Breuil la 17 Iulie. Patru zile trecuseră dela plecarea 
lor şi ne îngrijeă ca nu cumva, să-i vedem pe ei ajunşi 
întâiu pe vârf. In tot timpul urcării, vorbirăm necontenit 
despre ei şi de mai multe ori ni se păreă că auzim chiar 
strigăte şi că vedeam oameni pe vârful muntelui. Grija 
noastră creșteă pe măsură ce ne urcam. Dar dacă am 
fost întrecuţi în ultimul moment! Repeziciunea, povârnişului 
micşorându-se, am putut să lăsăm la oparte funia. Croz 
şi cu mine ne repezirăm îndată înainte făcând cot la cot 
o cursă nebunească care se slârşi edead-head» 1). 

La, ora, 1,40 după amiază, lumea eră la picioarele noastre, 
neînvinsul Cervin eră cucerit! Ura! Nici o urmă de pi- 
cior nu se vedeă pe zăpadă. Prietenii mei, ajungându-ne 
din urmă, ne-am întors în partea de miază-noapte a coa- 
mei. Croz luă atunci în mână băţul cortului și îl înfipse 
în zăpadă în vârful cel mai înalt. «Bine, ziserăm noi, iată 
băţul, dar unde este steagul?» alată-l, răspunse el, sco- 
țându-şi haina pe care o agăţă de băț». Erà un biet steag 
neînsemnat şi nici o adiere de vânt nu-l făceă să fâlfâie. 
Totuşi, el a fost văzut de pretutindeni, de jur împrejur, 
dela Zermatt, dela Riffel, dela Val- Tuurnanche. Ne întoar- 
serăm la extremitatea de miază-noapte a vârfului ca, să 
ridicăm o mică piramidă de piatră şi în urmă privirăm 
minunata priveliște ce se desfăşură înaintea, ochilor noştri. 


1) Expresie de curse care înseamnă ajunşi în acelaş timp. 

Erà una dintre acele zile senine şi liniștite care vestesc 
de obiceiu timpul rău. Atmosfera foarte liniștită nu eră 
turburată de nici un nor, de nici un abur. Munţii care 
erau la 50, ce zic? la 1000 mile de noi, se vedeau așă 
de limpede încât am fi crezut că-i ținem în mână. Toate 
amănunţimile lor, vârfurile ascuţite, povârnişurile repezi, 
zăpezile nepătate, ghețarii strălucitori, se desfăşurau sub 
ochii noştri fără nici un cusur. Stâncile, ale căror forme 
ne erau cunoscute, ne aminteau fericitele noastre călătorii 
din anii trecuţi. Nici unul din marile vârfuri ale Alpilor 
nu erà ascuns 1), Îl văd şi azi, tot aşă de limpede ca în 
această oră solemnă, pe acest brâu mare de culmi uriaşe 
ce dominează lanţurile şi masivurile care-i slujesc de te- 
melie. Revăd mai întâiu la Dent Blanche cu marele său 
vârf alb; apoi: Gabelhorn, Rothhorn cu vârful ascuţit 
Weisshorn cel fără seamăn pe lume, Mischabelhoerner ce 
seamănă cu turnuri uriaşe pe care se reazimă Allalinhorn, 
Strahihorn şi Rimpfischhorn ; apoi muntele Roza cu nume- 
roasele-i vârfuri, Lyskamm şi Breilhorn. La spate se înalță, 
minunatul grup al Oberlaudului Bernez dominat de Fin- 
sleraarhorn ; apoi vin grupurile Simplonului şi ale lui St. 
Gothard ; Disgrazia şi Ortener. La miază-zi privirile noastre 
ajung dincolo de Chiavasso până în câmpia Piemontului. 
Viso, depărtat la o sută de mile, pare foarte aproape de 
noi, iar la 130 mile depărtare se văd Alpii marilimi, ne- 
acoperiţi de nici o ceaţă. Printre vârfuri se deosibeşte mai 
întâi prima mea slăbiciune, Pelvoux, pe urmă Ecrins și 
Meige; grupurile Alpilor Graiennes ; în sfârşit, la apus se 
înalță, strălucitor de lumină aurită, regele Alpilor, măreţul 
Mont- Blanc. Sub noi, la 1300 metri, se întind câmpiile verzi 
ale Zermattului, presărate cu căsuțe, din care se ridică 
încet limbi de fum albăstrui. De cealaltă parte, la o adân- 
cime de 2500 metri, se arată păşunile Breuil-ui. Mai văd 


1) Foarte rar se întâmplă ca jumătate din această panoramă de 


la miază noapte să nu fie ascunsă de nori. Ar puteă cineva să se 
urce de o sută de ori şi tot să n'aibă parte de vederea generală, 

încă păduri dese şi triste, livezi vesele şi răcoritoare, cas- 
cade furioase, lacuri liniştite, pământuri roditoare şi singu- 
rătăţi sălbatice, câmpii încălzite de soare şi podişuri înghe- 
tate. Formele cele mai prăpăstioase și cele mai plăcute, 
stânci ascuţite şi repezi, povârnişuri puţin înclinate, munţi 
de piatră sau de zăpadă, unii întunecaţi, alţii solemni sau 
foarte strălucitori de lumină, împodobiţi cu ziduri înalte, 
turnuri de clopotniţă, în formă de piramide sau domuri, 
conuri sau ace, întocmai ca săgețile îndrăzneţe ale cate- 
dralelor gotice! Toate combinările de linii care pot există, 
în lume şi toate contrasturile pe care imaginaţia omenească 
şi le poate închipui!» 


* 
% % 


După un ceas petrecut pe vârful Cervinului, călătorii se 
cobortră luând cele mai mari măsuri. Croz în frunte, toţi 
legaţi de aceiaş fringhie. La cotitura unei stânci, Hadow 
care mergea al doilea făcu deodată un pas greşit, căzù 
peste Croz şi-l resturnă. 

Auzii atunci pe Croz strigând şi aproape în acelaş mo- 
ment îi văzui pe amândoi alunecând cu o repeziciune îngro- 
zitoare ; o clipă numai şi Hudson fu tărît după ei împreună 
cu lord Douglas. Aceasta se petreci cu iuţeala fulgerului. 
De abia bătrânul Petru şi cu mine auzirăm ţipătul şi ne 
agățarăm cu toate puterile noastre de stâncă; fringhia 
întinsă fără veste ne sgudui straşnic. Ne ţinurăm bine; 
din nenorocire însă ea se rupse la, jumătatea distanţei dintre 
Taugwalder şi lord Francis Douglas. În timp de câteva 
secunde văzurăm pe nenorociţii noştri tovarăşi alunecând 
pe spate cu o iuţeală ameţitoare, cu mâinile întinse spre 
a-şi scăpă vieaţa, agățându-se de vreun colţ de stâncă. Ei 
pieriră unul câte unul din ochii noştri fără ca să fi primit 
cea mai mică rană; căzură din prăpastie în prăpastie, până 
ce ajunseră pe ghețarul Cervinului, la 1200 metri dede- 
subtul nostru. Din clipa în care fringhia s'a rupt, noi nu-i 
mai puturăm ajută întru nimic. 

Așă, pieriră nenorociţii noştri tovarăşi ! Am rămas înmăr- 
muriţi mai bine de o jumătate de ceas, fiindu-ne frică şi 
să respirăm. Cele două călăuze încremenite de spaimă 
plângeau ca nişte copii şi tremurau aşă de tare încât eram 
ameninţaţi la, fiecare minut să avem şi noi soarta priete- 
nilor noştri. Bătrânul îşi veni în fire şi se aproprie de o 
stâncă de care putu să lege o fringhie; călăuza cea tânără 
se hotărt atunci să se coboare şi ea şi ne găsirăm astfel 
reuniți câte-şi trei. Am cerut atunci fringhia care se rupse 
şi băgai de seamă cu adârcă uimire, ce zic? cu spaimă, 
că această blestemată fringhie eră cea mai slabă din câte- 
și trele. Ea n'ar fi trebuit să fie nici odată întrebuințată 
la serviciul pe care l-a făcut; nici nu fusese, de altfel, 
adusă pentru acest scop In timpul celor două ceasuri care 
urmară am crezut la fiecare clipă că-mi dau sufletul. Nu 
numai că Taugwalder-ii, cari îşi pierduseră cu desăvârşire 
cumpătul, nu erau în stare să-mi deă cel mai mic ajutor, dar 
mă mai temeam să nu-i văd alunecând la fiecare pas. Am 
sfârșit cu ceia ce trebuiă să facem dela începutul cobo- 
rîrii, adică să legăm firinghia de stâncile cele mai puternice 
spre a ne înlesni drumul; câteva din aceste fringhii fură 
tăiate şi aruncate. Am rămas cu toate acestea, legaţi unul de 
altul. Călăuzele îngrozite nu îndrăsneau să înainteze nici 
cu aceste măsuri de pază. Bătrânul Petru se întoarse către 
mine, în mai multe rânduri, repeţindu-mi cu spaimă, cu faţa, 
galbenă ca ceara şi cu trupul tremurând: «Nu mai pot». 

te Pe la ceasurile şease seara am dat de zăpadă pe 
coasta, care coboară spre Zermatt; de aici încolo eram 
scăpaţi de orişice pericol. In zadar căutarăm să dăm de 
urma, nenorociţilor noştri tovarăși. Aplecaţi peste coamă 
strigarăm cât puturăm de tare; nici o voce nu ne răs- 
punse. Incredinţându-ne, în sfârșit, că ei erau prea de- 
parte ca să poată auzi sau fi văzuţi, încetarăm cu zadar- 
nicele noastre căutări, Se înoptase. Timp de un ceas ne-am 
coborît pe întuneric. La 9!/, am dat peste un fel de adă- 
post. Acolo am petrecut şease ceasuri cumplite pe o les- 

pede atât, de îngustă încât abiă puteam să stăm trei unul 
lângă altul. Cum se lumină de ziuă o pornirăm din nou 
la drum, coborindu-ne dealungul coastei Hornli spre vila, 
din Buhl, şi de acolo la Zermatt». 


x 
* * 


Două zeci de oameni au fost trimeşi în urmă ca să 
caute cadavrele şi să le aducă la Zermatt. Ei întruntară 
cele mai mari primejdii în îndeplinirea acestei triste da- 
torii. Rămăşiţele lui Hudson, Hadow şi Croz fură îngropate 
în biserica din Zermali. A fost cu neputinţă să se găsească, 
vreo urmă din trupul lui Douglas; e fără îndoială că el 
.s'a agăţat de vre-o stâncă în căderea lui înspăimântătoare. 

Două zile după urcarea lui Whymper, călăuzele Carrel 
şi Bich din Val-Tournanche urcară şi ei |a rândul lor 
Cervinul pe coasta cealaltă. De atunci, urcarea uriaşșului 
se face uşor, de zeci de ori pe an, şi chiar şi de femei. 


> 
w 
ZI 


ISTORICUL CĂILOR FERATE ÎN ROMÂNIA 1) 


(Urmare) 


U. 


Lipsa de prestigiu și de credit al noului Stat al Princi- 
patelor Unite Române se resimțea vădit. Mersul şovăitor 
al trebilor din năuntru, nestatornicia, vremea turbure a 
domniei lui Cuza, caracterizată prin desele schimbări de 
minister, aduceau o stare de lucruri neprielnică marilor 
întreprinderi de “onstrucţiuni de cale ferată. 

Din lipsa complectă de personal technic, Statul nu putea 
face studiile trebuincioase pentru evaluarea costului unci 
linii, aşă încât cheltuiala pe km. se fixă prin analogie după 
preţul mijlociu al feluritelor linii construite în Europa. 


1) Vezi Natura, Anul II, No. 9. 

Din această pricină pe de oparte, cârmuitorii țărei — şi aşă 
nedeajuns pregătiți pentru înaltele lor demnități — n'aveau 
de cine fi luminaţi în această împrejurare, iar pe de altă 
parte solicitatorii de concesii, în necunoştinţă complectă de 
situația topografică a ţărei, jucau un fel de joc la noroc 
— cum se exprimă Ion Brălianu — cu aceste întreprinderi. 
Împrejurările din afară încă nu erau prielnice: pe când 
Auslria voia, să ne silească a adoptă ca punct de legătură 
a liniei muntene Turnu- Roşu, fiindcă pe de o parte dăduse 
concesia, liniei Arad-Sibiu, iar pe de alta fiindcă voia să, 
asigure societăţii austriace de navigaţiune pe Dunăre un 
trafic de mărturi şi călători cât mai mare, interesele ţărei 
reclamau ca punct de legătură Orşova al liniei noastre 
principale, care trecând prin: Turnu-Severin, Craiova, 
Slatina, Piteşti, Bucureşti şi Giurgiu s'ar fi unit cu orien- 
tul prin calea ferată Ruscsuk- Varna. 

Intre acestea, intențiile guvernului român fiind cunoscute 
în Europa, cererile de concesii încep să se înmulțească. 
Guvernul presimțind lipsa de seriozitate a unor propuneri, 
luă măsuri ca, mai înainte de orce discuție, propunătorii să 
depună cauțiune. Insă această măsură eră eludată cu multă 
îndemânare de concesionari, cari neștiind pe de o parte cât 
vor cheltui cu construcția, liniilor, iar pe de alta care va fi 
traficul probabil al viitoarelor linii — tabele serioase de miş- 
carea economică a ţărei neexistând — bijbiiau condiţiile ofe- 
rite guvernului, modificându-le dela, o zi la alta. Tara fiind 
apoi cu totul lipsită de șosele, cu multă casnă şi cheltu- 
ială s'ar fi putut transportă bucatele din locurile de pro- 
ducţie către stațiile de cale ferată. 

In curgerea anului 1863 şi începutul anului 1864 se fa- 
cinse o luptă aprigă între 4 cereri de concesie pentru ro- 
teaua munteană. Una, eră a lui Charles Lefèvre în numele 
său şi în acela al administratorilor John Hegan și Philip 
Palion Blyth ai băncei London & County, a 2-a a lui Por- 
tier, în numele contelui Alphonse de Simencourt, a 3-a 
a lui Joseph Mayers, împuternicitul lui Thomas Russel 

Crampton şi tovarăşilor săi din Londra, şi în sfârşit a că- 
pitanului William Henry Ward în numele său și în acel 
a lui Thomas Barileli esquire şi al tovarășilor săi. 

Lefèvre pretinde 225.000 în şi 6%/, dobândă, Simencourt 
215.000 Š- şi 71/4] dobândă, Mayers 200.000 E- şi 7:/;%/ 
dobândă iar Ward 200.000 E pentru linia Giurgiu-Bucu- 
reşti- Ploeşti- Buzău- Brăila şi 215.000 A: pentru Bucureşti- 
Vârciorova cu 81|, dobândă şi 1/,/, amortisment. 

Guvernul înfăţişează câteși 4 propunerile Adunărei, fără, 
nici o preferinţă, ca să se adopte acea care va fi găsită 
mai avantagioasă. Adunarea începe desbaterile la 4 Aprilie 
1864, alegând raportor pe G. Ghica ale cărui cunoştinţe 
asupra materiei erau atât de întunecate, încât pronunţă 
următoarele cuvinte: «ce folos ne aduce studiul de căi 
ferate? Nici unul, fiindcă costul lor real nu se vede decât 
construindu-le. Aş, pe o linie dală, de unde ştim câle 
tuneluri, viaducuri, poduri trebuesc? Studiile ne pot lu- 
mână numai asupra greulăţilor drumului de fer, nu asupra 
preţului lilometric l?» 


După lungi desbateri şi nenumărate modificări, pe cari 
concesionarii le făceau necontenit în textul ofertelor lor 
— ceeace face pe Brătianu să observe că o cameră rati- 
fică numai contractele nu deschide mezat — concesia Ward 
se votează și se promulgă la 28 Aprilie 1864. Cu toate 
că Ward depusese 300.000 fr. cauţiune și se obligase a în- 
cepe lucrările în termen de 5 luni, totuş nu se ţine de în- 
voială recurgând la felurite expediente, aşă încât concesia 
sa e anulată de guvern. 

Salamanca şi Delahante, văzând concesia lor căzută, fac 
noui oferte guvernului, în temeiul cărora se obligă a con- 
stitui o societate anonimă pe acţiuni pentru construcţia 
rețelei moldoveneşti. Guvernul primeşte aceste propuneri, 
cari cu câteva modificări introduse de Consiliul de Stat şi 
Consiliul technic se aprobă, căpătând puterea de lege în 
14 Noembrie 1864 prin simplă sancţiune domnească în 

puterea Statutului din 2/14 Iulie dat sub regimul loviturei 
de Stat. 

Noua concesie cuprinde următoarele puncte mai de seamă: 
la o lună după promulgare se va depune în numărătoare 
300.000 fr. drept cauţiune, ce va fi urcată la 1 August 
1865 la 1 milion fr. Compania va construi următoarele XI 
secţiuni: 1) Galaţi-Zecuci, 2) Tecuci-Adjud, 3) Adjud- 
Bacău, 4) Bacău-Roman, 5) Roman-Ty.- Frumos, 6) Ty.- 
Frumos-laşi, 7) Adjud-Ocnă, 8) şi 9) Roman-granița au- 
striacă împărţită în două secţiuni, 10) Linia principală la 
Focşani, 11) laşi- Valea Prutului. Până la 1 Maiu 1869 va 
isprăvi linia Galaţi-graniţa Bucovinei, iar celelalte ramuri 
până la 1 Ianuarie 1871. A supune aprobării Ministerului 
de Lucrări Publice până la, 1 Martie 1865 proectul traseului 
primei secţiuni sau cel puţin a întâiei porțiuni de 20 km. 
A începe lucrările până la 1 Maiu 1865. Statul garan- 
tează concesionarilor ca venit curat al întreprinderei un 
procent anual de 81/,/, (coprins amortismentul) la un capital 
fixat dinainte de 215.000 fr. de km. Concesia se dă pe 95 
ani, după care termen Statul devine de drept proprietar 
al liniilor. Concesionarii sunt îndatoraţi a supune aprobării 
guvernului cel mai târziu la 1 Iunie 1865 statutele socie- 
tăţii ce se va formă pentru această întreprindere. 

Din capul locului, cu toate numeroasele avantaje obţi- 
nute, concesionarii calcă stipulaţiile concesiei. Astfel, abià 
la 31 Martie se primeşte proectul întâiei porţiuni de 20 
km. şi acesta incomplect dresat da inginerul-şef Lafon, 
care însoţit de alţi 2 ingineri sosise în Galaţi încă din 
Decembrie. Ministerul trimise spre examinare proectul in- 
spectorului Bonnel, care observă că traseul sar scurtă cu 
5 km., prin construcţia unui tunel în partea de sus a 
orașului Galaţi. Compania înştiințată refuză construcţia, 
pe motiv că ar costă enorm, iar Ministerul încuviințează 
acest refuz. 

La, 17 Mai compania face o închipuire de început al lu- 
crărilor, tolegrafiind Ministerului, care trimete în constatare 

pe inginerul Mornand, şeful circumscripţiei Galați; acesta 
raportează că în adevăr a găsit 60 lucrători aproape de 
Barboşi lucrând făre roabe, fără căruțe, la sfărâmarea unui 
mal de lângă Siret aruncând pământul cu lopata în apă 
sau mai jos pe un alt mal. Intre acestea, Delahante se re- 
trage din tovărăşie, iar Salamanca, rămas singur, numește 
ca şef al lucrărilor pe nepotul său Rafael Mendoza. 

La 1 August Salamanca, trebuind să depună restul de 
700.000 franci al cauţiunei, caută prin felurite procedeuri 
necinstite de a scăpă do această iîndatorire: așă declară 
că 172.700 franci, trebue să-i socotească guvernul în ma- 
terial de construcţie comandat, ce va sosi în țară înainte 
de căderea erneil Guvernul se înțelege că nu primeşte şi 
înştiințează pe Salamanca, că i-a prelungit cu 2 luni ter- 
menu! de depunere al cauţiunei. Din Paris răspunde Con- 
tele d'Allon Shee, împuternicitul lui Salamanca, înştiințând 
guvernul, că acela fiind chemat de Regina Spaniei spre a 
fi de faţă la intrevederea dintre Ea şi împăratul Napoleon, 
va răspunde, când se va înnapoiă. Cu alt prilej guvernul 
român reclamând un răspuns urgent dela Salamanca, răs- 
punde din Paris d'Alton She, că acela nu poate răspunde 
fiind plecat subit din Paris din pricina holerei ce tocmai 
isbucnise! 

Intre acestea, lucrările lâncezeau cu totul, cauţia nu se 
depusese întreagă, capitalul social nu fusese realizat, proec- 
tele trimise ministerului erau necomplecte, când Cuza fù 
răsturnat la 1i Februarie 1865. Salamanca printr'o scri- 
soare oficială adresată guvernului, se grăbeşte a-l înştiinţa, 
că încetează lucrările, această întâmplare fiind un caz de 
forţă majoră prevăzut în concesie. D-l Dimitrie Sturza 
Ministru de Lucrări Publice propune atunci Consiliului de 
Miniştrii desfiinţarea concesiei Salamanca, ceiace consiliul 
admite şi numeşte ca arbitru pe Scarlat Fălcoianu, pre- 
şedinte de secţie la înalta, curte de casaţie. Arbitrul ro- 
mân neputând cădeà la înţelegere cu arbitrul d'Alton Shée 
numit de concesionar, se numi supraarbitru V. Boerescu, 

după ce mai întâi fusese numit Jon Brătianu, care decli- 
nase această onoare. V. Boerescu dă o sentinţă în sensul 
de a i se înnapoiă concesionarului cauţiunea depusă în 
numerar şi efecte şi de a i se plăti după o prealabilă ex- 
pertiză lucrările şi studiile făcute. Guvernul român nu- 
meşte atunci ca expert pe inginerul Frunză, pe lângă care 
concesionarul făptuește o încercare de mituire prin inter- 
mediul unui francez, pe care Frunză, îl dă pe mâna Jus- 
tiţiei. Expertul român necăzând la înțelegere cu expertul 
Eladis hRivas al concesiei se numi supraexpert Henry Bar- 
kley, inginerul şef al liniei Rusciuk- Varna. 

lipilogul acestei afaceri a fost o scrisoare trimisă de 
Salamanca guvernului român, scrisoare în care lipsa de 
bunăcuviință nu este întrecută decât de reaua credinţă a 
Marelui de Spania! 


Linia Bucureşti-Giurgiu 


Linia Bucureşti-Giurgiu, fiind cea mai scurtă linie între 
capitala ţărei şi unul din porturile Dunărei, eră totdeauna 
pusă pe întâiul plan. Prin faptul, că această linie a fost 
construită cea d'intâiu și prin faptul că ea a făcut obiectul 
aparte al multor cereri de concesiune, istoricul ei capătă 
un deosebit interes. 

Incă dela, 17 Octombrie 1860, Englezii Philip Pouteau 
și W. H. Ward depun la agenţia română din Constanti- 
nopol o cerere pentru concesia acestei linii, cerere care 
rămâne fără urmare. La 6 Ianuarie 1863 o reînnoesc, dar 
Ministerul Lucrărilor Publice răspunde, că deoarece linia 
Bucureşti- Giurgiu este o ramură a liniei principale, nu 
se poate concede în mod deosebit. Pentru acelaş motiv 
se resping rând pe rând alte oferte pentru aceeași linie, 
adică, oferta, societăței naţionale de Tramwaye şi oferta 
lui V. Alexandri, ca mandatar al unei companii franco- 
engleze. 

Către sfârşitul anului 1864, ministerul de sub preşedinţia, 
lui N. Kreţulescu, prevăzând căderea concesiei Ward se 

opreşte întâia dată la concluzia de a construi separat 
această linie şi pregăteşte un proect de concesie şi un 
caet de sarcini. Lungimea liniei se fixează la 70 km.; 
statul garantează o dobândă de 9%, şi 3%, amortisment 
asupra capitalului de 200.000 fr. pe km. Anuitatea de 
1.680.000 fr. rezultată se garantează prin venitul acestei 
căi ferate şi prin acel al Ocnelor. Linia va fi gata în 2 
ani, iar pământul se va dă gratuit de către guvern. Afară 
de cazul când linia se va exploată de stat, încolo con- 
structorii vor aveă drept de precădere la preţ egal, faţă 
de alţi solicitatori ai exploatărei. 

Prin decretul domnesc din 1 Septemvrie 1865, în puterea 
unei siluite tălmăciri a art. 3 din statutul dela 2/14 Iulie 
1864, se autorizează Ministerul de interne, Agricultură şi 
Lucrări Publice, ca să închee o convenţie pe temeiurile 
de mai sus, pentru construcția liniei Bucureşti- Giurgiu 
cu John Stanisforth şi John Trevor Barkley, cari la 19 
Octomvrie anul precedent, dobândiseră şi concesia a 19 
poduri metalice pe diferite rîuri din ţară pentru deser- 
virea şoselelor. Prin convenţia încheiată preţul kilometric 
se cobori la 196.500 fr. pe km., iar anuitatea la 1.650.000 
fr. anual, ce se va vărsă de guvern în 4 rate trimestriale 
fiecare a 412.650 fr. sau 1.114.155 lei vechi. 

In acelaş timp se dăduse tot prin decret domnesc şi o 
concesie pentru o bancă de scompt şi circulaţie în loc de 
a se dă prin lege. Contra acestor încălcări ale prerogati- 
velor sale, corpurile legiuitoare protestară energic, Adu- 
narea prin glasul lui Vasile Boerescu, iar Senatul prin 
acel al lui Costaforu. Peste o lună Cuza este răsturnat 
din domnie, iar adunarea în şedinţa din 7 Martie 1866, 
cu toată împotrivirea Miniştrilor Ion Ghica şi d-l Dimitrie 
Sturdza, printr'un vot pripit anulează creditul de 1.114.155 
l. v., rata trimestrială cuvenită concesionarilor, anulând 
de fapt concesia. Acest fapt stârni întemeiate jeluiri din 
partea, concesionarilor, cari protestară prin consulul bri- 
tanic, de oarece ei nu puteau fi făcuţi răspunzători de 

călcările de lege, cu cari li se dăduse concesia de către 
fostul guvern. lată la ce ispravă se ajunsese după un 
sfert; de veac strecurat dela întâile încercări pentru înfiin- 
țarea de căi forate în ţările române! 

Principele Carol urcându-se pe tron ia în mână ches- 
tiunea, construcţiunei de căi ferate. Concesia București- 
Giurgiu este din nou adusă în Adunare care o discută în 
mai multe sesiuni sub desele schimbări de Minister. Cu 
toate încurcăturile diplomatice de temut, mulţi deputaţi 
o combat ca neoportună, ca ruinătoare pentru ţară. In 
urma unor uneltiri, probabil, un număr însemnat de ne- 
gustori giurgiuveni dau o petiție Senatului, în care protes- 
tează contra construcţiei acestei linii, care le vatămă in- 
teresele lor. 

Ca culme se iveşte o alegere de deputaţi şi un domn 
candidat cu multă'trecere la Ministerul Lucrărilor Publice 
pentru a-şi asigură izbânda, alegerei se face sprijinitorul 
hangiilor şi birjarilor din Giurgiu, de ale căror glasuri 
aveă nevoe, iar guvernul are slăbiciunea de a consimţi să 
se oprească linia la bariera Giurgiului, de acolo urmând 
ca transportul să se facă cu căruțele până în port. Con- 
cesionarii primesc bucuros această modificare, care cons- 
tituiă pentru ei un cadou neaşteptat, de oarece nu li se 
scădeă decât 579.000 fr.,Spentru cei 3 km. suprimaţi, scu- 
tindu-i astfelzde prelungirea până la Ramadan prin insula 
Mocanului sau Cioroiului, ceiace ar fi necesitat lucrări de 
21], milioane. Cu,aceste modificări concesia se votează şi 
se promulgă la 6 Aprilie 1867. 

In Septembre acelaş an şi în anul următor, Domnitorul 
inspectează?cuzcea mai mare băgare da seamă lucrările şi 
în special podul cel mare de peste Argeş. 

In sesiunea din Ianuarie 1869 se votează prelungirea, 
liniei până la Smârda, pentru a se îndreptă greşala făp- 
tuită de guvernul din 1867 şi exploatarea în regie a liniei 
susținută de I. Brătianu şi combătută de V. Alexandri. 

La 26 August 1869 Principele Carol I-iu pleacă în străi- 

nătate din gara Filaret suindu-se în cel d'intâi tren al 
liniei Bucureşti-Giurgiu, ţinându-şi astfel cuvântul că nu 
va, părăsi țara mai nainte de a putea întrebuinţă pentru 
aceasta, cel d'întâi tren românesc. Călătoria până la Giurgiu 
ţinu 21/, ceasuri (67 km.). 

La Smârda M. S. se urcă pe bordul vasului Ştefan cel 
Mare, care îl conduse până la Baziaş — capul căilor ferate 
ungare — făcând să străbată pentru întâia oară tricolorul 
român prin Porţile de fer. 

Linia a fost luată în primire de inginerii P. Donici şi 
C. Aninoşanu şi deschisă la 19 Octombre 1869 cu o deo- 
sebită solemnitate la care luară parte înnalţii demnitari ai 
Statului, corpul diplomatic şi atât de mare număr de norod 
încât trenul înnaintă cu greutate câţiva km. în aplauzele 
necurmate ale mulțimei. In acea zi la 102|, a. m. plecă 
din gara Filaret cel d'intâi tren de călători de pe pământul 
României. 

Nicolae I. Petculescu 
Inginer la C.F.R. 


ni 


PARFUMURILE !) 


O floare! Ce minunată creaţiune! 

Ce vorbitoare neobosită şi plină de înțelesuri, în aparenta, 
ei muţenie, pentru cine ştie s'o asculte! 

Ce laborator perfect, în simplitatea lui, de culori în fel 
de fel de nuanţe şi de parfumuri, cari mai de cari mai 
felurite ! 

Ce încoronare sublimă a funcţiunilor celulare de absorbire, 
de slaborare, de asimilare şi de exalare! 

Ce fermecătoare pentru cine o vede, ori o culege sau o 
primeşte ! 


1) In parte după Max ds Nansouty. Actualités Scientifiques. Paris 
Vol. I «Parfums comestibles», Vol. Il «Odeurs et Parfums». 

Ea, prin minunata întovărăşire dintre fermecătoarea si 
culoare, gingaşa ei formă şi divinul ei parfum, a pus atâta 
stăpânire pe sufletul nostru, încât nu este întâmplare 
veselă sau tristă din vieaţa noastră, fără ca să nu simţim 
necesitatea tovărăşiei sale. 

Ba, chiar, vieața ei fiind mai scurtă ca a anotimpurilor, 
i-o prelungim în sere, îngrijind-o ca pe orce fiinţă, cochetă 
prin înfăţişarea sa, stăpânitoare prin sufletul său. 

Mai mult decât atât, pentru că a stăpâni sufletul ori 
cărei ființe este a stăpâni însăși ființa, iată născută în 
om dorinţa de a aveă parfumul florilor într'o sticluță bine 
astupată şi la îndemână or când şi or unde ar avea ne- 
voie de el. 


* 
* * 


Şi astfel sa născut ideia industriei parfumurilor din 
flori. 

Totuşi, câţi din admiratorii florilor, câte din gingaşele 
împodobite ale balurilor, câţi din parfumaţii trotuarelor 
şi-au pus întrebarea, şi dacă şi-au pus-o, câţi au putut; răs- 
punde, ce sunt parfumurile şi cum se fabrică ele? 

Câţi, în momentul parfumărei, se mai gândesc la nevi- 
novatele petale îngrămădite cu milioanele în alambicuri, 
încălzite cu aburi de apă—suspinând de arsurile nemiloase 
dându-i și sufletul, cu transportul căruia se însărcinează 
aburii, care nu-l lasă să se liniştească în plutirea super- 
ficială din Recipientul florentin, decât după condensarea 
din Serpentin. 

Florile au murit! Sufletul lor însă a rămas supravieţuitor, 
ca, să învioreze sufletele altor flori, prin sensaţiunea, plăcută 
ce o produce în ele. 

Doar fabricanţii de parfumuri, martori oculari ai liniştei 
cu care îşi dau sufletul victimele lor, se mai înduioşează 
de frăgezimea, unora, din ele ca Chiparoasele, Iasomia, Mic- 
şunelele, Vanilia, etc. Ei nu le mai pun pe acestea în alam- 
bicuri, ci le aşează pe aşternuturi de bumbac înmuiat în 

glicerină sau grăsimi, aşezate în pături aşă că moartea să, 
le fie mai lină şi fără multă suferinţă. Grăsimea, parfu- 
mându-se cu tot mirosul lor îl dă în urmă unui disolvant, 
ca spirtul, cu care parfumul se înfrățește pe veci într'o 
sticluţă: elegant mormânt al milioanelor de suflete dintr'un 
nemărginit câmp de flori! 

Alţi fabricanți şi mai mărinimoşi cruță florile şi de 
înmuiatul în grăsimi şi de distilare în alambicuri. Ei adună 
frunzele (ca la ismă), tulpina (ca la iris), cojile fructelor 
(ca la portocale), le pun la teasc sau le dospesc în alcool. 

Iar chimiștii, suflete nobile şi iubitoare de natură, până 
în cele mai neperfecte ale si manifestări, au scăpat de 
chinuri întreaga lume a florilor creând parfumurile sintetice- 
Acestea având mirosul celor naturale, şi unele chiar şi 
compoziţiunea, lor moleculară, n'au nevoie de vieaţă, de 
gingăşie în timp şi spaţiu. Lor li-i de ajuns numai nişte 
substanțe, care prin înfăţişarea lor nu-şi dau pe faţă ori- 
sicui secretul sufletului lor. 

Sinteza chimică, furând cevă din tainele Naturei, a ajuns 
ea, însăși creatoare de nenumărate corpuri. 

Cu ajutorul ei fabricaţiunea parfumurilor, născută în 
Franţa, a ajuns azi în Germania o industrie foarte impor- 
tantă, prin desvoltarea, ei nespus de mare; mulțumită ei, fe- 
restrele magazinelor de tot felul, ale farmaciilor, droghe- 
riilor, etc. gem de parfumuri şi derivatele lor, cari nu aş- 
teaptă decât cumpărători. 


* 
* * 


A! Iată un elegant echipagiu oprit în fața renumitei par- 
fumerii a aristocrației noastre. 

Pare că văd pe distinsa clientă a magazinului trecând 
în revistă atrăgătoarele etichete, lipite pe sticluţe în felu- 
rite forme şi mărimi, legate în panglicuţe de culoarea flo- 
rilor al căror parfum, vânzătoarea se sileşte a face să se 
creadă, cu tot dinadinsul, că e conţinutul sticluțelor. 

Şi echipagiul pleacă încărcat cu cutiuţe de diferite mă- 

timi, forme şi culori, în bumbacul cărora, felurit colorat 
şi parfumat, hodinesc sticluţele respective, al căror conți- 
nut e în ceartă continuă de sinceritate cu etichetele de rea 
credință. 
Doamna noastră are mare bal acasă, deschide sticluța cu 
Heliotrop, din care se exală amestecul de piperonal (esenţă, 
CO.H 


de piper C, H, Aie T de Vanilină Ce Ha —0. CH; 
a co. H 


aceasta din urmă este o aldehidă bifenolică eterificată, ob- 
ţinută sintetic din Eugenol, principiul esenței de cuişoare, 
„OH şi de scorţişoare, oxidat cu per- 
C, H, FA -0. CH, manganat de potasiu. 
pS Eh, de ar fi putut află ele- 
"CH.—CH=CH, ganta amfitrioană acest adevăr 
înainte de a deschide gingaşul flacon, l-ar fi înapoiat ma- 
gazinului de încredere fără şovăire, iar balul l-ar fi con- 
tramandat, ca să nu fie profanat de nişte parfumuri aşă, 
de ordinare ca al piperului, scorțişoarei şi cuişoarei. 


* 
* * 


Afigele anunță, la Teatrul Național, mare reprezentaţie 
de diletanţi din elită, în folosul săracilor. 

Parfumul săracilor e parfumul de fân cosit ; atâta lucru 
își pot procură şi ei, fără bani! 

Doamna noastră e din comitet. Trebue să deà exemplul 
iubirei desăvârşite a săracilor. Şi cum ar puteă oare cores- 
punde mai nimerit acestei cerinţi decât înecându-şi mån- 
dria şi parfumându-se cu foin coupe, adică cu cumarină, 
7/9 — î. 


tNCH= Cu. Aceasta a fost făcută, de Perkin la 1867 din 


OH 
acidul cumaric C, H,< 
\CH =CH— COOH a cărei anhidridă 


este şi care există în bobul Tonka şi în florile de sulfină, 


CH 

Ă OH 
împreună cu acidul melilotic Ce H 
CH, — CH, — COOH. 


La aceiaşi reprezentație, tânăra moştenitoare a ilustrei 
organizatoare, ca o demnă urmaşă ce are să fie, credin- 
cioasă păstrătoare a moravurilor castei sale, face parte 
dintre diletanți, și cum piesa se va jucă în franţuzeşte, n'ar 
fi putut găsi un parfum mai armonizat cu împrejurarea, 
decât parfumul de liliac franțuzesc, (Syringa Persica, Lilas 
de Perse) din aceaşi colecţie cu precedentele şi care, sub 
forma, unui lichid uleios şi volatil numit Terpinol, este un 
amestec de terpilen (Cio Ha) şi de monohidrat de terebenten 
Cao Hye (OH). 


Terpinolul se naşte din Terpină C H 


OH 


/ 

N OH fiartă cu 
apă acidulată cu acid clorhidric sau sulfuric şi Terpina din 
Esenţa de terebentină fiartă cu alcool şi acid azotic. Câtă 
înrudire între esența brazilor şi aceea a liliacului ! Cine ar 
fi crezut? 

* * 

De ziua numelui se poate întâmplă oricui să primească, 
în dar o sticluţă cu parfum de Violete (Micşunele, Tămăioară, 
Toporaşi) (Viola Jovi, viola Odorata.) 

Şi aspiraţi cu nesaţ mirosul batistei, în care aţi picat 
o singură picătură — doar scrie pe eticheta de reclamă. 
«triple concentrée» — cu deplina convingere că produsul cel 
mai natural posibil vă îmbată. 

Dacă darul l-aţi primit de vreo 12 ani încoace — fiţi 
siguri că produsul cel natural este înlocuit prin cetona 

C—CH, 
H,C N C—C=CH—C0-— CH, 
numită Ionon | | derivat 


BN C—CH, 


CH 

dintro aldehidă specială numită Citral sau Geraniol 
CH —C=CH— CH,—CH,— C=CH—CH.O 
| 


CH, CH, 

care există în esența de lămâie, de portocale. Citralul în 
prezenţa unei soluţiuni saturate de barită dă, după 12 ore, 
pseudo lonon-ul lui Tiemann şi Krüger, iar acest produs 
tratat cu acizi diluaţi în prezenţa glicerinei dă Ionon, care 
are un miros plăcut şi tare de violete, din care cauză e 
foarte mult întrebuințată în industria, parfumurilor. 

Minunat! Nu este aşă? 

- Sufletul lămâilor şi portocalelor aproape acelaș cu al 
violetelor ! Cine ar fi putut bănui acest secret al naturei 
descoperit de sinteză ? 


* 
* * 


Vă, soseşte un prieten dela Paris, care, după obiceiul 
țării, nu vă vine în casă cu mâna, goală, ci cu un elegant 
pacheţel, ce ascunde în el deliciosul parfum de Creţugcă 
(Reine-des-pres, Spiraea Ulmaria) şi care nu este decât 

„OH 1 


ldehida-Salicilică C, H 
ASEE :Son.o 2. Aceasta, a, fost obți- 
nută întâia dată de Piria la 1840 prin oxidarea suligeni- 


„OH 1 
nei C H 


sau a alcoolului salicilic, care există 
NCH. OH 2 
/0-CeHa0s 2 


în scoarţa de salcie și de plop ca salicină Cs ES cH,on 1 
0.C,H..0; 2 


/ 

INCH, 0. CO. Cs H; 1 nişte glucosizi. 
Iarăşi înrudire între doi arbori, unul falnic, altul plängâ- 

tor, şi între o modestă floricică din familia rozacee, albă, 

ce înfiorește prin livezi umede şi prin pădurile din regiunea 

de munte în lunile Iunie şi Iulie. 


PN 


şi ca Populină, C,H, 

In sfârşit, veni şi rândul parfumului celui mai popular 
şi ca atare cel mai răspândit şi cel mai ieftin. L'aţi ghicit, 
de sigur! La Bae, micile săpunuri de Cocos vă îmbată cu 
mirosul lor de migdale amare, care miros este al aldehidei 
benzoice C Hs —CHO extrasă din migdalele amare, fabri- 
cată însă şi prin sinteză. 

Multă vreme ea a fost singură întrebuințată în parfu- 
mărie, când, la 1849 Manfield, continuând lucrările lui 
Milscherlich, dete la iveală Nitrobenzenul, sub numele de 
Esenţă de Mirban C;Hy—Az O, prin simpla amestecare a 
benzinei cu acidul azotic (apa tare). 

Azi, această esenţă se fabrică în cantităţi colosale, fiind 
consumată de întreaga parfumărie, în săpunuri, creme, etc. 

Ba, chiar, esența de Mirban e preferată esenței de mig- 
dale, care conţine în ea acidul cianhidric, otrava, cea energică 
a lui Scheele. 

* i * 

Naturale sau artificiale, parfumurile sunt tot parfumuri, 
numai că cele din urmă, fabricându-se mai uşor și din 
materii prime eftine costă mai eftin şi sunt prin urmare 
la îndemână oricui. Aceasta nu scuzează însă risipa de 
parfum pe care o fac mai ales unele doamne, cu intențiu- 
nea de a fi plăcute celor dimprejurul lor. 

Risipa se plăteşte cu o opinie nu tocmai măgulitoare 
despre higiena, fineţea, sufletului sau al mirosului risipitoarei. 

Şi se pare că aceasta din urmă ar fi adevărata cauză a 
risipei. N'au miros, altfel nu se poate explică tăria şi 
profuziunea. de parfum ce varsă pe ele. 


* 
* * 


Dela salon să trecem la sufragerie. 

Să nu credem că numai florile au monopolul parfumuri- 
lor fabricate de cel mai dibaciu fabricant: Soarele. 

In afară de parfumurile cari ne fac sensaţiunea de liniş- 
tire, de reculegere din lumea gândurilor noastre ca să ne 
transpoarte în alta ideală, mai avem buchetul diferitelor 

băuturi alcoolice, siropuri, fructe ca strugurii, fragile, pier- 
sicile, pepenii, merele, perele, ananas şi condimente ca mă- 
rarul, pătrunjelul, anasonul, cimbrul, scorţişoara, cuişoara, 
piperul, vanilia, muştarul, etc. pe cari întroducându-le în 
organism, nu prin plămâni, ci prin stomac, ne parfumează 
gura şi ne deschide pofta de mâncare. 

Parfumuri pe cari le mâncăm ! Ciudat și totuşi adevărat! 

Aceste parfumuri, cu toate că au compoziţii numai ase- 
mănătoare cu ale unor flori, totuşi au fost găsite de chi- 
mişti pe căi asemănătoare, aşă că azi compoziţiunea aproape 
a tutulor aromelor este cunoscută. 

Iată-ne dar la masă. 

Vine supa cu foiţele ei de pătrunjel, care-și datoresc 
întrebuințarea unui fenol tetravalent numit apiol. 

Azi se estrape distilând seminţele de pătrunjel cu alcool 
şi apă, dar în curând se va obține direct din fenol (acid 
fenic). 

Va fi o adevărată minune să mai vezi la serviciul de oțet, 
untdelemn şi muştar, încă un loc rezervat pentru pulveri- 
zatorul cu esență de pătrunjel! 


* 
* * 


Eh, dar nu toată lumea îşi poate permite luxul, mai ales 
de azi înainte, al unei supe de pasăre presărată cu foițe 
de pătrunjel. Lucrătorii, și mai ales cei germani, își încep 
şi azi masa cu aproape nelipsita lor supă de anason (chi- 
mion) a cărei aromă se datoreşte aldehidei anisice 

7/0. CH, 4 


“NCH.O 1 eterul metilic al aldehidei salicilice din 
esența de creţuşcă (Reine-des-près). 


* 
* * 


Ați fi bănuit oare că anasonu are parfum fnrudit cu al 
Păducelului (aubépine)? Şi totuşi Cahours obţinu acest 


in GH „COOH 
arium < 
p * *NO.CH, acidul anisic, oxidând alcoolul ani- 

sic, aldehida anisică din anason, esenţele de anis (de ana- 
son) sau de mărar cu acidul azotic. 


* 
* * 


Dar masa continuă, Vine rândul rasolului de pasăre cu 
muştar sau hrean. 

Serviți-vă ori cu care poftiți, puterea pişcătoare a amân- 
dorora se datorește aceleaşi esențe: isosulfocianalul de 
Allyl: S=C=Az—CH,—CH=CH, 

Sinteza a găsit însă un muştar S=C=N— C,H, care 
nu există în natură, tratând anilina cu clorosulfura de carbon 
(C.S.C1,). 


* 
* * 


Iată friptura de vânat cu fel de fel de mirodenii; nu 
lipseşte nici piperul, doar nu degeaba "i-a ieşit acest ponos ! 
Cât de negru, are şi el o esență: piperonalul 
CH. O 
C,H ra 
i tS NCH, pe care o văzurăm luată în cinste la 
0/ i SR 
fabricarea parfumului de vanilie de gră- 
dină (Heliotrop). 


* 
* * 


Acum e rândul laptelui cu orez, presărat cu praf de. 
scorţişoară (Canelle, Cinnamomum Ceylanicum) al cărei 
principiu aromatic 'l văzurăm că este Eugenolul 


s CH,— CH=CH, 
r 
C,H, o 
OH. 


Vine rândul fructelor ! 
Poftiti mere? Sunt delicioase! Aroma lor e butiralul 
de metil CH;—CH,—CH,—COO.CH;. 

Avem şi mere renette — sunt suave şi suavitatea, lor 
se datoreşte unui alt eter numit clorura de fenil nitro- 
etilen. CH— C, H, Cl 


l 
CH, Az 0}. 


* 
* * 


Mie îmi plac perele spune unul din comeseni! Păcat 
că nu sau copt încă răspunde gazda, dar de poftă avem 
esenţa, de pere, acelat de amil CH, 


coo. C; H. cu care putem 
face o delicioasă poiradă — (limonadă de pere). 
Această esentă se capătă foarte uşor din acid acetic 
(puterea oţetului, esența de oțet), CH, 


COOH și din alcool ami- 
lic— otrava spirtului de cereale rău rafinat. 


* 
* * 


Unul din oaspeți istoriseşte cum la o nuntă s'a servit, 
în frumoase servicii de porțelan, șampanie cu bucăţi si- 
metrice de Ananas! Erà delicios! 

De unde să ştie bietul om că tot deliciul se datoră, 
aromei numită butirat de metil CHa—CHz—CH,—CO00 CH, 
care se fabrică din acid butiric (rîncezeala untului) şi 
spirt de lemne. 

Masa se închee cu îngheţată de Vanilie, a cărei aromă 

/ OH. 


se datorește Vanilinei C, H,C—0. CH., aldehidă eterifi- 


NCE.O 
cată bifenolică, care se capătă din Eugenol, sau esența de 
scorţişoară oxidată cu permanganat de potasiu. Iată de ce 
azi costă vanilina 50 lei klgr., pe când cea naturală costă 
de 5 ori atât. 
Acum întelegem pentru ce altă dată cumpăram bastonul 
de vanilie (fructul plantei agătătoare erbacee, Vanilla pla- 

nifolia) cu 1 leu, iar azi numai cu 10 bani! Cele de azi 
sunt epuizate şi înmuiate din nou în soluţie de vanilină 


sintetică, 


* 
* * 


Unuia din comeseni îi vine rău, de o masă atât de co- 
pioasă. Ce să-i dăm, ce să-i dăm? 
Un rom de Brema! sfătueşte stăpânul casei, şi bolnavul 


îşi administrează un păhăruţ de formiat de etil | 

COO. C, H; 
care nu vrea să ştie de alcoolul fermentației melaselor za- 
hărului colonial, întru cât acidul formic, secretat de urzi- 
cele băşicătoare sau de furnicile roşii şi alcoolul ordinar 
îi sunt părinţii. 


* 
* * 


In rezumat, parfumurile şi aromele sunt nişte corpuri 
cari se îinprăştie uşor în aer şi îl parfumează. 

Ele se găsesc în flori, în frunze, în fructe, în seminţe 
şi în unele animale ca Moscui, Castorul, Caşalotul (ambra 
cenuşie, e parfumul său); sau se fabrică prin sinteză. 

Parfumurile se pot amestecă cu spirt, cu grăsimi şi cu 
apă (Es. apa de flori). 

Aşà se capătă toate produsele parfumeriilor. Ele ard cu 
flacără şi cu fum; au gust arzător şi miros plăcut. 

După compoziţia şi însuşirile lor chimice ştiinţa le 
aşează între fenoli, aldehide sau cetone, grase şi aromatice 
sau între eteri, glucosizi, etc. 

In compoziţia lor intră Carbon (C), Hidrogen (H), Oxi- 
gen (0) şi Azot (Az), — mai rar sulf (S). 

Dela chipul cum sunt aşezate aceste elemente şi dela 
numărul lor alârnă şi felul parfumului. 

Să nu ne pară dar curios, că în dreptul fiecărui parfum 
sau arome, am scris şi formula desfăcută, ce-i corespunde. 

Aceste formule, arătând compoziţia parfumurilor, ne tră- 
dează secretul individualităţei fiecăruia. 

Căci, un atom de carbon, hidrogen, etc., mai puţin sau 
mai mult, ba chiar altfel aşezat în compoziţia respectivă, 
ne dă un alt parfum sau, poate, chiar un corp rău mi- 
rositor. 

Se cuvine dar, când ne parfumăm, sau când mâncăm 
fructe sau condimente, să nu uităm că parfumurile şi aro- 
mele sunt, de fapt, nişte corpuri de o architectură mole- 
culară ingenioasă care trebue să ne smulgă admiraţiune 
pentru creatorul lor natural (soarele) sau sintetic (chimistul). 


D. Golescu 
Profesor la liceul Mateiu Basarab. 


ULISSE ALDROVANDI 


In zilele de 12 şi 13 Iunie st. n. anul acesta a fost sărbă- 
torit la Bolonia al III-lea centenar al lui Ulisse Aldrovandi, 
cea mai mare glorie a vechiului «Studio», astă-zi Univer- 
sitatea din Bolonia. In aceleaşi zile s'a sărbătorit şi al 
VIII centenar dela înființarea acestei universități vestite. 

Invăţaţii din toată lumea sau grăbit să aducă prinosul 
lor de admiraţiune ştiinții italiane, mulţi ducându-se în 
persoană pentru a luă parte la această sărbătoare. Din Româ- 
nia s'a trimes cu acest prilej un pergament iscălit de mai 
mulți învățați naturalisti. 


* 
* * 


Ulisse Aldrovandi, fiu al lui Teseo Aldrovandi, primul 
secretar al senatului Bolonez, s'a născut în Bolonia la 1522 
dintr'o familie nobilă, care mai are şi în ziua de azi urmaşi. 

A avut o tinereţe plină de aventuri, din cauza spiritului 
său ciudat şi doritor de a cunoaşte totul. 

La 12 ani, tot auzind vorbindu-se atâtea despre Roma, 
îl apucă dorul de a o vedea şi el, şi plecă pe jos fără şti- 
rea părinților, ajungând acolo fără nici un ban în buzunar. 

In Roma, cardinalul Campeggi îl luă sub protecţia sa, 
punându-l paj la un episcop. După patru luni însă părăsi 
Roma şi se reîntoarse la Bolonia, pentru a se apucă de 
negustorie; la 14 ani ajunsese şef de magazin la un mare 
comerciant din Brescia. In curând se sătură de această 
meserie şi s'ar fi reîntors la Bolonia dacă pe drum, la Loreto, 
nu se întâlnea cu un pelerin, care se ducea la Santuarul 
Sf. Iacob de Galizia. Se împrieteni cu acest pelerin şi plecară 
împreună, străbătând pe jos jumătate din Italia, Franţa şi 
Spania ajungând până la Capul Finister. Ar fi mers şi mai 
departe, spunea el, «dar aci Pământul se sfârşia». 

Toate întâmplările acestei lungi călătorii, între care şi un 
naufragiu, sunt descrise amănunţit în autobiografia sa 
scrisă pe la 1582. 

Reîntors la Bolonia se dădu cu desăvârsire la studiul lite- 
raturei şi al dreptului. In urmă, mai studie la Padova 
matematicile şi filosofia, şi «acum se ştie că medicina începe 
de unde se sfârşeşte filosofia» se apucă şi de studiul medi- 
cinei. La 31 de ani luă doctoratul în filosofie şi medicină. 
In urmă fù numit profesor de Drept şi Filosofie la Studio, 
predând în acelaşi timp şi Meteorologia. Călătoriile sale 
precum şi cunoştiinţele pe care, împreună cu contimpo- 
vanul său Cesalpino, le capătase dela Luca Ghini, primul 
profesor de Botanică dela Renașterea Italiei (primul în 
ordine cronologică, şi nici de cum ca merit) toate acestea, 
îi deşteptară gustul pentru natură şi îl hotăriră să se 
apuce cu toată sârguinţa de studiul naturii. Aceasta a fost 
în urmă gloria activităţei lui. In curând, Senatul Bolonez 
îi ordonă crez abrupto» să ţină lecţii de istoria plantelor, 
animalelor, mineralelor şi a fosilelor, numindu-l director 
al grădinei botanice, ce înfiinţă în acelaşi timp 

In timpul vacanţelor Aldovrandi făcea, lungi excursiuni 
prin Kalia şi alte ţări din Europa vizitând munţi, văi, 
lacuri, peşteri şi culegând animale, plante, fosile, minerale 
de orice fel, pe care apoi le studià şi le catalogă în linişte 
la Bolonia. In modul acesta începu el a întemeiă, şi ştiinţa, 

Geologiei, căreia, cel dintâi îi dete numele de azi, o sis- 
tematiză şi aprofundă. Tot el a fost acela care a descoperit 
întâi petrolul la Moniegglio, lângă Modena, unde mai sunt 
şi azi isvoare. 
* 
* * 

Despre opera ştiinţifică a lui Aldrovandi, care a fost, se 
poate zice, cel din urmă dintre enciclopediştii evului mediu, 
nu vom puteă vorbi mai amănunţit aici. 

Observaţiunile sale, cari erau absolut ştiinţifice, adică 
fără comentarii asupra utilităţei şi asupra celor spuse de 
autorii clasici greci relativ la obiectul studiat, cum de 
obicei se făceă până la el— le însemnă pe foi volante, pe 
care apoi le întocmeă în volume. 

Așă a scris el numărul mare de 479 de opere, volume 
și fascicule, adevărată minune de răbdare şi de erudiție. 

Din toate aceste opere numai câteva au fost tipărite de 
el şi sunt aproape singurile cari sau păstrat complecte. 
Restul s'a risipit pe la diferitele institute ale oraşului, iar 
o bună parte a emigrat chiar în străinătate. 

Multe din clișeele de lemn ce-i servise la tipărirea 
operilor de zoologie au încălzit câtăva vreme sobele Uni- 
versităţei, iar mare parte din erbarii au fost găsite într'o 
pivniţă de profesorul Matirollo. 

Cu toate că a fost prețuit şi admirat mult de contim- 
poranii săi, totuşi în vieaţă nu a prea fost fericit. 

La 40 de ani se însură cu Paola Macchiaveli, o tâ- 
nără de 20 ani, frumoasă la trup și bună la suflet, dar 
pe care o perdù după 19 luni. La 1579 se îmbolnăvi şi 
zăcă 9 luni, iar la 1602 trei ani înainte de moarte îşi 
perdu vederea. 

A murit la 4 Mai 1605, lăsând prin testament pe senatul 
bolonez moştenitor al preţioasei colecţii de fosile, minerale, 
herbarii și al bibliotecii sale, şi arătându-şi dorinţa de a 
se păstră toate întrun muzeu anumit. 

Comitetul pentru serbarea centenarului sub preşidenţia, 

profesorului Capellini şi-a dat toată osteneala, reuşind să 
adune, în cea mai mare parte, şi să ordoneze această moş- 
tenire risipită. El a îndeplinit astfel, deşi după trei sute de 
ani, ultima dorinţă a lui Aldrovandi. In zilele arătate s'a 
inaugurat şi Muzeul Aldrovandian înființat în sala zisă Bene- 
detto XIV a Universităţei din Bolonia. 

Acolo se găsesc acum adunate, după atâtea rătăciri, tot 
ce a fost atât de scump lui Aldrovandi, cum sunt colec- 
țiile lui ştiinţifice, manuscrise, imprimate, clişee şi marea, 
operă de zoologie cu gravuri în colori, executate de cei ma- 
celebri pictori ai timpului său. Acelaşi comitet a bătut o 
medalie comemorativă şi a scos un volum relativ la vieaţa 
și operile lui Aldrovandi. 

Ceremonia s'a sfârşit cu desvelirea unei pietre comemo- 
rative cu următorul epigraf: 

«Ulisse Aldrovandi sa impus ca prinţ al tuturor fisi- 
cianilor, în acest arhigimnaziu clădit aluncia nou, şi a 
ilustrat catedra de pe care timp de 40 de ani răspândi 
atot ştiinţa sa despre natură. In admiraţia deopotrivă 
a urmaşilor ca şi a contemporanilor săi şi în prezența în- 
vățaţilor adunaţi din toată lumea pentru a celebra al III-lea 
centenar al morţii sale, s'a pus această amintire în ziua 
de 15 Iunie 1907». Această piatră comemorativă este aşe- 
zată lângă poarta celebrei şcoli anatomice, alături de piatra 
care aminteşte al VIII centenar al înființărei vechiului 
«Studio» azi Universitatea din Bolonia. Au mai fost des- 
velite în acelaşi timp alte două pietre, una pe casa în care 
sa născut Ulisse Aldrovandi şi alta pe Palatul Bursei, 
amintind că pe locul acestei clădiri a fost prima grădină 
botanică, înfiinţată pentru lecţiile sale. 


M. A. Mihăilescu. 
Şef de lucrări în laboratorul de Chimie organică 
al Universităţei din Bucureşti, 


n 

ASTRONOMIA ŞI PICTURA 


De câtva timp oamenii de ştiinţă au arătat, că închipui- 
rea pictorilor, nesprijinită pe cunoştinţi ştiinţifice sau pe 
observare, i-a condus să reprezinte lucruri nepotrivite cu 
natura. D-l Iulius Franz, directorul observatorului de pe 
lângă Universitatea din Breslau, atrage atenţiunea într'o 
broșură despre lună, asupra chipului nepotrivit în care este 
înfățișat, uneori acest satelit al pământului de către pictori. 

Toată lumea ştie ce sunt fazele lunii. Când luna se găseşte 
între soare și pământ avem lună nouă. Luna întoarce spre 
pământ partea neluminată de soare şi de aceea nu se vede. 

Luna nouă apune odată cu soarele, secerea care vine după 
luna nouă apune în fiecare zi cu un ceas mai târziu. Şi 
anume, două zile după luna nouă se vede la apus imediat 
după apunerea soarelui 9 secere îngustă, şi alături de ea 
lumina cenușie, lumina venită dela pământ. Secerea lunii în 
creştere se vede numai în partea despreapus a cerului, seara. 
Partea luminată a secerei e, natural, întoarsă către soare, de 
unde-i vine lumina, deci noi vedem pe cer secerea în forma, 
unui D fără linia verticală. 

Din contră, când luna descrește şi se apropie de lună nouă, 
secerea, ei se vede dimineaţa, spre răsărit, cu puţin înainte 
de răsăritul soarelui. Partea luminată a secerii e întoarsă 
spre răsărit, deci secerea, se vede pe cer sub forma unui C 

Așă dar, pictorul care vreă să ne înfăţişeze un peisagiu 
în timpul serei, cu o lună în formă de secere, trebue să 
facă luna în formă de D; iar, de vreă să ne reprezinte 
dimineaţa, va reprezintă, luna în formă de C. 

Pictorii nu cunosc însă această particularitate şi fac 
lucrurile pe dos. Aşă, în aula gimnaziului din Insterburg, 
unde sunt pictate scene din Homer, Eos, zeiţa Aurorei, 
cea cu degetele trandafirii, este înfâţişată alături de o 
secere a lunei în forma lui D, adică o secere de seară, iar 
nu una de dimineaţă. G. Ţiţeica 

—— a 
Natura No. 10. Anul II. 21 

NOTIȚE 


Grindina şi tragerile ou tunul. Se pretinde de mulți, că tra- 
gerile cu tunul în aer pot să împedice căderea grindinei într'un loc. 
Şi mai mulţi însă nu cred într'o acţiune de acest fel. Societatea 
de fiziciani şi meteorologişti întrunită la Graz în 1902, deşi convinsă 
că bombardările norilor nu pot opri căderea grindinei, a crezut totuşi 
că e mai bine să se facă experienţe exacte mai mulţi ani dearândul, 
sub conducerea oamenilor pricepuţi şi cu aparate cât se poate de 
bune. Ca urmare a acestei încheeri, ministrul de agricultură din 
Italia a numit o comisie specială, pusă sub preşidenţia fizicianului 
şi senatorului Blaserna. Iată rezultatele căpătate de acest învăţat 
în perioada dela 1902 la 1906. 

Locul ales pentru experienţe e aşezat la Castelfranco Veneto şi 
are o întindere de 6000 hectare. Acest loc a fost bătut foarte des 
de grindină. In prima serie de experienţe, s'a fâcut încercări cu 
tunurile. Acestea aveau o lungime de 4 metri şi se încărcau cu 180 
grame praf de puşcă. Rezultatul a fost nul. Şi tot aşă de prost a 
mers şi cu un tun cu acetilenă, lung de 14 metri, adevărat uriaş. 
In urmă, s'au încercat rachete de toate felurile, dela cele de arti- 
ficii care se spărgeau la 200—300 metri, până la altele speciale, 
care porneau între 900 şi 1200 metri, prin urmare, în inima norilor 
de grindină. Din 250 împușcături de acestea făcute în 1906, nici 
măcar odată nu s'a putut opri grindina. Crezându-se de o cam dată 
că nereuşita, ar veni din cauza că aceste împuşcături nu au destulă 
putere, s'au hotărît învățații să încerce şi cu bombele. Cu un tun 
împrumutat dela armată s'au aruncat atunci bombe de carton încăr- 
cate cu 8 kg. praf de puşcă. Din 60 de bombe aruncate la 1000 m. 
nici una n'a făcut vreo ispravă. „Această campanie grindinăfugă, 
spune d. Blaserna în raportul său, a ajuns după 5 ani de zile la o 
încheere cu totul negativă. Ar fi fost negreşit cu mult mai plăcut 
să se poată pune la îndemâna țării un leac folositor în contra unuia 
din cei mai mari vrăşmaşi ai agriculturei. Experiențele pomenite 
mai sus, ne dovedesc însă, că nu putem aveă nici o nădejde pe 
această cale şi ne arată, că trebue să căutăm alte mijloace care să 
ne apere de grindină. (Revue scientifique, 30 Martie 1907). 


* 
* * 


Stârpirea insectelor cu ajutorul compugilor de arsenio. 
Întrebuințarea acestor compuşi e foarte răspândită în Statele Unite, 
şi începe a se răspândi şi în Franța şi în Anglia pentru stârpirea 
insectelor phytophage, care strică viile şi câmpurile cu sfeclă. După 

încercările făcute de curând s'a dovedit că numai combinaţiunile 
insolubile de arsen sunt bune în acest scop; cele solubile, ca arse- 
niţii alcalini, omoară ce-i drept insectele, dar strică şi frunzele. O, 
saramură, ca să zicem aşă, foarte recomandată în acest scop se 
face cu un amestec de 50 părţi făină, 50 părţi gips şi 1 parte arsenit 
de cupru (verdele lui Scheele). Consiliul de higienă din Franţa îngădue 
întrebuințarea acestui amestec numai cu următoarele două condi- 
ţiuni: 1) stropitul viei să se facă în perioada cea dintâiu a vege- 
taţiei, care se potriveşte dealtfel cu vremea când năvălesc insectele, 
şi 2) ca saramura să fie denaturată cu o văpsea tare, care să îm- 
pedice pe ori şi cine de a o luă din greșală drept cevă bun de 
mâncat. (Revue Scientifique, 30 Martie 1907). 


+ * 

Un vapor amputat. Se amputează, se ştie, adică se taie uneori 
o mână, un picior, un deget, o ureche. Ceeace nu se cam ştie însă, 
fiindcă se întâmplă foarte rar, e că se poate ampută şi un vapor cât 
de mare. O operație de aceasta a suferit de curând transatianticul 
englez Suevic, unul din cele mai frumoase vapoare al companiei 
While Star line. Acesta avusese nefericirea să se înţepenească prin- 
tre stâncile capului Lizard. Toate încercările făcute ca să fie smuls 
de acolo rămăseseră zadarnice. Se vorbea chiar să fie lăsat pe loc 
în voia vânturilor, ploilor şi valurilor de mare. Căpitanul Mac Ciellan, 
un marinar isteţ şi inginer priceput, avù ideia nimerită să tae vaporul 
în două şi să scoată în largul mărei partea rămasă liberă. Operația 
n'a durat însă, ca de obiceiu, numai câteva minute; ea a ţinut trei- 
sprezece zile în capăt; şi a ţinut atâta fiindcă marea a fost într'una 
înfuriată, ca şi cum ar fi căutat să nu-i scape prada din ghiare. 
Tăerea de a curmezișşul nu se putea face însă cu ferăstrăul; ea s'a 
făcut cu dinamita. 

Din loc în loc se înfigeau în coaste, în locuri anumite, cartușe de 
dinamită şi li se dedea foc. Acestea făceau explozie, rupeau învăli- 
toarea de oţel şi aruncau bucăţi din ea la câte 200 şi 300 metri, 
Lucrătorii, se înţelege, avesu de grijă ca în timpul acesta să o fi 
luat la sănătoasa şi să stea la adăpost. Operația se repețea a doua, 
a treia, până la zece ori pe zi. In zece zile s'a tăiat astfel încheetu- 
rile de metal. Câteva cartușe încă şi această operaţie chirurgicală a 
amputat în două pe mastodontul nostru. Partea de dinainte, lungă 
de 61 m., a fost lăsată aşă cum se înțepenise între stânci. Partea de 
dinapoi, lungă de 136 m., cu maşini, cu saloans şi cu cabinele de 
lux, a fost târâtă binişor până în portul Southampton. Pentru aceasta 
au fost de ajuns numai trei remorchere, de oarece monstrul şi-a venit; 
în fire şi a început să meargă singur cu maşinile şi helicile lui pro- 

prii. Marea însăşi sa dat bătută de atâta îndrăsneală şi pricepere 
din partea inginerilor; ea a fost la urmă liniştită de tot. Acuma e 
lucrează în şantierul dela Belfast partea de dinainte cu care va fi 
înădit. Cheltuiala întreagă va costă, poate 1.200.000 lei. Vaporul întreg 
costă însă 4.200.000 lei Operația e prin urmare destul de avanta- 
gioasă. Inginerul a şi fost chemat în Japonia, să amputeze la fel 
vaporul Dakota, înţepenit şi el fără chip de scăpare. (La Nature, 18 
Mai 1907). 


= 
a * 


Cum se oreso în menagerii puli de tigri şi de lei. «Feri- 
citul eveniment» al unei tigroaice sau leoaice în poziţie interesantă 
e aşteptat cu mare bucurie în grădinile zoologice. Naşterea unui 
moştenitor al regelui animalelor înseamnă în totdeauna un spor de 
câteva mii de lei în avuţia menageriei. Creşterea puilor e însoţită 
însă de oarecare greutăţi. Mijlocul cel mai eftin şi de sigur cel mai 
bun e de a lăsă pe seama mamei alăptarea fiilor săi. Se găsesc mai 
tetdeauna mame care îşi îngrijesc copii cu cea mai mare dragoste. 
In cazul acesta poate fi lăsat în cuşcă şi bărbatul leu sau tigru fără 
nici o primejdie pentru puişori. E mai mare dragul să priveşti atunci 
la jocurile de tot felul ale părinţilor cu copii. Din nefericire însă se 
găsesc gi printre fiare mame denaturate. Păzitorul se pomeneşte 
adesea că puii nu mai sunt în cușcă; el înţelege atuncia că mama 
lor i-a mâncat. Se pare totuşi, că ceeace pentru noi e o grozăvie, e 
pentru o asemenea mamă un act de cea mai mare dragoste. Adesea, 
din cauza îuchisorei, laptele îi lipseşte mamei şi puii rămân flămânzi. 
Atuncia, pentru a-i scuti de chinuri, mama lor îi mănâncă. De aceea, 
când se observă de mai înainte oarecare neliniște, proprietarul gră- 
dinei are de grijă să scoată puii din cuşcă şi să-i hrănească pe altă 
cale. El are de ales între o doică şi între creşterea cu biberon. Amân- 
două mijloacele sunt anevoioase. Ca doică se alege mai totdeauna o 
căţeă care a fătat de curând şi care are cât se poate mai mult lapte, 
La început, căţeaua nu se cam lasă să fie suptă, uneori trebue să 
i se pue şi botniță. Ingrijitorul are mult de lucru, păzind ziua şi 
noaptea şi luând seama ca puii să sugă în deajuns. In cele din urmă, 
încetul cu încetul, căţeaua se deprinde cu puii ei adoptivi şi-i îngri- 
jeşte ca pe căţeii săi. Nu e nevoe ca să fie căţeaua numai decât mare 
de tot; principalul este să aibă lapte destul. Se mai cere apoi să i 
se lase şi ei vre-o unul sau doi căţei de ai săi. Şi capra a fost între: 
buinţată uneori ca doică pentru puii de tigri şi de lei. 

Dacă, însă, creşterea la doică nu se poate face, atunci trebue să 
se încerce creșterea, cu sticla. In acest caz laptele trebue să fle ste- 
rilizat şi dat mai mult călăuţ. La început, laptele trebue să fie ames- 

tecat cu puţină apă; în urmă se dă lapte curat. După un timp anumit 
se deprind la lapte şi puii care au fost crescuţi de doică. In acest 
timp se amestecă laptele şi cu ouă tăeate mărunt. Apoi, treptat- 
treptat, se deprind puii şi cu carne tocată; această, carne poate fi 
înmuiată în untură de peşte. Pentru a le întări sistemul osos se mai 
adaogă în mâncare şi anumite preparate. 

Creşterea puilor de tigri şi de lei e, într'un cuvânt, destul de ane- 
voioasă. Când puii au ajuns însă mari şi voinici şi când la bărbaţi 
încep a crește podoaba bărbătească — coama — atuncia nu e mică 
bucuria îngrijitorului ; o sumă frumușşică îi vine drept răsplată din 
vânzarea puiului crescut. 

(După un articol scris de Dr. Al. Sokolowski în Revista Prome- 
theus din 5 Iunie 1907). 


se 

Cât trăieso animalele. Puţine de tot, şi mai cu seamă nu prea 
sigure, sunt cunoştinţele noastre cu privire la vârsta cea mai mare 
atinsă de animale. In multe cazuri însă această vârstă e cu mult 
mai mare de cum ne-am aşteptă. Iată câteva exemple. Raci: de riuri 
şi racii de mare ajung adesea o bătrâneţe de 20 ani. Printre insecte 
sunt unele care trăesc între 4 şi 5 ani, ba chiar şi 10—15 ani ca 
matca, albinelor şi a furnicelor. Printre moluște, care nu trăesc mult; 
se găsesc unele soiuri care trăesc până la 12 şi 14 ani şi chiar până 
la 50 ani. Stelele de mare trăiesc în aquarium între 15 şi 67 ani. 

Cunoştinţele cele mai sigure şi mai multe în această privinţă 
sunt acelea asupra vertebratelor. Elefantul trăieşte între 150 şi 200 
ani. Broaştele ţăstoase uriaşe ar ajunge bătrâneţele adânci de 300 ani. 
La păsări s'a găsit cu siguranţă vârste surprinzătoare. Corbii ating 
adesea 100 ani, Vulturii 104 până la 118 ani, Şoimii 164 ani, iar 
Papagalii şi mai mult. Printre peşti Şliuca şi Crapul trăiesc foarte 
mult. (Aus der Natur, 15 Aprilie 1907). 


+ z * 

Cât trăiesc semințele. Alphonse de Candolle a făcut nişte ex- 
periențe ca să afle cât timp îşi pot păstrà semințele însuşirea de a 
încolțì. El a semănat 368 de specii de semințe adunate de el singur 
şi păstrate în săculeţe timp de 14 ani, ferite de lumină şi de ume- 
zeală. El a constatat că numai 16 specii au mai putut încolţi — şi 
încă slab de tot; — după acest timp. Acestea fac parte din Malvacee 
(6 din 10 specii), leguminoase (9 din 45 specii) şi labiate (1 din 30 
specii). 

Paul Becquerel a făcut de curând cercetări noi în această pri- 
vinţă, asupra cărora face o dare de seamă în Comples rendus. El s'a 

slujit de seminţe de 55) specii care fac parte din cele 30 familii mai 
însemnate ale monocotilidoanelor şi dicotilidoanelor. Vârsta acestor 
seminţe e cuprinsă între 25 şi 135 ani. Semănânâu-le în condiții 
anumite Becquerel a constatat următoarele. Dintre leguminoase au 
încolţit 19 specii. Cassia bicapsularis (1819) şi Cutisus biflorus (1822) 
şi-au păstrat prin urmare puterea de încolţire peste 8) ani. Dintre 
plantele mai cunoscute au mai încolţit: trifolium arvense din 1838, 
ervum leus 1841, specia de acacia şi mimosa 1853. Dintre speciile 
care n'au răsărit fac parte tocmai acelea despre care se zicea că pot 
trăi sute de ani. 

Explicarea încolţirei după 80 ani o găseşte Becquerel în coaja 
groasă a ssminţelor respective şi în substanţa puţin oxidabilă din 
lăuntru lor. Neputând pătrunde aer prin coaje sămânţa s'a păstrat 
neatinsă, (Aus der Natur, 15 Aprilie 1997). 

* > x 

Câtă pagubă poate face rugina lucrurilor âe fer.—Că ferul 
ruginește când stă la aer umed, ştie or şi cine. Că această ruginire în- 
seamnă o pagubă oarecare îşi închipuie iarăși or cine. Nimeni n'ar 
bănui însă că această pagubă poate să fie de milioane pe fiecare an. 
lată câteva, cifre. Compania engleză London and north Western a 
socotit că se mănâncă de rugină po fiecare an 18 tone din şinele ei, 
ceiace înseamnă un milion de lei pe an. Podul Forth ca să fie apărat 
de rugină e văpsit cu multă îngrijire; această văpsire costă 50.000 
lei pe an. 

(Revue scientifique, 15 Iunie 1907). 

Soorpionul în Buzău. Se cunoştea că Scorpionii din Banat au 
trecut la noi în ţară numai în judeţele Mehedinţi şi Gorj. D-l Stefan 
G. Zoilu, profesor la Liceul din Piteşti a găsit în Aprilie a. c. un 
Scorpion carpatic în munţii Buzăului în comuna Trestia pe moşia 
D-lui Gh. Trestianu, la o depărtare de 32 k. de orașul Buzău și la 
o altitudine cam de 400 m. deasupra nivelului mărei. 

Prezenţa acestor animale carpatice în munţii Buzăului este de o 
importanţă capitală pentru noi din punctul de vedere al geografiei 
zoologice şi D-l Zoltu caută să stabilească în urma cercetărilor ce va 
mai face, drumul ce au urmat aceste mici dar veninoase arachnide, 
din Banat şi până în regiunile Buzăului, unde D-sa le indică prezenţa 
pentru prima oară. 

